
Argument 


Nichita STĂNESCU 


ÎNTREBĂRI 


Trăim un prezent pur? 

A trăi înseamnă timp? 

Timpul este tot ceea ce nu înţelegem? 
Timpul este tot ceea ce nu suntem noi? 
Există timp acolo unde nu este nimic altceva? 
Timpul este fără să fie? 

Timpul este însuşi Dumnezeu? 
Timpul are viteze inegale? 

Timpul are viteză? 

Timpul este o vorbire? 

Timpul există în sine — 

sau este un martor fix? 

Inima mea bate în timp? 

Sunetele, mirosurile, 

pipăitul, gustul, vederea 

sunt chipuri ale timpului? 

Istoria este timp? 

Timpul este legat de lucruri? 
Timpul este legat de cuvinte? 
Gfndurile sunt timp? 

Timpul este însuşi Dumnezeu? 

A fi, înseamnă timp? 

A avea, înseamnă timp? 

Ceasurile sunt bisericile noastre 
de mînă sau de buzunar, 

de perete... 

Ne rugăm luînd cunoştinţă 

de bătaia lor înscrisă pe cadrane... 
Cine suntem? 

Unde suntem? 

De ce suntem? 


Limba Română 


Irina CONDREA 


POLITICA LINGVISTICĂ — 
O PROBLEMĂ 

__ SPINOASĂ 

ÎN R.MOLDOVA 


Problema limbii române în Ba- 
sarabia / Republica Moldova este cu 
mult mai dramatică decât, să zicem, 
aceeaşi problemă, — Legea limbii 
române, care se discută acum — în 
România. Acolo discuţia a luat o 
turnură oarecum de operetă, spre 
amuzamentul publicului, căci se fac 
glume, parodii, şarje şi toţi se întrec în 
aprecieri cât mai persiflante — chiar şi 
de la tribuna Senatului s-a dat citirii o 
parodie/pamflet, care demonstrează 
că o asemenea lege nu este una nici 
foarte serioasă, nici foarte importantă. 

La noi însă se pune problema 
funcţionării limbii în condiţiile de 
bilingvism, când aspectele legate 
de legislaţia lingvistică au generat 
tensiuni politice şi sociale serioase. 
Asemenea tensiuni apar ca rezultat 
al unei îndelungate politici de mar- 
ginalizare a limbilor naţionale, care 
avea loc în fosta U.R.S.S., şi de 
implementare masivă a limbii ruse 
pentru a se ajunge la un ideal, care 
s-a dovedit până la urmă o fantomă, 
numită „bilingvism armonios”. 

BILINGVISMUL este interpretat 
de unii cercetători în sens foarte larg, 
distingându-se în mod curent două 
niveluri. Primul, şi cel mai des întâlnit, 
este bilingvismul individual, care ar 
însemna “competenţa comunicativă în 
două sau mai multe limbi” — depinde ce 
nivel este atins, ca un vorbitor să fie 
declarat bilingv. Căci în realitate se 
dovedeşte că cele trei componente 
de bază ale competenţei lingvistice — 
audierea, vorbirea şi scrierea — nu 
sunt, în fond, niciodată la fel. Ca 
simplă competenţă comunicativă 
un asemenea bilingvism poate fi ac- 
ceptat, dar la nivel de performanţă, 
practic, se ajunge destul de rar: 


— la nivel individual (la scara 
mediului familial): este bilingvă 
persoana care are un înalt grad 
de competenţă comunicativă sau 
egală în două limbi, de multe ori 
recunoscute şi ca două “limbi ma- 
terne” (vtoroi rodnoi iazyk); situaţia 
există în afara învăţării unei “limbi 
străine”; condiţia optimă ar fi să se 
ajungă la o conexiune a bilingvismului 
social cu cel individual 

— la nivel social (ţară, regiune, 
mediu social) — utilizarea a două 
limbi dominante care circulă sau 
trebuie să circule într-un mod rela- 
tiv egal şi “în contact” frecvent; aici 
problemele politice sunt inevitabile, 
ajungându-se până la declararea 
oficială a unui statut egal pentru 
cele două idiomuri. Locuitorii nu 
sunt totdeauna bilingvi perfecţi, dar 
o apropiere psiho- şi sociolingvistică 
este indispensabilă. 

Cazul Republicii Moldova este 
unul în care problemele lingvistice 
sunt strâns împletite cu cele politice; 
convietuirea îndelungată a reprezen- 
tantilor celor două idiomuri vorbite 
aici — româna şi rusa — a făcut ca aces- 
te limbi să se afle aproape totdeauna 
într-o stare de competiţie, o competi- 
tie uneori foarte dură, ajungând până 
la antagonism, când supremaţia unei 
limbi se manifestă în diverse moduri. 

Astfel, de exemplu, în perioada 
sovietică supremaţia limbii ruse era 
evidentă; deşi acest lucru nu era 
declarat oficial, limba băştinaşilor — 
româna — a fost marginalizată şi cu 
timpul a fost exclusă din multe sfere 
ale vieţii sociale: administraţie, ştiin- 
tă, politică, învăţământul superior şi 
mediul de specialitate ş.a. Situaţia 
dominantă şi exclusivă a limbii ruse 
era sprijinită cu argumentele demago- 
gice ale ideologiei comuniste — că este 
limba lui Lenin, că fără această limbă 
popoarele „înapoiate” (alias neruse: 
armenii, georgienii, balticii, românii 
basarabeni şi nord-bucovineni ş.a.) 
nu s-ar fi putut dezvolta şi naţiunile din 
fosta U.R.S.S. nu ar fi putut ajunge la 
situaţia lor „înfloritoare” etc. Adevărul 
este că într-o ţară enormă cum era fos- 
ta U.R.S.S., populată de numeroase 
etnii, anume limba rusă a jucat rolul de 
liant şi mijloc de implementare a ideilor 
comuniste şi a politicii promovate de 


Starea de veghe 

totalitarismul sovietic. Fără asemenea 
instrument, realizarea unei politici 
unice atât de dure şi de lungă durată 
ar fi fost imposibilă, de aceea puterea 
comunistă sprijinea, promova şi forti- 
fica pe toate căile şi din toate puterile 
limba rusă — căci cunoaşterea ei era o 
garanţie a eficienţei politicii comuniste. 
In mod declarativ, se spunea şi despre 
„înflorirea” celorlalte limbi, iar cea mai 
stupidă „găselniţă terminologică” a 
fostului regim s-a dovedit a fi formula 
„bilingvismului armonios”. 

După destrămarea U.R.S.S. 
situaţia limbii ruse este serios zdrun- 
cinată — fără suportul masiv al statului 
şi în condiţiile renaşterii naţionale, 
acest idiom îşi pierde supremaţia 
oficială, dar nu-şi pierde nici terenul, 
nici vorbitorii, nici importanţa ca 
mijloc de comunicare în societate. 
| se schimbă, partial, numai statutul 
oficial, în cadrul statelor polietnice. 
Felul în care coexistă limbile în ase- 
menea situaţii a fost caracterizat de 
renumitul lingvist E. Coseriu astfel: 
“Statele plurilingve sunt aglomerări 
de colectivităţi etnice şi lingvistice 
mai mult sau mai puţin diferite. Intre 
aceste colectivităţi există relaţii de 
colaborare, dar şi relaţii conflictuale, 
relaţii care se reflectă şi în planul ling- 
vistic. In privinţa relaţiilor dintre limba 
proprie, a colectivitätii căreia individul 
îi aparţine istoric, şi o altă limbă, mai 
ales în cazul limbilor minoritare, se 
pot distinge trei atitudini. 

Prima este cea pe care o nu- 
mesc naționalismul sănătos, care 
înseamnă să-ţi asumi limba ta pentru 
tine şi pentru comunitatea ta, fără a 
impune această limbă şi altora; mino- 
ritätile pot să aibă şcoli în limba lor, să 
comunice în limba lor, să-şi dezvolte 
cultura proprie. 

A doua atitudine aş numi-o şo- 
vinismul lingvistic, al celor care 
vor să impună limba majoritară şi 
minorităţilor. 

In sfârşit, cea de-a treia este 
colonialismul sau imperialismul 
lingvistic al celor care vor să impună 
limba lor majoritätilor cucerite. 

Singura atitudine rezonabilă 
este naționalismul sănătos”. 

In fosta R.S.S. Moldovenească 
problema limbii s-a politizat excesiv şi 
prin faptul că varianta limbii române 


vorbită aici a fost declarată limbă apar- 
te, — limbă moldovenească, — deose- 
bită, chipurile,de limba română. Când 
se pretindea că limba română şi cea 
“moldovenească” sunt limbi diferite, 
s-a făcut până şi încercarea de a-l ,tra- 
duce” chiar şi pe Sadoveanu în “limba 
moldovenească”, iar reacţia scriitorului 
a fost foarte răspicat exprimată, în 
rostirea sa moldavă: „Auzi, mişăii, si 
mă traduci pi mini în limba me! 

După 1989, când limba română 
a fost declarată limbă de stat, prin 
faimosul articol 13 din Constituţie, 
în care este numită „limbă moldove- 
nească, supremaţia, de jure, trece 
la limba română, care însă nu şi-a 
preluat nici până astăzi toate funcţiile, 
deoarece cunoaşterea ei nu este o 
condiţie strict obligatorie nici pentru 
obţinerea cetăţeniei, nici pentru ocu- 
parea unui post important în structu- 
rile statale — în Guvern, Parlament, în 
organele publice locale etc. Probabil 
că în foarte puţine ţări este admis ca 
funcţionarii publici să nu cunoască 
limba de stat, iar în ceea ce priveşte 
acordarea cetăţeniei legislatiile actu- 
ale sunt destul de dure în acest sens. 

Poziţiile forte ale limbii ruse 
sunt menținute si de alţi factori, unul 
dintre cei mai importanţi fiind numărul 
mare de vorbitori ai acestei limbi — îi 
avem în vedere, în primul rând, pe 
vorbitorii ruşi monolingvi, dar şi pe cei 
de alte naţionalităţi care utilizează, în 
fond, numai rusa — ucraineni, bulgari, 
găgăuzi. Pentru aceştia este foarte 
important ca limba rusă să capete 
statut de limbă oficială, ceea ce le-ar 
asigura fără echivoc nu numai con- 
fort psihologic, dar şi drepturile de a 
ocupa orice post de conducere fără 
a cunoaşte limba română şi i-ar scuti 
de eforturile şi inconvenientele legate 
de învăţarea limbii de stat — încercare 
pe care unii au făcut-o, dar rezultatele 
nu au fost prea strălucite. 

Paradoxul este că se cere sta- 
talitatea/oficializarea limbii ruse nu 
pentru apărarea sau consolidarea 
acesteia, căci ea nu are nevoie de 
aşa ceva, ci pentru a scăpa, a se de- 
barasa de română; adică, acest statut 
trebuie „să lucreze” nu pentru limba 
rusă, ci împotriva limbii române. 

Este adevărat că şi statalita- 
tea/oficializarea limbii române avea 

Limba Română 


această nuanţă de împotrivire faţă 
de limba rusă şi, mai ales, faţă de 
rusificare, dar mai avea şi o altă 
motivaţie, foarte serioasă totuşi: 
statutul de limbă oficială trebuia să 
oprească degradarea limbii române 
şi reducerea sferelor de funcţionare a 
ei, trebuia s-o întoarcă la normalitate, 
să-i redea condiţia firească de mijloc 
de comunicare şi de tezaur al spiritu- 
alitäti nationale. Pe când limba rusă 
nu este nici strâmtorată, nici limitată, 
având toate condiţiile de funcţionare 
şi în sistemul de învăţământ, şi în 
societate. Este de ajuns să aruncăm 
o privire asupra tarabelor de cărţi şi 
ziare din orice oraş al R.Moldova, ca 
să ne convingem că toate sunt în lim- 
ba rusă. Ori să deschidem televizorul 
sau un aparat de radio ca să atestăm 
iarăşi că se transmite preponderent 
în limba rusă. In asemenea condiţii 
de circulaţie şi utilizare nestingherită, 
limba rusă nu este deloc ameninţată 
nici de degradare (poate doar din inte- 
rior), nici de influenţe malefice sau de 
românizare. lar oficializarea ei nu este 
decât o manevră politică şi dacă acest 
lucru se va produce, câştigul probabil 
că va fi minim şi doar pentru un număr 
foarte mic de persoane, mai bine zis, 
pentru amorul lor propriu. lar riscurile 
se pare că sunt destul de mari. In pri- 
mul rând, se poate accentua izolarea, 
„enclavizarea” celor două etnii, care 
vor coexista ca „lumi paralele”, ceea 
ce se întâmplă, de fapt, şi acum — fi- 
ecare este cu valorile sale, cu limba 
şi cultura sa naţională. lar acest lucru 
nu este favorabil consolidării statului şi 
promovării unei idei naţionale comune. 

E de presupus, de asemenea, că 
limba rusă nu va fi acceptată în şcolile 
cu predare în limba română, nici chiar 
dacă ea va căpăta statutul de limbă ofi- 
cială. Si, deşi se afirmă că majoritatea 
absolută a moldovenilor ştiu limba rusă, 
lucrurile nu stau tocmai aşa: absolvenţii 
şcolilor cu predare în limba română, în 
special, ai celor de la sate, ştiu cu totul 
aproximativ ruseşte — exact la fel cum 
absolvenţii şcolilor ruse nu ştiu româ- 
neşte, şi această situaţie se amplifică 
şi nu se va schimba nici prea repede, 
nici prea uşor. 

Ca rezultat, comunicarea în 
societatea noastră degradează până 
la un nivel cu totul insolit: se vorbesc 


două limbi concomitent, vorbitorii nu 
mai pot găsi una comună. La Chisi- 
nău nu sunt o raritate situaţiile când, 
de exemplu, vânzătorul şi cumpărăto- 
rul vorbesc fiecare în limba sa — unul 
în rusă, iar altul în română. 

Tocmai de aceea situaţia tre- 
buie temeinic studiată şi cunoscută 
în detalii, pentru ca statul să poată 
elabora în asemenea condiţii o poli- 
tică lingvistică eficientă, care să ia în 
calcul interesele tuturor cetăţenilor săi, 
vorbitori de limbi diferite. In acest sens, 
Consiliul Europei promovează ideea 
diversităţii limbilor, dar, mai ales, ideea 
multilingvismului şi a bilingvismului (să 
nu-l mai poreclim armonios), care să 
poată facilita comunicarea, aceasta 
fiind chezăşia convietuirii paşnice. Or, 
multilingvi sau bilingvi trebuie să fie 
toti, în primul rând, funcţionarii publici, 
persoanele cu funcţii de stat, lucrătorii 
din sferele de activitate ce presupun 
un contact intens cu membrii comu- 
nitätii. Deci în statele polietnice nu 
trebuie scutiţi de această obligaţie, să 
zicem, rusofonii sau anglofonii, pe mo- 
tiv că limba lor este mai răspândită. Şi 
numai o asemenea politică lingvistică 
va fi credibilă şi echitabilă, în special 
dacă va fi promovată prin fapte, iar nu 
doar prin declaraţii. 

Războiul legilor şi al decretelor 
lingvistice nu va conduce la rezultate 
bune, deoarece părţile interesate, mai 
bine zis, specialiştii respectivi, rămân 
în tabere diferite şi nici măcar la con- 
ferinte sau la alte dezbateri publice nu 
sunt convocați împreună; de obicei, 
acolo unde participă, să zicem, adeptii 
glotonimului „limba moldovenească” nu 
participă cei care susțin denumirea de 
limbă română, şi invers. Prin urmare, 
argumentele pro sau contra sunt ve- 
hiculate în faţa celor care au aceeaşi 
părere şi nu mai trebuie convinşi. 

Or, bilingvismul român-rus în Re- 
publica Moldova este o realitate de care 
trebuie să se ţină cont în permanenţă. 
De aceea este necesară elaborarea 
concepţiei unei politici lingvistice corec- 
te, la care trebuie să participe, în primul 
rând, specialiştii — lingvişti, sociologi, 
politologi, jurişti — care să fie convocați 
nu pe principiul „taberelor politice”, 
ci după gradul de competenţă şi de 
dorinţă de a contribui cu adevărat la 
rezolvarea acestor probleme spinoase. 

UN COLOCVIU 
INTERNAŢIONAL 
AL ROMANIŞTILOR, 
CU FAŢA SPRE 
PROBLEMELE 
LIMBII ROMÂNE 


Fiind “un picior de plai”, fără 
a se mai identifica şi cu “o gură de 
rai”, dar avînd, în schimb, “la ac- 
tiv” numeroase paradoxuri, să ne 
mai mire că într-un stat romanic, 
aşa cum e R. Moldova, eforturile 
filologilor francezi ori spanioli de 
la noi sînt, practic, necunoscute, 
ca să nu zicem — neglijate? Mai 
mult încă: după cum s-a exprimat 
cu sinceră nedumerire un profesor 
universitar, cercetător al gramati- 
cii franceze, “la noi, lingvişti sînt 
consideraţi numai cei care se 
ocupă de studiul limbii române, 
ceilalţi - romanistii, germanistii 
etc. — fiind trataţi în cel mai bun 
caz ca nişte cadre didactice, nu- 
mai nu cercetători”. Dincolo de o 
notă cam îngroşată, constatarea 
conţine o doză bună de adevăr. Ce, 
cum, cîte cunoaştem noi despre 
preocupările filologilor francezi 
sau englezi din Chişinău sau de la 
Bălţi? Şi mulţi ştiu oare că avem în 
R. Moldova personalităţi care fac 
valoroase investigaţii filologice în 
hispanistică, germanistică ori sla- 
vistică, fără a mai vorbi de limba 
şi literatura franceză, “räsfätate” 
decenii la rînd de numeroşi oameni 
de ştiinţă basarabeni? 

Una din personalităţile mar- 
cante ale romanisticii din R. Mol- 
dova a fost şi rămîne profesorul 
universitar de filologie franceză 
dr. hab. Grigore Cincilei (1927- 
1999). Lexicolog, derivatolog şi 
semasiolog de largă cuprindere, 
este autorul a mai bine de 160 de 
lucrări ştiinţifice, didactice şi lexi- 
cografice, inclusiv 7 monografii. 


Graţie unei asimilări şi reconside- 
rări creatoare a teoriilor lingvistice 
moderne, în special a Şcolii functi- 
onale franceze a lui André Martinet, 
învățatul nostru a creat la Chişinău 
o şcoală lingvistică de prestigiu, 
apreciată departe de Nistru şi Prut. 
Totodată, fiind un “gallomane pur 
sang, incorrigible”, Gr. Cincilei nu 
s-a văzut nicicînd în afara limbii 
române, optind energic, transant, 
pentru extinderea funcţiilor ei 
nu numai în învăţămînt, dar şi în 
celelalte sfere ale vieţii culturale 
şi sociale. 

La 1 decembrie 2002 profeso- 
rul Gr. Cincilei ar fi împlinit 75 de 
ani. In semn de omagiu, Catedra de 
Filologie Franceză a Universităţii 
de Stat din Moldova, catedră ce 
poartă numele lui Grigore Cinci- 
lei, a organizat, la 29-30 noiembrie, 
Colocviul Internaţional “Probleme 
de lingvistică generală şi romani- 
că”. l-am solicitat unele amănunte 
despre această amplă manifestare 
ştiinţifico-didactică dlui conf. univ. 
dr. Anatol Lenta, iniţiatorul şi ani- 
matorul ei. Precizăm că lucrările 
Colocviului au fost cumva antici- 
pate de tipărirea unui emotionant 
volum omagial- “Grigore Cincilei: 
mereu prezent...”, al cărui coordo- 
nator este de asemenea di profesor 
A. Lenţa. 


- Care a fost imboldul organi- 
zării la Chişinău, în ultimele zile ale 
toamnei lui 2002, a unui colocviu in- 
ternational cu probleme de lingvistică 
generală şi romanică? 


— Mai întîi de toate, însăşi per- 
sonalitatea remarcabilă, de lingvist- 
cercetător în multiple domenii şi, fireş- 
te, ca profesor universitar de franceză, 
ca romanist, a lui Grigore Cincilei, care 
ar fi ajuns acum la o onorabilă aniver- 
sare, şi care ne lipseşte atît de mult. 
Ca lingvist, Gr. Cincilei a fost unul 
dintre cei mai de seamă specialişti 
în domeniul derivatologiei, în spaţiul 
ex-U.R.S.S., cel putin. Ar fi suficient 

să invoc doar două argumente, în 
acest sens. Prof. Gr. Cincilei nu numai 
că l-a continuat pe redutabilul lingvist 
francez Andre Martinet, dar a mai pre- 
cizat, a aprofundat multe din elemen- 
tele lingvisticii funcţionale franceze, 
elemente lansate, puse în aplicare şi 
ulterior acceptate de mari specialişti 
în romanistică reprezentînd diferite 
centre stiintifico-didactice departe 
de Chişinău. Aş aminti, în context, 
atitudinea, opinia unei apreciate 
lingviste de la Moscova — prof. univ. 
dr. Ludmila llia, care, în treacăt fie 
spus, a contribuit enorm la pregătirea 
cadrelor didactice pentru învățămîntul 
superior din R. Moldova. Aşadar, dna 
L. Ilia considera — încă pe la începutul 
anilor '80 —, că, graţie cercetărilor lui 
Gr. Cincilei, centrul derivatologiei din 
U.R.S.S. se transferă de la Moscova 
la Chişinău. In al doilea rînd, Gr. 
Cincilei a fost un ilustru şi generos 
pedagog, care a consacrat activităţii 
didactice patru decenii numai la Uni- 
versitatea de Stat din Moldova, con- 
tribuind plenar la instruirea a sute de 
specialişti de cea mai înaltă calificare 
pentru şcolile de diferite niveluri din 
Basarabia. 

Colocviul Internaţional “Proble- 
me de lingvistică generală şi romani- 
că” a urmărit scopul de a (re-)pune în 
valoare aceste aspecte ale activităţii 
sale, de a nuanţa, pe cît e posibil, noi 
abordări ale muncii de cercetare şi 
de cadru universitar, prestată cu atîta 
dăruire de ilustrul nostru compatriot 
Grigore Cincilei. 


— Pe ce criterii s-a făcut se- 
lectarea subiectelor pentru discuţii, 
compartimentarea tematică a lucră- 
rilor colocviului? 


— Voi sublinia din capul locului 
că problematica acestei manifestări 
a fost extrem de variată. La comparti- 
mentarea subiectelor s-a ţinut cont, pe 
de o parte, de realizările omagiatului 
în principalele domenii de care a fost 
preocupat: gramatica în diacronie 
şi sincronie, semantica lexicală şi 
gramaticală, ştiinţa cuvîntului, lexi- 


cografia, metodica predării limbii şi, 
evident, derivatologia. Pe de altă parte, 
s-a pornit de la ideea perspectivelor 
deschise de studiile prof. Gr. Cincilei. 
Astfel s-au propus două domenii ce 
reies din rodul preocupărilor de bază 
ale lingvistului Gr. Cincilei: analiza 
textuală şi sociolingvistica. 


— V-aş ruga să ne vorbiti ceva 
mai detaliat despre participanţii la 
colocviu, care, la chiar o simplă 
frunzărire a programului, lasă im- 
presia unei apreciabile, impozante 
prezențe. 


— Aţi invocat unul dintre cele mai 
emotionante aspecte ale colocviului: 
o participare ce ar face cinste oricărei 
manifestări ştiinţifice de anvergură. Aş 
îndrăzni să-i împart pe cei peste 120 
de participanţi la colocviu (fie direct, 
“pe viu”, fie prin comunicări trimise 
nouă ori încredințate spre prezentare) 
în cîteva categorii convenţionale. În 
prima categorie ar intra personalităţi 
marcante ale romanisticii de astăzi, a 
căror prezenţă la Chişinău, în zilele 
de 29-30 noiembrie 2002, subliniază 
o dată în plus valoarea omului, cer- 
cetătorului şi profesorului Gr. Cincilei. 
Aş aminti aici de un important conti- 
nuator al şcolii lingvistice funcţionale 
— Morteza Mahmoudian, ca şi de 
colegul său Patrick Sériot, ambii de la 
Universitatea Lausanne din Elveţia; 
prof. univ. dr. Gabriela Dindelegan 
din Bucureşti; de profesorii univer- 
sitari Sanda-Maria Ardeleanu, Maria 
Pavel şi Nicolae Samson din laşi; Va- 
sile Dospinescu din Suceava; acad. 
Raymund Piotrowski şi prof. univ. 
Luiza Skrelina din Sankt-Petersburg; 
Anna Tarasova şi Aleksandr Tihonov 
din Moscova; de simpatica echipă 
din Mensk, Bielorusia, formată din 
cercetătorii Albina Stepanova, Zinai- 
da Haritoncyk, V.A. Pavlovski ş.a. Voi 
menţiona neapărat şi participarea la 
colocviu a compatriotilor noştri — cer- 
cetători şi cadre universitare, mulţi 
dintre care au muncit ani la rînd cot 
la cot cu Gr. Cincilei sau, aflîndu-se 
în preajma sa, i-au împărtăşit opiniile 

şi opţiunile. Prof. univ. dr. hab. Anatol 
Ciobanu, membru corespondent al 
A.Ş.M., a vorbit cu multă căldură 
despre personalitatea şi activitatea 
ştiinţifico-didactică a celui căruia i 
se consacra această manifestare 
omagială — atit în şedinţa inaugurală, 
cît şi în una din secţiile colocviului. 
Prof. univ. dr. hab. lon Dumbrăveanu 
a prezentat succint, dar cu maximă 
precizie cele mai importante repere 
ale concepţiei lingvistice a lui Gr. 
Cincilei. Ţin să remarc şi implicarea 
unor colegi de breaslă: prof. univ. Ana 
Bondarenco, conferenţiarii Emilia 
Bulgac, Veronica Păcuraru, Theodor 
Balaban, prof. Mircea loniţă ş.a. Au 
participat la colocviu cu interesante 
comunicări şi unii din numerosii tineri 
cercetători, care şi-au făcut tezele 
de doctor sub îndrumarea lui Gr. 
Cincilei*. 


— Sper să nu greşesc sustinind 
că la acest colocviu — de lingvistică 
generală şi romanică — s-a acordat o 
atenţie sporită şi problemelor vizînd 
starea limbii române din R. Moldova... 


— Cu deosebire în ultimii ani de 
viaţă, prof. Gr. Cincilei era preocupat 
mult de studierea legăturilor dintre 
limbă şi societate, şi în special — de 
situaţia limbii române din Basarabia. Îl 
aud ca şi acum întrebîndu-se retoric: 
“Vom ajunge oare noi acele zile cînd 
vom admira nestingherit frumuseţea 
şi posibilităţile nelimitate ale limbii 
române, măcar aşa cum o pot face 
acum, de pildă, Alf Lombard din 
Suedia sau Raymund Piotrowski din 
Rusia?”. In mod firesc, la colocviu, 
mai ales la compartimentul socioling- 
vistică, au fost puse în dezbatere şi 
diverse comunicări despre starea lim- 
bii române la noi, astăzi. Aş menţiona 


* Revista noastră găzduieşte în 
acest număr un grupaj de comunicări de 
la Colocviul Internaţional de lingvistică 
generală şi romanică „In memoriam Gri- 
gore Cincilei”; toate materialele urmînd 
să apară într-un volum omagial. 


neliniştea, chiar durerea cu care au 
vorbit, la acest capitol, reprezentanţii 
noştri, fiind ascultați cu interes de 
străini. Se cere evidenţiată comuni- 
carea lui Vlad Pohilă, care a suscitat 
discuţii aprinse, generînd mai multe 
întrebări, la care autorul a răspuns, 
chiar dacă nu e specialist — în france- 
Ză, astfel încît cei interesaţi au primit 
răspunsuri competente, argumentate, 
convingătoare. 


— Care ar fi impactul unor ast- 
fel de manifestări asupra activităţii 
universitare, asupra investigațiilor 
ştiinţifice, a evoluţiei problematicii 
lingvistice de la noi? 


— Colocviul “Grigore Cincilei-75” 
are, mai întîi de toate, un impact de 
ordin moral: opera cercetătorului 
român de la Chişinău necesită o 
studiere mai aprofundată, trebuie 
propagată mai energic şi — cel mai 
important — creator continuată. E 
necesar ca studiile şi cercetările sale, 
scrise în rusă şi în franceză, să fie 
traduse în română, limba pe care a 
iubit-o foarte mult; de asemenea, se 
impune editarea unui volum cu cele 
mai importante scrieri lingvistice 
ale lui Gr. Cincilei. Se pare că ne 
obişnuim deja a vorbi despre Şcoala 
lingvistică Grigore Cincilei, însă, cu 
regret, nu se prea văd noi studii, noi 
investigaţii ce ar confirma existenţa 
acestui miracol: dezvoltarea pe sol 
basarabean a curentului funcţional 
din lingvistică, al cărui promotor a fost 
şi va rămîne profesorul universitar, 
doctorul habilitat, Grigore Cincilei, 
cavaler al Ordinului Muncii. 


Consemnare: Cor. L.R. 

Morteza MAHMOUDIAN 


C’EST QUOI LA SOCIOLINGUISTIQUE? 


Communication au colloque 
(RESUME) 


Peut-on étudier le langage sans prendre en compte son contexte social? 
La réponse de la linguistique structurale — dans certaines de ses versions du 
moins — est affirmative. Depuis quelques décennies, des linguistes mettent 
en évidence les liens qui existent entre la structure d’une langue et celle de la 
communauté qui la pratique; ils soutiennent aussi le rôle des facteurs sociaux 
tant dans le fonctionnement que dans l’évolution des langues. Tout en disant 
faire abstraction de la dimension sociale, la linguistique structurale a — par 
ses acquis — préparé le terrain à l'avènement de ce qu'on appelle aujourd’hui 
la sociolinguistique, et qui peut, sous certains aspects, être considéré comme 
son prolongement. 


Le paradoxe provient — pensons-nous — de la présence occulte de facteurs 
sociaux dans les travaux se réclamant du dogme structuraliste. Comment peut- 
on alors concevoir les liens entre la linguistique pure et la sociolinguistique? 
Où passe la ligne de démarcation? 


COMPLEXITÉ ET GRADATION DANS LA 
STRUCTURE SEMANTIQUE 


Conférence à l'intention des étudiants avancés: 
(RÉSUMÉ) 


Longtemps négligée, ignorée, voire exclue, la sémantique est considérée 
aujourd'hui comme partie intégrante de la linguistique. L'intérêt tardif porté à la 
sémantique s'explique historiquement — me semble-t-il — par deux facteurs: primo, 
la façon dont la structure était conçue. La linguistique définissait la structure 
— suivant les disciplines scientifiques auxquelles la notion a été empruntée — 
comme un ensemble fini d'éléments régis par des règles constantes; secundo, 
l'antériorité chronologique des applications de la méthode structurale en pho- 
nologie a fait naître la conviction que la structure ne peut avoir qu’une forme: 
celle qu'on observe en phonologie. 


Pour réhabiliter la recherche sémantique, il a fallu abandonner ces dog- 
mes. Sous quel aspect se présentent la signification linguistique et les règles 
qui la régissent? Quelles en sont les conséquences pour les autres niveaux 
d'analyse ainsi que pour le fonctionnement des langues”? 

Vlad POHILĂ 


LIMBA ROMÂNĂ 
DIN R. MOLDOVA, 
ÎNTRE PRIMEJDII 
ŞI SPERANŢE 


Trebuie să se ştie: situaţia 
lingvistică din statul nostru extrem 
de tînăr şi relativ independent este, 
cu certitudine, una dintre cele mai 
complicate şi mai complexe în Europa 
Centrală şi de Sud-Est. In expresie 
statistică, lucrurile se prezintă astfel: 
la o populaţie de circa 4 mil. avem o 
majoritate de băştinaşi, românească, 
de circa 65%, dar şi o importantă 
minoritate rusolingvă — circa 30 la 
sută, formată preponderent din slavi 
(ruşi, ucraineni, bulgari), acestora 
adăugîndu-li-se un procent de evrei, 
alte 3% de nou-veniti din ex-U.R.S.S. 
(bieloruşi, armeni, azeri şi alţi cau- 
cazieni, diverşi minoritari etnici din 
Rusia, în majoritate rusificati, ce- 
ceni, alţi musulmani) şi vreo 2% de 
găgăuzi — grup etnic turcofon, dar 
de religie creştină ortodoxă — stabiliţi 
pe pămîntul nostru la începutul sec. 
XIX. Conform altor estimări, destul 
de aproximative — căci în R. Moldova 
nu s-a făcut recensămîntul populaţiei 
din 1989, cînd eram încă parte a 
imperiului sovietic —, 10-15% din băş- 
tinaşi nu se mai identifică lingvistic ca 
români, altfel zis, s-au rusificat. Prin 
contrast, conform aceloraşi statistici, 
circa 10 la sută din rusolingvii de la 
noi ar cunoaşte într-o anumită măsură 
limba română. Aşa cum ne sugerează 
şi tema colocviului, ne vom referi în 
continuare cu precădere sau chiar 
exclusiv la situaţia lingvistică în care se 
află populaţia băştinaşă a R. Moldova — 
românii, din care mulţi se autonumesc 
moldoveni, iar limba maternă o 
numesc adeseori „moldovenească”, 
fapt stimulat pe toate căile de către 
oficialităţile de la Chişinău, evident, 
din raţiuni extralingvistice. 


Care ar fi motivul principal al 
complexităţii vizînd starea lingvis- 
tică din R. Moldova? Din cele vreo 
cinci-şase motivații de bază — de 
ordin istoric, geografic, demografic, 
cultural, politic, economic —, vom in- 
sista asupra factorului social-istoric, 
dar pus în strînsă legătură cu cel de 
natură culturală, spirituală. 

E cunoscut faptul că din anul 
1812 şi pînă în 1918 partea de est a 
Moldovei istorice a fost anexată Ru- 
siei, ocupanţii numind acest teritoriu 
dintre Prut şi Nistru — Basarabia. După 
22 de ani de aflare în matricea istorică, 
atunci cînd Basarabia redevine parte 
componentă a României, din 28 iunie 
1940 istoria se repetă, Basarabia 
fiind încorporată Uniunii Sovietice, 
pe de-asupra fiind şi amputată: trei 
judeţe de la sud şi unul de la nord sînt 
„dăruite” Ucrainei, între hotarele ei 
aflîndu-se pînă în prezent. In această 
perioadă de ocupaţie străină — de 150 
de ani! — la noi a avut loc un proces 
acerb, şi orchestrat, nu accidental, 
de rusificare: limba bästinasilor a fost 
scoasă din biserică, din învăţămînt, din 
administraţie, din exerciţiul juridic; au 
fost blocate sau interzise orice relaţii, 
orice schimburi culturale cu ceilalţi co- 
naţionali, aflaţi într-o situaţie net avan- 
tajată — şi din Regatul Român, şi din 
Transilvania, unde românii se bucurau 
de o relativă autonomie culturală. 

Tarismul, apoi regimul comu- 
nist de croială stalinistă au recurs la 
aceste măsuri dragonice, neîndoios, 
din raţiuni politice: pentru a justifica 
încorporarea Basarabiei, pentru a 
legitima ocuparea unui pămînt străin, 
încercînd să demonstreze că-i apar- 
ţine de drept. In acest scop, dincolo 
de colonizarea masivă a Basarabiei 
cu elemente etnice străine, stăpînirea 
rusă a pedalat extrem de energic pe 
ideea existenţei aici a unei limbi, iar 
mai tîrziu şi a unei naţiuni „moldove- 
nesti”, distincte de cele româneşti. 
Trebuie să recunoaştem cu tristeţe că 
această politică diabolică în mare mă- 
sură a prins: şi mă gîndesc nu numai 
la faptul că în Constituţia R. Moldova 
scrie, în art. 13 (sic!), că limba de stat la 
noi e „moldovenească” — nu româna. 
Doar băştinaşii acestei republici vor- 

besc unul din dialectele de bază ale 
limbii române, pe cînd în toate sferele 
vieţii social-culturale se utilizează, 
totuşi, limba română literară. Mă 
gîndesc acum mai ales la o desperată 
realitate de la noi: cît de mult a fost 
alterată, în anii de ocupaţie străină, 
conştiinţa etno-lingvistică a unei părţi 
însemnate a populaţiei băştinaşe, 
încît unii, poate chiar multi, mai cred 
sincer că vorbesc o limbă apropiată, 
dar nu identică cu româna, nu româna 
însăşi. Poate şi mai nocivă s-a dove- 
dit a fi la noi invazia, presiunea limbii 
ruse asupra celei române, astfel încît 
astăzi asistăm la o devastatoare influ- 
entä a acestui idiom slav asupra limbii 
vorbite şi chiar scrise în R. Moldova. 

Nu este cazul să insistăm, aici 
şi acum, că băştinaşii R. Moldova 
sînt români şi vorbesc limba română. 
Mai aproape de subiectul nostru, vom 
prezenta o „stratificare” — persona- 
là, subiectivă, deci, întru cîtva —, a 
vorbitorilor de română de la noi prin 
prisma purității sau, dimpotrivă, a 
impurificării, alterării limbii materne. 
Astfel, conform estimărilor noastre, 
avem în R. Moldova trei mari grupuri 
distincte de populaţie românofonă: 

a) grupul rustic — locuitorii sa- 
telor, cu un nivel mediu de instruire 
sau sub acesta; 

b) grupul urban — locuitorii ora- 
şelor, cu aproximativ acelaşi nivel de 
instruire. 

c) intelectualitatea, fie de la 
ţară, fie de la oraş, inclusiv tineretul 
studios. 

Fiecare grup, sau categorie, din 
cele enumerate presupun, comportă 
sau chiar implică anumite caracteris- 
tici de ordin lingvistic destul de clare. 

Astfel, reprezentanţii conventio- 
nalului grup a) — ,rustic” — au un limbaj 
românesc relativ curat, adică mai 
puţin influenţat de limba rusă. Totodată, 
limbajul acestora excelează printr-o 
pronunție dialectală, identică celei din 
Moldova din dreapta Prutului, şi prin- 
tr-un vocabular restrîns, sărăcăcios. 
Din punct de vedere demografic, e de 
menţionat că în satele noastre este o 
populaţie în genere îmbătrînită, cum 
foarte mulţi tineri au plecat fie la oraş, 
fie în alte ţări. 


Grupul b) — „urban” — se ca- 
racterizează printr-un limbaj mai 
rusificat, cu numeroase barbarisme 
şi calchieri din limba rusă. Sub as- 
pect demografic, locuitorii oraşelor 
noastre sînt mai tineri decît cei de 
la ţară. Din păcate, tocmai tînăra 
generaţie urbană sau urbanizată a 
preluat nu numai lexeme ruseşti, nu 
numai elemente de sintaxă rusească, 
dar şi o pronunție rusificată, care se 
manifestă printr-o oribilă pentru noi 
palatalizare a consoanelor b, d, n, t, 
urmate de vocalele e, i. 

Virtualii reprezentanţi ai grupu- 
lui c) — ,intelectual-tineresc” —, în linii 
mari, stăpînesc o limbă literară cu- 
rată, corectă, apropiată, într-o apre- 
ciabilă proporţie, de limba română 
literară, standard, sau „exemplară”, 
ca să recurgem la un termen lansat 
de marele nostru compatriot, regre- 
tatul savant lingvist Eugeniu Coseriu. 

Primejdiile de ordin lingvistic de 
la noi, pe care le-am anunţat şi în titlul 
prezentei comunicări, îi vizează într-o 
măsură covirşitoare pe vorbitorii din 
categoriile a) şi b). 

Principalul pericol, credem noi, 
rezidă în influenţa masivă, nefastă, 
devastatoare asupra românei din R. 
Moldova, pe care o exercită limba rusă 
în cele mai diverse şi mai surprinză- 
toare manifestări şi forme. Fenomenul 
este pe cît de detestabil, pe atît de 
explicabil. Pe parcursul unui secol şi 
jumătate rusa a fost în acest ţinut ca 
la ea acasă, stăpînă atotputernică şi 
autoritară, rusificarea sub orice formă 
fiind stimulată oficial. Apoi, cum dece- 
nii la rînd s-a promovat ideea aberantă 
a existenţei unei limbi ,moldovenesti” 
distinctă de cea română, era firesc să 
se facă tot posibilul ca această limbă — 
„moldovenească” — să difere cît mai 
mult de româna exemplară. In scopul 
propus au fost larg deschise porţile 
Cetăţii pentru a facilita invazia rusei, 
invazie mult favorizată, în 50 de ani 
de regim comunist, de stupida politică 
a aşa-zisului „bilingvism armonios”, 
care în realitate proclama, cînd mai 
discret, cînd fätis, adică mai brutal, 
supremaţia omniprezentă a limbii 
„fratelui mai mare”. Şi-au făcut efectul, 
evident, şi eforturile autorităţilor ţariste, 

apoi sovietice de a opri accesul aici 
a valorilor culturale, inclusiv lingvisti- 
ce, din România, precum şi tot soiul 
de interdicții la utilizarea anumitor 
cuvinte, expresii şi ortograme, consi- 
derate „pur româneşti”, sau „prea de 
tot româneşti” — aşa ar fi mai potrivit 
să categorisim modul de atunci de a 
vedea lucrurile, dacă e să le spunem 
pe nume. Liste cu asemenea lexeme 
şi ortograme erau transmise — prin 
circulare venite de la conducerea de 
partid via cenzura oficială (numită în 
U.R.S.S. eufemistic Glavlit — „Direcţia 
pentru păstrarea secretelor de stat”!) — 
la edituri, în redactii de ziare şi reviste, 
la Radio şi TV, la teatre, în sălile de 
spectacole etc. In această situaţie, 
înrîurirea limbii ruse a devenit la noi 
catastrofală, atacînd — cu precădere 
în ultimii 50 de ani de ocupaţie so- 
vietică —, toate nivelurile limbii. Vom 
încerca să demonstrăm veridicitatea 
acestei afirmaţii. 

In ceea ce priveşte nivelul fone- 
tic-fonematic, aşa cum am menţionat 
deja, preponderent la oraş, a devenit 
un adevărat cataclism palatalizarea 
de manieră rusească a unor consoa- 
ne şi, în acelaşi stil — reducerea unor 
vocale, în special a lui e; în cazul unor 
neologisme, venite în limba română 
din Basarabia prin intermediul rusei, 
se produce şi iotacizarea acestei 
biete vocale, precum şi pronunţarea 
lui o neaccentuat ca pe un a. Con- 
comitent, pentru a se justifica mai 
vîrtos existenţa limbii „moldoveneşti”, 
a fost favorizată pronunția dialectală, 
care, evident, a avut repercusiuni şi 
asupra formei scrise a limbii de aici. 
Vom menţiona, în numele adevărului 
istoric: dezastrul a fost stăvilit, totuşi, 
în bună parte, pe la finele anilor '50, 
o dată cu ,dezghetul” hrusciovian, 
cînd la Chişinău normele ortografice 
şi ortoepice au fost maximum posibil 
apropiate de cele întocmite la Bucu- 
resti, în pofida diferenţei de alfabete 
ce a existat pînă în 1989. 

Şi mai devastatoare s-a dovedit 
a fi influența rusei asupra lexicului ro- 
mânesc din R.S.S.M. Am amintit deja 
că existau în instituţiile de cultură liste 
cu lexeme şi ortograme tabu, conside- 
rate „excesiv de româneşti”: termeni, 


noţiuni sau îmbinări vizînd realităţi 
burgheze, religioase, naţionaliste, 
filozofice, anumite etape şi domenii 
ale istoriei naţionale etc. Prin contrast, 
la nivelul limbii vorbite, dar şi al celei 
scrise, şi-au făcut loc sute, poate chiar 
mii de cuvinte şi expresii ruseşti, în 
primul rînd din cele ce vizau realită- 
tile sovietice — oficial, prin directive 
de partid şi de stat, se preconiza ca 
acestea să fie unice, ruseşti, în toate 
limbile din U.R.S.S. In acest exces de 
zel lingvistic se ajungea la cazuri pe 
puţin zis ridicole: bunăoară, era cumva 
motivat ca Parlamentul de la Moscova 
sau cel de la Kiev, Chişinău, Vilnius, 
Taşkent etc. să se numească Soviet 
Suprem (cum se numea/se numeşte 
Knesetul de la lerusalim sau Seimul 
de la Varşovia), dar mass-media de 
la noi erau obligate să promoveze şi 
forma Sovietul Miniştrilor — sovietic, 
spre deosebire de Consiliul de Miniştri 
al României (al Franţei, Italiei) ş.a.m.d. 

Rusisme au intrat cu nemiluita 
în practic toate sferele vieţii de la noi, 
cu deosebire — în domeniul evoluţiilor 
tehnice şi de altă natură. Dintre clasele 
gramaticale, deosebit de invadate au 
fost numele şi verbele. Evident, ru- 
sismele prindeau acolo unde apărea o 
nouă realitate: cf. substantivele spravcă 
pentru certificat, sosiski — crenvursti, 
solearcă — motorină, pritep — remorcă 
etc.; verbele: a oforma — a amenaja, a 
cătăi — a plimba (cu un mijloc de trans- 
port), a zavodi — a porni motorul etc. 
Este destul de mare numărul cuvintelor 
incidente şi al cuvintelor “parazit” pre- 
luate din rusă (kanesno, stoprotentno, 
eşciobi, jă, tak... etc.); cuvintele injuri- 
oase au fost preluate într-o proporție 
de-a dreptul înspăimîntătoare. S-ar 
părea că o serie de rusisme era prelu- 
ată din rusă şi datorită unui anumit grad 
de comoditate, astea fiind în rusă mai 
scurte, uneori formate din abrevieri: cf. 
vuz — instituţie de învățămînt superior, 
propiska — viză de reşedinţă, sudimost 
— antecedente penale etc. Impresia 
este neîndoios una falsă: avem sufici- 
ente cazuri cînd echivalentul românesc 
este mai comod, inclusiv prin scurtimea 
sa (cf. pneumonie — rus. vospalenie 
legkih, ulcer -— rus. iazva jeludka — pen- 
tru a ne limita la doar două exemple din 

domeniul medicinei) şi totuşi, echiva- 
lentele ruse au fost preluate de extrem 
de mulţi vorbitori pentru care româna 
este limba maternă. In consecinţă, 
motivele de ordin pur lingvistic sau 
lingvistico-practic ale rusificării lexicului 
românesc la noi sînt secundare. 

O tragedie naţională a fost în 
R.S.S.M. rusificarea onomasticii — şi 
a antroponimelor, şi a toponimiei 
(în special a microtoponimiei). S-a 
ajuns la mutilări sau chiar substituiri 
ce ştergeau orice urmă de element 
autohton în antroponimie: nume de 
botez ca lon sau Ştefan deveneau în 
documente obligatoriu /van, respectiv, 
Stepan; o serie de prenume româneşti 
erau pur şi simplu interzise. Numele 
de familie se mutilau pentru a deveni 
comode ocupanților — în pronunțare, 
la declinare etc. Din asemenea motive 
nume ca Ciobanu se transformau în 
Ceban, Doagă - în Doga, Grădina- 
ru — în Gradinari etc. Este anecdotic, 
dar foarte elocvent cazul unui nume 
românesc de la noi, Şapteciini, mutilat 
într-o formă inidentificabilă: Septichin, 
deci cu o terminatie pur rusească, -in 
(cf. Lenin, Stalin, Putin etc.), soţul 
fiind Septichin, iar soţia — Septichina 
(aproape că Anna Karenina!), chiar 
dacă la numele româneşti nu există o 
diferenţiere formală de gen. A fost im- 
pus oficial şi s-a impus în uzul curent 
patronimicul rus (de tipul Gheorghe 
Vasilievici, Ecaterina Ivanovna etc.), 
alt fenomen firesc rusei dar străin 
românei. Tot astfel, oraşele noastre 
aveau străzi cu denumiri aproape că 
exclusiv ruseşti. Mai e cazul să amin- 
tim aici că anumite popoare, respectiv, 
limbi au supravieţuit şi graţie rezisten- 
tei prin onomastică — avem exemplul 
armenilor, în toată lumea, al balticilor 
şi musulmanilor în U.R.S.S., al ardele- 
nilor în Imperiul Habsburgic etc. 

Cel mai grav ni se pare, însă, 
faptul că rusa a atacat româna din 
R. Moldova şi la nivelul gramaticii, al 
paradigmelor. Astfel, chiar şi limbajul 
unor intelectuali de la noi este marcat 
adeseori de topica rusească: se pune 
adverbul înaintea verbului atunci cînd 
trebuie să fie tocmai viceversa (cf. 


uşor face, repede vine, departe ajun- 
ge etc.) Este invers, dar de aceeaşi 
natură, cazul unor pronume, cu precă- 
dere al celor relative, care sînt masiv 
postpuse substantivelor prin omiterea 
articolelor posesive (genitivale) de le- 
gătură (cf. elevii cărţile cărora pentru 
elevii ale căror cărţi etc.). Supără abu- 
zul în utilizarea pronumelor personale 
pe lîngă verbe — după model rusesc, 
evident, care pur şi simplu seamănă, 
accidental, cu cel francez. (Ce tu faci? 
pentru ce faci? e un exemplu prover- 
bial, în această ordine de idei.) Unii 
moldoveni pierd deja simţul utilizării 
corecte a anumitor articole: se recurge 
la cel nehotärit, cînd e necesară uti- 
lizarea celui hotărît, se înregistrează 
cazuri de substituire a unor articole cu 
alte nume (careva cärti-caiete pentru 
nişte, unele, anumite cärti-caiete; voi 
pentru Dvs. — pers. II sing. a pronu- 
melui de politeţe etc.). 

Este puternică influenţa pe care 
o exercită limba rusă asupra rectiunii 
din română, astfel tulburîndu-se nu 
numai regimul firesc al construcţiei 
frazei, dar şi sensul ei. Aproape că 
s-au generalizat — inclusiv printre in- 
telectuali —, construcţii gen: a (se) juca 
în cărți | fotbal — pentru a juca cărți | 
fotbal; a conduce (cu) întreprinderea 
în loc de a conduce întreprinderea etc. 
Mai mult: în ultimul timp, în limbajul 
moldovenilor apar şi calchieri cu o mo- 
tivatie mai rar întîlnită — încă o dovadă 
a gravitätii acestui fenomen nociv. 
Ne referim acum la calchieri făcute 
prin asocieri sonore, de ordin fonetic. 
Astfel îşi fac loc în vocabularul unor 
românofoni de la noi îmbinări lexicale 
de-a dreptul monstruoase precum: i-a 
stat rău sau el a stat inginer pentru i 
s-a făcut rău, respectiv, el a devenit 
inginer (după îmbinările ruse mne sta- 
lo ploho, on stal injenerom); ei bolesc 
pentru echipa Real-Madrid (= ei sînt 
suporterii echipei Real-Madrid; după 
rus. oni boleiut za komandu Real-Ma- 
drid); a zvonit aseară (= a telefonat 
aseară, după rus. on zvonil vcera); el 
nu s-a reuşit să intre (= nu s-a decis/ 
hotărît să intre, după rus. ne resil- 
sea); mi-i jale, dar nu avem această 

marfă (= îmi pare räu/regret, dar..., 
după rus. mne-nam jal, no...) etc. 

Fiţi de acord: persistenta cu 
care acţionează — nociv, evident! — 
rusa asupra românei la noi este de-a 
dreptul incredibilă. Lucrurile sînt, 
însă, explicabile. lată doar cîteva 
exemple vizînd proporţia, raportul 
român: rus — acum, nu cu 15-20 de 
ani în urmă! — în domeniul mijloacelor 
de informare în masă din R. Moldova. 
Astfel, ziare şi reviste ruseşti apar la 
noi de două ori mai multe decît în 
română. Raportul între posturile de 
radio române şi ruse e de 1 la 4, iar 
al celor de TV — de 1 la 8. 

Şi deoarece tabloul pe care vi 
l-am prezentat poate părea cuiva prea 
de tot sumbru, aş dori să închei aceas- 
tă comunicare într-o tonalitate mai 
optimistă. Cu mai bine de patru decenii 
în urmă, marele romanist şi românist 
italian Carlo Tagliavini (1903-1982), 
autorul monumentalei monografii Le 
origini delle lingue neolatine a avut 
curajul să declare la un congres de 
studii romanice, la Florenţa: „Pretinsa 
«limbă moldovenească» nu este de 
fapt decit româna literară, scrisă cu 


un alfabet rusesc uşor modificat (...), 
cu unele concesii făcute unor forme 
dialectale moldoveneşti, cunoscute de 
altfel şi în interiorul Românie? . 

Din fericire, această temerară 
constatare a lui Tagliavini, care atîtia 
ani ne-a încălzit sufletele, nu mai este 
decit parţial valabilă. După revenirea 
la grafia latină, în 1989, „regele a 
apărut go!” în faţa mulţimii de români 
basarabeni, pe cît de entuziasmați, 
pe atît de stupefiaţi. Căci, după 
proclamarea în acelaşi an a limbii 
de stat şi deschiderea spre valorile 
spirituale româneşti, care s-a produs 
în anii următori, tot mai numeroşi 
conationali de-ai noştri au descoperit 
splendoarea, bogăţia, frumuseţea 
limbii strămoşeşti. Tocmai de aceea, 
conştientizînd primejdiile ce ne-au 
ameninţat şi ne mai ameninţă vor- 
birea, exprimarea şi scrisul, nutrim 
speranţa de a fi martori şi ai unei 
curätäri, ai unei asanări masive, dacă 
nu totale a limbii noastre româneşti, 
încît să putem vorbi despre pericole 
vizînd limba română din R. Moldova 
numai la passé composé, dacă nu 
chiar la plus-que-parfait... 

ACTIVITATEA 

DE LEXICOGRAF 

A PROFESORULUI 
GRIGORE CINCILEI 


Cercetările lexicografice ale 
prof. Gr. Cincilei sunt tot atât de im- 
portante ca şi investigaţiile sale pur 
teoretice în domeniile derivatologiei, 
semanticii sau gramaticii: dânsul a 
publicat (în colaborare) Dicţionarul 
şcolar român-francez [1], care a cu- 
noscut câteva ediţii, şi Dicţionarul de 
bază francez-român [2], a participat 
la elaborarea Dicţionarului şcolar 
moldovenesc-francez [3], în care 
i-au revenit literele D şi N. Sustinem 
opinia, conform căreia activitatea de 
alcătuire a dictionarelor bilingve este 
o continuare logică a cercetărilor 
efectuate de savant în domeniul cate- 
goriei gramaticale de gen a substan- 
tivelor în limba franceză şi română 
[4]. Sistematizarea diferenţelor de 
gen în cele două limbi, specificarea 
naturii gramaticale, semantice şi eti- 
mologice a acestui tip de diferenţe au 
fost posibile doar ca rezultat al unei 
examinări minutioase a multor surse 
lexicografice existente la moment, în 
urma unei analize atente a particula- 
ritätilor de structurare lexicografică 
a unităţilor semnificative ale limbilor 
franceză şi română. Vom menţiona 
aici şi faptul că studiul citat mai sus 
aduce o contribuţie considerabilă la 
preîntâmpinarea interferentelor de 
gen posibile în vorbirea şi scrierea ro- 
mânilor care studiază limba franceză. 

Pentru a pune în lumină unele 
fațete ale teoriei lexicografice a prof. 
Gr. Cincilei, vom face referire la ediţi- 
ile din 1995 şi 1996 ale Dicţionarului 
şcolar ca fiind, după cum credem, 
cele mai reuşite şi mai valoroase; su- 
perioritatea calitativă a acestor ediţii 


faţă de cele precedente constituie, în 
primul rând, un efect al tehnicii lexico- 
grafice mai riguroase şi mai adecvate 
realităţii limbii române. 

Originalitatea şi valoarea am- 
belor Dicţionare apar aici cu destulă 
claritate atât din volumul şi specifi- 
cul materialului selectat şi cercetat 
(aproximativ 7 000 articole ce cuprind 
circa 10 000 sensuri sau variante le- 
xico-semantice, peste 1 000 locuţiuni 
frazeologice si peste 120 proverbe), 
cât si din modalitatea de tratare a 
acestor unităţi. Autorii acordă o deo- 
sebită atenţie, în primul rând, claselor 
de cuvinte relationale — prepozitiilor, 
conjunctiilor, pronumelor — acelor 
elemente care îşi definesc spectrul 
funcţional prin locul şi rolul ce le au la 
construirea vorbirii, adică în organiza- 
rea structurilor sintagmatice, în defini- 
rea valorilor funcţionale ale cuvintelor 
notionale în componenţa propozitiilor. 
De exemplu, prepoziţiile de uz larg 
cu o structură semantică difuză ă 
şi de sunt prezentate în sintagme 
tipice (nominale, verbale, adverbiale) 
care pot intra nemijlocit în structura 
gramaticală şi cea semantică a uni- 
tätilor comunicative: à l’arrivée du 
printemps /a sosirea primăverii; de 
grand (bon) matin dis-de-dimineatä; 
un costume de chasse un costum 
de vânătoare; aller ă pied a merge pe 
jos etc. Astfel, cine consultă Dictio- 
narul de bază francez-român, poate 
găsi nu numai echivalentul românesc 
al prepoziţiilor sau al locutiunilor pre- 
pozitionale franceze, dar şi indicaţiile 
necesare despre locul acestora în 
structurarea semantică şi funcţională 
a constituentilor prepozitionali. 

Nise pare relevant faptul cä edi- 
tia din 1995 a Dictionarului de bazä 
francez-român prezintă în articole 
aparte un şir de lexeme analitice de 
tipul chemin de fer, tout ă coup, pre- 
cum şi locuţiuni ca au depourvu, est- 
ce que etc., care sunt considerate, pe 
bună dreptate, unităţi independente 
de vocabular [2, p. 3]. 

Ca şi în cazul altor cuvinte re- 
lationale, interpretarea lexicografică 
a semanticii pronumelor personale 
este efectuată ţinându-se cont de 

particularitätile lor functionale, de 
specificul gramatical al limbii române, 
de rolul desinentelor substantivului 
în structura sintactică a frazei ro- 
mânesti. lar întreaga paradigmă a 
declinării substantivelor este explicit 
corelată cu valorile semantice şi 
funcţionale proprii unităţilor pronomi- 
nale din limba franceză. Pronumele 
personal neaccentuat francez me, de 
exemplu, are două echivalente func- 
tional-semantice în limba română: 
il me semble malade e/ mi se pare 
bolnav, il me conduit e! mă conduce 
(1, p.122), iar prepoziţia franceză 
de corespunde în anumite contexte 
cazului genitiv în limba română: la 
robe de ma soeur rochia surorii 
mele (1, p.58). Se reuşeşte, după 
cum se vede, conjugarea necesară şi 
obligatorie a unităţilor de conţinut cu 
unităţile de expresie în ambele limbi, 
respectarea cu stricteţe a principiului 
că un dicţionar, alături de un manual 
de gramatică, învaţă de asemenea 
cum să vorbim şi să scriem o limbă, 
cum să corelăm structurile de gândire 
cu cele de expresie lingvistică. 

Un cuvânt aparte merită mo- 
dalitatea de descriere lexicografică 
a semanticii verbelor franceze şi, în 
primul rând, a verbelor polisemantice. 
Se porneşte de la ideea existenţei 
câtorva tipuri de polisemie verbală, 
astfel încât tratarea unităţii verbale 
este corelată obligatoriu cu particu- 
laritätile structurii lor semantice. Aşa- 
dar, structura semantică a verbelor 
avoir vt, faire vt, être vi, aller vi, 
donner vt ş.a. este diferită de cea a 
polisemantelor lancer vt, parler vi, 
pousser vt etc. 

Polisemantele din prima cate- 
gorie, zise şi verbe eurisemice, au 
structura semantică maximal difuză, 
valorile semantice se concretizează, 
se actualizează doar în vorbire, în 
cadrul unor unităţi sintagmatice mai 
mult sau mai puţin stabile, trecerea 
de la un sens la altul nu are caracter 
gradual, progresiv. 

In cazul polisemantelor din 
categoria a doua legăturile dintre sen- 
suri sunt mai strânse, mai apropiate; 


structura semantică a verbelor este 
mai nuanţată, mai reliefată, trecerea 
de la un sens la altul urmează anu- 
mite legităţi proprii fenomenului de 
derivare semantică. 

Bineînţeles, între aceste două 
tipuri de polisemante verbale există 
numeroase alte varietăţi, structuri 
ale semanticii verbului, însă anume 
tratarea polisemiei de ordinul ver- 
bului faire vt şi a polisemiei de tipul 
lancer vt, felul logic de alcătuire a 
informaţiei vehiculate de aceste tipuri 
de verbe vădesc pregnant, credem, 
valoarea specialistului în domeniul 
lexicografiei. 

In Dicţionar semnificaţiile, 
acceptiunile verbelor eurisemice de 
tipul faire vt sunt sistematizate, astfel 
încât toate gravitează în jurul unei 
singure semnificaţii generale, imediat 
legate de semnificantul euriseman- 
tului. Semnificaţia generală este 
repetată în fiecare nouă acceptiune 
a verbului eurisemic şi precizată, spe- 
cificată de un verb concret: a face, 
a confectiona faire un costume; a 
face, a îndeplini faire son devoir; a 
face, a parcurge faire six kilometres; 
a face, a se ocupa faire du sport etc. 

Avantajele unei asemenea 
modalităţi de tratare lexicografică 
sunt evidente: pe de o parte, se spe- 
cifică dimensiunile denominative ale 
verbelor eurisemice, se menţionează 
raporturile de hipero-hiponimie dintre 
verbul-titlu, eurisemic şi verbele spe- 
cifice, dar şi, pe de altă parte, se pun 
în valoare particularitätile cantitative 
ale întregului câmp lexico-semantic al 
verbelor reprezentate printr-un verb 
eurisemic. 

Exemplele constituie unul din 
cele mai preţioase compartimente ale 
fiecărui dicţionar. “Nu există adevărat 
dicţionar fără exemple”, afirmă A. Rey 
în prefața faimosului dicţionar expli- 
cativ francez Le Petit Robert (p. XV). 
Dicţionarul şcolar al prof. Gr. Cinci- 
lei are un bogat ansamblu de unităţi 
menite să ilustreze contextele tipice 
de utilizare a cuvântului-titlu, printre 
care complemente tipice ale verbului, 
epitetele cele mai reprezentative ale 

substantivului, prepozitiile cele mai 
frecvente. Numărul exemplelor este 
cu atât mai mare, cu cât potenţialul 
functional şi semantic al unitätii-titlu 
este mai larg şi mai abstract. 

Luate în ansamblu — alege- 
rea judicioasă a unităţilor lexicale 
investigate, structurarea riguroasă 
şi pragmatică a potenţialului lor se- 
mantic, forţa expresivă a exemplelor 
citate, conjugarea fericită a aspectului 
lexical cu cel gramatical ale cuvinte- 
lor-titlu —, aceste momente constituie 
principala virtute a tuturor dictionare- 
lor întocmite şi/sau redactate de prof. 
Grigore Cincilei. 


Turnul Eiffel 

_ DIFICULTĂŢI 
IN IDENTIFICAREA 
CAZULUI 


În morfologia numelui (substan- 
tiv, pronume, numeral) şi a adjectivu- 
lui (propriu-zis sau pronominal), una 
dintre cele mai mari dificultăţi grama- 
ticale o constituie stabilirea cazului. 
Dificultatea recunoaşterii cazului se 
explică prin mai mulţi factori: 

e Unii tin de natura morfosin- 
tactică a acestei categorii, adică de 
manifestarea simultană, morfologică 
(flexionară) şi sintactică (rolul cuvin- 
telor vecine şi al relaţiilor sintactice 
din interiorul propoziției), a cazului. 
* Alţii privesc omonimia (identitatea) 
formelor de caz, formele omonime 
fiind deosebit de frecvente, chiar şi în 
condiţiile în care articolul rezolvă par- 
tial unele omonimii. e Unele explicaţii 
privesc “conţinutul” (semnificaţia) di- 
ferită a cazului la substantiv, pronume 
şi numeral, pe de o parte, şi la adjec- 
tiv, pe de alta: primele clase primesc 
cazul direct prin funcţia sintactică pe 
care o îndeplinesc în propoziţie sau 
ca regim al prepozitiei care le prece- 
dă, în timp ce adjectivul îl primeşte 
“formal”, prin fenomenul de acord. 
e Alte explicaţii au la bază dubla 
posibilitate de exprimare a cazului în 
limba română: exprimare flexionară 
(cu ajutorul desinentei şi/sau al ar- 
ticolului hotărât enclitic, articol care 
preia şi funcţia de marcă sintetică de 
caz), dar şi exprimare analitică (prin 
utilizarea a două prepozitii specializa- 
te pentru acest rol sau a articolelor 
proclitice), cele două exprimări fie 
excluzându-se una pe alta, fie, dim- 
potrivă, apărând ca posibilităţi variante, 
libere, de construcţie pentru aceeaşi 
relaţie cazuală. + A treia categorie de 
explicaţii are în vedere topica relativ 
liberă din interiorul propoziției, între 
guvernor (adică termenul care cere 


cazul) şi guvernat (adică termenul 
care primeşte cazul) putându-se in- 
tercala numeroase alte cuvinte, ceea 
ce îngreunează stabilirea corectă a 
legăturilor sintactice. • Altă explicaţie 
o constituie posibilitatea marcării ca- 
zului în grupul nominal (deci în grupul 
format dintr-un substantiv, centru de 
grup, şi determinantii lui) o singură 
dată, în forma primului component al 
grupului (sau a primilor componenti), 
ultimul sau ultimii rămânând, în aces- 
te condiţii, fără mărci evidente de caz. 

Aceste particularităţi care ţin 
de structura internă a limbii române 
formează, fiecare în parte, dar şi 
combinate între ele, condiţii favori- 
zante pentru numeroase confuzii între 
cazuri. Recunoaşterea corectă a ca- 
zurilor este unul dintre cele mai dificile 
capitole de gramatică practică a limbii 
române. După cum vom vedea, greşe- 
lile privesc nu numai analiza unui text, 
adică identificarea corectă a cazului 
într-o situaţie dată, ci pot avea şi efecte 
de construcţie, numeroase devieri de 
la normă apărând ca urmare a acestor 
false analize. Este motivul pentru care 
ne propunem, în cele ce urmează, să 
atragem atenţia asupra construcţiilor 
celor mai expuse soluţiilor greşite de 
analiză şi, mai ales, să explicăm cauza 
(sau cauzele) apariţiei diverselor tipuri 
de greşeli. Vom denumi fiecare subca- 
pitol după particularitatea de structură 
care favorizează greşeala. 


1. Marcarea cazului în forma 
primului element al grupului no- 
minal 

In situaţia în care grupul no- 
minal este construit în jurul unui 
substantiv masculin sau neutru, fie 
la singular, fie la plural, şi al unui 
substantiv feminin la plural, iar aceste 
substantive sunt precedate de deter- 
minanti adjectivali, marcarea genitiv- 
dativului se face frecvent o singură 
dată, în forma primului component 
al grupului. Cum substantivul rămâne 
nemarcat cazual, iar depărtarea de 
guvernor (de cuvântul care impune 
cazul) este uneori considerabil de 
mare, sunt suficiente motive de a se 
stabili incorect cazul substantivului. 
Avem în vedere construcţii de tipul: 

(1) plecarea blândului şi a 
iubitului nostru profesor; 

(2) în ciuda oricărui asiduu şi 
prelungit efort; 

(3) în timpul acestor continue 
şi deosebit de mari insistente; 

(4) împotriva celor cinci noi şi 
exigenti inspectori; 

(5) grație primului extrem de 
important martor , 

în care grupurile nominale 
constituite în jurul substantivelor 
profesor, efort, insistente, inspectori, 
martor apar în poziţia de genitiv (1- 
4) şi în poziţia de dativ (5), poziţii 
cerute fie de prepozitii şi de locuţiuni 
prepozitionale (2-5), fie de funcţia 
sintactică de atribut genitival pe lân- 
gă regentul plecarea (1). Grupurile 
nominale examinate aici sunt grupuri 
ample, cu un centru de grup aşezat 
în finalul construcţiei şi cu mai mulţi 
determinanti adjectivali: adjective 
propriu-zise, adjective pronominale, 
numerale cu valoare adjectivală. Apar 
şi câte doi sau trei determinanti ai 
aceluiaşi centru (în 1, 2, 3 şi 4, câte 
trei determinanti; în 5, doi determi- 
nanti), iar determinantii, la rândul 
lor, pot apărea ei înşişi cu elemente 
antepuse (în 3 şi 5 apar mărcile su- 
perlativului: deosebit de, extrem de, 
iar în 4 apare articolul demonstrativ 
celor, care însoţeşte numeralul cardi- 
nal cinci). In toate aceste construcţii, 
relaţia cazuală de genitiv sau de 
dativ este marcată o singură dată, 
în forma primului termen al grupului: 
în (1), numai adjectivele coordonate 
blândului, iubitului marchează cazul 
prin preluarea articolului de la sub- 
stantiv, în timp ce substantivul-centru 
profesor rămâne nemarcat; în (2) şi 
(3), numai adjectivele pronominale 
oricărui şi acestor marchează relaţia 
de caz prin desinentele speciale —ui 
şi —or, în timp ce substantivele-centru 
efort şi insistente rămân nemarcate; 
în (4) şi (5), marcarea cazuală revine 
numeralelor antepuse, prin utilizarea 
formei speciale de caz a numeralului 
ordinal primului şi a formelor speciale 
de caz ale articolului demonstrativ 
celor, substantivele-centru inspectori, 
martor rămânând nemarcate. În ase- 
menea situaţii, depărtarea de regent 


(plecarea) sau de prepozitia (locu- 
tiunea prepozitionalä) care impune 
cazul (în ciuda, în timpul, împotriva, 
grație), ca şi apariţia substantivului 
cu o formă nemarcată de caz sunt tot 
atâtea surse de greşeală, atribuindu- 
li-se substantivelor finale fie cazul 
nominativ, fie, mai des, acuzativul. 


2. Dublă posibilitate de ex- 
primare a cazurilor: sintetică şi 
analitică. Omonimia mărcilor a, 
articol, a, prepozitie 

Cele două tipuri de exprimare: 
sintetică şi analitică, ambele întâlnite 
în limba română, sunt în multe con- 
strucţii complementare, apărând fie 
una, fie cealaltă. Intr-o construcţie ca: 
plecarea bunei mele colege, expri- 
marea genitivului este în exclusivitate 
sintetică (flexionară): pentru prima for- 
mă de genitiv bunei, intervin simultan 
două mijloace flexionare (desinenţa -e 
şi articolul hotărât enclitic -i); în cazul 
adjectivului posesiv mele, genitivul se 
exprimă printr-o formă distinctă (mele, 
în raport cu forma de nominativ-acu- 
zativ mea) şi, la fel, în cazul substan- 
tivului colege, se exprimă desinential, 
prin desinenţa -e. In construcţii ca: ple- 
carea a doi studenţi, plecarea a zece 
dintre noi, contra a orice, contra a tot 
ce este nou, analiza a astfel de cu- 
vinte, exprimarea este însă analitică, 
recurgându-se obligatoriu la prepozitie 
(în exemplele date, la prepozitia a), 
singura modalitate de exprimare a ra- 
portului de genitiv în cazul numeralului 
cardinal, care nu marchează flexionar 
cazul, şi al unora dintre pronume şi ad- 
jective caracterizate prin invariabilitate 
(ca, de exemplu, ce, orice, ceva, tot, 
astfel de). Marcarea analitică a rela- 
ţiilor de genitiv-dativ nu înseamnă că 
substantivul sau pronumele următor 
stau în cazul genitiv, respectiv în dativ; 
înseamnă numai că grupul prepozitie 
+ substantiv (sau pronume) ocupă o 
poziţie sintactică de genitiv sau de 
dativ, poziţie în care cazul substan- 
tivului, respectiv al pronumelui, este 
cel cerut de regimul prepozitiei (adică 
acuzativul). Astfel, în construcţiile: 
contra a şapte profesori, plecarea 
a şapte profesori, prepozitia a cere 
acuzativul (caz impus direct substan- 

tivului profesori, iar, prin acord, şi 
numeralului şapte), iar întregul grup 
(prepozitia a +substantivul profesori) 
este echivalentul unui genitiv, ceea 
ce explică apariţia lui în contextul 
prepozitiei contra sau în vecinătatea 
substantivului plecarea (în ultima 
construcţie, ca atribut genitival al 
substantivului plecarea). Exprimarea 
analitică se poate realiza şi cu alt tip 
de mărci decât cu ajutorul prepoziţiilor, 
recurgându-se la articole proclitice: 
articolul proclitic lui (cartea lui lon), 
articolele genitival, demonstrativ şi 
nehotărât (cartea unui elev, această 
carte a celor mai frumoşi elevi). 

Uneori, intervin simultan mărci 
analitice şi mărci sintetice, ca în 
construcţia: acest studiu al unei 
profesoare, unde forma genitivului 
se realizează printr-o marcă sintetică 
(desinenţa -e) şi prin mărci analitice 
(articolul genitival al şi articolul pro- 
clitic unei). Trebuie însă subliniat că 
prezenţa cumulată a mărcilor sinteti- 
ce şi analitice este posibilă numai în 
cazul în care marca analitică se rea- 
lizează prin articol (genitival, demon- 
strativ sau nehotărât) şi, dimpotrivă, 
este imposibilă în cazul în care drept 
marcă analitică apare prepozitia. 
Intre marcarea genitivului cu ajutorul 
articolelor antepuse şi marcarea prin 
prepoziţie apare o diferenţă esenţială: 
articolul precedă o formă de genitiv 
(lui lon, lui nenea, al profesoarei, 
unei profesoare, celor şapte profe- 
soare), în timp ce prepozitia precedă 
un acuzativ (a şapte profesoare, a 
ceea ce, a orice) şi numai întreaga 
construcţie prepozitie + acuzativ este 
echivalentă cu un genitiv. 

Pentru limba literară, un context 
în care relaţia de genitiv se exprimă 
prepozitional (numerale, pronume 
invariabile) exclude prezenţa unei 
mărci sintetice şi, invers, un context 
care permite o marcă sintetică ex- 
clude selecţia prepozitiei a. In acest 
sens, afirmam mai sus că selecţia 
mărcilor sintetice şi analitice este, 
în mare măsură, complementară. Si 
totuşi, există contexte circumscrise 
lexical (este vorba de vecinătatea 
unor pronume sau a unor adjective 
pronominale cu valoare cantitativă 


nedefinită) în care este posibilă 
alegerea, în variaţie liberă, deci ca 
variante sintactice literare libere, fie 
a construcţiei cazuale (flexionare), fie 
a celei analitice (prepozitionale); vezi 
perechile de construcții: 

(6) plecarea multora din clasă- 
(6') plecarea a mulți din clasă; 

(7) contra câtorva dintre noi — 
(7') contra a câţiva dintre noi. 

Acelaşi paralelism, fără a fi însă 
o alegere liberă, apare şi pentru alte 
construcţii de genitiv-dativ, distincţia 
fiind, în acest caz, de natură stilistică: 
limba literară utilizează construcţia 
cazuală (flexionară), în timp ce în re- 
gistrul popular se preferă exprimarea 
analitică (prepoziţională sau, dacă 
substantivul este personal, cu articol 
hotărât proclitic). Vezi perechile de 
construcţii: 

(8) în locul şefei (registru lite- 
rar) — (8') în locu' la şefă (registru 
neliterar); 

(9) din cauza medicamentului 
(literar) — (9') din cauza la medica- 
ment (neliterar); 

(10) te spun doamnei (literar) — 
(10') te spun la doamna (neliterar), 

în care (8) şi (9) conţin o relaţie 
de genitiv, iar (10), una de dativ. 

Existenţa celor două modalităţi 
de exprimare a cazurilor genitiv-dativ, 
complementare sau variante, precum 
şi omonimia lexico-gramaticală a 
două mărci de exprimare a aceleiaşi 
relaţii de caz (este vorba de marcarea 
genitivului atât prin articolul genitival 
a, ca în: plecarea grăbită a profe- 
soarei, cât şi prin prepozitia a, ca în: 
plecarea grăbită a cinci profesoare) 
sunt surse importante de confuzie a 
cazurilor. Construcţii de tipul: 

(11) contra a cinci profesori 
de română şi a altor profesori de 
limbi străine; 

(12) semnificaţia a astfel de cu- 
vinte neologice şi a oricăror cuvinte 
din fondul vechi 

sunt şi mai derutante, deci şi 
mai expuse identificării greşite a ca- 
zului, având în vedere că în aceeaşi 
vecinătate: prepozitia contra şi re- 
gentul substantival semnificaţia, apar, 
mai întâi, o realizare prepoziţională (a 
cinci profesori, a...cuvinte) şi apoi, 

una mixtă, cu o formă specială de 
caz şi cu articolul genitival a (a altor 
profesori, a oricăror cuvinte). Prin 
urmare, deşi cu formă identică, cele 
două apariţii ale substantivului pro- 
fesori, respectiv, cuvinte au cazuri 
diferite: acuzativul, în prima apariţie 
(impus de prepozitia a), dar geniti- 
vul, în a doua, genitiv marcat prin 
forma specială de caz a adjectivului 
pronominal altor, respectiv oricăror. 
Fără o atentă analiză a construcţiei şi 
fără o exactă cunoaştere a teoriei de 
utilizare a celor două tipuri de mărci, 
confuzia este lesne de făcut. 
Atragem, în consecinţă, aten- 
ţia asupra diferenţelor de caz dintre 
seriile de construcţii analizate. In 
(6),(7),(8),(9), cazul pronumelor mul- 
tora, câtorva şi al substantivelor şefei, 
medicamentului este genitivul; în timp 
ce în (6'),(7'),(8'),(9'), cazul impus ace- 
loraşi cuvinte este acuzativul. In (10), 
cazul impus substantivului doamnei 
este dativul, în timp ce în (10'), cazul 
substantivului prepozitional este acu- 
zativul. De altfel, observarea atentă a 
formei cuvintelor evidenţiază această 
deosebire; vezi diferenţa dintre mul- 
tora, câtorva, şefei, medicamentului, 
doamnei şi, respectiv, mulţi, câţiva, 
şefă, medicament, doamnă. In (11) şi 
(12), unde forma substantivului profe- 
sori, respectiv cuvinte, este aceeaşi, 
numai observarea formei adjectivelor 
pronominale altor, oricăror poate servi 
ca indiciu de recunoaştere corectă. 
Este de notat şi faptul că prepozitia 
a poate apărea şi în condiţiile unui 
regent articulat hotărât sau având altă 
formă decât cea de feminin singular 
(vezi: analiza a, întrebările a cinci 
profesori), în timp ce articolul genitival 
a nu poate apărea (potrivit normelor 
literare) decât dacă regentul este ne- 
articulat sau articulat nehotărât şi dacă 
regentul are formă de feminin singular. 


3. Omonimia formelor cazuale 

Omonimia genitiv-dativ, pe de 
o parte, şi nominativ-acuzativ, pe de 
altă parte, prezentă la orice clasă 
de cuvinte care cunoaşte categoria 
cazului, şi omonimia totală nominativ- 
genitiv-dativ-acuzativ, caracterizând 
numai anumite clase de cuvinte (este 


situaţia substantivelor masculine şi 
neutre, singular şi plural, şi a femini- 
nelor la plural, dacă substantivul este 
nearticulat) sunt surse constante de 
erori în recunoaşterea cazurilor. Sunt 
numeroase construcţii în care numai 
particularitätile sintactice (de veci- 
nătate şi de funcţie sintactică) sunt 
singurele semne pentru identificarea 
corectă a cazului. Este şi motivul 
pentru care recunoaşterea cazurilor 
e imposibilă în afara unei analize 
sintactice corecte. Perspectiva morfo- 
sintactică, o perspectivă integratoare 
morfologie-sintaxă, este obligatorie în 
abordarea cazului. 

3.1. Omonimia generală geni- 
tiv-dativ se rezolvă aproape total în 
interiorul limbii române pe baze con- 
textuale (sintactice): genitivul are ca 
regent un substantiv sau un pronume 
(ex. răspunsul elevului, acesta al 
elevului) sau poate fi selectat de o 
clasă precisă de prepozitii şi de locu- 
tiuni prepozitionale, în timp ce dativul 
are ca regent un verb, altul decât unul 
copulativ, un adjectiv, un adverb sau 
o interjectie (ex. trimit elevului, îi 
trebuie elevului, util elevului, aido- 
ma elevului, bravo elevului) şi este 
selectat de cu totul alte prepoziţii. 
Prepoziţiile: graţie, mulțumită, dato- 
rită, conform, potrivit cer dativul, aşa 
cum dovedeşte construcţia acestora 
cu forme specifice de dativ (graţie 
tie), iar prepozitii ca: asupra, contra, 
împotriva, dedesubtul, deasupra 
sau locuţiuni ca: în ciuda, din cauza, 
în locul, în afara, în privinţa, în faţa, 
de jur împrejurul cer genitivul, fiind 
imposibilă construcţia lor cu aceleaşi 
forme tipice de dativ: "asupra mie, * 
în ciuda mie. In construcţii de felul 
celor enumerate anterior, omonimia 
nu este supărătoare, deoarece con- 
textul îndeplineşte un rol neechivoc 
dezambiguizator. Dificultăţile apar 
însă atunci când factorii sintactici de- 
vin insuficienti. Astfel, în construcţiile: 

(13) (este) nepot de soră Mă- 
riucăi, (este) stăpân Tarigradului, 

(14) trimitere de bani elevului, 
predarea limbii române străinilor, 

(15) elevi iubitori ai literaturii, 
echipă câştigătoare a concursului, 

dativul din (13) şi (14) are ca 

regent un substantiv (nepot, stăpân, 
respectiv trimitere şi predarea), iar 
genitivul din (15) are ca regent un 
adjectiv (iubitori, câştigătoare), fieca- 
re context fiind specific celuilalt caz. 
Suntem în faţa unor excepţii de la 
construcţia generală a dativului şi a 
genitivului, aşa-numitul “dativ adnomi- 
nal”, respectiv “genitiv al adjectivului”. 
In asemenea construcţii, confuzia de 
caz este curentă şi, într-o oarecare 
măsură, chiar explicabilă. Pentru 
evitarea confuziei, cele trei tipare de 
construcţie trebuie discutate separat, 
insistându-se asupra particularitätilor 
de structură ale fiecăruia. In (13), se va 
observa că lipseşte articolul genitival 
în condiţiile nearticulării regentului, 
context care, în mod normal, ar cere 
prezenţa acestuia (vezi construcţiile 
corespunzătoare cu genitivul: nepotal 
Măriucăi, nepot de soră al Märiucäi; 
stăpân al Tarigradului) sau că lip- 
seşte articolul hotărât al regentului în 
condiţiile în care genitivul ar obliga, de 
asemenea, la prezenţa acestuia (vezi: 
nepotul Măriucăi, nepotul de soră al 
Măriucăi stăpânul Ţarigradului). In 
(14), se va observa că regentul este 
un substantiv de provenienţă verbală 
(infinitivele lungi trimitere, predarea), 
obţinut de la un verb cu regim de dativ 
(a trimite bani elevului, a preda limba 
română străinilor), şi că acest regent 
substantival poate apărea, ca şi în 
construcţia anterioară, nearticulat (tri- 
mitere). In (15), se va observa calita- 
tea regentului: un adjectiv provenit de 
la un verb tranzitiv, şi, mai important, 
se va observa prezenţa obligatorie a 
articolului genitival, apariţie imposibilă 
în cazul unui dativ. 

3.2. Omonimia curentă nomina- 
tiv-acuzativ, prezentă la toate părţile 
de vorbire care cunosc flexiunea de 
caz, cu excepţia pronumelui perso- 
nal, se rezolvă sintactic, prin funcţiile 
sintactice diferite îndeplinite de cele 
două cazuri. Atunci când cunoştinţele 
de sintaxă sunt nesigure, confuzia 
celor două cazuri este aproape in- 
evitabilă, derivând fie din confuzia 
funcţiilor de subiect şi de obiect direct, 
fie a funcţiilor de obiect direct şi de 
nume predicativ sau de obiect direct 
şi de element predicativ suplimentar. 


În construcţii de tipul (16): Îmi 
trebuie o carte, Imi convine situaţia, 
Imi prieşte aerul de munte, Imi ajunge 
un necaz, Imi revine o obligaţie, Nu- 
mi merge afacerea, Nu-mi strică puti- 
nă odihnă, Nici prin cap nu-mi trece 
gândul plecării, Imi scapă din vedere 
esentialul, Mi s-a înrăit sufletul, Mă 
amuză ideea, Mă costă nepăsarea, 
Mă doare capul, Mă miră rezultatul, 
Mă răzbeşte foamea, Mă supără în- 
târzierea, Mă copleşeşte suferinţa, 
Mă ajunge oboseala, Se întâmplă o 
nenorocire, Intervine o schimbare, 
S-a aflat adevărul, Se poate totul 
etc., substantivele (sau pronumele 
totul) subliniate stau în nominativ, şi 
nu în acuzativ, deoarece funcţia sin- 
tactică pe care o îndeplinesc este de 
subiect, şi nu de obiect direct. 

In construcţiile (17): Apariţia 
lucrării reprezintă / constituie un 
succes, substantivul subliniat stă în 
cazul acuzativ, şi nu în nominativ, 
deosebindu-se de construcţiile (18): 
Apariţia lucrării este / înseamnă un 
succes, unde acelaşi substantiv stă în 
nominativ, şi nu în acuzativ. Deosebi- 
rea de caz derivă din cele două funcţii 
diferite ale substantivului: complement 
direct, în vecinătatea verbelor tranzi- 
tive reprezintă, constituie, dar nume 
predicativ, în vecinătatea verbelor 
copulative este, înseamnă. Cele două 
funcţii distincte se probează neechivoc 
prin testul dublării: în (17) este posi- 
bilă dublarea printr-o formă atonă de 
pronume personal în acuzativ (vezi 
construcţiile: Un mare succes îl re- 
prezintă/ îl constituie apariţia lucrării), 
în timp ce în (18), dublarea nu este 
acceptată în română (construcţiile 
*Un mare succes îl înseamnă / *îl este 
apariţia lucrării sunt imposibile, ceea 
ce a fost notat prin asterisc). 

In construcţiile (19): 

L-au ales director, L-au angajat 
mecanicul blocului, L-au numit in- 
spector, L-au trimis reprezentantul 
nostru la ONU, Se consideră alesul 
poporului, Se crede un nedreptăţit; 
Se consideră nedreptăţit, Il ştiu in- 
teligent, Il cred nevinovat, 

substantivele şi adjectivele 
subliniate apar în cazul nominativ, 
şi nu în acuzativ, ca urmare a rela- 


26 


Limba Română 


tilor pe care le stabilesc şi a funcţiei 
sintactice pe care o îndeplinesc în 
cadrul acestei organizări: au funcţia 
de element predicativ suplimentar 
(realizat neprepozitional), şi nu pe 
aceea de complement direct. Trebuie 
observat că, în aceste construcţii, 
poziţia de complement direct este 
ocupată fie de forma atonă a pro- 
numelui personal (I-au ales, l-au 
angajat, l-au numit, l-au trimis), fie 
de forma atonă a pronumelui reflexiv 
(se consideră, se crede). De reţinut 
că şi în condiţiile în care elementul 
predicativ suplimentar se raportează 
la un obiect direct, şi nu la subiect, 
cazul acestuia este tot nominativul; 
adjectivul cu funcţie de element pre- 
dicativ suplimentar se acordă în gen 
şi număr cu obiectul direct, dar nu şi 
în caz (astfel, în construcţiile: îl ştiu 
inteligent — o ştiu inteligentă, adjec- 
tivul inteligent/ inteligentă se acordă 
cu obiectul direct în gen şi număr, 
dar cazul este nominativul, dată fiind 
proveniența acestor construcţii dintr- 
un nume predicativ: ştiu că el/ea este 
inteligent/ inteligentă). 

Verbele din construcţiile (19) 
trebuie distinse de utilizarea lor fără 
element predicativ suplimentar, în 
construcţii cu un singur determinant, 
situaţie în care aceleaşi substantive 
ocupă poziţia de obiect direct şi apar, 
în consecinţă, la cazul acuzativ. 

Vezi (20): Au ales un director/ 
pe directorul nostru, Au angajat un 
mecanic / pe noul mecanic, Au nu- 
mit un inspector / pe noul inspector, 
Au trimis un reprezentant la ONU, 
unde substantivele ocupă poziţia de 
obiect direct (neprepozitional sau 
precedat de prepozitia pe) şi stau în 
cazul acuzativ. 

In construcţiile: 

(21) El este un om bolnav, 

(22) El este un astfel de om, 

cazul substantivului subliniat 
este acelaşi, nominativul, deşi, în 
(22), substantivul apare precedat de 
prepozitia de, care, în mod curent, 
impune acuzativul. Acest de din (22) 
este total diferit de cel din (23): 

(23) Expresia lui este de om 
bun, Comportarea lui este de profe- 
sor integru, 


unde de, intrând în structura 
numelor predicative de om, de pro- 
fesor, impune substantivelor om, 
respectiv profesor, cazul acuzativ. 
Dar, în timp ce în (23) de se grupează 
cu substantivul următor, impunând 
acestuia forma de caz, în (22) de 
se grupează cu adverbul anterior 
astfel, neimpunând substantivului 
nici o restricţie de caz. Gruparea 
cu termenul anterior, şi nu cu cel 
următor (de altfel, destul de rară la 
prepozitie) apare şi în construcţii ca: 
El este deosebit de inteligent, El 
este nespus de suspicios, El este 
la fel de supus, El este suficient de 
înțelept, Il consider destul de matur, 
unde de nu formează grup sintactic 
cu adjectivul, neinfluenţându-l sub 
aspectul cazului. Cazul adjectivului 
este nominativul, cerut de funcţia de 
nume predicativ (sau, pentru ultimul 
exemplu, de funcţia de element pre- 
dicativ suplimentar), şi nu acuzativul, 
cerut de prepozitia de. 


4. Sinonimia constructiilor 

Greşeli în identificarea cazurilor 
apar şi ca urmare a sinonimiei unor 
construcţii, atribuindu-se cuvântului 
analizat cazul pe care îl are un cuvânt 
dintr-o construcţie sinonimă. 

Ca tip de greşeală, este discuta- 
tă mult în gramatica practică a limbii 
române situaţia determinantilor cu 
valoare posesivă, al căror caz este 
identificat în mod curent cu genitivul, 
indiferent de forma lingvistică pe care 
o îmbracă exprimarea posesiei. Se 
pierde din vedere faptul că genitivul, 
deşi constituie o modalitate frecventă 
pentru exprimarea posesiei, nu este 
şi singura, româna dispunând şi de 
alte mijloace sinonime. Astfel, în 
construcţiile: 

(24) Cartea lui este nouă; 

(25) Mă interesează cartea.-i; 

(26) Cartea sa a stârnit interes, 

relaţia de posesie se exprimă 
prin mijloace gramaticale diferite, 
recurgându-se la pronumele perso- 
nal lui, la pronumele personal -i, re- 
spectiv la adjectivul posesiv sa, ceea 
ce înseamnă şi forme de caz diferite 
(în (24) forma lui este de genitiv; în 
(25) forma -i este de dativ, iar în (26) 

apare nominativul, căci adjectivul 
posesiv sa, ca orice adjectiv, primeşte 
cazul de la substantivul regent; or, 
regentul cartea este subiect şi stă în 
nominativ). 


5. Ambiguitäti cazuale 

Există construcţii ambigue în 
care acelaşi cuvânt poate primi valori 
de caz diferite, ca urmare, pe de o 
parte, a omonimiei cazuale (vezi su- 
pra, $ 3), iar, pe de alta, a posibilităţii 
aceleiaşi construcţii de a primi două 
interpretări ale raporturilor sintactice. 

In construcţii ca: 

(27) trimit cartea elevului, trimi- 
terea cărții elevului, 

substantivul elevului este am- 
biguu, primind câte două interpretări: 
fie ca genitiv, dacă se consideră ca 
determinant al substantivului cartea 
/ cărţii, fie ca dativ, dacă se con- 
sideră ca determinant al verbului 
trimit, respectiv al substantivului de 
provenienţă verbală trimiterea. Ceea 
ce permite dubla interpretare este 
articularea hotărâtă a substantivului 
cartea/ cărții, singura care asigură 
şi subordonarea faţă de substantiv. 
In condiţiile articulării nehotărâte a 
substantivului (vezi: trimit o carte 
elevului, trimiterea unei cărți elevu- 
lui), interpretarea ca genitive este 
exclusă, singura soluţie valabilă fiind 
cea de dativ. 

In construcţii ca: 

(28) trimit elevilor acestora / 
acelora, 

formele de demonstrativ aces- 
tora, acelora sunt ambigue, primind 
câte două interpretări: fie ca dative, 
dacă sunt interpretate ca adjective 
pronominale demonstrative în vari- 
anta lor postpusă, situaţie în care se 
acordă cu substantivul regent aflat în 
dativ, fie ca genitive, dacă sunt inter- 
pretate ca pronume demonstrative, 
determinante în genitiv ale regentului 
substantival elevilor. Ceea ce permite 
dubla interpretare este identitatea de 
formă a pronumelui demonstrativ şi 
a adjectivului pronominal corespun- 
zător, identitate caracterizând numai 
varianta postpusă a adjectivului 
pronominal. In varianta antepusă a 
aceluiaşi adjectiv (vezi: trimit acestor 


/ acelor elevi), dubla interpretare este 
imposibilă, adjectivul pronominal, 
acordat cu regentul substantival, fiind 
la cazul dativ. 


6. False analogii 

Prin analogie cu substantivele 
şi substitutele lor precedate de prepo- 
zitie, care primesc forma de caz prin 
regimul prepozitiei, se atribuie caz şi 
tuturor formelor verbale nepersonale 
precedate de prepozitii şi de locuţiuni 
prepozitionale. In construcţii ca: înain- 
te de a pleca, fără a spune, pentru a 
lucra; (îl consider) ca având sensibili- 
tate, (îl cred) ca fiind capabil, infinitive- 
le, respectiv gerunziile, sunt analizate, 
în mod greşit, ca având cazul acuzativ, 
deşi formele verbale nepersonale nu 
cunosc categoria cazului. 

Şi tot prin analogie cu substan- 
tivele şi substitutele acestora aflate 
în poziţia de complement direct şi 
de subiect, care primesc cazul prin 
poziţia sintactică pe care o ocupă în 
raport cu verbul, se atribuie, în mod 
greşit, formă de caz şi modurilor 
nepersonale apărând în aceleaşi 
poziţii. Este deci nepermis să se ca- 
racterizeze gerunziile şi infinitivele 
din construcţii ca: Se poate pleca, A 
pleca este o durere; Pot pleca; Aud 
tunând, Se simte venind o adiere 
de vânt prin forme de caz (nominativ 
sau acuzativ), deoarece modurile 
nepersonale nu disting cazul. Trebuie 
făcută clar deosebirea între: 

(29) Este nesănătos a fuma — 
(29') Fumatul este nesănătos, 

(30) Este o durere a pierde 
anul — (30') Este o durere pierderea 
anului, 

(31) fără a citi lecţia — (31) fără 
citirea / cititul lectiei, 

unde sinonimia nu înseamnă 
şi identitate morfosintaciică (vezi şi 
supra, $ 4). In 29, 30, 31, infinitivul, 
ca formă verbală nepersonală, nu 
primeşte caz, în timp ce în 29, 30’, 
31', supinul substantivizat şi infiniti- 
vul lung, devenit substantiv, primesc 
forme de caz: nominativ, în primele 
două construcţii, unde ocupă poziţia 
de subiect, dar acuzativ, în 31', unde 
apar după prepozitia fără, al cărei 
regim este acuzativul. 

7. Greşeli de construcţie 

Identificarea incorectă a ca- 
zurilor are efecte nedorite şi asupra 
construcţiei grupurilor nominale. In 
enunturile: 

(32) plecarea frumoasei şi iubi- 
tei noastră soră, 

(33) graţie ajutorului de la stat 
şi a ajutorului privat, 

(34) plecarea a multor elevi, 
plecarea a numerosilor elevi, 

(35) răspunsuri ale peste o sută 
de elevi, 

(36) sfaturile celei mai bune 
profesoare ale mele, 

(37) în faţa prietenilor cei mai 
apropiați, 

(38) sfatul profesoarei însăşi, 

(39) efectul medicamentelor 
acestea; tezele studenţilor aceştia, 

(40) punctajul subiectelor celor 
mai greu de rezolvat, 

(41) acestei cărți considerate 
dificile, 

sunt încălcate diverse reguli 
privitoare la cazul cuvintelor. Apar 
fie dezacorduri în caz (ca în 32, 37, 
38, 39), fie, dimpotrivă, marcări de 
caz hipercorecte (ca în 33, 35, 36, 
40, 41); apar şi marcări duble, mixte 
(simultan, analitice şi sintetice, ca în 
34). Astfel, în 32, lipseşte forma de 
genitiv pentru ultimele două com- 
ponente ale grupului (corect: iubitei 
noastre surori). In 37, lipseşte acor- 
dul în caz al articolului demonstrativ 
din componenţa adjectivului aflat la 
gradul superlativ relativ (corect: pri- 
etenilor celor mai apropiaţi). In 38, 
lipseşte marca de genitiv din forma 
adjectivului de întărire (corect: sfatul 
profesoarei înseşi). In 39, nu se rea- 
lizează acordul în caz al adjectivului 
demonstrativ postpus (corect: efectul 
medicamentelor acestora; tezele 
studenţilor acestora). Dimpotrivă, 
în 33, apare o marcă specifică de 
genitiv — articolul genitival a — într-un 
context care nu permite apariţia aces- 
tei mărci, întrucât prepozitia graţie 
se construieşte cu dativul, şi nu cu 
genitivul (corect: graţie ajutorului de la 
stat şi ajutorului privat). In 35, apare 
forma acordată de articol genitival 


ale într-un context care nu permite 
prezenţa articolului, adică în veci- 
nătatea unui substantiv având drept 
determinant un numeral cardinal 
(corect: răspunsuri a peste o sută de 
elevi). In 36, este marcat genitivul în 
forma articolului genitival (ale mele), 
deşi articolul genitival variază numai 
după număr şi gen, nu şi după caz 
(corect: celei mai bune profesoare a 
mele). In 40, se realizează “acordul 
adverbului”, parte de vorbire inva- 
riabilă, care nu cunoaşte categoria 
cazului (corect: punctajul subiectelor 
cel mai greu de rezolvat). In 41, se 
face acordul în caz al adjectivului 
dificile cu participiul regent conside- 
rate, pierzându-se din vedere funcţia 
de element predicativ a adjectivului, 
funcţie care cere o formă “neacor- 
dată” de nominativ (corect: acestei 
cărți considerate dificilă). |n 34, sunt 
amestecate două tipuri de construc- 
ţii: tipul plecarea multor profesori, 
plecarea numeroşilor profesori, cu 
un genitiv flexionar, marcat în forma 
desinenţială multor şi în forma arti- 
culată enclitic numerosilor, şi tipul 
analitic a mulţi profesori, a numeroşi 
profesori, cu prepozitia a şi cu acuza- 
tivul, ultimul tip excluzând forma de 
genitiv (corect: fie plecarea multor 
profesori, plecarea numerosilor pro- 
fesori, fie plecarea a mulţi profesori, 
plecarea a numeroşi profesori). 


8. Concluzii 

Toate exemplele analizate an- 
terior, la care s-ar putea adăuga 
numeroase altele, evidenţiază mari 
dificultăţi în identificarea cazurilor şi 
în construcţia cuvintelor caracterizate 
prin caz. De aceea, orice identificare 
de caz şi orice construcţie de grup 
nominal obligă la o examinare extrem 
de atentă a situaţiei, care nu se poate 
face în afara stăpânirii perfecte a re- 
gulilor de construcţie şi de utilizare a 
cazurilor în limba română şi în afara 
cunoştinţelor profunde de sintaxă a 
propoziției. 

LA CAUSALITE ENTRE 
JUSTIFICATION 
ET EXPLICATION 


La causalite se definit comme 
une relation entre deux événements 
ou deux phénomènes, dont l’un est 
la cause et l’autre l'effet. Nous dirons 
qu'il existe une relation de causalité 
entre deux événements ou deux phé- 
nomènes seulement quand un événe- 
ment (ou un phénomène), sous une 
forme ou une autre, est cause dun 
autre. Cela exclut, par conséquent, 
la simple relation d'identification ou 
celle de succession empirique entre 
deux événements. Dans la mesure 
où la causalité nous aide à saisir 
l'essence des choses, elle est une 
relation ontologique, de découverte 
et d'explication causale. Elle rend 
compte du caractère «actif» de 
l'antécédent, ainsi que de la nature 
même du processus d' «accomplis- 
sement» de l'effet, c'est-à-dire des 
«conditions» nécessaires et suffi- 
santes qui déclenchent le résultat (ou 
dans l’absence desquelles l'effet ne 
s'accomplit pas). 

La signification de la causalité 
ne peut se dissocier de la relation de 
succession dans le temps et dans 
l’espace. La causalité est donc une 
relation entre événements réels et qui 
s'accomplissent dans un temps réel. La 
succession dans l'espace présuppose 
que la relation de causalité implique 
aussi la contiguite des phénomènes 
interconnexés. En ce sens, la causa- 
lité a une extension plus grande que 
la notion de déterminisme: la cause 
et son effet doivent entre dans un 
contact spatial immédiat. Comprise 
dans le cadre de cette restriction 
spatio-temporelle, la causalité se 
distingue aussi de la causation. Seule 
la première implique la succession 
comme un objet de l'expérience. 

La cause et l'effet peuvent être 
découverts, tandis que la relation C à 


E, n'étant pas un événement obser- 
vable, est interprétable comme une 
projection intellectuelle sur la réalité. 
Le sens restreint ou maximal est asso- 
cié ordinairement aux emplois du mot 
CAUSE. Cela admet la connaissance 
de la connexion entre la cause et 
l'effet dans les termes de l’action et de 
l'efficacité, saisies dans la production 
de l'effet et contenues dans le méca- 
nisme et les conditions nécessaires 
pour la production respective. 

Dans la relation A est cause 
de B, le premier facteur est habituel- 
lement considéré comme élément 
agissant, qui produit ou qui est en 
état d'engendrer un certain effet. 
L'interprétation de l'élément A comme 
efficient nous contraint à considérer la 
causalité comme une sorte d'action. 
Le fait de concevoir cette « action » 
dans le temps assigne à l'effet la place 
seconde, aucune cause ne pouvant 
être reconnue comme postérieure à 
son effet, même si cet effet pouvait, à 
son tour, devenir ultérieurement une 
CAUSE, agissant sur la CAUSE.. 

La dissymétrie entre Cause et 
Effet n'exclut donc pas seulement 
une distinction sémantique, mais 
impose aussi un décalage tempo- 
rel obligatoire à la transmission de 
l’action, depuis C pour obtenir un 
certain E. Cette dissymétrie pré- 
suppose également une inégalité 
virtuelle sur le plan de l'importance 
intrinsèque de C par rapport à E. Le 
fait qu’une « petite cause » peut avoir 
de « grands résultats » n'exclut ni l’iné- 
galité inverse, à savoir la disproportion 
entre l'intensité de C par rapport à E. 
La relation entre deux événements 
où l’accomplissement de B implique 
comme une nécessité la réalisation 
de A est glosée: 

«A suffit à produire B» 

Cela implique une relation très 
étroite entre deux événements dans 
lesquels seulement l'affirmation de A 
rend nécessaire et possible l’accom- 
plissement de B. L'assimilation de la 
cause suffisante à la notion de condi- 
tion favorable peut porter à supposer 
que latténuation de l'idée de cause 
relève d’un affaiblissement de la rela- 
tion de nécessité qui devrait exister 
entre A et B, et l'affirmation de l’idée 
de probabilité: 

«A est la cause de B vs A est 
une cause de B.» 

II ne suffit pas qu'un événement 
A implique un événement B pour 
interpréter le premier comme cause 
du second. Le fait d'y adjoindre l’idée 
de nécessité, à savoir: 

«A est la cause nécessaire de B» 

implique aussi l’idée d « uni- 
cité » de cette cause. La production 
de l'événement B, dans un contexte 
donné, peut avoir pour cause lévé- 
nement A et seulement l'événement 
A. Cela n'exclut pas cependant que 
B soit virtuellement engendré par 
d’autres ou plusieurs causes, fait qui 
peut être glosé par «A est une cause 
de B»; l'emploi de l'indéfini indique le 
fait que l'on présuppose qu'il y a au 
moins un événement À dont on puisse 
affirmer être cause de B. Si, dans le 
premier cas, l'existence de la causalité 
a été démontrée en un sens fort, dans 
le second nous pouvons parler d’une 
causalité en un sens atténué du terme, 
où l’on met en doute l'existence d'une 
véritable cause. 

La causalité n'affirme pas des 
connexions spécifiques entre des 
classes d'éléments, mais justifie, au 
niveau méta-scientifique (i.e. philoso- 
phique) la possibilité d'établir de telles 
connexions. Si le locuteur présente lar- 
gumentation d'un fait, il pose une suite 
de faits dont la conclusion (interprétée 
comme vraie) résulte logiquement des 
prémisses considérées comme vraies. 
Aussi utilise-t-on généralement une 
suite d'opérateurs logiques, employés 
d'habitude comme ligatures causales 
explicites (parce que, puisque, du fait 
que, étant donné que, pour la raison 
que, etc.) ou conclusives (donc, par 
conséquent, etc.). Cet opérateur lo- 
gique est la marque d'une justification 
à laquelle est associée la crédibilité 
de celui qui introduit une argumen- 
tation. La justification constitue ainsi 
un énoncé fondé sur un principe à 
caractère général ou un raisonnement 
par lequel on établit la validité de la 
conclusion à partir de sa relation avec 
les prémisses. Elle aura un caractère 
subjectif, représentant le «point de 
vue» de celui qui supporte une preuve 
ou un raisonnement à l'appui d'une 
affirmation. En ce sens, la justification 
peut être correcte ou (intentionnelle) 


erronée, selon que les prémisses sont 
justes ou fausses. 

Dans l’action de persuasion et 
de justification, le locuteur recourt non 
pas à des syllogismes complets, mais 
à des énoncés enthymématiques 
(où peuvent faire défaut soit une des 
prémisses, soit la conclusion). Si une 
explication causale est formulée à 
partir d'un pourquoi?, une justification 
est exigée par une question épisté- 
mologique, et la démarche explanans 
(condition suffisante) - explanandum 
(ce qui suit avec nécessité) se réalise 
dans le contexte de la justification 
qui garantit le «passage» d'un «fait» 
à un autre. Les opérateurs logiques 
de la justification signalent non pas 
que l'apparition de B est cause de A, 
mais que l’on associe aux conditions 
de l'accomplissement du fait qui suit 
la crédibilité de celui qui argumente. 
Elle est donc fondée sur la validité de 
la conclusion et la relation de celle-ci 
avec les données connues. 

Admettre que A est cause de B 
ou que B se produit parce que A rem- 
plit une fonction nécessaire par rap- 
port à lui, c'est reconnaître une cause 
effective ou une cause finale (ce en 
vue de quoi un événement arrive). 
Mais nous ne pouvons pas toujours 
attribuer une cause A à l'événement 
B dans un énoncé qui comprend, par 
exemple, comme opérateur logique, 
la marque d'une justification. 

Le rapprochement entre impli- 
cation et causalité présuppose aussi 
l'interprétation de la cause comme une 
condition nécessaire dans le sens où 
l'accomplissement de B entraîne la 
production de A si, en vertu de la rela- 
tion B > A, où l'existence de B présup- 
pose l'existence de A, B doit précéder 
logiquement et chronologiquement 
À, « la reconnaissance de B oblige à 
reconnaître À », quand on parle de B 
est cause de À on admet aussi que B 
produit, entraîne ou explique A. 

La «réduction» du problème de la 
causalité à un rapport de conditionne- 
ment est imposée par les contraintes 
de l’explication logique de celle-ci. La 
causalité s'exprime syntaxiquement, 
de façon diadique. || en est de même 
pour le conditionnement qui revêt 
dans la logique la forme des propo- 
sitions conditionnelles: si p, alors q. 

Dans la formulation d'un «jugement 
causal» on recourt aux termes de 
nécessaire (N) et suffisant (S). En 
logique, il y a six types de relations 
de conditionnement qui résultent de 
la combinaison de ces catégories. Si 
une cause est nécessaire à la pro- 
duction d'un effet, une «cause» peut 
également empêcher que cette «pro- 
duction» ait lieu. Et, avec ce second 
sens, elle n’est pas moins «cause», 
mais une cause «négative» cette fois. 

Comprendre la cause dans 
le sens d'obstacle n'exclut pas que 
celle-ci résulte, elle-aussi, de l’impli- 
cation CAUSE C CONDITION. Un 
obstacle est ce qui empêche ou tend 
à empêcher de se produire une éven- 
tualité, de se vérifier une possibilité 
conceptuelle. Tout comme la cause 
positive est associée à une condition 
positive, l'obstacle renvoie à une 
cause (condition) négative: en niant 
simplement la condition, on passe de 
la condition à l'obstacle et inverse- 
ment. II va de soi que l'interprétation 
de l'obstacle comme une condition 
négative est censée connaître l’action 
des mêmes modalités: S, N, N et 
S, etc. Sur le plan sémantique, la 
relation de conditionnement peut être 
une relation causale, opérant dans 
l'ensemble des phénomènes par les 
valeurs de présence et d'absence de 
ceux-ci, et une relation proposition- 
nelle, i.e. opérant sur les valeurs de 
vrai et faux de celle-ci. La causalité 
peut se définir comme une condition 
nécessaire ou suffisante, ou comme 
une condition nécessaire et suffi- 
sante. La cause positive ou l'obstacle 
(i.e. la cause négative) se définissent 
comme une condition suffisante mais 
aussi une condition nécessaire à la 
production de l'effet (et inversement). 

En interprétant l'implication 
courante comme une liaison de 
conditionnement du principe à la 
conséquence, cette formule peut être 
nuancée par les valeurs de probable 
et certain, entre lesquelles il existe la 
possibilité d'une transition tant sur le 
plan inférentiel aussi bien qu'implica- 
tionnel. La cause probable et la cause 
réelle proprement dite peuvent être 
interprétées dans les termes d’une 
implication probable et certaine: «si 
l'antécédent est vrai, l'effet est vrai 


ou faux» et «l’antécédent vrai est 
associé seulement à la vérité de la 
conséquence». La cause explicative 
(ou explication causale) représente 
la «cause» - type qui se situe le plus 
à gauche sur l'échelle de l’argumen- 
tation causale, se rapprochant ainsi 
du «degré» zéro de cette gradation. 
Pour linterpreter, on doit analyser 
tant unite relative de l'énoncé réalisé 
«sous le chef de l’élément régis- 
sant (par rapport à l'élément régi)» 
ainsi que la caractérisation de cette 
relation (de cause et d'explication) 
comme un rapport d'inference. 

La relation d'explication causale 
se réduit donc toujours à une rela- 
tion de conditionnement suffisant où 
'explanans est la condition suffisante 
de l'explanandum qui suit avec néces- 
sité. Nous pouvons donc dire que la 
relation e/E est aussi une relation 
intensionnelle, qui établit un lien sé- 
mantique, dans lequel l'effet est dérivé 
logiquement de la cause, tout comme 
le résultat est déduit de l’antécédent. 
C'est aussi une relation deductive où 
les conditions initiales antecedentes 
sont des conditions suffisantes à la 
production de l'événement à expliquer 
ou la cause multiple du phénomène 
effet situé dans l'explanandum. 

L'explication causale, étant 
déductive, peut être interprétée aussi 
téléologiquement, i.e. donnée dans les 
termes de but et de moyen. 

L'explication causale présuppose 
d'une part, la séparation en éléments 
distincts d'un «construit», par l’abstrac- 
tion, la généralisation, la simplification 
et la schématisation, et la réunion ou 
la « recomposition » du « construit » 
conformément aux relations causales 
que présuppose l’appréhension expli- 
cative. Entendue de cette façon, nous 
comprendrons pourquoi la notion 
d'explication s'applique à la totalité 
des énoncés incluant une relation 
causale implicitement ou explicite- 
ment formulée. Sur le plan formel, la 
relation d'explication causale n'est pas 
propre aux seules ligatures «coordon- 
nantes» stricto sensu. Nombre des 
conjonctions de subordination causale 
peuvent remplir la fonction d'un car 
causal et / ou explicatif et, implicite- 
ment, se voir affaiblir la valeur initiale 
de signe subordonnant. 

ÎN LOC DE POST-SCRIPTUM 


Deşi nu a beneficiat de o mediatizare pe potrivă, Colocviul Internaţional 
“Probleme de lingvistică generală şi romanică” a avut, cu certitudine, numeroase 
ecouri favorabile cel puţin în rîndul studenţilor şi membrilor corpului profesoral- 
didactic de la facultăţile de limbi străine. Tocmai la una din catedrele “străine” ale 
U.S.M. mi-a fost dat să aud această vorbă de spirit: preocupat de omagierea 
unor înaintaşi sau colegi de breaslă, dl conf. univ. dr. Anatol Lenta a uitat 
că are el însuşi o frumoasă aniversare! De-i aşa, de nu-i aşa... am găsit de 
cuviință să spunem noi cîteva cuvinte bune despre dl prof. A. Lenta, care, pe 
lîngă multe altele, este şi un harnic şi inspirat autor al revistei Limba Română. 

Născut în chiar o zi de Crăciun — pe 25 decembrie 1942, în judeţul Soroca, 
Anatol Lenta a absolvit 
filologia franceză şi cea 
engleză la actuala Univer- 
sitate Pedagogică de Stat 
“Alecu Russo” din Bălţi, în 
1965, apoi — doctorantura 
la prestigiosul (şi greu ac- 
cesibilul!) Institut de Limbi 
Străine “Maurice Thorez” 
din Moscova, în 1975. 
Subiectul tezei de doctor 
“Semantica şi funcţionarea 
verbului eurisemic avoir” 
(conducător ştiinţific — prof. 
univ. dr. Ludmila Ilia) i-a 
determinat în mare măsu- 
ră direcţiile de cercetare 
în următoarele decenii. A 
publicat 5 monografii şi ma- 
nuale universitare (unele în 
Anatol Lenta alături de Grigore Cincilei. 1994 | colaborare) şi peste 80 de 
articole şi studii; a partici- 
pat cu referate şi comunicări la diverse forumuri ale romanistilor: la Chişinău şi 
Moscova, Bucureşti şi Cernăuţi, Paris şi Berlin. A tratat cu pasiune subiecte de 
gramatica textului, semantica verbului, lexicologie, precum şi modalităţi de perfec- 
tionare a predării limbii franceze în şcoli, licee, colegii, universităţi. Impresionează 
perseverenta în cercetare şi diversitatea materialului ilustrativ în aceste scrieri, 
autorul făcînd dovada unei subtile sesizări a particularitätilor de ordin gramatical, 
semantic, fonetic, lexical ale francezei. A instruit sute de studenţi, acum profesori 
de franceză şi engleză, traducători şi translatori, redactori etc. Ca profesor cu o 
considerabilă vechime la U.S.M., se bucură de un bun nume printre colegi, avînd 
o deosebită priză la studenţi — datorită profundei cunoaşteri a materiei predate, 
modului în care prezintă discipolilor prelegerile — la nivelul modelelor/exigentelor 
vest-europene, dar şi unui şarm personal, atit de necesar cadrelor didactice. 

In ajunul frumoasei sale aniversări, A. Lenta şi-a adunat rodul unor eforturi 
de apreciabilă durată, pasiune şi minutiozitate — tipărind îndreptarul Des verbes 
français dans leurs constructions syntaxiques şi monografia Grammaire de 
mots outils: l’article et les connecteurs du discours (ultima, în colaborare cu 
regretatul prof. univ. Mircea lonitä din Bălţi). S-ar putea ca aceste volume să 
constituie cel mai sigur pas al dlui conf. univ. dr. A. Lenţa spre treapta următoare 
a doctoratului. De-i aşa, de nu-i aşa... Mulţi ani cu sănătate de fier şi frumoase 


împliniri, domnule profesor Anatol Lenta! La mai mult şi la mai mare! 

Anatol CIOBANU 


O DEVIERE DE LA 
NORMA LITERARA: 
“SUPERLATIVUL 
EXCESIV” 


Trebuie să remarc chiar de la 
început că ne vom referi la unele 
devieri de la standardul literar, dar 
atât de răspândite şi atât de utilizate, 
mai ales în presă, încât foarte mulţi 
purtători de limbă română nu le mai 
sesizează ca abateri, ca nişte corpuri 
eterogene. 

Limba, după Aristotel şi Hum- 
boldt, nu este Ergon (produs), ci 
Energia (activitate). Ea este în con- 
tinuă mişcare, evoluţie, proces care, 
fireşte, se derulează foarte încet, şi 
anume acesta conduce la apariţia 
unor cuvinte noi, structuri sintactice 
paralele cu cele tradiţionale. Re- 
gretatul profesor E.Coseriu scria: 
“Nu există limba ca ergon. Ergonul 
există numai ca o abstracţie. Adică 
unde putem găsi limba? Unde putem 
găsi “limba română”? Într-o gramati- 
că şi într-un dicţionar. Adică putem 
“extrage” limba, pe când textul îl 
avem”(Lingvistica integrală, Bucu- 
reşti, 1996, p. 66). 

Vorbitorul este convins că uti- 
lizează mereu aceeaşi limbă şi că 
el nu face altceva decât să continue 
tradiţia. 

Când adoptă ceva nou, locuto- 
rul o face fiindcă aşa “se zice”, adică 
el consideră că asta ţine de limbă deja, 
că în limbă se zice aşa (Lingvistica 
integrală, op.cit., Supra, p. 87). 

Avem ferma convingere că 
toate devierile de la normă (la o 
anumită perioadă a unei sau altei 
limbi) apar, mai întâi, în vorbire, 
căci Nihil est in lingua, quod non fuerit 
prius in oratione. 


Şi mai este un lucru foarte im- 
portant care poate genera schimbări 
în limbă, apariţia unor structuri noi, 
antinormă. E vorba de influenţe exter- 
ne. Prof. E.Coşeriu notează în aceas- 
tă ordine de idei: “Limba care nu se 
schimbă este limba abstractă. Nu s-a 
întâmplat niciodată ca o gramatică 
să se modifice de la sine sau ca un 
dicţionar să se îmbogăţească prin 
propriile puteri. lar liberă de aşa-nu- 
miţii “factori externi” este numai limba 
abstractă, consemnată în gramatici şi 
în dicţionare”. Şi în continuare: “Cea 
care se schimbă este limba reală în 
existenţa ei concretă. Dar această 
limbă nu poate fi izolată de “factorii 
externi” — adică de tot ceea ce con- 
stituie materialitatea, istoricitatea şi 
libertatea de expresie (a vorbitorilor) 
care se manifestă numai în vorbire” 
(Sincronie, diacronie şi istorie, 
Bucureşti, 1997, p.15). 


Să ne referim la fapte. 

A. În Gramatica limbii române 
(GLR), |, (1996, p. 113) se afirmă că 
există două categorii de adjective 
care, în mod obişnuit, nu au grade de 
comparaţie: a) adjectivele care prin 
originea lor sunt vechi comparative 
sau superlative: major, inferior, supe- 
rior, exterior, ulterior, anterior, ultim, 
suprem etc.; b) unele adjective care 
prin sensul lor nu pot fi, în principiu, 
supuse comparatiei: complet, veşnic, 
perfect, principal, desăvârşit, popesc, 
muncitoresc etc. 

B. Prof. Mioara Avram în Grama- 
tica pentru toţi (ed. 2, Bucureşti, 1997, 
p. 127) notează: “Adjectivele care au 
sens de superlativ nu admit niciodată 
mărci de superlativ absolut (nu e corect 
să se spună foarte excelent, foarte 
admirabil, foarte splendid etc.)..." 

C. Prof. Dumitru Irimia (în Gra- 
matica limbii române, laşi, 1997, p. 
92) menţionează că în limba română 
sunt “unele adjective calificative in- 
compatibile cu gradualizarea însuşirii 
pe care o exprimă: veşnic, perfect, 
principal, esenţial, desăvârşit etc.”. 

Aşadar, s-ar părea că situaţia 
este clară sub aspectul normei; 
gramaticile citate şi altele la care nu 
am făcut trimitere ne spun destul de 
explicit care adjective pot şi care nu 
pot fi utilizate la gradul comparativ şi 
la cel superlativ. 

Dar să vedem acum ce demon- 
strează uzul, vorbirea (parole), şi nu 
gramatica (limba). 

Propunem o clasificare mai 
puţin obişnuită a faptelor de limbă. 
Vom analiza întâi materia în baza 
operei unor cercetători, critici literari, 
scriitori clasici şi contemporani. Apoi 
vom descrie situaţia din mass-media, 
în fond din presa scrisă. 


|. Superlativul în opera unor oa- 
meni de ştiinţă, scriitori, critici literari. 


Magnific — adj. În Dicţionarul 
Explicativ al Limbii Române (DEX) 
citim: măreț, grandios, superb, mi- 
nunat; de un fast ieşit din comun (Cu 
valoare de superlativ: foarte frumos, 
strălucit, desăvârşit < îr. magnifique). 

S-ar părea aşadar că adjectivul 
în cauză nu poate fi utilizat la super- 
lativ. Şi totuşi uzul ne arată contrariul. 

Prof. Ovidiu Drimba în cartea 
Pagini despre cultura europeană 
(Bucureşti, 1994, p. 83) scrie: “Spa- 
nia... ţara de cea mai magnifică izo- 
lare geografică şi spirituală” (p. 83). 

De ce îi trebuia cunoscutului 
critic literar şi de artă Ovidiu Drim- 
ba să facă apel la un superlativ cu 
totul neobişnuit? Din macrocontext 
aflăm că este vorba de romanul lui 
Cervantes Don Quijote. În opinia 
profesorului citat acest roman “este 
o Biblie a iluziei şi a idealului...”, 
iar personajul central trebuie privit 
ca “un pasionat al izolării”. Anume 
singurătatea “îl face pe Don Quijote 
să fie mai puternic decât Hamlet” (p. 
83). Un astfel de erou, în viziunea 
profesorului O. Drimba, nici nu a putut 
să apară decât în Spania — “tara de 
cea mai magnifică izolare geografică 


şi spirituală”. 


[În paranteze fie spus, şi Napo- 
leon s-a născut pe o insulă — Corsi- 
ca — şi e posibil că izolarea aceasta 
geografică şi spirituală îl tenta spre 
cucerirea altor meleaguri europene. 
Şi a tot înaintat neînfricat, până şi-a 
găsit tragicul sfârşit pe o altă insulă]. 

Proeminent — adj. — Dictio- 
nar de Neologisme (DN) de Florin 
Marcu şi Constant Maneca (ed. III, 
Bucureşti, 1978) — defineşte (despre 
oameni): ieşit din comun prin calităţile 
sale, excepţional (< fr. pro&minent). 
DEX-ul mai adaugă: care iese din co- 
mun prin valoare, calităţi; remarcabil). 

E parcă de la sine înţeles că 
adjectivul proeminent ar trebui să fie 
incompatibil “cu gradualizarea” însu- 
şirii. Şi totuşi uzul ne arată altceva. În 
cartea lui loan Raţiu, jurist, publicist 
şi om politic român, România de 
astăzi (Candor, 1990), citim: “Geniul 
românesc prin George Enescu, Con- 
stantin Brâncuşi şi Eugen lonescu — 
ca să-i pomenim pe artiştii cei mai 
proeminenţi — şi-a statornicit prezenţa 
în patrimoniul universal al ştiinţei şi 
culturii” (p. 7). 

“S-a întâlnit prezidentul cu 
Agostinho Neto, cel mai proeminent 
dintre liderii mişcării de eliberare din 
Angola...” (p. 148). 

E lesne de observat că autoru- 
lui, loan Raţiu, i s-a părut prea şters, 
evaporat de ideea de “excepţional” 
adjectivul proeminent referitor la 
Enescu, Brâncuşi, lonescu, precum 
şi la Agostinho Neto şi atunci, ca să 
amplifice caracterizarea acestora, a 
plasat adjectivul în cauză la gradul 
superlativ. 

Să mai cităm un exemplu ex- 
tras dintr-un articol publicistic al unui 
foarte cunoscut poet basarabean, 
lon Hadârcă: “Programul... neglijează 
cele mai proeminente personalităţi 
care au fertilizat şi fructificat tradiţiile 
naţionale” (Literatura şi arta, 7 ianu- 
arie 1988, p. 7). 

Comentariul ar fi acelaşi ca şi 
în exemplele excerptate din cartea 
lui loan Raţiu (vezi Supra). 

Celebru — adj. — renumit, vestit, 
ilustru (DEX, p. 160), renumit, vestit, 
ilustru (DN, p.196). Poate oare adjec- 
tivul celebru să se supună graduării? 

Dominanta semantică a adjec- 
tivului celebru nu permite utilizarea 
acestuia la gradul superlativ. Cu 
toate acestea, unii autori apelează 
la asemenea construcţii. Astfel, 
B.P.Hasdeu, într-o prefaţă semnată 
la 10 august 1878, scria: “Am supus 
primele două părţi ale publicatiunii 
la aprecierea amicului nostru Hugo 
Schuchardt, unul dintre cei mai 
celebri lingvişti contimporani” (vezi 
B.P.Hasdeu. Cuvente den bătrâni. 
l, Bucureşti, 1983, p. 67). 

Mai cităm un exemplu: 

“De la Festivalul mondial cine- 
astul ne-a adus distincţia de cinste 
«Crucea de Sud», râvnită de cei 
mai celebri cineaşti ai lumii. (Andrei 
Lupan. Solie în lume — Cultura, 14 
ianuarie 1967, p. 8). 

Şi în cazul dat adjectivul ca şi 
cum Îşi pierde sensul primitiv, îmbrăţi- 
şându-l pe cel de “cunoscut”, “impor- 
tant”. Scriitorul nu mai sesizează, în 
măsura cuvenită, sensul de “ilustru” 
al adjectivului celebru. 

Notă: Un exemplu similar din 
presă: “... manechinele mai celebre 
ale lumii ne împing gândurile către 
fierbintea vară, dorind să ne seducă 
pe termen cât mai lung”. (Săptămâna, 
27 ianuarie 1995, p. 8). 

Extraordinar — adj. - care 
este cu totul deosebit, care iese din 
comun, neobişnuit, nemaipomenit, 
formidabil, excepţional. Despre 
oameni: dotați cu calităţi deosebite, 
extraordinare (DEX, p. 361). 

E limpede că adjectivul califica- 
tiv extraordinar este incompatibil cu 
dorinţa cuiva de a-l plasa pe scara 
graduală comparativ-superlativ. 

Şi totuşi, usus est tyrannus 
linguae! 

Istoricul şi criticul literar Ale- 
xandru Balaci în Studiu introductiv la 
cartea lui Giovanni Boccaccio. Deca- 
meronul (vol. |, Bucureşti, 1970) scria: 


“Boccaccio a înălţat cea mai 
extraordinară triadă literară pe care 
a cunoscut-o vreun secol” — Deca- 
meronul (p. 5). 

Nu e lipsit de interes să arătăm 
că în Dicţionarul de sinonime (sub 
red. prof. Gh.Bulgăr, 1972) se dă o 
serie de echivalente semantice ale 
adjectivului extraordinar, dar nici unul 
dintre ele nu pare să admită grade 
ale superlativului. lată-le: neobişnuit, 
nemaipomenit, excepţional, formida- 
bil, deosebit, minunat, impresionant, 
abracadabrant, epatant. 

Simţul limbii nu ne-ar permite 
să spunem sau să scriem 
m~~ neobişnuit 
m» nemaipomenit 
m excepţional 
+ formidabil 
Foarte, ————» deosebit 
cel mai > minunat 
+ impresionant 
m> abracadabrant 
> epatant 


Clasic — adj. (despre o lucrare, 
operă de artă): care serveşte ca 
model de perfecţiune, ajuns la per- 
fectiune (DN, p. 217). 

Prof. Ovidiu Drimba e tentat a 
imprima adjectivului clasic sensul de 
“potrivit, reuşit”, adică îl coboară în 
rang din punct de vedere semantic. 

“Să luăm un exemplu cu totul 
clasic pentru spiritul ştiinţific indic” 
(O. Drimba. Filozofia lui Blaga. Bu- 
cureşti, 1994, p. 84). 

În opinia noastră, un exemplu 
poate fi potrivit (bun, excelent, clasic, 
dacă vreţi) sau nepotrivit (nereuşit). 
Tertium non datur. Forţa de intensita- 
te calificativă ce se conţine în adjecti- 
vul clasic nu are nevoie de trepte de 
comparaţie. 

Masiv — adj. Conţine semul de 
impunător, grandios, solid, mare (vezi 
Dicţionarul Limbii Române Literare 
Contemporane (DLRLC, III, 25)). 
Dicţionarul Micro Robert Dictionna- 
ire du Français primordial, 1984, 
trimite, explicând adjectivul massiv, 

la: épais “gros, dense, compact”, gros 
“mare”, lourd “greu”, pesant “greoi, 
apäsätor” (p. 651). 

Cunoscutul savant filolog Dra- 
goş Moldovanu, în minunata-i mono- 
grafie Dimitrie Cantemir între Orient 
şi Occident (Bucureşti, Editura Fun- 
datiei Culturale Române, 1997) scrie: 
“Cea mai masivă influenţă orientală a 
suferit-o Bizanțul” (p. 61). 

Dacă am pune pe primul plan 
latura cognitivă (şi nu afectivă) a me- 
sajului comunicat, atunci propoziţia ar 
fi putut suna în felul următor: “O masi- 
vă influenţă orientală (sau O influență 
masivă orientală) a suferit-o Bizanțul”. 

Autorul însă a căutat să-l im- 
presioneze pe cititor. În acest scop a 
comis două “încălcări”: una de topică 
(a se compara: influență masivă şi 
masivă influenţă) şi una de sens (a 
se compara: o masivă influenţă şi cea 
mai masivă influenţă). 

Modern — adj. — care aparti- 
ne timpurilor apropiate de vorbitor, 
recent, actual, care este în pas cu 
progresul actual, care aparţine unei 
epoci posterioare antichităţii. De 
exemplu, Istoria modernă este a) (în 
trecut) de la sfârşitul evului mediu, 
cuprinsă între 1453 (Căderea Con- 
stantinopolului) şi Revoluţia Franceză 
din 1789; b) (curent) epoca ce se 
cuprinde între Revoluţia Franceză 
din 1789-1799 şi sfârşitul primului 
război mondial, remarcabil pentru noi, 
românii, şi prin Unirea din 1918. În 
îmbinări: Limba modernă — limbă vie, 
vorbită efectiv de o populaţie actuală. 
Învățământ modern — care acordă 
importanţă, prioritate disciplinelor 
umaniste. Modern mai înseamnă 
conform cu moda zilei (< fr. moderne, 
it. moderno). 

Din cele descrise mai sus nu 
reiese că adjectivul modern s-ar preta 
la procesul de gradualizare: modern 
> mai modern > foarte modern — cel 
mai modern. Cu toate acestea, prof. 
Gh.Bulgăr scrie pe supracoperta 
Micului dicţionar de neologisme al 
lui Florin Marcu (Bucureşti, Albatros, 


1986): “Micul dicţionar de neologisme 
reprezintă o contribuţie majoră la cu- 
noaşterea şi cultivarea limbii în forma 
cea mai modernă a lexicului ei”. 

Nu ne dăm prea bine seama 
ce s-ar fi pierdut dacă era scris “... 
în cunoaşterea şi cultivarea limbii 
în forma modernă a lexicului ei”? Cu 
atât mai mult cu cât “înregimentarea” 
cuvântului modern în clasa adjective- 
lor calificative pare oarecum forţată, 
artificială. 

Notă: Apropo de adjectivul mo- 
dern. Presa din Chişinău e pur şi sim- 
plu invadată de acest calificativ. Să 
dăm câteva exemple, fără comentarii: 

“În aceste scopuri meschine... 
au fost folosite cele mai moderne 
forme ale terorismului...” (Glasul 
Națiunii, nr. 17, aprilie 1997, p. 10). 

“Importă că noi intrăm în istoria 
cea mai modernă...” (Literatura şi 
arta, 23 februarie 1995, p. 2). 

“.„.William Cohen, ministrul 
apărării al S.U.A., ar fi anunţat că 
ţara sa a cumpărat de la R.Moldova 
21 de avioane MIG-29C -— cele mai 
moderne aparate de luptă de fabrica- 
tie rusească” (Mesagerul, 7 noiembrie 
1997, p. 1). 

“Kavafis este cel mai modern 
poet al Greciei” (Ţara, 14 martie 
2002, p. 6). 

“La ASEM aulele Universităţii 
sunt dotate cu cele mai moderne mij- 
loace tehnice...” (Moldova Suverană, 
16 aprilie 2002, p. 2). 

Acerb — adj. — înverşunat, ne- 
crutätor, Lazăr Şăineanu mai adau- 
gă: agresiv fig. acustic (ton acerb). 
Adjectivul dat vine din fr. acerbe < 
lat. acerbus (vezi L.Şăineanu, Dicti- 
onar Universal al Limbii Române, 
Chişinău, Litera, 1998, p. 12). 

Prozatorul şi poetul basarabean 
Nicolai Costenco a utilizat adjectivul 
acerb la gradul superlativ, notând: “S- 
au scurs ani de muncă foarte acerbă 
a scriitorilor moldoveni” (vezi Glasul 
Națiunii, 1 noiembrie 2001, p. 3). 

Pe autor nu-l satisface faptul că 
adjectivul acerb conţine, prin defini- 

tie, ideea de superlativ (de exemplu, 
muncă acerbă), şi de aceea îi mai 
adaugă doză de superlativ prin ad- 
verbul foarte (muncă foarte acerbă). 
În felul acesta s-a obţinut un surplus 
de accentuare a mesajului. 

Splendid — adj. — foarte frumos, 
minunat; strălucitor, măreț (DEX, p. 
1010). L. Şăineanu mai precizează: 
deplin, desăvârşit, extraordinar, de 
exemplu: succesul ei fu splendid 
(Dicţionarul Universal al Limbii Ro- 
mâne, Chişinău, 1998, p. 900). Dar 
iată şi o atestare la un autor deosebit: 
“Romanul Don Quijote creează cea 
mai splendidă forţă morală crescută 
din izolare” (Ovidiu Drimba. Pagini 
despre cultura europeană, Bucu- 
reşti, 1994, p. 83). 

Credem că mesajul nu ar fi avut 
de pierdut, dacă ar fi fost exteriorizat 
în felul următor: “Romanul Don Qui- 
jote creează o splendidă forţă...” 

Sublim — este comentat în DN 
ca “un adjectiv aflat la un înalt grad de 
perfecţiune, de desăvârşire morală 
sau intelectuală: superb, înältätor; de 
o perfecţiune, de o frumuseţe neîn- 
trecută” (p. 1032), iar ca s.n. “forma 
cea mai înaltă a perfecțiunii” (< fr., it. 
sublime, lat. sublimis — ridicat). DEX- 
ul mai adaugă: “la cel mai înalt grad 
de desăvârşire, de frumuseţe: măreț, 
superb, fnältätor, minunat (p. 1033). 

B.P. Hasdeu scria: “...capetele 
cele mai sublime şi totodată cele mai 
ştiinţifice ale omenirii aveau aspirati- 
uni înalte” (B.P.Hasdeu. Articole şi 
studii, Bucureşti 1961, p. 206). 

Prof. Mioara Avram, tratând 
despre gradele de comparaţie, aşa- 
ză adjectivul sublim în grupul celor 
care “au sens superlativ, dar formă 
de pozitiv” (Gramatica pentru toţi, 
op. cit., Supra, p. 126). În ceea ce 
priveşte al doilea adjectiv din fraza 
lui Hasdeu avem de observat că 
acesta, în general, este relativ, şi, 
prin urmare, nu poate fi plasat la 
grade de comparaţie, după cum s-a 
procedat în exemplul “capetele cele 
mai ştiinţifice” (vezi Supra). 


Fiindcă am pornit vorba de ad- 
jective ca ştiinţific, învăţat la superla- 
tiv, vom relata că şi adjectivul savant 
este încadrat uneori în seria aceasta. 
Poetul Al.Philippide în eseul Omagiu, 
inclus în cartea Tudor Vianu. Despre 
stil şi artă literară (Bucureşti, 1964), 
nota: “Vianu... punea suflet... şi în 
studiile cele mai savante, consacrate 
celor mai felurite teme” (p. 6). 

Credem că studiile pot fi savan- 
te (adică de înaltă ţinută ştiinţifică) ori 
nesavante (de popularizare a ştiinţei). 

Rarisim — adj. Acad. |. lordan 
scria că, după modele latino-italiene, 
limba oamenilor instruiți cunoaşte 
câteva superlative (cu sens absolut) 
formate altfel decât cere sistemul 
nostru lingvistic. Este vorba de su- 
perlativele în -isim care apar (mai 
ales apăreau) în condiţii speciale 
(totdeauna de ordin subiectiv, adi- 
că stilistic): importantisim (spunea 
Hasdeu), rarisim (o rarisimă carte 
de gramatică), simplisim” (|. Iordan. 
Limba română contemporană, Bu- 
cureşti, 1956, p. 352). 

În Dicţionarul de neologisme 
(op.cit., Supra) citim că adjectivul 
rarisim are sensul de “foarte rar” (< 
it. rarissimo, lat. rarissimus, p. 903). 
DEX-ul notează la acest adjectiv 
următoarele: “care se găseşte (sau 
se întâmplă) foarte rar, cu totul neo- 
bişnuit” (p. 885). 

Avem de-a face, aşadar, cu un 
superlativ format după modelul latin, 
cu sufixul -issimus şi care nu artrebui 
să aibă la noi grade de comparaţie. 
Cu toate acestea, în romanul lui Cezar 
Petrescu Calea Victoriei (Bucureşti, 
1965) întâlnim: “Nelu îşi închipuia 
capitala ca un fabulos garaj, de unde 
nu lipseşte nici o marcă de automobil 
din cele mai rarisime” (p. 10). 

Scriind în felul acesta, autorul 
doreşte să ne convingă că automo- 
bilele pot fi de marcă rară, mai rară 
şi chiar foarte rară, adică automobile 
neobişnuite, mai neobişnuite şi foarte 
neobişnuite, aproape neîntâlnite. În 
planul acestui raţionament pe scrii- 

tor nu-l interesează faptul că rarisim 
înseamnă deja “foarte neobişnuit”. El 
(scriitorul) nărăveşte a însoţi adjecti- 
vul rarisim cu mărci formale-structura- 
le ale superlativului, căci numai astfel, 
după părerea sa, mesajul transmis va 
fi cel scontat. 

În limba română adjective cu 
afixul -issimo se întâlnesc în câţiva 
termeni muzicali de origine italiană, 
cum ar fi: fortissimo, pianissimo, pre- 
stissimo etc. |. lordan scrie că în limba 
română “ele îşi păstrează neschimbat 
aspectul lor originar şi de aceea nu 
pot fi considerate drept cuvinte româ- 
neşti propriu-zise” (|. lordan, op. cit., 
Supra, p. 352). 


II. Superiativul în presă: 


E de menţionat că tocmai în 
mass-media scrise (şi nu numai) 
atestăm cele mai multe cazuri de 
utilizare pleonastică a gradelor de 
comparaţie, în special a gradului 
superlativ. 

Să trecem la fapte de limbă. 

Stringent — adj. — “care se 
impune neapărat, care nu suferă 
amânare; imperios, presant: nevoi 
stringente (< it. stringente).” DLRLC, 
vol. IV, exemplifică adjectivul în cauză 
prin “Probleme de stringentă actuali- 
tate” (p. 264). 

Pe ziarişti nu-i interesează fap- 
tul că adjectivul stringent conţine deja 
semul de intensitate graduală, echi- 
valent cu ceea ce numim superlativ, 
şi-l plasează la grade de comparaţie. 
Câteva exemple: “La 10 octombrie 
1917, la Chişinău a avut loc primul 
Congres al ostaşilor şi ofiţerilor ba- 
sarabeni, care a discutat cele mai 
stringente probleme...” (Tara, 10 
aprilie 1997, p. 2). 

“Cea mai stringentă este licenţa 
de instituţie de alternativă”. (Făclia, 
19 aprilie 1997, p. 4). 

“Care sunt cele mai strin- 
gente probleme ale tineretului în 
R.Moldova”. (Moldova Suverană, 8 
octombrie 1997, p. 2). 


“Problema unităţii forţelor na- 
tionale rămâne cea mai stringentă 
problemă”. (Țara, 12 octombrie 1997, 
p.1). 

Dupä cum ne conving exem- 
plele de mai sus, de cele mai multe 
ori calificativul stringent se referă la 
substantivul problemă (stringentă, 
mai stringentă, cea mai stringentă, 
foarte stringentă). 

Străvechi — adj. După Lazăr 
Şăineanu sensul de bază al acestui 
adjectiv este “care datează de foarte 
multă vreme, care durează de mult 
timp; foarte vechi, secular” (DULR, 
p. 925). DLRLC (vol. IV, p. 256) mai 
adaugă şi explicaţia “foarte vechi” şi 
dă un citat din opera lui Mihai Emi- 
nescu: 

“Pe un deal răsare luna, ca o 

vatră de jăratic, 

Rumenind străvechii codri 

şi castelul singuratic”. 

M. Avram în Gramatica pentru 
toţi explică: “Nu este permisă înso- 
tirea derivatelor cu afixe superlative 
de mărci ale superlativului relativ sau 
absolut (cel mai, foarte sau diverse 
adverbe echivalente); de evitat pleo- 
nasme ca foarte străvechi” (p. 126). În 
acest caz sunt inutile sau afixul -stră 
sau adverbul foarte — scrie M. Avram. 

Aceste judicioase opinii nu sunt 
respectate în practica scrisului. De 
exemplu: “Ziaristului V. Mucerschi 
îi aparține meritul de a fi dovedit că 
răzeşimea din satul Buteşti e cu mult 
mai străveche decât se afirma mai ieri” 
(Moldova Suverană, 6 mai 2002, p. 6). 

E lesne de observat că în exem- 
plul dat trebuia folosit adjectivul veche 
şi numai atunci ar fi fost justificat 
gradul comparativo-superlativ cu mult 
mai veche. 

Notă: Fiindcă e vorba de un cu- 
vânt neaoş, adjectivul străvechi, ar fi 
cazul să amintim că nu este justificată 
forma de superlativ nici la adjectivul 
covärsitor, pe care Lazăr Şăineanu 
îl explică în felul următor: “1. Care 
covârşeşte, copleşitor; 2. Dominant, 
extraordinar” (DULR, p. 207). DEX-ul 

mai precizează: prin ext.: foarte mare, 
dominant, extraordinar (p. 234). 

Aşadar, adjectivul covärsitor ar 
trebui să se utilizeze numai la forma 
iniţială, adică la gradul pozitiv. Şi to- 
tuşi, cunoscutul critic, istoric literar şi 
romancier Eugen Lovinescu a găsit 
de cuviinţă să-i dea adjectivului în 
cauză forma de superlativ. În Istoria 
literaturii române contemporane 
(Bucureşti, 1937) citim: “N. lorga re- 
prezintă personalitatea culturală cea 
mai covârşitoare a acestui început 
de secol XX” (Apud: Țara, 7 iunie 
2001, p. 4). 

Plenar — adj. Lazăr Säineanu 
explică sub nr. 2 (livr.) prin “complet, 
total, desăvârşit (maestru plenar) 
(p. 666). 

Nu este lipsit de interes să rele- 
văm că în DN de Florin Marcu şi Con- 
stant Maneca (citat Supra) cuvântul 
plenar (ca adjectiv) se explică numai 
cu sens de termen politico-adminis- 
trativ. De exemplu: “(despre şedinţe, 
adunări) care se ţin cu participarea 
tuturor membrilor” (p. 836). Şi atât. 

DEX-ul, sub nr. 2 (livr.) explică 
adjectivul plenar, după cum urmează: 
“total, întreg, complet; desăvârşit, 
deplin” (< lat. plenarius), p. 806. 

“Talentul poetului şi-a găsit o ex- 
presie mai plenară în poeziile scrise 
pe front...” (Moldova Suverană, 28 
iunie 1996, p. 6). 

Două remarce se pot face pe 
marginea acestui exemplu: prima — 
adjectivul plenar nu se referă la stilul 
politico-administrativ şi a doua — 
gradul comparativ de superioritate 
realizat cu ajutorul adverbului mai 
este aici superfluu. 

Vom mai cita câteva exemple, 
fără comentariile de rigoare: 

Radical: “Lucrările trebuie 
schimbate în cel mai radical mod”. 
(Moldova Suverană, 20 octombrie 
2002). 

Consacrat: “Manualele sunt 
elaborate de cei mai consacraţi pro- 
fesori de la facultate” (Făclia, 6 iulie 
2002, p. 2). 


Vertiginos: “Imaginea primăriei 
alunecă tot mai vertiginos către fundul 
unei gropi” (Moldova Suverană, 17 
aprilie 2002, p. 1). 

Notoriu: “Vasile Moldovanu 
lucrează în calitate de specialist în 
psihoterapie, sexopatologie şi reflexo- 
terapie, devenind unul dintre cei mai 
notorii medici-practicieni din domeniu” 
(Viaţa Satului, 18 ianuarie 1997, p. 7). 

Fundamental: “Dicţionarul pu- 
blicat e una din cele mai fundamentale 
lucrări printre dicționarele bilingve” 
(Glasul Națiunii, 5 februarie 1997, p. 3). 

Marcant: “Cel mai marcant din- 
tre scriitorii evrei a fost Boris Wexler 
(Vlăstaru)” (Moldova literară, 19 iulie 
1995, p. 2). 


* k k 


În încheiere, câteva consideraţii 
de ordin general. 


l. La explicarea şi analiza for- 
melor de superlativ utilizate la adjec- 
tivele “incompatibile cu gradualizarea 
însuşirii pe care o exprimă” (D. Irimia. 
Gramatica limbii române. op. cit. Su- 
pra, p. 92) trebuie să ţinem seama de 
ceea ce numea profesorul E. Coşeriu 
“libertatea de expresie a vorbitorului” 
(Sincronie, diacronie şi istorie, op. 
cit., Supra, p. 15), care se manifestă, 
în primul rând, în vorbirea cotidiană. 
Purtătorul limbii tinde să se exprime 
mai afectiv, mai nuantat, şi lui i se pare 
că este prea obişnuit, ordinar, comun 
să zică, de exemplu, savant celebru şi 
atunci recurge la foarte celebru, unul 
dintre cei mai celebri etc. Acelaşi lucru 
se întâmplă, după cum am văzut, şi cu: 
excelent, ilustru, multilateral, impeca- 
bil, sublim. Vorbitorul doreşte să ampli- 
fice cele comunicate, să le evidentieze 
pentru a-l impresiona pe interlocutor 
(ascultător) şi atunci apelează la forme 
de superlativ improprii, strict vorbind, 
adjectivelor (calificativelor) în cauză. 
În asemenea situaţii, din implicită, 
intrinsecă graduarea se transformă în 
explicită, analitică. Aşadar, în procesul 
de contactare verbală se recurge în 

mod voit la forţa expresivitätii, care, în 
opinia academicianului lon Coteanu, 
“este o modalitate existentă a funcţiei 
de comunicare a limbii” (vezi revista 
Limba română, Bucureşti, 1961, nr. 
2, p. 14). 


II. Materialul faptic cules din 
operele unor scriitori şi din presa 
scrisă ne autorizează să afirmăm că 
superlativul analizat poate fi denumit 
excesiv*, deoarece el redă, pe de o 
parte, o graduare mai mare decât un 
superlativ relativ obişnuit şi, pe de altă 
parte, e lipsit, de obicei, de cel de-al 
doilea termen, adică se utilizează 
în mod absolut. Este interesant de 
menţionat că, deşi la un superlativ de 
tipul cei mai celebri artişti, marca re- 
laţională absentează, totuşi vorbitorul 
sesizează valoarea endofuncţională 
a relativului excesiv. Această valoare 
se manifestă pe treapta de sus (“pla- 
fonică”) a gradelor de intensitate. 


III. Din aceleaşi motive de ex- 
presivitate unii vorbitori folosesc şi 
adjective relative la superlativ: 

cel mai basarabean (Flux, 
nr. 24, 2000); 

cel mai francez (Săptămîna, 
nr. 32, 1998); 

cel mai barbar (Tara, 29 fe- 
bruarie 2002) — forţele cele mai 
barbare; 

...cel 
(D.Matcovschi); 

cel mai românesc Liceu din 
Chişinău e “Mircea Eliade” (Ţara, 12 
ianuarie 1996, p.2); 

cel mai român scriitor e 
A.Busuioc (Flux, nr. 24, 2000); 

cel mai baroc: Peruca este 
elementul cel mai baroc al barocu- 
lui (Dragoş Moldovanu. Dimitrie 
Cantemir între Orient şi Occident, 
Bucureşti, 1997, p. 99). 

Notă: Chiar şi unele substanti- 


mai omenesc 


* Termenul excesiv l-am împrumu- 
tat de la prof. D. Irimia, din cartea Grama- 
tica limbii române, op. cit., Supra, p. 91. 


ve pot “îmbrăca forma de superlativ 
excesiv”: 

Bărbat, bărbaţi; cel mai bărbat: 
“P. Dudnic a fost unul dintre bărbaţii 
cei mai bărbaţi” (H. Moraru). 

Alt exemplu: 

“Eşti cel mai soare între sori, 

Eşti între neamuri cel mai neam“ 

(Gr. Vieru). 


IV. Fenomenul de care ne ocu- 
păm nu ţine atât de limbă, cât de vor- 
bire, iar vorbirea se referă la om, este 
generată de om. Discursul individului 
are întotdeauna un caracter pragma- 
tic, iar acesta din urmă nu este altceva 
decât raportul dintre semnele linguale 
şi utilizarea lor contextuală şi consitu- 
ativă. Astfel, în cazul superlativelor de 
felul cel mai proeminent, foarte rarisim 
etc. apare în limbă ceea ce numea 
academicianul rus Lev VI.Şcerba 
“material negativ” (otriţatel'nyj ma- 
terial). Anume acele fenomene ce 
tin de “materialul negativ” ne dau 
mult de gândit, pentru că ele deseori 
reflectă nişte tendinţe ale vorbitorilor 
spre a modifica (fără a-şi da seama) 
standardele lingvistice, legiferate prin 
gramatici şi dicţionare de tot felul. 


V. Atitudinea lingviştilor faţă 
de fenomenele de limbă descrise 
în prezentul articol ar trebui, după 
părerea noastră, să fie tolerantă, re- 
ţinută: să nu ne gräbim a condamna 
tendinţa de “superlativare” a unor 
adjective care, prin chiar natura lor 
lexico-semantică, exprimă o graduare 
maximä**. Numai timpul şi uzul, care 
este un învăţător ireproşabil (Usus est 
magister optimus), vor decide soarta 
superlativului “excesiv”, căci, în ultimă 
instanţă, este vorba de fenomenul 
numit “dinamica limbii”. 


** Compară, în acest sens, super- 
lativele atestate în vorbirea spontană 
românească: delirant de superb, gigantic 
de feroce, grotesc de funebre, spectaculos 
de sumbru (vezi Elsa Luder. Procedee de 
gradatie lingvistică. — laşi, 1995, p.110, 
111, 112). 

Inga DRUTÀ 


_ CUVÎNTUL: 
ÎNTRE SEMN 
ŞI AMBIGUITATE 


Discursul de tip informativ pre- 
zintă un caracter impartial distinct, 
ceea ce condiţionează selectarea 
unor mijloace de comunicare adec- 
vate. In prim-plan aici se situează 
elementele tradiţionale, acceptate de 
comunitatea lingvistică şi accesibile 
pentru majoritatea receptorilor. In 
discursurile informative predomină 
funcţia cognitivă a limbii; cuvîntul doar 
indică obiecte, fenomene şi noţiuni, 
devenind un semn al acestora. 

Discursul informativ are drept 
obiectiv reflectarea imediată a rea- 
lităţilor, implicînd o prezenţă masivă 
a neologismelor, prezenţă dictată de 
imperative informaţionale. Majorita- 
tea elementelor neologice actualizate 
sînt termeni împrumutaţi sau creaţi 
pe teren românesc, utilizaţi cu sensul 
lor fundamental, denotativ, mai rar 
conotativ. Transferul termenilor într- 
un nou mediu stilistic are adesea ca 
efect mutații semantice importante, 
generatoare ale expresivitätii. 

Metaforizarea termenilor pro- 
venind din diferite limbaje speciali- 
zate se constituie în una din sursele 
polisemiei vocabularului românesc 
actual. 

Discursul de tip metaforic (per- 
suasiv), în inventarul lexical actua- 
lizat, implică nu doar semne, ci şi 
multiple asociaţii, care ajung uneori 
să se constituie în ambiguitäti. Ste- 
fan Munteanu menţiona că “există o 
anumită forță de atracţie a cuvintelor, 
care are darul de a le modifica uneori 
conţinutul notional şi de a determina 
prin aceasta un alt raport faţă de 
obiectul pe care îl desemnează. De 
aceea, cuvintele au, pe lîngă însu- 
sirea de a dezvălui faţa lucrurilor, şi 


pe aceea de a o acoperi în parte, ele 
sugerînd, în împrejurările date, nu o 
realitate diferită, ci o altă atitudine, 
un alt raport faţă de ea” (subl. n.) 
(1981, 14). 

Intr-o perspectivă mai largă, 
menţionăm că raportul adevăr-min- 
ciună este una din problemele funda- 
mentale ce tin de întrebuinţarea limbii. 
In ultimele decenii, unii lingvişti sînt 
preocupaţi de cercetarea neadevă- 
rului care se ascunde în eufemisme, 
cuvinte tabu, hiperbole, litote, formule 
de politeţe, reticente, ambiguitäti etc. 
Astfel, Dwight Bolinger (1973/1987, 
28 ş.u.) susţine că prezenţa “în sine” 
a unor anumite cuvinte în limbă nu 
constituie o premisă a minciunii, căci 
nu cuvintele mint, ci oamenii. Tot ce 
se foloseşte intenţionat pentru “im- 
purificarea” canalului de comunicare 
este minciună. 

Bolinger consideră că abuzul de 
eufemisme oficiale pune în dificultate 
comunicarea, ducînd la coruperea 
limbii. America, declară lingvistul, 
este prima societate în care în mod 
efectiv au fost tabuizate toate lucru- 
rile mai puţin plăcute. Pe timpuri la 
acest fenomen a contribuit enorm 
publicitatea, iar mai tîrziu autorităţile 
au început să recurgă la limbă ca 
la o psihoterapie — pentru “a împa- 
cheta adevărurile neplăcute în hirtie 
colorată”. Camuflarea unor realităţi 
dezagreabile cu ajutorul eufemisme- 
lor oficiale a fost (şi este) prezentă şi 
în alte comunităţi lingvistice, inclusiv 
în cea românească. Sînt bine cunos- 
cuti termenii vehiculati de autorităţi 
în perioade istorice dificile, termeni 
care urmăreau să justifice anumite 
acţiuni ale acestora, cum ar fi epurare 
pentru „înlăturarea persoanelor inde- 
zirabile din cauza originii lor sociale 
din instituţii academice şi de cultură 
prin concedieri masive” (cu circulaţie 
largă după 1945), comprimare pentru 
„concedieri selective” (termen care 
a înlocuit eufemismul epurare), re- 
structurare cu acelaşi sens (pus în 
circulaţie în anii '80). Activitatea de 
distrugere a unor cartiere urbane sau 
a unor comune, desfăşurată în timpul 

lui Ceauşescu în România, a fost 
numită cu eufemismul sistematizare, 
iar prezentarea unui spectacol înainte 
de premieră în faţa „forurilor” pentru 
a obţine aprobarea de a fi urmărit de 
publicul larg sau, altfel spus, cenzu- 
rarea, pînă în anii '90, era camuflată 
sub numele de vizionare (Magdalena 
Vulpe, 1992, 105). 

Harald Weinrich (1966/1987, 
62) recunoaşte că “minciuna există 
în interiorul şi în exteriorul nostru” 
şi că omul este o fiinţă capabilă să 
mintă; în acelaşi timp, lingvistica nu 
poate eradica minciuna şi nici nu este 
în stare să împiedice triumful ei atît 
de frecvent. Pe de altă parte, este in- 
contestabil că oamenii mint cu ajutorul 
cuvintelor. Limba trebuie să scoată în 
evidenţă gîndurile, să le exteriorizeze, 
nu să le ascundă; în situaţie inversă, 
funcţia de bază a limbii — cea de semn 
— este pusă în pericol. Minciuna per- 
verteşte această funcţie. 

“Nu încape nici o îndoială, — 
afirmă Weinrich, — că cuvintele în- 
trebuinţate permanent pentru a minţi 
devin şi ele mincinoase. Incercati 
să pronunţaţi: concepţie despre 
lume, spaţiu vital, decizie finală, 
— limba se va împotrivi de la sine... 
Minciuna nu afectează numai stilul, 
ea alterează şi limba. Şi nu există 
tratament pentru cuvintele compro- 
mise; ele trebuie izgonite din limbă 
(...) Cuvintele care mint denumesc, 
aproape exclusiv, noţiuni care mint. 
Ele se raportează la un anumit sistem 
notional şi au pondere într-o anumită 
ideologie. Cuvintele mint, atunci 
cînd minte şi ideologia.” (ib., 63) 

Prin urmare, contextul socio- 
politic condiţionează obţinerea sau 
anularea unor trăsături semantice ale 
elementelor lexicale prin degradarea 
sau înnobilarea lor. La asemenea 
fenomene contribuie şi publicitatea 
zisă politică. Spre deosebire de 
reclamele comerciale, care impun 
produse şi servicii, reclama politică 
“impune” programele politice ale 
candidaţilor pentru înalte funcţii de 
stat, prezentînd calităţile acestora în 
cea mai favorabilă lumină. 


Publicitatea politică se foloseşte 
intens în lupta pentru putere a parti- 
delor politice concurente, contribuind 
la formarea opiniei publice. Market- 
ingul politic şi reclama comercială au, 
în principiu, unul şi acelaşi obiectiv: 
să vîndă produsul. Oamenii politici 
se preocupă de propriile “imagini de 
marcă” de parcă ar fi nişte produse 
oarecare printre atitea altele, lăsîndu- 
se convinşi că forma cea mai moder- 
nă şi cea mai eficace de propagandă 
politică este comunicarea publicitară. 

In această ordine de idei, este 
sugestivă consemnarea lui F. Brune 
referitoare la o campanie electorală 
prezidenţială din Franţa: “/n timpul 
zilelor de la Institut de Recherches et 
d'Etudes sur la Publicité (IREP) s-au 
putut auzi justificări ca: «Detergentii 
reprezintă, ca şi politica, unul dintre 
rarele domenii la care participă toată 
lumea... Nu este nici o diferenţă în- 
tre un detergent şi un preşedinte al 
republicii. Ambii sînt aleşi de pe un 
afiş...»” (1996, 56). 

E. Barnow, comentînd relaţia 
politică-publicitate, observa, între 
altele: “Patronii business-ului publi- 
citar au devenit senatori şi diplomaţi. 
Publicitarii sînt astăzi consultanţi ai 
preşedintelui şi ai partidelor politice, 
ei s-au postat şi în fruntea Vocii Ame- 
ricii...”. Menţionăm şi declaraţia lui 
Franklin Delano Roosevelt: “Dacă ar 
fi să mai trăiesc o dată, sînt înclinat 
să cred că aş lucra în publicitate mai 
mult decît în oricare alt domeniu” (cf. 
Brune, 1996, 8). 

In marketingul politic, ca şi în 
cel tradiţional, publicitatea are rolul 
de a înşela principiile logicii, de a-i 
obişnui pe oameni să restrîngă realul 
la vizibil. 

Politica, mai mult decît orice alt 
domeniu, a fost redusă la un specta- 
col, iar cetăţenii, respectiv, au obţinut 
condiţia de public. 

Cele mai impresionante “show”- 
uri politice sînt, fără îndoială, cam- 
paniile electorale, în care se face 
uz de orice mijloace, subordonate 
aceluiaşi scop: interesului personal 
sau de grup. 

Printre mijloacele publicitare 
verbale, pe lîngă epitetele excesiv 
de elogioase (reclamă propriu-zisă), 
cu un efect surprinzător de mare se 
foloseşte defăimarea. 

Este reprezentativă, în acest 
sens, consemnarea ziaristului ame- 
rican G. Stein despre un caz de 
defăimare politică, realizată printr-o 
retorică specială a limbajului: “Unul 
dintre adeptii Noii orientări, senatorul 
de Florida Claud Pepper, a suferit 
înfrîngere în campania electorală 
din cauza că adversarii săi politici 
au reuşit să profite de atmosfera 
postbelică plină de obscurantism şi 
de suspiciuni nefondate, generată de 
ignoranta politică. 

lată ce relata publicaţia New 
York Herald Tribune din 3 mai 1950 
referitor la discursurile preelectorale 
ale inamicilor lui Pepper, în urma 
cărora acest senator de mare popu- 
laritate şi-a pierdut locul din Senat: 
«J.E.Huver, F.B.I. şi toţi congresmenii 
ştiu că Claud Pepper este (pauză) un 
extravertit neruşinat. Mai mult decît 
atit, există indicii asupra practicării 
de către dl senator a nepotismului 
față de nora sa. In fine, de necre- 
zut! — dar e bine cunoscut faptul că 
pînă la căsătorie Pepper practica cu 
regularitate... (o pauză mai lungă) 
celibatul». 

Se zice că aceste «dezvăluiri» 
au scandalizat o mare parte a electo- 
ratului statului Florida din cauza vo- 
cabularului redus al acestuia” (1954, 
90-91). 

De remarcat că abilitatea cu 
care au fost inserate în discurs 
cîteva elemente neologice opace 
pentru un anumit segment electoral 
le-a transformat în invective. De 
altfel, termenii în discuţie nu conţin 
conotaţii negative, condamnabile 
(cu excepţia lui nepotism “faptul de 
a uza de autoritatea sau de influenţa 
personală în favoarea rudelor sau a 
prietenilor”), extravertit fiind individul 
sociabil, caracterizat prin proiectarea 
tendinţelor psihice interioare asupra 
lumii înconjurătoare, prin exterioriza- 
rea sentimentelor; iar celibatul, nimic 


altceva decît, lucru arhicunoscut, 
starea unei persoane necăsătorite. 

Prin asemenea metode, me- 
seriaşii reclamei politice reuşesc să 
compromită imaginea adversarului, 
fără a se expune pericolului de a fi 
actionati în judecată pentru insulte. 

In discursul de tip metaforic, 
lexemele-semne şi lexemele-ambi- 
guitäti sînt acompaniate de termeni 
conotativi. Conotaţiile obţinute de 
unii termeni, determinate extraling- 
vistic, sînt relevante în procesul de 
comunicare, fiind decodate adecvat 
în actele de vorbire prin prisma con- 
textului social. 

llie-Ştefan RĂDULESCU 


VIRGULA, 
BAT-O S-O BATĂ! 


INTRODUCEREA INUTILĂ A 
VIRGULEI 


1) După conjunctii şi locuţiuni 
conjuncţionale coordonatoare 


„Şi[,] nu-i displăcea să chiulească” 
sau „şi nu-i displăcea..."?; 
„însă[,] fascinația de a conduce” 
sau „însă fascinaţia..."? etc. 


La fel ca în cazul conjunctiei 
„deci”, nici celelalte conjunctii 
coordonatoare (copulative, adver- 
sative, disjunctive sau conclusive) nu 
se despart, prin virgulă, de restul 
propoziției, chiar atunci când pro- 
poziţia este izolată, prin punct, de 
propoziţia anterioară, cu care se 
coordonează. Apelând la scriitorii 
noştri clasici, iată câteva exemple 
de utilizare corectă a conjunctiilor 
coordonatoare: „Şi cine este trădă- 
tor, stimabile?” (Caragiale), „Apoi 
începem cu toţii a mânca. Si alţii, ca 
alţii...” (Creangă), „Au trecut vremile 
acelea, vremi de fapte strălucite, însă 
triste şi amare...” (Alexandrescu), „Ei 
scăpară sărind cu aripi de şindrilă. 
Insă Manole muri prefăcându-se în 
fântână” (G. Călinescu), „Sau că 
strada aceea nu mai este, sau că 
amintirea mea a strămutat-o într-o 
lume ireală...” (Galaction). 

Formulările ce urmează, extra- 
se din presa actuală, demonstrează 


* La solicitarea unor cititori ai revis- 
tei Limba Română, interesaţi de corecti- 
tudinea punctuaţiei — un compartiment cu 
adevărat dificil al ortografiei — publicăm 
fragmente din volumul Să vorbim şi să 
scriem corect: Erori frecvente în lim- 
bajul cotidian, de Ilie-Ştefan Rădulescu, 
Bucureşti, Editura Niculescu, 2002. 


că, spre deosebire de cele ale înain- 
taşilor noştri, ignoră deseori regulile 
de întrebuințare adecvată a virgulei 
în propoziţie şi frază, introducând-o, 
aberant, după: 

a) conjunctii şi locuţiuni con- 
junctionale: „Abia îşi luase o Dacie 
nouă şi[,] cineva, la frână, l-a pocnit 
în spate” (corect: „...îşi luase o Dacie 
nouă, şi cineva, la frână, l-a pocnit în 
spate”), „Cartea nu-l prea interesa. 
Şi[,] nici munca fizică” (corect: „... 
nu-l prea interesa. Şi nici munca 
fizică”), „De faţă erau părinţii fetei. 
Precum şi[,] ai băiatului...” (corect: 
„De faţă erau părinţii fetei. Precum 
şi ai băiatului...”); 

b) conjunctii şi locuţiuni con- 
junctionale adversative: „Dar[,] nu 
te plâng eu, băiatule!” (corect: „Dar 
nu te plâng eu, băiatule!”), „Insă[,] 
fascinația de a conduce un club şi 
de a-l aduce în elita fotbalului intern 
i-a deschis un nou orizont unuia 
dintre marii «magicieni» români” 
(corect: „Insă fascinația de a con- 
duce un club şi de a-l aduce în elita 
fotbalului intern...”), „S-a angajat să 
facă totul. Decât că[,] rezultatele 
spun altceva” (corect: „S-a angajat 
să facă totul. Decât că rezultatele 
spun altceva”); 

c) conjunctii disjunctive: „Voia 
să se facă fizician. Ori[,] să urmeze 
medicina” (corect: „...să se facă fizici- 
an. Ori să urmeze medicina”), „Sau[,] 
ele reprezintă copilăria trupului şi-ţi 
sugerează ideea că trebuie protejate” 
(corect: „Sau ele reprezintă copilăria 
trupului...”); 

d) conjunctii şi locuţiuni con- 
junctionale conclusive: „Aşadar],] 
depui actele la poliţie, dai o fugă 
până la Trezorerie...” (corect: „Aşa- 
dar depui actele la poliţie...”), „Aşa 
că[,] trebuie să le plătim dac-am 
cumpărat apartamentele în blocuri 
care aveau subsolul vraişte!” (corect: 
„Aşa că trebuie să le plătim dac-am 
cumpărat apartamentele...”), „Cărţile 
sunt prea scumpe. Ca atare[,] nu le 
mai cumpărăm” (corect: „...sunt prea 
scumpe. Ca atare nu le mai cum- 
părăm”), „M-am străduit să-i ajut. In 
consecinţă[,] n-am ce-mi reproşa” 
(corect: „M-am străduit să-i ajut. In 

consecinţă n-am ce-mi reproşa”), 
„Testele date au fost dificile. Prin 
urmare!,] şi eforturile au fost pe 
măsură” (corect: „...au fost dificile. 
Prin urmare şi eforturile au fost pe 
măsură”), „Faptele relatate sunt re- 
probabile. In concluzie[,] e necesar 
să intervenim” (corect: „Faptele rela- 
tate sunt reprobabile. In concluzie 
e necesar să intervenim”). 


2) După conjunctiile coordo- 
natoare „dar” si „or” 


„dar[,] nu pentru totdeauna” sau 
„dar nu pentru totdeauna”?; 

„or[,] frigul se menţine” sau „or 
frigul se menţine”? etc. 


„Propoziţiile adversative — se 
precizează în Gramatica Academiei 
— au topica fixă în frază: propoziţia care 
cuprinde conjunctia adversativă ocupă 
totdeauna locul al doilea”, prin urmare 
„conjuncţiile şi locutiunile conjuncti- 
onale adversative stau la începutul 
celei de-a doua propoziţii adversative 
(cu excepţia lui «însă», care se poate 
pune şi în mijlocul sau la sfârşitul ulti- 
mei propoziţii)”. Faptul că raportul de 
coordonare adversativă poate lega, de 
obicei, două propoziţii principale este 
uşor de demonstrat atât în cadrul unei 
fraze unice, nefragmentate (de tipul: 
„Nu e soare, dar e bine...” — Coşbuc), 
cât şi în cel al unei fraze fragmentate, 
în propoziţia a doua este separată, 
prin punctuație, de coordonata ei („El 
concepuse ideea Unirii Principatelor 
într-o Dacie. Dar evenimentele poli- 
tice erau contrarii” — Bolintineanu). 
Din cele arătate se desprinde ideea, 
de necontestat, că nici o conjunctie 
adversativă nu poate fi izolată de 
propoziţia care o conţine, virgula 
apărând după conjunctie doar când în 
cea de-a doua propoziţie coordonată 
avem intercalate sau incidente (de pil- 
dă: „Dar[,] pentru ca să-l bucure[,] i-a 
făcut un cadou”). Din păcate, aceste 
reguli nu sunt respectate, aşa cum se 
constată, în exemplele de mai jos, în 
ce priveşte: 

a) conjunctia adversativă 
„dar”: „Dar[,] militarii nu pot vorbi liber 
cu presa” (corect: „Dar militarii...”), 
„Dar[,] cine a trimis scrisoarea?” (co- 


rect: „Dar cine...?"), „Dar[,] să vedeti 
cum devine chestia!” (corect: „Dar să 
vedeţi...!”), „Dar[,] o precizare se im- 
pune: nu am atacat ziarul pentru că...” 
(corect: „Dar o precizare...”), „Dar|,] 
părerea unui bărbat nu este aceeaşi” 
(corect: „Dar părerea...”). 

b) conjunctia adversativă 
„or” (echivalentă cu „dar”, „însă”): 
„Or[,] acesta din urmă este un avantaj 
deosebit de important” (corect: „Or 
acesta din urmă este un avantaj...”), 
„Or[,] domnul deputat de la SIDERCA 
încearcă să...” (corect: „Or domnul 
deputat...”), „Or[,] scriitorul se serves- 
te de convențiile realismului aşa cum 
foloseşte punctuaţia...” (corect: „Or 
scriitorul...”), „Or[,] degringolada eco- 
nomică ce a marcat, în toţi aceşti ani, 
chinuitoarea tranziţie...” (corect: „Or 
degringolada economică...”), „Or[,] în 
acest caz se poate vorbi despre un 
adevărat test privind statutul Rusiei 
în afacerile mondiale, deja şifonat 
de «Vulpea desertului»” (corect: „Or 
în acest caz...”). 


3) După conjunctiile subor- 
donatoare 


„umbla vorba că[,] unii cetăţeni...” 
sau „...că unii cetăţeni..."?; 
„deşi[,] maşina a suferit...” sau 
„deşi maşina a suferit..."? etc. 


„Conjuncţia — afirmă lon Co- 
teanu — este partea de vorbire care 
leagă diverse cuvinte din interiorul 
propoziției, precum şi două sau mai 
multe propoziţii...” In afara conjunc- 
tilor coordonatoare (şi, dar, însă, 
or, ci, sau, ori, deci, aşadar etc.), 
care leagă două propoziţii de acelaşi 
rang (o principală de o principală, 
o secundară de o secundară), cele 
subordonatoare (căci, că, dacă, de, 
deoarece, deşi, fiindcă, întrucât, 
încât etc.), cărora li se adaugă şi alte 
părţi de vorbire (adverbe şi pronume 
relative-interogative: când, cum, 
unde, cât, care, cine, ce etc.), leagă 
două sau mai multe propoziţii de rang 
diferit (o principală de o secundară, o 
regentă de o subordonată). 

In diferite scrieri actuale, îndeo- 
sebi în cele care aparţin presei, această 
cerinţă este deseori încălcată, fapt do- 

vedit de exemplele ce urmează, unde 
conjunctiile subordonatoare introduc: 

a) propoziţii secundare ne- 
circumstanţiale: „Mi s-a spus clar 
că[,] singurul organism abilitat să 
reducă aceste dobânzi este Direcţia 
Generală a Trezoreriei” (corect: „Mi 
s-a spus clar că singurul organism 
abilitat să reducă aceste dobânzi...”), 
„Umblă vorba, bat-o vina, că[,] unii 
cetăţeni ai urbei noastre au relaţii sus- 
puse...” (corect: „Umblă vorba, bat-o 
vina, că unii cetăţeni ai urbei...”), „...în 
străinătate, la festivaluri importante, 
unde!,] se ştie că aceşti copii au făcut 
o impresie foarte bună” (corect: „...la 
festivaluri importante, unde se ştie că 
aceşti copii au făcut o impresie foarte 
bună”), „Echipa de cercetare care s-a 
deplasat la faţa locului a constatat 
că[,] persoana decedată este numita 
P.V., de 43 de ani, din comuna Roseţi” 
(corect: „...a constatat că persoana 
decedată este numita...”); 

b) propoziţii secundare cir- 
cumstantiale: „Pentru că[,] în clase 
plouă, nu credem că zăpada nu va 
reuşi să pătrundă în clase precum 
ploaia” (corect: „Pentru că în clase 
plouă, nu credem că zăpada nu va 
reuşi să pătrundă...”), „Intrucât[,] 
domnul subprefect promisese sindi- 
catelor din transporturile judeţene că 
va ajuta soluţionarea problemelor...” 
(corect: „Întrucât domnul subprefect 
promisese sindicatelor din transpor- 
turile judeţene...”), ,Desif[,] maşina 
a suferit avarii foarte grave, se pare 
că n-au existat victime, iar şoferul nu 
se afla în stare de ebrietate” (corect: 
„Deşi maşina a suferit avarii foarte 
grave, se pare că n-au existat victime, 
iar şoferul...”), „Incât[,] genul «tuturor 
libertăţilor» nu va putea să creeze 
niciodată o specie de roman econo- 
mist” (corect: „incât genul «tuturor 
libertăţilor» nu va putea să creeze...”). 


4) Înaintea propoziţiilor su- 
biective dependente de adverbe şi 
verbe impersonale 


„desigur că[,] am auzit” sau „de- 
sigur că am auzit’?; 

„se pare cä[,] cei 39 500...” sau „se 
pare că cei 39 500...”? etc. 


„Subordonata subiectivă, ca şi 
subiectul în propoziţie, indiferent de 
topică — precizează Gh. Constanti- 
nescu-Dobridor —, nu se desparte 
prin virgulă de regenta ei.” Pe de 
o parte, propoziţia subiectivă (in- 
trodusă, de regulă, prin pronumele 
relativ-interogativ) poate să deter- 
mine, în propoziţia regentă, verbe 
(locuţiuni verbale) personale cu 
funcţia de predicat verbal: un verb 
tranzitiv sau intranzitiv („Cine sapă 
groapa altuia cade singur într-însa”, 
„Ce naşte din pisică şoareci mănân- 
că”), o locutiune verbală tranzitivă 
sau intranzitivă („A băga de seamă 
acest lucru cine l-a adus aici”, „Ha- 
bar nu are de meserie cine spune 
asta”), un verb la diateza pasivă sau 
un verb reflexiv pasiv („Este prețuit 
de oameni cel ce dovedeşte tărie 
de caracter”, „Se văd clar de aici ce 
lucrează pe schelă”). 

Pe de altă parte, propoziţia 
subiectivă (introdusă, de regulă, prin 
conjuncţiile că, să, dacă şi adverbele 
relative) poate să determine, în 
propoziţia determinată, adverbe 
(locuţiuni adverbiale) predicative 
şi verbe (expresii verbale) imperso- 
nale, cu funcţia de predicat verbal: 
un adverb sau o locutiune adverbială 
(„Poate că se împacă”, „Desigur că 
se vor lua măsuri”, „Evident că pro- 
blema nu rămâne aşa”, „Posibil să 
plouă pe seară”, „De bună seamă 
că-i ocroteste”), un verb sau o locu- 
tiune verbală cu caracter impersonal 
(„Trebuie să dovedim acest aspect”, 
„Se întâmplă să mai încurcăm lucru- 
rile”, „S-a dat de ştire că îi vom însoţi 
în călătorie”, „Imi place cum schia- 
ză”), o expresie verbală impersonală 
(„E adevărat că pleci din tarä?”, „E 
foarte important dacă intervii”). 

Prin prisma exemplelor de mai 
înainte (cu deosebire a celor din 
alineatul precedent), care probează 
inexistenţa pauzei, marcată prin 
virgulă, dintre subordonatele 
subiective şi regentele lor, putem 
aprecia incorectitudinea punctuatiei 
din enunturile ce urmează, căci: 

a) virgula apare, inutil, înain- 
tea conjunctiilor subordonatoare 
etc. care introduc propozitiile su- 
biective, despärtindu-le, eronat, de 

determinatele lor: „Desigur[,] că nu 
vom mai da vina pe dumneavoastră, 
stimati profesori” (corect: „Desigur că 
nu vom mai da vina pe dumneavoas- 
tră, ...), „Păcat[,] că Vasile Putere, 
cel mai înflăcărat suporter al Stelei din 
inima Bărăganului, a plecat dezamăgit 
de la jocul echipei sale” (corect: „Păcat 
că Vasile Putere, cel mai înflăcărat su- 
porter al Stelei din inima Bărăganului, 
a plecat dezamăgit...”), „E drept[,] că 
vila a fost luată în primăvară şi v-aţi 
mutat mai târziu” (corect: „E drept că 
vila a fost luată în primăvară...”); 

b) virgula apare, inutil, după 
conjunctiile subordonatoare etc. 
care introduc propozitiile subiecti- 
ve, despärtindu-le, eronat, de ele- 
mentele regentelor: „Probabil că[,] 
adevărul se află undeva la mijloc” 
(corect: „Probabil că adevărul se află 
undeva la mijloc”), „Poate că[,] n-ar 
fi mare scofală un asemenea curs..." 
(corect: „Poate că n-ar fi mare sco- 
fală un asemenea curs...”), „Desigur 
că[,] am auzit destule variante a (sic!) 
acestor motive” (corect: „Desigur că 
am auzit destule variante ale acestor 
motive”.) 


5) În structura unor atribute 
neizolate (de identificare) 


„fostul consilier[,] Cotenescu...” 
sau „...consilier Cotenescu”?; 

„domnul viceprimar[,] Păvăloiu...” 
sau „...viceprimar Păvăloiu..."? etc. 


Confuzia dintre părţile de pro- 
poziţie „izolate” şi cele „neizolate” 
are efecte şi logice, şi gramaticale, 
care ar putea fi evitate dacă virgula, 
ca semn al izolării, ar fi întrebuințată 
pertinent (în cazul apoziţiilor sau al 
atributelor explicative). Din păcate, 
se constată că deseori este folosită 
nejustificat, acolo unde ea nu se im- 
pune în cazul atributelor neizolate, 
cu deosebire al celor de identificare. 

Ne-am mai referit la fenomenul 
frecvent al omiterii virgulei în izolarea 
apoziţiilor de termenul explicat (pe 
care îl reiau şi-l precizează), apozi- 
tiile putând să-l înlocuiască fără să 
modifice sensul comunicării (de ex.: 
„Stăteau ţăranii lui Potcoavă cu Niţă 
Frunză, logofătul” > „Stăteau... cu 


Niţă Frunză” = „Stăteau... cu logofă- 
tul”). Dacă numele indicat sau profe- 
sia acestuia nu se izolează de sub- 
stantivul determinat, „ecuaţia” amintită 
nu mai funcţionează. Astfel, în enunţul 
„Uncheşul Haralambie s-a oprit cu 
ochii adânciţi în sine şi în trecut” 
(Sadoveanu), Haralambie nu este 
apozitie (dacă ar fi fost: „Uncheşul[,] 
Haralambie[,] s-a oprit...”, însemna că 
„uncheşul” era unul singur, pe nume 
Haralambie!) ci atribut de identificare 
(care — după cum afirmă Gh. Con- 
stantinescu-Dobridor — „defineşte, 
individualizează obiectul denumit 
de substantivul regent, arătând care 
este acest obiect, deosebindu-l de 
celelalte din aceeaşi categorie”), ceea 
ce înseamnă că între alţi „uncheşi”, 
cu nume evident diferite, se distinge, 
în context, cel care se cheamă Hara- 
lambie. Intr-o formulare de tipul: „Pro- 
fesorul olteniţean[,] Lucian Pavel! 
vedeta românească a sârbilor”, este 
clar că Lucian Pavel nu este apoziţie, 
deci nu se izolează, prin virgulă, de 
regentul său, fiindcă cel vizat nu este 
singurul profesor din Olteniţa. Deci 
numele propriu nu trebuia, ca atribut 
de identificare, să fie izolat de funcţia 
sa didactică! ... Asemenea erori se văd 
şi în exemplele ce urmează, selectate 
din presă: 

„Conduşi de domnul profesor!,] 
Mihail Manciu, copiii au fost aplaudati 
de toţi cei prezenţi” (corect: „Conduşi 
de domnul profesor Mihail Manciu, 
copiii au fost aplaudaţi...”), „Intr-un scurt 
expozeu, nonconformistul profesori,] 
Nicolae Scăunaşi,] şi-a amintit că prin 
oraşul nostru a trecut şi Lev Tolstoi..." 
(corect: „..., nonconformistul profesor 
Nicolae Scäunas şi-a amintit...”), 
„Omul de afaceri[,] Gheorghe Mihă- 
ilă[,] nu va fi cooptat în conducerea 
Dunării” (corect: „Omul de afaceri 
Gheorghe Mihăilă nu va fi cooptat...”), 
„Ce ştie Tărăcilă despre prietenul său[,] 
Pavelescu, şi nu vrea să spună?” (co- 
rect: „Ce ştie Tărăcilă despre prietenul 
său Pavelescu, şi nu vrea să spună?”), 
„Actriţa Teatrului Odeon[,] Adriana 
Trandafir|,] îşi aniversează, în aceste 
zile de primăvară, ziua de naştere” (co- 
rect: „Actriţa Teatrului Odeon Adriana 
Trandafir îşi aniversează...”). 


(Va urma) 

Cecilia CĂPĂŢÂNĂ 


LOCUTIUNILE 
PREPOZITIONALE 


1.1. Alături de cele conjuncti- 
onale, locutiunile prepozitionale 
aparţin nu numai domeniului frazeo- 
logic, ci, într-un mod mai evident, şi 
domeniului gramatical prin functiona- 
rea ca elemente de relaţie la nivelul 
propoziției, care stabilesc legătura 
dintre un cuvânt cu funcţie sintactică 
de parte secundară de propoziţie şi 
regentul său. 

În Gramatica limbii române, 
Fulvia Ciobanu defineşte locutiunile 
prepozitionale ca “ grupuri de două 
sau mai multe cuvinte care prezintă o 
unitate de sens şi îndeplinesc rolul de 
prepozitie” (Gramatica, 1966, p.322), 
făcând imediat precizarea că unul sau 
mai multi termeni componenți sunt 
prepoziţii. Aceeaşi definiţie o întâlnim la 
Mioara Avram, care se referă şi la locul 
pe care poate să-l ocupe prepozitia, 
respectiv prepoziţiile ce intră în alcätu- 
irea locutiunii faţă de celelalte elemente 
componente (Avram, 1997, p.275). 

O definiţie completă există 
în Dicţionarul General de Ştiinţe. 
Ştiinţe ale limbii (DSL), unde locuti- 
unea prepozitionalä este “grup fix de 
cuvinte, incluzând şi elemente stră- 
ine de clasa prepoziţiilor (adverbe, 
substantive etc.), care funcţionează 
ca neanalizabil, îndeplinind global 
funcţiile prepozitiei: de legare a două 
componente în cadrul propoziției şi de 
ierarhizare, adică de aşezare a unuia 
dintre ele într-o poziţie de subordo- 
nare ”. Două elemente ale acestei 
definiţii atrag atenţia, şi anume faptul 
că grupul locutional “funcţionează ca 
neanalizabil” şi că una dintre funcţii 
e aceea de “ierarhizare, adică de 
aşezare a unuia dintre componente 


(ale propoziției — n.n., C.C.) într-o 
poziţie de subordonare”. Caracterul 
neanalizabil al grupului este, în opinia 
noastră, esenţial în delimitarea locu- 
tiunilor de alte grupuri fixe, iar pentru 
locutiunile prepozitionale şi conjunc- 
tionale este mai simplu de observat. 

Dacă în privința altor locuţiuni 
DSL nu face nici o precizare cu privire 
la inventar, în schimb, aceasta e pre- 
zentă cu referire la locutiunile prepo- 
zitionale. Crearea şi introducerea de 
noi locuţiuni prin transformarea unor 
“grupuri libere de cuvinte”, precum 
şi prin împrumut şi calc îmbogăţesc 
inventarul acestora. 

1.2. Există următoarele tipuri 
structurale de locuţiuni prepozi- 
tionale: 

— prepozitie simplă / compusă + 
substantiv (la singular, cu articol ho- 
tărât; unele dintre aceste îmbinări, în 
care substantivul apare cu formă ne- 
articulată, sunt considerate locuţiuni 
adverbiale): în /din faţa, din partea, în 
privinţa, în ciuda, în pofida, în locul, 
în / din / prin jurul, pe calea, pe / în 
seama, în / de-a latul, în vederea, 
prin intermediul, la îndemâna, pe 
parcursul, în răspărul, în schimbul, în 
toiul, în numele, în/ prin / de /de prin 
preajma, în prelargul, pe spezele, de 
jur împrejurul, de primprejurul, de-a 
latul, de-a lungul, de-a curmezişul... 

— prepozitie + substantiv (la 
singular, nearticulat) + prepozitie: față 
de, (de) față cu, în conformitate cu, în 
funcţie de / funcţie de, în raport cu / 
de, în caz de, cu privire la, de, o dată 
cu, în jur de (variantă a locutiunii în 
jurul, după Gramatica limbii româ- 
ne, Il: 276), pe cale de, în urmă cu, 
în decurs de, în loc de... 

— prepozitie + adverb (+ prepo- 
zitie): (în) afară de, în afara, indiferent 
de, (de) dincoace de, împreună (şi) 
cu, împrejur de, în / din sus de, în- 
tocmai ca, cât despre... 

— prepozitie + adjectiv (+ pre- 
poziţie): relativ la, potrivit cu, referitor 
la, privitor la, contrar cu, conform cu, 
cu tot (toată, toţi, toate), cu tot cu... 

— prepozitie + pronume relativ 
+ / (adverb +) verb: în ce priveşte, în 
ceea ce priveşte, cât priveşte... 

1.3. Ştefan Găitănaru, într-un 
articol intitulat Descrierea locutiu- 
nilor prepozitionale cu genitivul, 
porneşte de la constatarea că “lu- 
crările de gramatică... n-au reuşit să 
deosebească locutiunile prepozitio- 
nale (monolexematice) cu genitivul 
de secventele libere, cu substantivul 
din structură analizabil“ (Gäitänaru, 
1965, p.87). Se cuvine să cităm şi să 
generalizăm opinia lui lon Coteanu, 
care, pe bună dreptate, afirma că 
raportul dintre “împrejurările variate şi 
complexe în care se poate desfăşura 
o acţiune” şi adverbele coresponden- 
te se echilibrează doar cu ajutorul 
“locutiunilor adverbiale” (Coteanu, 
1990, p.29). Pentru sensul locutiu- 
nilor prepozitionale: la dreapta, la 
stânga, în susul, în josul, în ciuda, în 
pofida, în locul (sens conditional), în 
loc de (sens opozitional), cu tot (sens 
concesiv) etc. nu există alte prepozitii 
simple sau compuse. 

Printre trăsăturile locutiunilor 
prepozitionale menţionate de diverşi 
specialişti, pe care le aminteşte Şte- 
fan Găitănaru, notăm: “coeziunea 
semantică a elementelor compo- 
nente”, “posibilitatea conversiunii în 
locuţiuni adverbiale”, imposibilitatea 
determinării adjectivale. Şt. Găitănaru 
recurge la criteriul diferenţierii seman- 
tice, care “implică trei aspecte”. 

Prima situaţie este aceea când 
numai diferenţa de sens a substan- 
tivului din îmbinare faţă de acelaşi 
substantiv din afara îmbinării asigură 
statutul locutional al grupului (de 
exemplu, în fața vs. fata omului, în 
vederea vs. vederea bătrânului). 

A doua situaţie este aceea când 
“substantivul are ocurenţă exclusivă în 
grupare (a fost conservat graţie unui 
sens diferit, dobândit în structura aces- 
teia)”, acest argument fiind considerat 
“forte” în dovedirea statutului mono- 
lexematic al locuţiunii prepozitionale 
(de exemplu, pe potriva, în preajma). 


Un al treilea aspect are în vedere 
“conditionarea contextuală de natura 
substantivului în genitiv”. De exemplu, 
aceeaşi îmbinare va fi considerată 
sau locutiune, când substantivul com- 
ponent nu e compatibil semantic cu 
determinantul său genitival (în mijlocul 
oamenilor), sau o îmbinare liberă 
între o prepozitie si un substantiv, 
când determinarea este compatibilă 
(de exemplu, în mijlocul oraşului, în 
mijlocul drumului, în mijlocul casei). 

Se cuvine să insistăm asupra 
criteriului fundamental în acordarea 
statutului de locutiune unei îmbinări, 
şi anume pierderea autonomiei 
lexicale şi a celei gramaticale. Con- 
servarea unor arhaisme sau forme 
învechite, care, în stadiul actual al 
limbii, nu mai pot apărea indepen- 
dent, atribuie caracter locutional 
îmbinării respective (de exemplu, pri- 
vinta, pofida, preajma, pilda, potriva, 
pripa, răspărul, toiul, ciuda, seama, 
curmeziş, prelargul, primprejurul, 
osebit, îndemâna). 

Credem că şi prezenţa unor 
neologisme, a căror utilizare indepen- 
dentă este fie inexistentă sau foarte 
rară, fie existentă, dar cu un alt sens, 
poate fi socotită, de asemenea, un 
argument solid al statutului locuţional. 
Situaţia unor astfel de neologisme e 
explicabilă prin împrumutarea sau 
calchierea locutiunilor respective din 
alte limbi. Datorită acestui aspect, 
îmbinările în detrimentul, prin inter- 
mediul, pe parcursul, prin prisma, în 
virtutea, în favoarea / defavoarea, pe 
spezele, în decursul trebuie conside- 
rate locuţiuni prepozitionale. 

Cât despre pierderea autonomi- 
ei gramaticale, considerăm că ea se 
realizează treptat, că există diferite 
etape ale acesteia, în consecinţă, 
este foarte dificil a stabili caracterul 
locutional al unei îmbinări numai cu 
ajutorul acestui criteriu. Am observat 
că majoritatea îmbinărilor formate 
dintr-o prepozitie şi un substantiv 
articulat hotărât (chiar şi cele aproa- 
pe unanim recunoscute a fi locuţiuni 

prepozitionale) admit determinarea 
cu “adjective posesive“ (de exemplu, 
în fata / spatele / ciuda /pofida/ locul / 
paguba / numele / felul / folosul / ve- 
derea / preajma / detrimentul meu / 
mea...; din partea / pe socoteala 
mea...; la stânga /dreapta mea...; de 
dragul tău ...). Opinia noastră în legă- 
tură cu această situaţie este că, în 
exemplele anterioare, nu adjectivele 
posesive determină substantive, ci 
pronumele personale în genitiv sunt 
precedate de locuţiuni prepozitio- 
nale (Căpățână, 2000, p.144-147). 
În acest fel, problema “determinării 
substantivului” din locutiune apare ca 
falsă, deoarece ocurenta unui genitiv 
nominal după o astfel de locutiune 
prepoziţională este absolut normală. 
Un tip de determinare semanti- 
că, ce se realizează cu ajutorul adjec- 
tivelor demonstrative, apare doar la 
unele dintre aceste îmbinări (din pri- 
cina / cauza / aceasta; cu această ex- 
ceptie / condiţie; în ipoteza / scopul / 
contextul / sensul / cazul / timpul / 
vremea / felul / cadrul / colţul acesta / 
aceasta; la nivelul / îndemnul aces- 
ta). Alte îmbinări nu admit asemenea 
determinare (*în faţa / spatele / ciuda / 
detrimentul / locul / susul / preajma / 
jurul / lumina / sânul / ideea / plinul / 
răspărul / schimbul / toiul / sinea / 
necazul / numele / centrul / dosul / 
mijlocul / vederea / lipsa / fruntea / 
paguba acesta / aceasta; “pe urma / 
seama /potriva / socoteala / măsura / 
parcursul acesta/aceasta; “la stânga / 
dreapta / sfârşitul / poalele acestea / 
aceasta / acesta). Îmbinările care 
admit o astfel de determinare sunt 
nelocutionale, iar cele care nu o 
admit sunt locuţiuni prepozitionale. 
Să precizăm că această verificare 
trebuie să se facă în prezenţa unui 
substantiv în genitiv postpus îmbină- 
rii, când există, aşadar, posibilitatea 
interpretării grupului în discuţie ca 
locutiune prepoziţională. 
Comportamentul normal al sub- 
stantivului din îmbinare este evident 
când determinantul său genitival se 


poate transforma într-unul prepozitio- 
nal, ca în următoarele grupuri: în cazul 
bolii — în caz de boală; în lipsa docu- 
mentului — în lipsă de document; din 
cauza / pricina neatentiei — din cauză / 
pricină de neatentie; pe baza demon- 
stratiei — pe bază de demonstraţie; la 
nivelul cerinţelor — la nivel de cerinţe; 
la marginea drumului — la margine de 
drum; în mijlocul codrului — în mijloc 
de codru; în timpul războiului — în timp 
de război, la începutul cursului — la 
început de curs; în ajunul Crăciunu- 
lui — în ajun de Crăciun, la sfârşitul 
anului — /a sfârşit de an; în interesul 
serviciului — în interes de serviciu; la 
poalele muntelui — la poale de munte; 
în apropierea satului — în apropiere de 
sat; la colțul străzii — la colţ de stradă; 
în fundul grădinii — în fund de grădină; 
în preajma sesiunii — în preajmă de 
sesiune; pe linia partidului — pe linie de 
partid; pe tema războiului — pe temă 
de război. 

Constatăm preferința pentru 
determinantul genitival. Dacă sensul 
construcţiilor de mai sus rămâne 
neschimbat în ambele variante ale 
determinării, altfel stau lucrurile în 
cazul locutiunilor în jurul, pe calea, 
în urma, în cursul. Perechea de 
locuţiuni creată are în comun prima 
secvenţă compusă dintr-o prepozitie 
urmată de un substantiv şi diferă 
atât prin secvenţa a doua formată 
dintr-un substantiv în genitiv sau în 
acuzativ precedat de prepozitia de, 
cât şi, uneori, prin sens (în jurul ca- 
sei — în jur de 100 de pagini vs. în jurul 
a 100.000 de lei — în jur de 100.000 
de lei). Genitivul apare după forma 
articulată hotărât a substantivului, 
iar acuzativul prepozitional, după 
forma nearticulată a substantivului 
locutional (în jurul grădinii = împreju- 
rul grădinii, în jur de 100 de pagini = 
aproximativ 100 de pagini; în urma 
discuţiilor = după discuţii, în urmă 
cu o săptămână = înainte cu / acum 
o săptămână; în cursul anului = în 
timpul anului; în curs de apariţie = 
aproape de apariţie). 


Scriind corect, vorbim mai bine 51 


Manifestări ale autonomiei sub- 
stantivului din îmbinările în discuţie 
trebuie considerate şi apariţiile lui 
într-o altă formă, de exemplu, la plural 
(cu exceptiile menţionate; în unele / 
aceste /câteva / toate privinte(le); pe 
urmele lui; din câteva / unele / toate 
pärti(le); din cauzele sus-amintite; 
cu condiţiile acestea; în ipotezele 
pe care urmează să...; în scopuri- 
le amintite; pe bazele acestea; în 
contextele operelor respective; în 
sensurile cunoscute; la nivelurile / 
nivelele acestea; pe căile teoretice; în 
marginile acestea; în unele / câteva / 
toate cazuri(le); în toate timpurile; 
la începuturile scrisului; în conturile 
sănătăţii şi învățământului; sub as- 
pectele menţionate; sub raporturile 
amintite, al asemănării şi al deosebi- 
rii; în toate felurile; în multe / unele / 
câteva interese; pe toate planurile; 
din vinile diferite ale ambelor părți; 
pe temeiuri legale; cu intenţii bune / 
rele; în momentele cruciale; cu toate / 
unele ocazii(le) / prilejuri(le); în pro- 
portiile de mai sus; prin îndemnurile 
vârstnicilor; cu diverse prețuri; pe 
toate liniile; în toate puterile; sub 
rezervele pomenite; pe teme diferite). 

Manifestări ale aceleiaşi in- 
dependențe pot fi considerate şi 
apariţiile substantivului precedat de 
prepozitie, cu articol nehotărât sau 
nearticulat, cu sau fără un determi- 
nant (cu o excepţie, într-o privinţă, 
dintr-o cauză oarecare, cu o condiţie, 
într-o ipoteză oarecare, într-un scop 
bine definit, pe o bază ştiinţifică, într- 
un context impropriu, într-un sens cu- 
noscut, la un nivel ridicat, pe (0) cale 
matematică, într-o lumină favorabilă, 
sub un aspect, sub raport numeric, 
într-un fel categoric, cu un ajutor 
substanţial, într-o măsură oarecare, 
după o măsură ştiută, dintr-o vină 
măruntă, cu voie de la ambii părinţi, 
în apropiere de gară, pe temei legal, 
de dor de casă, cu intenţie criminală, 
pe un motiv neîntemeiat, cu o ocazie 
specială, cu un prilej deosebit, în 
rând cu toţi oamenii, în număr mare, 


în proporție aritmetică, la un îndemn 
energic, cu / la un pret mic, în linie 
dreaptă, în putere de muncă, sub o 
rezervă oarecare, pe o temă dată). 

Observăm că substantivele 
provenite din alte părţi de vorbire nu 
pot apărea decât cu articol hotărât 
(în largul, din susul / josul, în latul, în 
lungul, în plinul, sinea / sinele). Cu 
formă “nearticulată”, aceleaşi părţi 
de vorbire apar în îmbinări socotite 
locuţiuni adverbiale (în larg, din sus / 
jos, în lung, în lat, în plin, în sine). 

Când îmbinări de tipul prepozi- 
tie + substantiv nearticulat apar neîn- 
sotite de un acuzativ precedat de pre- 
poziţia de, autonomia substantivului 
respectiv e indiscutabilă (de exemplu, 
în centru, în dos, în margine, în mijloc, 
în lipsă, la început, în ajun, în cont, 
în pagubă, la sfârşit, de necaz). Să 
mai observăm că anumite îmbinări, 
în care substantivul / adverbul este 
nearticulat / cu formă “nearticulată”, 
apar numai în anumite contexte (i-am 
pus în vedere; ţi-e la îndemână să...; 
petrecerea e în toi), fiind, în funcţie de 
context, când locuţiuni adverbiale (la 
îndemână), când locuţiuni adjectivale 
(n toi), fie verbale (împreună cu un 
verb, a pune în vedere) . 

1.4. În cele mai multe dintre 
îmbinările socotite a fi locuţiuni pre- 
pozitionale, autonomia substantivului 
se menţine încă, deşi există semne 
ale pierderii acesteia. Din neclaritatea 
statutului acestui termen al îmbinării 
decurge dificultatea încadrării 
grupului la locuţiuni sau la îmbinări 
sintactice libere. Considerăm că orice 
deviere de natură lexicală, morfologi- 
că sau sintactică trebuie să constituie 
criteriul decisiv al statutului locutional 
al unei îmbinări. De aceea, prezenţa 
unor cuvinte care nu pot exista în afa- 
ra îmbinării respective este semnul 
cel mai sigur al caracterului locutional 
al grupului în discuţie. Un alt criteriu 
poate fi socotit “devierea“ semantică, 
adică folosirea substantivului din îm- 
binare cu un alt sens decât sensurile 
sale cunoscute (în faţa, în virtutea, 

din partea, în / pe urma, în locul — 
conditional, pe calea, în vederea, în 
fruntea, în plinul, în numele, la un loc 
cu, cu privire la, în materie de, o dată 
cu, pe cale de, prin prisma, în spiritul, 
la fel cu). Tot deviere semantică poate 
fi socotită şi o combinaţie mai puţin 
obişnuită dintre o prepozitie şi un 
substantiv. Această deviere, alături 
de forma articulată a substantivului 
nedeterminat sau de cea nearticulatä 
a substantivului aparent determinat — 
forme care sunt nemotivate din punct 
de vedere gramatical —, contribuie 
la acordarea statutului de locutiune 
îmbinării (în ciuda; sub aspectul / 
raportul / rezerva, în faţa / spatele / 
felul / văzul / virtutea; pe socoteala / 
motivul; faţă de cf. față de pernă / de 
masă; de faţă cu cf. săpun de faţă cu 
glicerină; în chip de; în conformitate 
cu; în funcţie de; în raport cu cf. scri- 
sese în raport cu hotărâre că...; la fel 
cu ; de din vale de; în caz de cf. în 
cazul de aici / ieri / nesupunere; la un 
loc cu cf. au ajuns la un loc cu multă 
verdeață; la caz de cf. a ajuns cu 
lectura la cazul de evadare a eroului; 
cu privire la cf. camere cu privire la 
mare; în loc de cf. am ajuns în locul de 
odinioară, pe care se găsea şcoala; 
o dată cu cf. o dată cu o însemnătate 
deosebită este...; în apropiere de; în 
legătură cu cf. în legătura sa cu acest 
om vedem ceva anormal; în acord cu 
cf. în acordul cu orice stat trebuie să 
figureze...; în curs de, cf. în cursul 
de ieri, profesorul...; spre deosebire 
de cf. şi-au îndreptat atenţia spre de- 
osebirea de caracter existentă între 
cele două personaje; în calitate de; 
în urmă cu, în lipsă de cf. în lipsa de 
caracter a omului politic constă cel 
mai grav defect). 

Aşadar, corelarea unei anomalii 
semantice, care constă într-o aso- 
ciere mai puţin obişnuită dintre un 
substantiv şi o prepozitie, cu forma 
asintactică a substantivului (când 
articulat, deşi nu poate apărea însoţit 
de un adjectiv, când nearticulat, deşi 
prezenţa prepoziţiilor care îl urmează, 


în special a prepozitiei de, ar cere 
forma articulată) este — în opinia 
noastră — un argument al acordării 
statutului de locutiune prepoziţională 
îmbinării respective. 

Ştefan Găitănaru apreciază că 
“dacă substantivul din grupare are 
acelaşi sens cu substantivul dintr- 
un context liber, înseamnă că între 
elementele grupării nu s-a produs 
o amalgamare, o contopire care să 
ducă la un sens emergent, fie el şi 
abstract, al totalităţii, diferit de cel 
al elementelor componente şi că nu 
avem de-a face cu o locutiune (din 
cauza întârzierii — cauza întârzierii; 
cu excepţia copilului — excepţia copi- 
lului; în centrul oraşului — la marginea 
drumului; cu scopul construirii — 
scopul construirii...)“ (Găitănaru, 
1965, p. 91). Câtă vreme această 
condiţionare contextuală este una 
normală — susţine autorul — îmbinarea 
prepozitie + substantiv nu este o locu- 
tiune prepozitionalä, ci o construcţie 
sintactică obişnuită. Am generalizat 
criteriul determinării contextuale a 
locutiunilor, considerând că statutul 
locutional al multor îmbinări e deter- 
minat de un anume context. Dacă 
cele două substantive (primul — cu 
sau fără prepozitie, al doilea — în ge- 
nitiv) îşi păstrează sensul, îmbinarea 
prepoziţie + substantiv (urmată de un 
substantiv în genitiv) nu este o locu- 
tiune prepoziţională. Propunem, în 
acest sens, compararea secventelor 
următoare: în largul mării — largul 
mării; la nivelul aşteptărilor — nivelul 
aşteptărilor; cu condiţia acceptă- 
rii — condiţia acceptării; în ipoteza 
unui eşec — ipoteza unui eşec; în 
contextul operei — contextul operei; 
în sensul atragerii — sensul atragerii; 
în ideea alcătuirii — ideea alcătuirii; 
în dosul şurii — dosul şurii; în cazul 
unui incendiu — cazul unui incendiu; 
în lipsa inspiraţiei — lipsa inspiraţiei; 
în timpul cursului — timpul cursului; în 
vremea bunicilor — vremea bunicilor; 
la începutul secolului — începutul 
secolului; în eventualitatea reusi- 

tei — eventualitatea reuşitei, în ajunul 
sărbătorilor — ajunul sărbătorilor; în 
paguba societăţii — paguba societăţii; 
la sfârşitul secolului — sfârşitul se- 
colului; sub aspectul corectitudinii — 
aspectul corectitudinii; sub raportul 
întâlnirilor — raportul întâlnirilor; cu 
ajutorul colegului — ajutorul colegului; 
în măsura acordării - măsura acor- 
dării; pe planul realizărilor — planul 
realizărilor; din vina reclamantului — 
vina reclamantului; cu / fără voia 
părinţilor — voia părinţilor; în cadrul 
dezbaterii — cadrul dezbaterii; în colțul 
camerei — colțul camerei, în fundul 
grădinii — fundul grădinii; cu intenţia 
dezvăluirii — intenţia dezvăluirii; în 
momentul suspendării — momentul 
suspendării; pe motivul destăinui- 
rii — motivul destăinuirii; cu ocazia 
revederii — ocazia revederii; cu prețul 
vieţii — prețul vieții; în prezenţa am- 
basadorului — prezența ambasado- 
rului; pe / în linia guvernului — linia 
guvernului; pe tema războiului — tema 
războiului, în beneficiul întreprinde- 
rii — beneficiul întreprinderii. Absenta 
vreunei modificări semantice a primu- 
lui substantiv în cele două secvenţe 
certifică apartenenţa combinației 
dintre acesta şi prepozitie la grupul 
îmbinărilor sintactice libere. 

1.5. Am încercat să demon- 
străm că identificarea locutiunilor 
prepozitionale nu se poate baza, în 
toate cazurile, pe un singur crite- 
riu. Cel mai adesea, am constatat că 
se combină o deviere semantică, care 
constă, mai cu seamă, în incompati- 
bilitatea semantică dintre prepozitie 
şi substantiv, cu semne mai mult sau 
mai puţin evidente ale restrângerii au- 
tonomiei morfosintactice a substan- 
tivului din combinaţia respectivă. Un 
rol important în acordarea statutului 
locutional îl are determinarea contex- 
tuală. Câtă vreme aceeaşi combinaţie 
în contexte diferite are sensuri diferi- 
te, e limpede că una este o îmbinare 
sintactică liberă, normală, iar cealaltă 
este o locutiune (Îmbracä perna cu o 
față de pernă cf. Faţă de tine are o 


atitudine rezervată). De aceea, deşi 
“inventarul locutiunilor prepozitionale 
este deschis, procesul de creare si de 
introducere de noi grupuri cu functie 
prepoziţională desfăşurându-se con- 
tinuu“ (DSL: 380), orice combinaţie 
care pare a fi locutiune prepozitio- 
nală va fi supusă examinării, atât din 
punctul de vedere al compatibilitätii 
semantice a cuvintelor din grup, cât 
şi din punctul de vedere al autonomiei 
morfosintactice a elementului compo- 
nent de bază. Orice deviere de la una 
dintre cele două “normalităţi” poate 
fi argumentul încadrării grupului re- 
spectiv la locuţiuni prepozitionale. În 
acest sens, putem accepta ca reală 
judecata potrivit căreia “noi grupuri 
libere de cuvinte tind a se transforma 
în locuţiuni (vezi statutul grupului cu 
tot / toată, pentru exprimarea rapor- 
tului concesiv)“ (DSL: 380). 

SINGURĂTATEA 


Singurătatea, soră bună cu 
înstrăinarea, presupune o îngustare, 
o delimitare, o în-cercuire. 

Restrângerea, reflierea, reîn- 
toarcerea la sine însăşi provoacă în- 
chiderea în cerc care este — iarăşi — 
un cerc existenţial. Căci singurătatea 
este o realitate absolută, esenţială 
pentru suflet, asigurându-i acestuia şi 
o identificare absolută cu el însuşi. 
Vălul idealităţii vii, calde se aşterne 
peste zona ei rece, hiperionică. Frigul 
neantului este înghesuit de mările 
calde ale vieţii. 

Singurătatea e realitatea ideală 
în care omul este cu adevărat, sim- 
tindu-se esențialmente om. Inchis în 
cercul strâmt al solitudinii, el are în faţă 
întreg tabloul ființei sale supuse pri- 
mejdiei limitării, înstrăinării. Pe de altă 
parte, de aici i se deschide o perspec- 
tivă adâncă asupra a ceea ce rămâne 
în afară, adică asupra lumii. Dublul 
sens al închiderii/deschiderii apare, 
astfel, cu toată evidenţa. Singurătatea 
e oglinda retrovizoare a existenţei 
care re-năvăleşte în ea, îndărăt, cu 
umbrele sale platoniciene, cu stoluri- 
le de iluzii, cu “mândrele flori de aur 
ale închipuirii”, cu “icoanele în luptă” 
şi cu mulţimea de “întrebări de tine”. 
Dulcile iluzii-amintiri care “târâiesc 
încet ca greieri/ Printre negre, vechi 
zidiri/ Sau cad grele, mângâioase!/ Si 
se sfarmă-n suflet trist,/ Cum în picuri 
cade ceara/ La picioarele lui Crist” 
(Singurătate) şi spectaculoasa irupe- 
re a “glasului gândurilor” poetului în 
crescând-descrescândele ritmuri ale 
“cântecului vecinic” îngânat de lume 
dau o dimensiune existenţială puternic 
reliefată solitudinii eminesciene. 


* Acad. Mihai Cimpoi pregăteşte 
pentru tipar o nouă carte — Esenţa Fiintei: 
marile teme şi simboluri existenţiale 
eminesciene, din care ne-a oferit spre 
publicare câteva secvenţe. 


Umilul singuratic ce şade cu 
perdelele lăsate la masa lui de brad, 
căzând pe gânduri în faţa focului 
pâlpâitor în sobă şi ascultând cu acu- 
itate auditivă uşor-măruntul mers al 
şoarecilor şi târâitul greierilor (care-i 
“readuc melancolia, iară ea se face 
vers”), contemplatorul şi ascultătorul 
cu adâncime al propriilor visuri, gân- 
duri şi iluzii, se transformă într-un 
mare singuratic al întregului univers: 
în propria solitudine printr-o sugestivă 
mise en abîme, se oglindeşte însăşi 
singurătatea lumii şi universului, 
condiţia solitară a Demiurgului, “con- 
damnat” să-şi audă propriul plâns re- 
înturnat în auz. Poetul însuşi nu este 
un în-registrator şi un re-povestitor 
al melancoliei sale camerale care se 
face vers, ci cunoaşte Regalitatea 
solitudinii, devenind Păstorul “oilor 
de aur” ale basmului ei, şi al simfo- 
nicului tablou fiintial al lumii. 

E, la Eminescu, o singurătate în 
singurătate, o singurătate în singură- 
täti, din firele singurătăţii ca realitate 
intimă a lumii țesându-se urzeala 
existenţei. 

Psihismul în-singurării presu- 
pune în mod firesc o re-gândire a 
identităţii în afara lumii, o re-trimitere 
la sine însuşi prin evitarea sferei în- 
străinătoare şi limitatoare. 


Un filosof al existenţei, Karl 
Jaspers, crede că omul ca individ 
accede la independenţă (deci la 
identitate) prin raportare la fiinţa pro- 
priu-zisă şi prin dobândirea conştiinţei 
că este independent faţă de tot ce se 
întâmplă în lume prin profunzimea 
dependenţei sale de transcendentä: 
“Ceea ce Lao-Ţzi întrevedea în tao, 
Socrate în însărcinarea divină şi în 
cunoaştere, leremia în lahve care i 
s-a revelat, ceea ce au aflat Boethius, 
Bruno, Spinoza este tocmai ceea ce 
i-a făcut să devină independenţi. Nu 
trebuie să confundăm această nea- 
târnare filosofică nici cu libertinismul 
capriciului suveran, nici cu tăria vitală 
care sfidează moartea. Această sarci- 
nă ne apare permanent în tensiunea 
(sublinieri în text n.n. M.C.) căutării 
independenţei în afara lumii, prin re- 
nuntare şi în solitudine, sau în lumea 
însăşi, străbătând-o, devenindu-i 


Eminescu al nostru 


55 


părtaş, fără a deveni victimă” (Karl 
Jaspers, Texte filosofice, Bucureşti, 
1986, p.133). 

In ciuda limitelor care survin, 
omul rosteşte mereu cuvintele pe care 
le striga nebunul în spatele lui Confu- 
cius: “Priviti pe omul care ştie că nu se 
poate şi totuşi continuă”. Omul emines- 
cian continuă, mereu retrimitându-se 
prin gândire la el însuşi, “căci numai cel 
ce este el însuşi şi îşi poate dovedi 
lucrul acesta în singurătate, poate cu 
adevărat să intre în comunicare cu 
ceilalţi” (Ibidem, p.134). 

Impactul psihic cu solitudinea al 
omului eminescian poate fi diferit. El 
se impune ca un hău, ca un “pustiu” 
sufletesc şi cu maximum de tensiune 
a sentimentului; sunt momente culmi- 
nante la care ajunge în dragoste, la 
mormântul mamei (“In lume-atât de 
singur şi-atâta de strein” — Pierdută 
pentru mine...) sau în presimtirea 
pătrunzătoarei singurätäti a propriului 
mormânt care e sugerată intens prin 
invocarea uitării, fără-de-norocului şi 
deplinei solitudini revelate în bătaia 
razelor stelare (“Şi stinsele patemi/ 
Le-or troieni căzând,/ Uitarea întin- 
zând/ Pe singurătate-mi”; “Luceferii 
de foc/ Privi-vor din cetini/ Mormânt 
făr' de noroc/ Şi fără prieteni”). 

Un alt moment este intrarea în 
registrul senin-melancolic al solitudinii, 
cu efect dureros-voluptuos ambivalent 
şi cu o survenire contrapunctică a 
unei “icoane de lumină” (“în privazul 
negru-al vieţii-mi”) prilejuită de apariţia 
imaginară a iubitei. Acţiunea elibe- 
ratoare a stării solitare se exercită 
prin plinătatea iluzionării prezenţei, 
subliniate de precaritatea substanţială 
a evocării (“Câteodată... prea arare”; 
“Este Ea. Deşarta casă/ Dintr-odată- 
mi pare plină”), adică de expresia 
relativităţii senzatiei. Această iluzio- 
nare puternică a prezenţei Ei, care e 
de fapt o absenţă convertită imaginar 
în prezenţă, rod al sensibilizării sim- 
turilor şi punerii în registrul dorinţei 
permanentizate, apare pe firul atât 
de subţire al dulcilor iluzii-amintiri 
intrate în regimul “ţârăirii încete”, al 
căderii mai grele, dar care presupune 
“sfărmarea-n suflet trist”, al stingerii, 
dispariţiei, alunecării în neantul “dulcii 
păci” a odăii singuraticului. 


Se afirmă aci principiul com- 
pensativ al unui sentiment care la 
celălalt pol al trăirii impune momentul 
valorizator pozitiv, luminos. 

Este principiul echilibrator al 
balanței, cumpenei care lucrează per- 
manent în cazul omului eminescian 
situat mereu într-un între (aci între 
durere şi voluptate, între prezenţă şi 
absenţă, între iluzionare şi situare în 
realul “odăii” sau — într-o perspectivă 
filosofică şi mitopoetică mai adâncă — 
între “lumea cea aievea” şi “lumea 
închipuirii” din Memento mori). Un 
astfel de moment al reînnoirii, datorat 
situării prin solitudine la “hotarul” din- 
tre contingent şi transcendent, dintre 
viaţa “stinsă” şi “duhul renăscut” pri- 
lejuit de iubire, îl trăieşte şi Novalis 
în calitatea sa de “singuratic cum nici 
un singuratic n-a fost”: “Odinioară 
acolo amare lacrimi vărsam, în durere 
nădejdile mele sfâşiate acolo, stând 
stingher pe colina stearpă, care în 
îngustimea ei părea spaţiul întunecat 
al chipului frământat al vieţii mele, 
singuratic cum nici un singuratic n-a 
fost, mişcat de-o nespusă teamă, ne- 
putincios ca un gând al nenorocirilor. 
Cum priveam jur-împrejur după aju- 
tor, neputându-mă clinti înainte nici 
înapoi, ocolind viaţa stinsă, stăteam 
atârnat de ea cu un dor nesfârşit. De 
acolo purcese, din albastre depărtări, 
din înălţimea vechii mele mântuiri, o 
clipă a amurgului şi cu un semn rup- 
se cordonul naşterii mele, cătuşele 
luminii”. 

Punctul culminant al mântuirii 
aduce renaşterea, momentul transfi- 
gurării chipului iubitei, saltul din lumea 
pământească în cea a transcenden- 
tului, care e rodul unui vis, dar care 
impune permanenta imaginii sale: 
“Colo dispărea măreţia pământească 
şi mâhnirea mea cu ea. Impreună 
curgea tristețea adâncă într-o nouă 
lume de nepätruns. Si tu, însufleţire 
a nopţii, atipite ceruri se curbau spre 
mine. Ţinutul se ridică domol în sus, 
deasupra ținutului pluteşte duhul meu 
renăscut. In nori de praf se preface 
colina şi prin nori de praf vedeam 
transfigurat chipul iubitei mele. În 
ochii ei se odihnea eternitatea. li prind 
mâinile şi lacrimile devin un scânteie- 
tor şirag care nu se poate rupe. Mile- 

nii se întind în depărtare cu vijelie. La 
grumazul ei am plâns cu înecătoarele 
lacrimi ale noii vieţi. Acesta era primul 
vis cu tine. El trece, dar imaginea sa 
rămâne veşnică, credinţa neclintită în 
cerul nopţii şi în soarele său, iubito.” 
(trad. Petru Sfetca). 

In fine, Singurătatea apare la 
Eminescu, ca o stare demonizată, 
durativă, procesuală, cu o acţiune 
total neantizatoare asupra sufletului. 
Această legare de “steaua singurătă- 
ţii” are o semnificaţie profund destina- 
lă, generând complexul “moşneagului 
rege” Lear, care înglobează toate 
sensurile negative ale procesului în- 
străinării: uitare, întunecare a gândirii, 
vecină sau identică alienării, resim- 
tirea adâncă a oboselii, singurătăţii 
şi “bătrâneţii” (a senzatiei atingerii 
vârstei de “optzeci de ani” şi purtării 
pe fruntea întunecată a unei cununi 
de paie uscate). Omul eminescian 
are, în acest moment de hybris al 
însingurării, senzaţia că “a murit de 
mult” şi că are o inimă pustiită, că 
între el şi iubită s-a interpus o distanţă 
insuportabilă (“Departe sunt de tine 
şi singur lângă foc”) şi o ceaţă rece 
şi de nepătruns, că glasul amintirii 
amuteste “redeşteptând în fatä-mi 
trecutele nimicuri” (Departe sunt de 
tine...). 

Greierul e surprins în biserică 
“drept preot” care toarce “un gând fin 
şi obscur”, cariul toacă drept dascăl. 
Dintr-un punct transcendental, pe 
care-l oferă poarta deschisă printre 
nori şi prin care trece “albă regina 
nopţii moartă”, poetul vede un vast 
tablou al existenţei umane dominate 
de “o lume-n promoroacă”, de un 
“câmp solitar” în care “ca unse cu 
var/ Lucesc zidiri, ruine”, de un tintirim 
singur ce “cu strâmbe cruci veghea- 
ză” şi de-o biserică-n “ruină”; într-un 
cuvânt, de un univers şters, decăzut, 
scufundat în tristeţe deplină, din care 
“abia conture triste şi umbre-au mai 
rămas”. Lumea din obositul creier e 
înlocuită de ţârâitul rägusit şi tomnatic 
al greierului, inima poetului e pustie, 
bătând “ca şi cariul încet într-un 
sicriu”, iar viaţa — într-o densă imagi- 
ne a înstrăinării îi pare “că ea cură/ 
Incet repovestită de o străină gură” 
(Melancolie). 


Omul romantic are sentimentul 
că nu-şi poate găsi identitatea în 
astă lume, în non-eu (ca să folosim 
termenul lui Fichte pentru realitatea 
obiectivă) şi nici în propriul eu care 
apare scindat. Dan-Dionis trăieşte 
acest sentiment în toată complexita- 
tea nuantelor sale, având “o nostalgie 
inversă” după “adevărata patrie”, des- 
pre care vorbeşte Théophile Gautier 
într-o scrisoare citată în finalul nuve- 
lei: “Nu totdeauna suntem din ţara 
ce ne-a văzut născând şi de aceea 
căutăm adevărata noastră patrie. 
Acei care sunt făcuţi în felul acesta 
se simt ca exilați în oraşul lor, străini 
lângă căminul lor şi munciti de o nos- 
talgie inversă... Ar fi uşor a însemna 
nu numai ţara (subl. în text — n.n., 
M.C.) dar chiar şi secolul în care ar 
fi trebuit să se petreacă existenţa lor 
cea adevărată”. 

Sfera astei lumi aminteşte de 
ordinea predeterminată a universu- 
lui, de aceea însetatul de absolut 
caută orizontul misterului dincolo de 
limitele cotidianului. Elocvente sunt 
în acest sens mărturiile filosofului 
mistic rus Nikolai Berdiaev care îşi 
simţea eul său mereu în afara lumii: 
“Imi simţeam nucleul «eului» meu 
în afara lumii obiective din preajmă. 
Doar la periferie veneam în contact 
cu această lume” (Nikolai Berdiaev, 
Cunoaşterea de sine, Bucureşti, 
1998, p.51). După filosoful rus, 
singurătatea este legată de neac- 
ceptarea datului universal, a ordinii 
prestabilite si a banalitätii cotidiene, 
pe care Heidegger o numeşte das 
Man. Deşi recunoaşte, în “exerciţiul 
său de autobiografie filosofică”, 
faptul că a fost nevoit să fie un 
amestec de om introvertit şi de om 
extravertit (în termenii lui Jung), a 
fost cu precădere atras de ceva ce 
trece dincolo de limite şi hotare, de 
ceva ce cuprinde în sine misterul, 
adică de transcendent. Nu a fost, 
spune Berdiaev, un învingător al 
singurătăţii, căci el însuşi s-a simţit 
străin de sine, detestabil, haissable, 
dar a purtat ceva în el care i-a fost 
mai aproape decât el însuşi. Evitând 
să exprime tragismul inferior al vieţii 
sale şi recunoscând ceea ce numeş- 
te “aşteptarea eshatologică”. 


Eminescu al nostru 


57 


Singurătatea îşi dovedeşte, la 
Eminescu, ultimele sale efecte ne- 
antizatoare. Omul eminescian apare 
acum ca un Rege Lear, aflat în de- 
Lear-ul înstrăinării. Viaţa, visul intră 
în regimul devitalizator al stingerii, 
eul în cel al pierderii totale a identită- 
ti, lumea (ca şi gândirea poetului) e 
aruncată în umbra indeterminării, a 
ruinei, degradării, tocatul cariului şi 
ţârâitul greierului semnificând surpa- 
rea obscură a temeiurilor. In câmpul 
său solitar altcineva îi spune poetului 
povestea vieţii pe de rost. El îşi pune, 
ca un Narcis tragic, oglinda spre a-şi 
reflecta prima sfâşiere sufletească, 
prima prăbuşire în hău, amintind de 
o fină observaţie camusiană din Omul 
revoltat: “Intr-un anumit fel, absurdul 
care pretinde să exprime omul în so- 
litudinea lui, îl face să trăiască în faţa 
unei oglinzi. Sfâşierea iniţială riscă 
atunci să devină confortabilă. Rana 
pe care o zgândări cu atâta solicitu- 
dine îţi face până la urmă plăcere”. 

In cazul omului eminescian e 
necesară precizarea că e vorba de 
trăirea unui prag autentic care impu- 
ne neantizatorul sens al însingurării 
progresive, la cota complexului Lear. 
Trăirea singurătăţii presupune şi 
trăirea fondului ei adânc demonic 
care ţine de inconştient, de irațional. 
Există o demonie, o nebunie a soli- 
tarismului care-l determină pe omul 
eminescian — în spiritul negativismului 
titanian — să bea întreaga amărăciune 
a sentimentului: “Ai vrea să storc din 
mare amărăciunea-ntreagă / Si într-o 
picătură s-o beau, să-nnebunesc?” 
(Codru şi salon). E firesc, astfel, să-l 
găsim adesea pe omul eminescian 
în ipostaza singuraticului demonizat 
care orbecăieşte uneori, fantasmatic, 
în căutarea “limanului său”: “lar eu, 
eu singuratec în lumea cea pustie,/ 
In haos fără stele şi fără de nimic,/ 
M-aş arunca — un demon — să cad 
o vecinicie/ De-a pururea şi singur 
deşertul să-l despic”; “Fantasmă 
nesfârşită şi totuşi diafană,/ Din lume 
exilată neaflând limanul său,/ Demon, 
gonit de-a pururi de ordinea tirană —/ 
Acela să fiu eu” (Codru şi salon). 

De la neantul încă plin de su- 
netele identităţii al singurătăţii emi- 
nesciene nu este decât un pas până 


la neantul însingurării bacoviene cu 
sunetele de flaute din stânci de mare: 
“O, gând amar... / Singurätäti, / Pribe- 
ge seri de primăvară, / Parfumuri ce 
se duc pe vânt — / Şi flaute din stânci 
de mare... / — A fost ca niciodată... / Si 
valuri ce foşnesc la țărm, / ingrijitoare 
aşteptări, / Singurätäti, / Şi flaute / Din 
stânci de mare...” (La țărm). 

Sunt singurätäti alunecătoare, 
vaporoase, disparente. Golul sin- 
gurätätii se transformă în goluri ale 
singurătăţii, pluralitatea sugerând 
senzaţia de instalare a pustiului 
prin fuga contururilor realului, prin 
instaurarea lui “a fost ca niciodată”, a 
fantomei irealului şi indeterminatului 
de basm. Neantul prezentului alune- 
că în neantul trecutului, senzaţia de 
singurătate se risipeşte în senzațiile 
multor singurätäti, printr-un efect al 
multiplicării lor nucleare, căci toate 
decurg din gândul amar, gândul 
exilării fiinţei şi scoaterii ei la țărm, la 
marginea existenţei. 


MELANCOLIA 


Când vorbim de melancolie, 
devenită în viziunea umanistilor renas- 
centişti şi a romanticilor, chiar figură 
simbolică, Melancolie, adevărată 
zeiţă a aventurilor onirice, gândul ne 
duce - în direcţii intersectate — atât 
la Saturnus care apare, în mitologia 
romană, ca zeu al adâncimilor teres- 
tre ascunse şi al tainelor htoniene, 
identificat cu Titanul grec Cronos, 
cât şi la Saturn, planeta nefastă a 
astrologilor, a cărei lumină palidă, 
difuză simbolizează suferinţa, cercul 
de încercări ale vieţii. De Marele Ma- 
lefic, după cum i se zice, sunt legate 
oprirea, obstacolul, inerția, fixarea, 
frustrarea. 

Filosofii hermetici îl asociază 
culorii negre care este a materiei în 
degradare, putrefacție. Chiar dacă 
reprezintă simbolic atât sfârşitul cât 
şi începutul unui proces ciclic, el 
semnifică mai cu seamă o ruptură, un 
act de frânare a unui proces aflat în 
evoluţie. Numele de Marele Malefic 

îi este potrivit, căci “el simbolizează 
obstacolele de orice natură, opri- 
rile, carenta, ghinionul, neputinta, 
paralizia” (cf. Jean Chevalier, Alain 
Gheerbrant, Dicţionar de simboluri, 
Bucureşti, 1995, vol.3, p.194). Princi- 
piul concentrării, contractiei, fixării, 
condensării şi inertiei lucrează, în vi- 
ziunea astrologilor, împotriva oricărei 
schimbări. 

Mitopoetica melancoliei îşi va 
însuşi toate aceste sugestii într-un 
adevărat spectacol al polivalentei şi 
tainei, căci Saturnus este un deus 
absconditus (un zeu al tărâmului as- 
cuns, identificat cu Latiumul lui lanus 
bitrons sau chiar un deus otiosus), 
iar Saturn prin lumina sa opales- 
centă, slabă, pâlâitoare, aruncă de 
asemenea totul în vag, tainic, incert. 
J.P. Richard vorbeşte, în Etude sur 
le romantisme (Paris, 1970) de o 
desființare a contururilor în Meditaţiile 
lui Lamartine şi de o “melancolie a 
indistinctului” (p.147). 

Omul melancolic, iar omul emi- 
nescian este un om melancolic în 
esenţă, apare tutelat fatalmente de 
Saturnus şi de Saturn. Nu întâmplător 
melancolia este asociată cu nebunia, 
în ea presupunându-se că lucrează, 
astfel, şi principiul demoniei. 

Prezenţa unei figuri simbolice 
cu aripi de heruvim în gravura celebră 
a lui Durer Melancolie şi a unei făpturi 
demonice ascunse în cutele poalei 
este semnificativă în acest sens. Un 
demon înaripat figurează şi în emi- 
nesciana Melancolie. 

Că melancolia este o stare 
sufletească profundă, o “umoare”, o 
pasiune dominantă vecină cu nebu- 
nia şi cu absurdul, sugestie ascunsă 
în dorința de a deveni bufon şi în 
viziunea lumii ca “spectacol jalnic”, 
ne vorbeşte şi Shakespeare în Cum 
vă place. Jacques Melancolicul are 
un suflet alcătuit din “drojdia şi scur- 
surile melancoliei”, dezechilibrat şi 
dezabuzat, care caută tămăduirea 
în bufoneria debordantă şi inter- 
minabilă şi care degustă îndelung 
starea sa de permanentă tristeţe şi 
singurătate: “Eu mă pricep să sug 


tristeţea dintr-un cântec aşa cum 
suge nevăstuica gălbenuşul din ou” 
(trad. Virgil Teodorescu). 

Duhul demonic räväsitor, dez- 
ordonator, ruinător domină melan- 
colia, opusă bucuriei existenţei şi 
pătrunsă de fluxul ascuns al incon- 
ştientului. Ea presupune nu doar in- 
trarea prin vis într-o stare de “repaus 
într-o lume frumoasă” (Ludwig Tieck), 
când sufletul îşi întoarce privirea de 
la spectacolele terestre, descoperind 
acele ţări vrăjite şi necunoscute unde 
se joacă lumini feerice şi delicate şi 
unde suferinţa dispare — tărâm al 
libertăţii dumnezeiesti în infinitul fără 
margini... Descoperirea transcen- 
dentei ideale sub semnul beatitudinii, 
păcii, vrăjii e însoţită şi de primejdiile 
Morţii-Somn, de potentarea în vis 
a suferintelor si nelinistilor, despre 
care vorbeste acelasi Ludwig Tieck 
în Phantasus: “Toate suferintele si 
toate nelinistile pe care le avem când 
suntem treji nu sunt nimic faţă de 
lacrimile pe care le vărsăm în vis şi 
bătăile de inimă din timpul somnului. 
In vis, tot ce e aspru în firea noastră 
se topeşte, sufletul nostru întreg se 
revarsă în valuri de durere. Când 
suntem treji rămâne întotdeauna câte 
un colţ de stâncă de care valurile se 
sparg”. 

Starea modernă de melancolie 
nu se datorează atât unei predispozitii 
umorale, prilejuite de suprasecretia 
bilei negre (aşa cum credeau, în 
temeiul teoriei lui Hipocrate, oamenii 
Renaşterii) şi de producerea unui 
dezechilibru natural, cât unei rupturi 
ce are loc în ființa omului covârşită de 
revelaţia adâncurilor ascunse, care 
aduce dialectica împletire a plăcerii 
şi groazei, a dulcetii şi otrăvii, a vi- 
sului luminos şi visului obscur, sub 
vălul amăgitor al Somnului-Moarte, 
al “Somnului, frate-al morţii”, după 
cum apare în Mureşanu sau Gemenii. 

Novalis, prin personajul său 
Heinrich von Ofterdingen, vorbeşte 
anume despre producerea acestei 
rupturi în perdeaua misterului, ţesută 
de reverie: “Visul, chiar şi cel mai 
dezordonat, nu e oare acel fenomen 

neobişnuit care, fără ca măcar să in- 
voce o origine divină, face o prețioasă 
spărtură sfâşiind misterioasa perdea 
coborâtă, cu miile sale de cute, până 
în fundul sufletului nostru?” 

E, de fapt, o dublă spărtură, 
dacă ne gândim la evoluţia simtirii 
moderne: spre fundul fiinţei ei, spre 
abisul nefiintei. E o fisură ontică, 
deci produsă în real, şi o fisură on- 
tologică, produsă — prin urmare — în 
fiinţa coborâtă în adâncimile ascunse 
ale inconştientului, în straturile mai 
profunde ale eului, care-l făcea pe 
Tieck să spună că nici măcar nu 
ştim câte simţuri avem, la cele ce 
evocă nemijlocit lucrurile nevăzute, 
depărtate, întunecate de o lungă ui- 
tare, adăugându-se presimtirea sub 
formă de spaime ciudate produse de 
freamătul subtil al acestor senzaţii, în 
care se împletesc plăcerea şi groaza 
şi care fac parte din stratul mai adânc 
al fiinţei. 

Melancolia, sub presiunea ac- 
centuării şi potentärii spaimei, a 
devenit, la moderni, spleen, suferinţă 
de durată şi intensă, Weltschmertz. 
Melancolia ca un continuum de 
natură romantică al sensibilităţii a 
cedat locul spleenului de esenţă 
baudelairiană ca un continuum al 
insensibilităţii, efect al blazärii, al in- 
vadării nonsensului, al tocirii nervilor, 
al eminescienei sfărâmări a coardelor 
şi înnebuniri a maestrului. Dintr-o 
predispozitie umorală, genuină, dat 
al structurii somatice, melancolia s-a 
transformat într-o stare sufletească 
predestinată, într-un dat existenţial. 
Efectul ei armonizator şi echilibrator 
s-a diminuat complet, rămânând 
doar acţiunea efectului separator şi 
descumpănitor. 

De altfel, în gravura lui Albrecht 
Durer predomină dezordinea, triste- 
tea Heruvimului-Gânditor fiind o tris- 
tete a dezordinii. Aripile lui angelice 
sunt masive, grele, covârşite de ma- 
terialitatea lucrurilor risipite. El însuşi 
este o prezenţă masivă, materială, în 
care orice urmă de spiritualizare a dis- 
părut. Doar o pliere uşor demonizată 
a veşmântului, de asemenea greu, cu 


falduri neglijente, dezordonate, aduc 
aminte de o (fostă) mobilitate aeriană. 
Scara (cunoaşterii) este întreruptă. 
Instrumentele, recipientele, alchimia 
şi corpurile geometrice — ferăstră- 
ul, echerul, rândeaua, compasul, 
clepsidra, clopotul, poliedrul, sfera, 
piatra de moară — sunt dispuse ha- 
otic şi fixate într-o rigiditate sumbră; 
cheile atârnă neputincioase de a mai 
deschide ceva. Clepsidra, clopotul şi 
tabela magică de cifre şi litere stau 
întepenite pe frontul unei închipuiri 
de edificiu (turn? casă? observator?). 
Statueta lui Amor din mijloc şi animalul 
de jos sunt şi ele pline de tristeţe într-o 
poziţie fixă, cu capetele aplecate umil. 
Semicercul de lumină (al cunoaşterii) 
este proiectat într-un plan îndepăr- 
tat, în colţul stâng de sus. Simbolul 
central este, după părerea noastră, 
cumpăna cu un taler coborât mai 
jos sugerând descumpănirea, dez- 
echilibrarea, oprirea pe loc. 

Melancolia este o stare am- 
biguă, chiasmatică (încrucişată), 
adunând în sine luminile şi umbrele, 
hubris-ul şi pragul de jos ale unei 
stări şi punându-le pe un fir al nean- 
tizării graduale. E o stare bazată pe 
închidere procesuală, pe însingurare 
abisală care implică tonul elegiac sau 
lugubru, căci intră şi în zona groazei 
de moarte, a angoasei. Arcul tristetii 
senine se prelungeşte adesea în cer- 
cul închis al tristetii macabre. Carac- 
terul ei ambivalent e fixat şi în spusa 
oximoronică a lui Hugo: “Melancolia 
este fericirea de a fi trist”. Cei doi 
cavaleri shakespearieni ai melanco- 
liei — Hamlet şi Jacques — reprezintă 
polii acestei stări ambigue care se 
încadrează între un otium elegans 
ce echilibrează excesul de vitalitate şi 
un tedium vitae ce te împinge dincolo 
de viaţă din preaplin, din satietate. 
Ar fi două spete de melancolii: una 
vulgaris şi alta nobilis (a se vedea şi 
analiza doctă a motivului melancoliei 
făcută de Zoe Dumitrescu-Buşulenga 
în Eminescu: viaţă, operă, cultură, 
Bucureşti, 1989, p. 246-258). 

Omul melancolic poartă atât 
rasa de călugăr, schimbată uneori 

cu veşmântul demonizat al îngerului, 
cât şi boneta bufonului, căci melan- 
colia poate fi o formă (disimulată) a 
nebuniei, aşa cum ne demonstrează 
Jacques al lui Shakespeare. Din 
complexitatea sa face parte, astfel, 
şi duplicitatea. Survine în această 
țesătură complexă şi ironia, gene- 
rând, printre altele, viziunea asupra 
lumii ca teatru. 

Melancolia este stare muzicală 
prin ea însăşi, melodie involuntară 
ce se naşte pură din esenţa intimă a 
fiinţei, de profundis clamavi, sub sem- 
nul unui lamentoso de o generalitate 
impersonală, universal. 

Propriile acorduri jeluitoare, me- 
reu surdinizate, topite în tăcere mută 
— otransformă într-un carmen lamen- 
tabile, parcă fără început şi sfârşit, 
intonat, astfel, de undeva dintr-un 
punct al continuumului melodic în 
care vibrează înseşi străfundurile 
sufletului. Prin filtrul subtil al melan- 
colicului poezia se epurează în mod 
spontan de idei, precepte şi fapte, 
ceea ce îl determină pe Lanson să 
califice poezia profund melancoli- 
că, elegiacă, delicată, graţioasă şi 
nonşalantă a lui Lamartine drept 
poezie absolută, poetul nefiind nici 
pictor, nici gânditor. Melancolia este 
“dispoziţia fundamentală” a sufletu- 
lui autorului Meditaţiilor (Gustave 
Lanson, Histoire de la littérature 
française, Paris, 1967, p.950).In arta 
plastică melancolia poate fi exprimată 
prin linia elegantă, ca la Botticelli, 
prin conturul alungit, ca la Modigliani, 
sau prin “culoarea tânguioasă”, ca în 
cazul lui Delacroix. Predeterminarea 
lăuntrică a poeticului şi conditionarea 
lui de soartă le recomanda programa- 
tic şi Horaţiu: “Format enim natura 
prius nos intus impellit ad iram... / Si 
dicentis erunt fortunis absona dicta” 
(“Ne modelează natura lăuntric de 
mai înainte, / După cum soarta ni-i 
însăşi şi dă bucurie, mânie... / Vor- 
bele spuse să fie mereu potrivite cu 
soarta” — Epistula ad Pisones de 
arte poetica). 

Manifestarea dezinvoltă, spon- 
tană şi evazivă a melancoliei face ca 


starea sufletească a poetului să-şi 
găsească proiecţie simbolică în pri- 
veliştea obişnuită ce se aşterne chiar 
sub ochii săi. Eforturile fanteziste 
sunt inutile în cazul în care momentul 
sufletesc supranatural îşi găseşte 
în chipul cel mai spontan expresia: 
“În anumite stări sufleteşti aproape 
supranaturale, profunzimea vieţii se 
revelă întreagă în priveliştea, oricât 
de obişnuită, pe care o ai sub ochi. Ea 
îi devine simbol” (Charles Baudelaire, 
Critică literară şi muzicală. Jurnale 
intime, Bucureşti, 1968, p. 284). 

Starea sufletească înţeleasă ca 
stare supranaturală asigură şi proiec- 
tiei simbolice un mod de manifestare 
spontan, ingenuu. Supranaturalul 
urmează să fie conceput ca grad de 
intensitate a naturalului, “priveliştea 
obişnuită” apărând ca o adevărată 
mise-en-abîme, ca un mod de oglin- 
dire adâncită, perspectivică. Narcisul 
oglindit în singurătatea esenţială a 
universului adună în viziunea spe- 
culară, adică în cele două oglinzi 
paralele, două singurätäti. E vorba 
de o oglindire pură, care dă naştere 
discursului autoreferential absolut. 

Prin urmare, narcisismul funda- 
mental eminescian îşi găseşte o pro- 
iectie ideală în starea supranaturală 
melancolică. 

Omul romantic este prin ex- 
celentä un homo melancholicus. 
Existența melancolică este, însă, 
“alimentul” de bază din care se nu- 
treşte întreaga poezie modernă şi 
postmodernă, Baudelaire fiind acela 
care impune programatic o mitopoe- 
tică a melancoliei. 

Pentru autorul Florilor răului 
melancolia este esenţa intimă a 
poeziei, condiţia ei sine qua non, 
fiindcă ia naştere din această secreție 
interioară care îi este suficientă sieşi. 
Declicul, dacă e să folosim un termen 
hermeneutic de azi, momentul de 
declanşare este această iluminare cu 
propria lumină, această desfăşurare 
de fire de mătase din propria crisali- 
dă. Numai că Baudelaire nu concepe 
o atare desfăşurare din sine şi în sine 
în regim natural, ci în unul suprana- 

tural. Naturalitatea este potenţată 
cu o încordare nervoasă, cu o notă 
obligatorie de straneitate, de violenţă 
în pasiune şi în voinţă. 

Pentru poemul său Corbul 
Edgar Poe a ales tonul ce/ mai poetic 
dintre toate — tonul melancolic, pasă- 
rea cea mai stranie, înzestrată în ima- 
ginatia populară cu un caracter funest 
şi fatal, şi refrenul cel mai scurt şi cel 
mai reprezentativ pentru melancolie 
şi desperare. Principiul poeziei este, 
potrivit lui Baudelaire, o Frumuseţe 
superioară mereu aspirată şi manifes- 
tată printr-un entuziasm sufletesc cu 
totul independent de pasiune, care “e 
beţia inimii” şi de adevăr care e “hra- 
na raţiunii”: “Căci pasiunea e ceva 
natural, prea natural chiar pentru a 
nu aduce un ton jignitor, discordant 
în domeniul Frumusetii pure, prea 
familiară şi prea violentă pentru a nu 
scandaliza Dorintele pure, gratioase- 
le Melancolii şi nobilele Disperări care 
îşi au lăcaşul în regiunile supranatu- 
rale ale poeziei” (Charles Baudelaire, 
Critica literară şi muzicală. Jurnale 
intime, Bucureşti, 1968, p.104). Puri- 
tatea, noblețea şi graţia sunt cele ce 
instaurează regimul supranatural al 
Melancoliei, care se află în compania 
Dorintei şi Disperării. 


Este cu adevărat demn de nu- 
mele de poem doar cel care a fost 
scris numai şi numai pentru plăcerea 
de a scrie un poem. Or, nu excesul 
de plăcere poate să-ţi umple ochii 
de lacrimi, acestea fiind mai degrabă 
“mărturia unei melancolii iritate, a 
unei postulări a nervilor, a unei naturi 
exilate în imperfecţiune şi care ar 
vrea să ia în stăpânire neîntârziat, 
încă de pe pământ, paradisul revelat” 
(Ibidem, p.136). Limba poeziei, spune 
Baudelaire atunci când se referă la 
Theophile Gautier, este “un fel de vră- 
jitorie evocatoare”. Pe de o parte, ela 
continuat marea şcoală a melancoliei 
creată de Chateaubriand, melancolia 
lui având chiar un caracter mai po- 
zitiv, mai carnal şi înrudit “uneori cu 
tristeţea antică”. Sunt menţionate, în 
special, poemele din Comedia Mor- 


ţii, inspirate de şederea sa în Spania, 
“în care se vădesc ameteala abisală 
şi groaza de neant”. Unele fragmente 
parafrazează cugetarea înscrisă pe 
orologiul lui Irún: Vulnerant omnes, 
ultima necat (Toate erele rănesc, 
ultima ucide). 

Nu Bucuria, ci Melancolia este 
ilustra însoţitoare a Frumuseţii, se 
spune în Rachete, căci nu este vreun 
tip de Frumuseţe în care să nu apară 
Nefericirea. 

(Plăcerea narcisiacă de a se 
scufunda în meditaţie o fixează ca 
sens al melancoliei şi unele dicţionare 
româneşti, bunăoară cel al lui A.T. 
Laurian şi |. C. Massim: “dispozitione 
a sufletului în care cineva fuge de 
alte placeri, si afla sengur'a placere 
in meditationi, fora neci unu planu, în 
idee estravaganti”.) 

Ingenuitatea, “plăcerea de a 
scrie”, nu anulează tensiunea, ci o 
sporeşte prin aceeaşi trecere de la 
natural la supranatural şi prin conto- 
pirea organică cu Frumuseţea care 
este perisabilă, cu Voia Bună care “îşi 
pune degetele la gură”, cu Bucuria a 
cărei miere se dovedeşte a fi amară, 
otrăvitoare, căci aduce suferinţa 
(John Keats, Odă Melancoliei). 

Melancolia este generată, în 
esenţă, de o viziune schizomorfică 
asupra Lumii sub semnul lui Sa- 
turnus şi Saturn. E vorba deci de 
pătrunderea unui duh demonic care 
o răvăşeşte, înlocuind principiul ordo- 
nator cu unul dezordonator. Armonia 
îi cedează locul discordantei. Prin 
Lume trece o fisură. Schizomorfia se 
înstăpâneşte asupra autoreferentia- 
lului mitopo(i)etic. Schizo înseamnă 
etimologic despicare, fisurare. Fisura 
se produce deopotrivă în Lumea Eu- 
lui, şi în Eul lumii. Peste identitatea 
unuia şi a altuia se aşază lumina 
palidă, ştergătoare de contururi, a lui 
Saturn, care vine “de sus”, se întâl- 
neşte cu un con de umbră survenitor 
din adâncurile sufletului. Despicarea 
perspectivică dinafară şi cea dinlăun- 
tru îşi dau întâlnire într-un metacentru 
supranatural. Totul se suspendă şi 
încremeneşte în această fisură, care 

reaminteşte “existenţei” sensul fiinţei 
în care este angajată, proiectând, aşa 
cum precizează Cornel Mihai lonescu 
într-un dens eseu, catastrofa origina- 
ră a “uitării” acestui “sens”, “căderea 
din «existenţial» în «existentiel», din 
«ontologic» în «ontic»”, din înţelegere 
în facticitatea Dasein-ului. 

In cazul stării melancolice se 
impune o autoritară structură chi- 
astică, o linie mediană între drumul 
de sus şi drumul de jos (conform 
paradoxului heraclitean). Decon- 
structia se face din însuşi interiorul 
construcţiei printr-un “mecanism” 
complex de suspensii, conversiuni, 
paralelisme, repetări compulsive şi 
simulacre. Este o punere în abis 
paralelă, de o parte şi de alta a Eului, 
printr-o corespondenţă simetrică între 
cele două planuri. Chiasmul, anunţat 
în “strâmbele cruci”, îşi dovedeşte 
întreaga sa forţă constructiv / decon- 
structivă, atrăgând în linia fisurătoare 
deopotrivă planul “ontologic” şi planul 
“ontic”: “mausoleului mândru” de 
sus îi corespunde “biserica-n ruină” 
de jos, solitudinii lumii (revelată tot 
printr-un chiasm: “albă regina nopţii 
moartă”) i se asociază “câmpul soli- 
tar” al lumii de jos şi “tintirimul singur” 
care veghează cu “strâmbe cruci” şi 
singurătatea adâncă a Eului în “cercul 
strâmt” al căreia are loc o progresivă 
degradare a identităţii acestuia şi o 
fisurare procesuală a însuşi Eului, cu 
identitatea înstrăinată “repovestită” 
de o “străină gură”, de un Altul rostitor 
disimulat de Eu. 

Kiasmos, însemnând în gre- 
ceşte încrucişare, structura chiastică 
presupune, fireşte, o retea de încru- 
cişări. Paralelismul merge în adânc, 
angajând inversiuni şi conversiuni 
şi o repetiţie procesuală care naş- 
te un discurs circular, un “chiasm 
încercuit” (cu termenul lui Jacques 
Derrida). Fiinţa în cadrul stării me- 
lancolice nu-şi reaminteşte originea, 
ci însăşi uitarea originii, “re-povesti- 
rea” sugerând nu “re-povestirea”, ci 
“re-povestirea”. Omul melancolic îşi 
aminteşte, în mod surdinizat (ca la 
Eminescu), uitarea sensului uitat al 


“fiinţei”, la care propriul eu participă 
fără a-l epuiza în manifestarea sa 
“existenţială”: “In distincţia dintre 
«viaţa» proprie («viata-mi») şi «re- 
povestirea» ei de către o «străină 
gură» (“Şi când gândesc la viata-mi, 
îmi pare că ea cură/ Incet repovestită 
de o străină gură...”), Eminescu a 
intuit sciziunea psihismului omogen 
între un “eu imaginar” şi un “subiect 
simbolic”, aşa cum va fi formulat mai 
târziu de Freud şi Lacan. După cum 
în reprezentarea cercului acentrat el 
anticipă, într-o formă radicală, ceea 
ce psihanaliza va numi, eufemistic, 
“descentrarea” psihicului, iar în pa- 
radoxul “repovestirii” care povesteşte 
nu povestea “vieţii” ci a “repetitiei”, 
adică a repetitiei ca repetiţie a seriei 
care începe cu simulacrul (niciunui 
prototip), reprezintă mecanismul 
descris de Freud ca “automatism 
de repetiţie” (Wiederholungszwang) 
(Cornel Mihai lonescu, Hermeneutica 
melancoliei, Chiasm şi schizomorfie, 
în Viaţa Românească, 2000, nr.3-4, 
p.234). 

Titu Maiorescu consideră că 
Melancolie e “o neagră viziune, dar 
e o nebunie plină de spirit” (Mite 
Kremnitz, Amintiri fugare despre 
Eminescu). Poemul lui Eminescu 
conturează mai întâi primul plan on- 
tic al priveliştii siderale prototipale: 
“Părea că printre nouri s-a fost des- 
chis o poartă,/ Prin care trece albă 
regina nopţii moartă. —/ O, dormi, 
o dormi în pace printre făclii o mie/ 
Şi în mormânt albastru şi-n pânze 
argintie,/ In mausoleu-ti mândru, al 
cerurilor arc,/ Tu adorat şi dulce al 
nopţilor monarc!”. Cel de-al doilea 
plan ontic apare imediat în continu- 
are, ca o proiecţie în proiecţie, ca 
privelişte în privelişte, de fapt ca un 
Succedaneu-simulacru al celui dintâi 
plan: “Bogată în întinderi stă lumea-n 
promoroacă,/ Ce sate şi câmpie c-un 
luciu văl îmbracă;/ văzduhul scânte- 
iază şi ca unse cu var/ Lucesc zidiri, 
ruine pe câmpul solitar./ Si tintirimul 
singur cu strâmbe cruci veghează,/ 
O cucuvaie sură pe una se aşează,/ 
Clopotnița trosneste, în stâlpi izbeşte 

toaca,/ Şi străveziul demon prin aer 
când să treacă,/Atinge-ncet arama 
cu zimtii-aripei sale/ De-auzi din ea 
un vaier, un aiurit de jale./ Biserica-n 
ruină/ Stă cuvioasă, tristă, pustie şi 
bătrână, / Şi prin ferestre sparte, prin 
uşi tiuie vântul —/ Se pare că vräjeste 
şi că-i auzi cuvântul —/ Năuntrul ei pe 
stâlpii-i, päreti, iconostas,/ Abia con- 
ture triste şi umbre au rămas; / Drept 
preot toarce-un greier un gând fin şi 
obscur,/ Drept dascăl toacă cariul sub 
învechitul mur.” 

Cea de-a doua jumătate care 
urmează după linia punctată ce va 
să însemne o schimbare perspecti- 
vică a viziunii conţine două planuri 
ontologice. Primul plan prezintă 
spectacolul dramatic al pustiirii sufle- 
teşti, al pierderii sensului “poveştilor 
feerici”: “Credinţa zugräveste icoane- 
le-n biserici —/ Şi-n sufletu-mi pusese 
povestile-i feerici,/ Dar de-ale vieţii 
valuri, de al furtunii pas/ Abia conture 
triste şi umbre-au mai rămas./ În van 
mai caut lumea-mi în obositul cre- 
ier,/ Căci răguşit, tomnatec, vrăjeşte 
trist un greier; Pe inima-mi pustie 
zadarnic mâna-mi tiu,/ Ea bate ca şi 
cariul încet într-un sicriu”. Cel de-al 
doilea plan din a doua jumătate şi 
ultimul, cel de-al patrulea, din poem 
ne propune “spectacolul” tragic al 
“repovestirii” vieţii de o voce străină: 
“Şi când gândesc la viata-mi, îmi 
pare că ea cură/ Incet repovestită 
de o străină gură, / Ca şi când n-ar fi 
viaţa-mi, ca şi când n-aş fi fost,/ Cine-i 
acel ce-mi spune povestea pe de rost/ 
De-mi tin la el urechea — şi râd de 
câte-ascult/ Ca de dureri străine?.. 
Parc-am murit de mult”. 

Principiul încrucişării, deci 
esenţial chiasmatic, se revelă la nivel 
structural adânc. Cele patru planuri 
se încrucişează ele în de ele (prime- 
le două şi ultimele două), pentru ca 
să se contopească în două jumătăţi 
care se încrucişează de asemenea 
una cu alta. 

Structural, planurile se configu- 
rează ca nişte sub-proiectii: planul 
2 reia într-o perspectivă îngustată 
planul 1, planul 3 reia într-o perspec- 


tivă mai îngustă planul 2, iar planul 
4 — planul 3, planurile 3-4 reiau în 
pereche planurile 1-2 omologate. 
Planul 1 şi planul 3 sunt prototipale 
în raport cu planul 2 şi planul 4, iar 
planurile 1-2 apar ca prototipale în 
raport cu planurile 3-4 luate la un loc. 
Este vorba, fireşte, de prototi- 
puri negative subproiectate în şi mai 
negativ, căci este sugerată o degra- 
dare progresivă: un cer degradat 
stăpânit de o lună “moartă” (chiar 
dacă e numită “regina nopţii” şi “al 
nopţilor monarc” ea inculcă, după 
cum preciza Zoe Dumitrescu-Buşu- 
lenga, senzaţia de oprire a funcţiilor 
fenomenale şi de regresie nominală), 
o lume sublunară degradată, o biseri- 
că degradată, un eu degradat. 
Avem, apoi, două axe moti- 
vice marcate de acelaşi vers “Abia 
conture triste şi şterse au rămas”. 
Ingustarea perspectivei spatiale e de 
asemenea treptată şi se proiectează 
în scara inversă a sub-proiectiilor: 
orizont cosmic, orizont pământean 
redus la “câmpul solitar” al satelor 
şi la “tintirimul singur”, spaţiul îngust 
al “bisericii-n ruină” şi cercul mic al 
Eului ce gândeşte la viaţa sa. Pla- 
nurile motivice se dublează şi se 
dedublează: singurătatea regală a 
lumii se intersectează cu singurătatea 
lumii-n promoroacă, ce, la rândul ei, 
se răsfrânge asupra singurătăţii Eului 
care se proiectează stins în alteritatea 
simțită ca ceva străin, ca moarte pro- 
prie ce se proiectează invers într-un 
“de mult”. Tema tintirimului (singur) 
se încrucişează cu contratema inimii 
care “bate ca şi cariul încet într-un 
sicriu”, punând în evidenţă caracterul 
lugubru, sepulcral al întregii viziuni, 
sugerată încă din incipit de “mormân- 
tul albastru”, de noaptea moartă şi 
“mausoleul mândru”. Ruinarea bise- 
ricii este corelatul obiectiv al ruinării 
sufleteşti, iar toarcerea greierului şi 
tocarea cariului proiectează contra- 
punctic vrăjirea tristă a greierului în 
creierul poetului. Poveştile puse de 
credinţa în suflet se sting progresiv 
în re-povestirea vieţii. Complexa stare 
melancolică însăşi se proiectează 

litatic, într-un diminuendo general, în 
sunetele încete şi “curgătoare” ale 
re-povestirii. 

Picturalul se “încrucişează” cu 
muzicalul, asociind contratematic 
contururile triste şi umbrele cu aiuritul 
de jale al clopotniţei, sunetele triste, 
tomnatice şi răguşite ale greierului şi 
tocatul sec al cariului, cu acordurile 
surdinizate în spaţiul alteritätii ale 
“străinei guri”. În fine, se încrucişea- 
zà şi abisurile, cel cosmic în care se 
înfundă somnoroasă “albă regina 
nopţii moartă”, cel terestru pe care-l 
sugerează “tintirimul singur” şi “gândul 
fin şi obscur” al greierului şi cel al ini- 
mii pustiite a poetului, a cărei bătaie 
e similară bătăii cariului în sicriu şi 
bineînţeles cel al senzatiei propriei 
morţi care a avut loc “de mult”. 

De fapt avem, în Melancolie, o 
fisurare progresivă, care demonizea- 
ză şi condamnă la încetinire, repetare 
şi stingere treptată. Fisura apărută în 
planul onticului (ruinarea) este con- 
trapunctată de cea produsă în planul 
ontologicului (ruinarea sufletească, 
re-povestirea propriei vieţi: de un 
Altul, senzaţie stranie “că a murit de 
mult”). Viziunea se încheia circular, 
murirea “de demult” legându-se cu 
prefigurările morţii de pe parcursul 
poemului, acest cântec “subteran” de 
profundis, al morţii nutrind irezistibila 
efuziune a melancoliei. 

După Platon, Sufletul, obţinând 
trup, nu rătăceşte atunci când des- 
coperă ceva identic cu sine (“căci 
neschimbătoare şi identice cu sine 
sunt şi cele cu care vine în contact”); 
în schimb atunci când vine “în con- 
tact cu lucruri nestatornice şi tulburi 
este el însuşi nestatornic, tulbure şi 
ametit ca de beţie” (Phaidon,79 c şi 
d, Platon, Opere, IV, Bucureşti, 1983, 
p.84). Intâlnindu-se cu schimbătorul, 
cu ceea ce devine, spiritul se mişcă 
dezordonat şi irațional, rătăcind pe 
toate cele şase direcţii posibile: îna- 
inte şi înapoi, la dreapta şi la stânga, 
în sus şi în jos. “Mişcările circulare ale 
sufletului”, întâmpinând lumea exteri- 
oară — a identicului sau a diferitului —, 
devin false şi fără noimă. Ele “nu 


guvernează si nu sunt cârmuitoare”. 
Timaios (Ibidem, VII, p.159-160). 
Dezarmat, spiritul recurge la “divina- 
tie”, la entuziasm, la nebunia sacră 
sau la somn, tristeţe, maladie. 

Melancolia devine expresia 
acestei rătăciri a spiritului care nu se 
întâlneşte cu identicul. Orizontul me- 
lancoliei este prin definiţie orizontul 
departelui, proiectat de obicei prin 
vis. (Cei trei crai de curte veche ai 
lui Mateiu Caragiale sunt melanco- 
licii stăpâniţi de patima departelui, 
revelată de valsul cu “legănarea lui 
molatecă” din începutul şi finalul 
romanului). 

Eul melancolic este un eu 
bolnav (“în sens platonician”) care 
colorează întregul univers cu palidele 
culori ale agoniei şi care îşi găseş- 
te un colorat simbolic în biserica 
ruinată, întâlnită încă în drama de 
tinereţe Mira. Inima “tristă, încinsă 
de durere”, cu “arătări, visuri mân- 
dre, doruri din cer, stinse, urâte” se 
transplantează în inima bolnavă a 
eului din Melancolie care, după cum 
am văzut, figurează un univers mort. 
Melancolia este starea fiinţei care 
nu mai are sentimentul identităţii şi 
care descoperă, aşa cum spunea 
loana Em. Petrescu, că verbului a fi 
îi lipseşte persoana întâi: “melancolia” 
e “oboseala gândului de a-şi mai sus- 
ţine lumea în fiinţă («In van mai caut 
lumea-mi în obositul creier») (loana 
Em. Petrescu, Mihai Eminescu — poet 
tragic, Eminesciana-56, laşi, 1994, 
p.47). In cadrul ruinätor al înstrăinării 
melancolia poate deveni dulce tânjire 
după pacea morţii (în Peste vârfuri) 
sau rătăcire incertă în universul 
cosmic şi interior: “Opusă credinţei 
şi povestii, adică formelor gândirii 
mitice, creatoare de sens, melancolia 
este starea «gândirii înstrăinate care 
i-realizează universul»” (Ibidem). 

Peste vârfuri, desăvârşita piesă 
lirică, ne oferă însăşi reprezentarea 
acustică a melancoliei. Se aud, în 
ea, acordurile căderii în neantul ne- 
ființei. Este o alunecare în tăcerea 
finală printr-un continuum sonor ce 
se surdinizează progresiv, trecând 


Eminescu al nostru 


65 


printr-o alternanță de sonuri vii, rezo- 
nante, deschise, luminoase şi sonuri 
moarte, stinse, închise, întunecate. 
Perspectiva e liniştită, legănătoare, 
“lină”, animată însă uşor de rezonan- 
tul r care se distinge printre ternele, 
multele p, v, f, t, d, c, b şi de întăritorul 
n cu fermitatea lui melodică din lună, 
frunză, lin, dintre, arin, melancolic, 
cornul şi sună şi înmuietorul dar tot- 
odată activizantul / urmat de vocale 
închise şi deschise u, i, a, (“Peste vâr- 
furi trece lună,/ Codru-şi bate frunza 
lin,/ Dintre ramuri de arin/ Melancolic 
cornul sună”.) 

Punctul central al semiozei e, 
în prima strofă, lexemul melancolic, 
care realizează prin însăşi structura 
lui sonoră un efect tânguitor, uşor- 
languros, trăgănător. Prin reiterare 
anagorică se adânceşte, în cea de-a 
doua strofă, perspectiva îndepărtării 
şi încetinirii, adâncire dulce, vicleană, 
căci întinde sufletului “nemângâiet” o 
capcană: e însăşi dulceata acaparan- 
tă a “dorului de moarte”: “Mai departe, 
mai departe,/ Mai încet, tot mai încet,/ 
Sufletu-mi nemângâiet/ Indulcind cu 
dor de moarte”. Să observăm şi rima 
de mare efect semantic departe- 
moarte care sugerează anunţul nefi- 
intei ascunse în îndepărtarea spaţială 
a sunetului cornului. 

Această asociere profundă a 
lexemelor rimate, care încadrează pe 
mai ascunsul, încet-nemângâiet ce 
sugerează creşterea golului provocat 
de încetinire în suflet, pregăteşte, 
conform logicii cratiliene a discursu- 
lui poetic, tăcerea iubitei şi tăcerea 
definitivă a golului nefiintei, în care 
s-au stins sunetul cornului şi a cărui 
repetare pentru poet (pentru mine) 
se pune sub semnul indecisului, al 
întrebării: “Mai suna-vei dulce corn,/ 
Pentru mine vre odată?” cu acest 
accent final al semiozei: vre odată? 
(“De ce taci, când fermecată/ Inima- 
mi spre tine-ntorn?/ Mai suna-vei 
dulce corn/ Pentru mine vre odată?”). 

Lucian Blaga demonstra prin 
exemplul poeziei Peste vârfuri esenţa 
metaforică a limbajului poetic care 
nu se concentrează întotdeauna în 


“noduri metaforice”: “Cuvântul «suna- 
vei» are, prin neobişnuitul inversiunii 
gramaticale, carate rare, un aer in- 
decis între firesc şi solemn; cuvântul 
«dulce» din complexul «dulce corn» 
obţine, prin sonoritatea sa, el însuşi 
o nuanţă de dulceaţă sufletească; 
iar cuvântul «corn», scurt şi de o 
substanţă vocalică relativ profundă, 
are ceva dintr-o melancolie nesen- 
timentală, organic stăpânită, a unui 
om care nu se complace deloc în pre- 
lungirea retorică a stărilor sufleteşti. 
Cuvântul «vreodată», pus la urmă, 
sugerează, prin poziţia sa în frază 
chiar, ceva din pierderea contempla- 
tivă în timp. Pe urmă întregul acestor 
două versuri se leagă, definitiv, în 
sine, ca un monom, pe care nimic 
nu-l mai poate sparge, ca un monolit 
fără fisuri şi atât de închegat că pare 
a rezista în materialitatea sa oricărei 
chimii adverse” (Lucian Blaga, Ope- 
re, 9, Trilogia culturii, Bucureşti, 1985, 
p. 390-391). 

In această piesă monomică şi 
monodică, articulată perfect şi închisă 
ca o monadă, sunetul cornului e co- 
relatul fiinţei, el amintind de existenţa 
eului în spaţiul sublunar şi în timpul 
prezentului şi, totodată, prin extinctie 
progresivă, inexorabilă de alunecarea 
lui în departele spaţial şi temporal, 
în care tronează indeterminatul su- 
gerat de vre odată pus în registru 
interogativ. 

Universul omului eminescian 
este străbătut şi de “cugetări melan- 
colice”, de viorii şi melancolice umbre, 
de râuri care se ciorovăiesc în josul 
brâielor melancolicelor stânce, şi, bi- 
neînțeles, de razele lunii, aducătoare 
de “nespusă melancolie”. 

Melancolia, aşadar, i-realizează 
universul, deschide un spaţiu care 
este al “arătării'/ascunderii fiinţei, 
înstrăinării, al alunecării în neființă 
printr-o “amăgire” a sufletului cu “dul- 
ceata dorului de moarte” şi printr-o 
pierdere contemplativă în timp, după 
cum zice Lucian Blaga. 

Vasile CIOCANU 


SCRIITORII 
BASARABENI 

ŞI UNIREA 
PRINCIPATELOR 
IN 1859* 


În aceste zile, când consem- 
năm unul dintre cele mai importante 
evenimente din istoria României şi 
a naţiunii române, este de datoria 
noastră să ne întoarcem cu gândul 
la acei care la mijlocul sec. al XIX- 
lea au realizat Unirea Principatelor. 
Printre promotorii activi ai acestei 
idei au fost şi scriitori basarabeni, 
unii dintre ei — Alecu Russo, Alecu 
Donici şi B. P. Hasdeu — stabiliţi cu 
traiul în dreapta Prutului. 

Este bine cunoscută contribuţia 
lui Alecu Russo la promovarea ideii 
Unirii Principatelor. Scriitorul nos- 
tru a fost printre semnatarii a două 
documente importante elaborate la 
Braşov, în mai-iunie 1848, de către 
refugiații politici din Moldova: Prinţipiile 
noastre pentru reformarea patriei şi 
Proclamaţia partidului naţional către 
români. Punctul 6 al Printipiilor pre- 
vedea “unirea Moldovei şi a Valahiei 
într-un singur stat neatârnat româ- 
nesc”. Este pentru prima oară când 
într-un document oficial revoluţionar 
se cere Unirea Principatelor într-un 
stat unitar, independent. Luptător con- 
secvent pentru realizarea idealurilor 
naţionale, autorul impresionantului 
poem în proză Cântarea României, al 
Amintirilor şi Cugetärilor, al altor scrieri 
prin care s-a învrednicit din partea 
lui G. Ibrăileanu'de calificativele “om 
complet (...), spirit liber, spiritul cel 
mai liber pe care l-au avut românii”, 
Alecu Russo şi pe patul de suferinţă 
era preocupat de destinul patriei. Ul- 


* Variantă de revistă a comunicării 
prezentată în cadrul lucrărilor Congre- 
sului Spiritualităţii Româneşti, ediţia a 
VI-a, Alba-lulia, 29 noiembrie 2002. 


timele sale cuvinte înainte de a-şi da 
obştescul sfârşit, la 4 februarie 1859, 
în toiul evenimentelor ce au marcat 
istoria neamului nostru, au fost un 
îndemn către confrații săi de idei: 
“Curaj, prieteni, desteptati-mi patria, 
dacă vreţi să pot dormi în pace”. 

In perioada luptei pentru înfăp- 
tuirea Unirii Principatelor Alecu Donici 
colaborează la ziarele unioniste Stea- 
ua Dunării, Buciumul şi Opiniunea 
(ultimele două apăreau la Paris). Aici 
el a publicat unele fabule şi poezii 
care propagau ideea Unirii: Vaporul şi 
calul, Présura, La Buciumul. Poeziile 
sale La Ceahlău şi Dorinţa românului 
din 1862 constituie o sinceră pledoa- 
rie întru cauza Unirii. Unele catrene 
din poezia Dorinţa românului din 1862 
au fost preluate ulterior în revista Via- 
ta Basarabiei, iar în timpurile noastre 
în săptămânalul Literatura şi arta, sub 
titlul Rostiri adânci: 

“Să fie România de-acum în veci 

unită 

Şi propăşind în toate să fie ea 

menită 

La răsărit să-nalţe pavilionu-i 

sus, 

Ca cele de apus. 

Să aibă România industrie 

şi arte, 

Şcoli bune, răspândite în 

orişicare parte... 

Să fie România întinsă, mare, 

lungă, 

Ca cei ce o aspiră la sânu-i să 

n-ajungă...” 

La fel şi Bogdan Petriceicu 
Hasdeu, stabilit în anul 1858 la laşi, 
se include cu toată fiinţa în lupta pen- 
tru Unirea Principatelor. In articolele 
sale inserate în prima publicaţie peri- 
odică editată de el la laşi - România, 
“angajată plenar în lupta decisivă 
pentru realizarea unirii”?, tânărul om 
de ştiinţă şi publicist pleda pentru 
respectarea cu stricteţe a prevederilor 
Convenţiei de la Paris din 7/19 august 
1858, semnată de Marile Puteri ale 
Europei, privind desfiinţarea privilegii- 
lor şi rangurilor boiereşti în principate. 
In demersurile sale B. P. Hasdeu se 
sprijinea şi pe ideile promovate de 
părintele său, Alexandru Hâjdeu, în 
Epistolă către români, publicată în 
numărul din 2 ianuarie 1859 al ziarului 


Puncte de reper 


67 


România. De menţionat că Alexandru 
Hâjdeu, locuind în Basarabia, a fost 
acela care a susţinut financiar primele 
publicaţii periodice ale fiului, inclusiv 
ziarul România. 

Epistolă către români este un 
adevărat manifest de adeziune totală 
la cauza întregului neam românesc. 
Bineînţeles că fiind vorba de un docu- 
ment de asemenea importanţă politi- 
că, B. P Hasdeu, sosit din Basarabia, 
l-a publicat în ziar cu un pseudonim: 
Alexandru Hotineanul, pseudonim, 
de altfel, destul de transparent pentru 
a putea fi identificat autorul. “Cu dra- 
goste fräteascä, fraţi români, cităm 
din această epistolă a lui Alexandru 
Hâjdeu, mă bucur că v-aţi unit, şi înalt 
ruga mea către Domnul Dumnezeu, 
cel ce a scăpat şi a păstrat Muntenia 
şi Moldova în mijlocul tuturor cataclis- 
melor, al tuturor prefacerilor şi nimici- 
rilor ce de atâtea ori au schimbat faţa 
Europei, atunci când statele cele mai 
puternice cădeau pentru a nu se mai 
ridica. Să dăruiască Dumnezeu vouă 
şi viitoarelor lăstare ale voastre acele 
zile senine de fericire şi slavă, de cari 
s-au bucurat strămoşii voştri sub scu- 
tul celor de către Dumnezeu aşezaţi 
şi de Dumnezeu înălţaţi Domnitori 
Ştefan cel Mare şi Mihai Viteazul! Vă 
trimit urări de bine din partea Basara- 
biei, pentru care sunt scumpe şi pline 
de însemnare viitoarele destine ale 
României unite, patria-mumă; primiţi 
urări ale mele ca un glas sufletesc al 
unui frate, pentru că eu sunt trup din 
acelaşi trup şi os din aceleaşi oase, din 
cari sunteţi plămădiţi voi, şi în vinele 
mele curge acelaşi sânge românesc 
care curge în vinele voastre”. 

Alexandru Hâjdeu şi-a construit 
epistola pornind de la zisa biblică: 
“este vreme de a tăcea şi e vreme de 
a vorbi”. A fost un timp când românii 
au tăcut “şi tăcerea lor lungă a fost 
adâncă”, scria A. Hâjdeu. “Dar acea 
tăcere n-a fost deloc semnul că au 
pierit la români simtämântul national 
şi cugetarea naţională; dimpotrivă, în 
mijlocul tăcerii nu numai se păstrau, 
ci încă se dezvoltau, creşteau şi se 
întăreau simţul românesc şi gândirea 
românească”. Când a sunat ceasul 
pentru români de a vorbi, ei şi-au spus 
cuvântul lor în Divanurile ad-hoc. 


Dar precum “este vreme de a 
tăcea şi este vreme de a vorbi, scria 
Hâjdeu, asemenea este vreme de 
a vorbi şi este vreme de a lucra”. A. 
Hâjdeu îi îndeamnă pe fraţii români la 
acţiune. “...Sunteţi datori de a dovedi 
că dorinţele rostite în Divanurile ad- 
hoc nu sunt nişte visuri nerealizabile 
sau nişte fantome imposibile, nişte 
teorii abstracte, plăsmuite de imagina- 
tiunea deputaţilor celor împuterniciţi de 
a spune dorul naţiunii”. Şi mai departe: 
“Sunteţi datori a dovedi înaintea Eu- 
ropei că românii au nu numai dreptul, 
dar şi capacitatea pentru autonomie, 
pentru cârmuirea prin sineşi”. 

Problema ce stătea în faţa pro- 
motorilor Unirii era “măreaţă şi grea”, 
scria A. Hâjdeu, măreaţă având în 
vedere că de modul în care se va 
lucra la dezlegarea ei atârna viitorul 
ţării şi al naţiunii, şi grea, pentru că 
felul în care urma a fi rezolvată pro- 
blema presupunea realizarea unei 
legături fireşti între trecutul şi viitorul 
naţiunii române. 

In continuare autorul se referă 
la câteva aspecte ale problemei de 
care, în opinia sa, trebuiau să se călă- 
uzească liderii politici în soluţionarea 
echitabilă a sarcinilor puse pe seama 
lor de acel moment istoric. 

Chestiunea Unirii Principatelor 
preocupa foarte serios şi populaţia 
Basarabiei. Tratatul de pace de la 
Paris din 18/30 martie 1856, prin 
care s-a decis retrocedarea către 
Moldova a judeţelor din partea ei de 
sud, a făcut să sporească speranţa 
basarabenilor că se apropie ziua 
reîntregirii patriei, că Prutul nu va 
mai fi hotar între cele două părţi ale 
vechii Moldove. Aceleaşi speranţe 
le nutreau şi puţinii literați rămaşi în 
Basarabia sau stabiliţi, în diferiţi ani, 
în spaţiul dintre Prut şi Nistru. 

Aceştia nu aveau nici libertatea 
şi nici posibilitatea de a publica, de 
a-şi exprima deschis atitudinea în 
această problemă majoră, deoarece 
în regiune lipsea presa în limba popu- 
latiei băştinaşe. Unicul organ de pre- 
să era un buletin oficial în limba rusă 
ce apărea la Chişinău din iunie 1854. 
De aceea scriitorii, oamenii de cultură 
băştinaşi, care locuiau în Basarabia 
nu aveau altă soluţie decât să publice 

în ziarele şi revistele din principate, 
cum a şi procedat A. Hâjdeu. 

Incă în toiul războiului din Cri- 
meea Constantin Stamati publică în 
Foiletonul Zimbrului din laşi, din 20 
februarie 1855, una dintre creaţiile 
sale cele mai inspirate, poemul Do- 
rință sau videnie, preluat mai apoi cu 
acelaşi titlu în Atheneul român (1866, 
nr. 6-7, noiembrie-decembrie) şi in- 
serat în variantă definitivă în volumul 
său Muza românească. Compuneri 
originale şi imitații din autorii Eu- 
ropei, laşi, 1868, fiind intitulat Doru/ 
de patrie. Dedicat României. 

Evocând trecutul glorios al Moldo- 
vei, eroismul bravilor ostaşi ai lui Ştefan 
cel Mare, Stamati îşi încheia poemul în 
varianta iniţială cu următoarele versuri 
ce exprimau speranţa de realizare a 
visului de întregire a Moldovei: 


“Mă uit şi-n aer se vede 
Deasupra vechiului leşi 
Geniul cel de nădejde 
Crescând ca un urieş. 


Şi urzând cu râvnă mare 
A tării înfiinţare 

Şi-a ei glorie-nältând 
Precum au fost oarecând!” 


Revenind asupra poemului după 
Unirea Principatelor şi elaborând va- 
rianta inclusă în Muza românească, 
Stamati a redactat cele două catrene 
reproduse mai sus în felul următor: 


“Mă uit şi văzui deodată 
Că ceriul ne-au trimes 
Protecţie neaşteptată 
Din a Europei congres, 


Ce au urzit cu-ndurare 

A românilor scăpare, 

Şi stima lor înălţând 
Precum au fost oarecând!” 


Stamati elogiază “a Europei 
congres”, “protecţie înaltă” datorită 
căreia s-a împlinit visul de veacuri al 
naţiunii, căci nici Ştefan cel Mare şi 
nici Mihnea (Mihail Radu, comandant 
militar şi domn al Ţării Româneşti la 
1658-1659) n-au reuşit să realizeze 
unirea Moldovei şi Munteniei într-un 
singur stat: 


“lar făr' de-a ta apărare 
Popoarele împilate 

Nu-i chip să aibă scăpare 
De a-şi păstra libertate. 


Precum Ştefan acel Mare 
Şi Mihnea cu bärbätie, 
N-au izbutit îmbinare 
Räzletitei Românie.” 


Poetul îşi exprima convingerea 
“Că de acum România 

Unită are să fie 

In a sale vechi hotară 

Cum au fost odinioară”. 


Dar entuziasmul autorului, de- 
terminat de această izbândă epocală 
a conationalilor din principate, era 
umbrit de regretul său, exprimat într-o 
poezie anexată poemului şi intitulată 
Un român înstrăinat, în care îşi de- 
plângea propriul destin şi totodată 
destinul Basarabiei desprinse de la 
matca neamului: 

“Mâhnit şi pe gânduri şăd 

posomorât, 

Cu un dor nespus 

Ş-întristat, şi dornic trăind amărât, 

Mă uit spre apus... 


Acolo îi viaţa! 
Acolo-i speranţa! 
Să fim fericiţi 
De-am fi toţi uniţi. 


Eu tânăr fiind 

Acolo lăsând 

Strämosesti mormânturi, fraţi 

ce mă iubea, 

Si plină de gratii, pe Moldova mea 

Dornic părăsind.” 

Problema unităţii nationale l-a 
preocupat şi pe Teodor Vârnav, au- 
torul povestirii autobiografice Istoria 
vieţii mele, scrisă în Basarabia, la Po- 
ciumbeni, în 1845. Una dintre puţinele 
poezii ale acestui literat autodidact 
ce a ajuns până la noi e intitulată 
Românilor, fiind calificată de Şerban 
Cioculescu, descoperitorul manuscri- 
sului, drept “un netăgăduit testimoniu 
al patriotismului lui Teodor Vârnav”*. 

Meditând asupra situaţiei deplo- 
rabile a populaţiei autohtone din spaţiul 
basarabean, Vâmav relevă starea de de- 
gradare a acesteia ca identitate naţională 

în condiţiile de izolare culturală de restul 
țării, dezbinării “de arbor, turchină”. Po- 
ezia este semnificativă nu numai prin 
modul de a cugeta al autorului, dar şi 
sub aspectul limbii utilizate: 
“Cetind ce să scrie, cu dovezi 
_ şi tâlc, 
Intr-o istorie rusască, eu zic: 
Noi dormim pe vatră, ca iarna 
lăieşii: 
Nu-ntrebăm vrodată ce fac 
megieşii, 
Ai noştri rumâni, fraţii cei viteji, 
Când cu cei păgâni, avea 
ȘI războaie, sfezi; 
In noi s-au răcit sângile rumân, 
El s-au hultuit acum cu strein. 
Noi ne-am dezbinat de arbor, 
turchină, 
Care au umbrat slava cea 
rumână. 
Noi astăzi avem strein element, 
Puţintei suntem daco-români 
drept: 
De la noi lipseşte enthuaz 
şi râvnă, 
Ce le pomeneşte hronica rumână, 
C-au fost oarecând la al nostru 
- neam, 
In vreme de demult, când aveam 
un han 
Din al nostru sânge, din 
a noastră viţă 
Care nu se stinge, au rămas 
sămânță. 
Ni s-au scurtat mîna, limba ni-i 
legată 
A face vreo mână nou nu se iartă.” 
Şerban Cioculescu nu a preci- 
zat unde se păstrează manuscrisul. 
In două cazuri cercetătorul a făcut 
omiteri de text marcate prin puncte de 
suspensie, pentru a evita, probabil, 
anumite complicaţii la tipărirea poe- 
ziei. Dar şi aşa, cu finalul trunchiat, 
poezia exprimă clar ideea autorului: 


“Şi dar pentru noi alta nu 
rămâne, ci a fi 
Tot mai... S-aşteptăm mai bine 
Poate va urma vreo întrebare 
şi din nou 
Cândva la a ţării strânsoare...”. 


A scris versuri consacrate Unirii 
Principatelor încă un literat al ace- 
lei epoci, comisul Dimitrie Balica. 


La 5 decembrie 1860 el îi expedia 
din Chişinău lui Vasile Alecsandri 
trei “poemuri”, inclusiv unul intitulat 
Unirea Principatelor Române. Intr-o 
scrisoare ce însoțea poeziile, Balica 
îşi exprima admiraţia faţă de versurile 
“pline de entuziasm” ale “bardului 
de la Mircești”, rugându-l totodată să 
contribuie la publicarea “poemurilor” pe 
care, de altfel, i le dedica. Versurile lui 
Balica nu au fost publicate însă, fiind 
lipsite cu totul de fior poetic, ca cele 
pe care le reproducem aici: 


“Să trăiască şi prinţul domnitoriu 
Cu toţi funcţionarii buni patrioţi 
Şi de acum şi-n timpul viitoriu 

Uniti să fim cu toţii ca nişte buni fraţi.” 


În acelaşi context al interesului ma- 
nifestat de intelectualitatea basarabeană 
fată de Unirea Principatelor trebuie exa- 
minată şi publicarea poeziei Hora Unirii 
a lui Vasile Alecsandri în buletinul oficial 
amintit deja Bessarabskie oblastnâe 
vedomosti din 8 octombrie 1860, în 
traducere rusească a unui tânăr lite- 
rat, Apolinarie Filatov, ca şi includerea 
aceleiaşi poezii de către publicistul 
Gheorghe Gore într-unul din articolele 
sale consacrate lui V. Alecsandri, apă- 
rut în acelaşi ziar, la 24 februarie 1868, 
de astă dată în original şi în expunere 
liberă în limba rusă. Nu-i exclus ca 
acesta să fi constituit motivul înlăturării 
lui Gore din postul de redactor al buleti- 
nului regional, care a survenit la numai 
două săptămâni după apariţia artico- 
lului cu pricina. Peste puţin timp ziarul 
a abandonat aproape cu desăvârşire 
problematica privind cultura naţională 
a populaţiei băştinaşe. 

Faptele expuse de noi demon- 
strează că literatii basarabeni au 
făcut ceea ce a fost pe măsura po- 
sibilitätilor lor pentru realizarea Unirii 
Principatelor, act politic prin care s-au 
pus bazele statului naţional român. 


1 G. Ibrăileanu. Spiritul critic în 
cultura românească. — laşi, 1970, p. 94. 
2 |. Oprişan, Romanul vieţii lui 
B. P. Hasdeu. — Bucureşti, 1990, p. 174. 
3 Şerban Cioculescu. Viaţa şi ope- 
ra lui Teodor Vârnav: Discurs rostit la 3 
februarie 1975, în şedinţa solemnă a Aca- 
demiei Române. — Bucureşti, 1975, p. 16. 

Spatiul carpato-danubiano-bal- 
canic, cu armonia, bogätia si cu frumu- 
setea lui, unice în lume, de la culmile 
Carpaţilor, unde a avut loc, în istoria 
noastră mitologică, întâlnirea cu zeii şi 
până la „drumul fără pulbere” al Dunării, 
şi de aici mai departe până la Balcani 
şi Rodopi, a fost matcă a civilizaţiei 
Europei. In acest oval al antropogene- 
zei continentale şi al primelor deveniri 
etno-nationale, Spaţiul carpatic a fost 
Marele Centru Spiritual şi Politic al 
„Giganţilor” şi al „Titanilor” mitologici, 
apoi al urmaşilor lor. Aici, mai ales, în 
Spaţiul geto-dacilor ce se considerau 
nemuritori, a trăit vârstă matusalemică 
şi a rămas simbolul renasterii/regene- 
rării, simbolul tinereţii fără bătrâneţe şi 
al vieţii fără de moarte — esenţa filoso- 
fiei vieţii la oamenii locului! — sub chipul 
unei păsări fermecate, pe care grecii, 
ulterior, au numit-o Phoenix. 

„Roiurile”, adică prea-plinul 
demografic, au pornit din acest Spa- 
tiu al „Vechii Europe”, pe cele patru 
direcţii cardinale, ducând cu ele, în 
noile spaţii de sedentarizare, amin- 
tirea armoniei, bogăției şi frumuseţii 
locurilor natale, deopotrivă cu învăţă- 
turile despre tot şi toate, contribuind, 
acolo, în mare măsură, la iniţierea 
sau amplificarea proceselor istorice 
de devenire etno-naţională. 

Cei care au rămas pe loc, 
în marele amfiteatru natural car- 
pato-danubiano-balcanic, au fost 
consemnați de istoria scrisă sub nu- 
mele de iliri, traci, geţi, daci şi altele 
mult peste suta de denumiri, dar toţi 
alcătuind un Neam Unic, o Națiune 
Unică. Intr-o nouă etapă, istoria i-a 
consemnat sub numele de vlahi, va- 
lahi, rumâni şi, în sfârşit, români. Si 
tot istoria, prin vitregiile ei, i-a silit pe 
aceştia să-şi restrângă statalitatea la 
nord de Dunăre şi pe litoralul Mării. 


Ei bine, acest Spaţiu carpatic, 
cu armonia şi frumuseţile lui, dar cu 
statalitatea restrânsă aşa cum am 
precizat, a devenit, în timp, „cheia” 
unor probleme continentale majore. 
De altfel, ca şi spaţiul care continua 
la Sud de Dunăre. 

Tentaţia şi interesul Marilor Puteri 
de a avea în mână această „cheie” au 
fost deosebit de mari. „Incomodau” 
însă oamenii locului, care nu puteau 
fi smulşi din pământul din care răsări- 
seră. Incomoda civilizaţia lor organică, 
răsărită, o dată cu ei, „din rădăcini pro- 
prii, în adâncimi proprii” (Eminescu). 
Incomodau şi încă incomodează... 

lată de ce acest Spaţiu n-a 
avut linişte în toată istoria lui. Au fost 
şi continuă să fie asaltate, Ţara şi 
oamenii ei, prin strategii mai brutale 
sau mai abile, mai subtile, cu arme la 
vedere sau altele „sub acoperire”. Şi 
Nicolae lorga a cunoscut ca nimeni 
altul aceste strategii de anihilare până 
la desființare. 

Ca pe orice câmp de luptă, 
personalităţile, generalii şi ofiţerii 
care au condus, prin timp, rezistenţa 
oamenilor locului, au fost, se înţelege, 
primii vizati de „lunetiştii” inamicului. 
Mulţi, bine „luaţi la ochi”, au căzut, 
nu însă înainte de a prilejui „o gură 
de aer” luptătorilor de pe baricada 
rezistenţei, pentru a putea să conti- 
nue. Nicolae lorga a ajuns la rangul 
de lider spiritual al Neamului său — 
expresie concentrată a românismului, 
a naţionalismului românesc. 

Un contemporan al lui, un filosof, 
Anton Dumitriu, cu un „urcuş” fericit al 
vieţii, dar şi cu o cădere din care nu 
s-a mai putut ridica, şi-a pus continuu 
o întrebare majoră. lar ca filosof, prin 
definiţie şi logician, a reuşit să răspun- 
dă. „[ara aceasta, România, este a lui 
sau el este al țării?" — aceasta era în- 
trebarea. Pentru unii, poate, un joc de 
cuvinte, dar o întrebare de fond pentru 
cei preocupaţi de esențe. Răspunsul, 
odată găsit, urma să-i explice drumul 
vieţii, atât urcuşul cât şi căderea. 
„Când te întâlneşti cu ţara ta?”, s-a 
întrebat, mai pe la început, filosoful. 
„Vreau să spun: când eşti conştient că 
trăieşti într-un univers propriu, cu axe- 
le lui de coordonate, cu valorile lui, pe 
care le-ai admis fiindcă sunt ale tale, 
pe care nu le poţi ignora fiindcă nu te 
poţi ignora pe tine însuţi?”. Şi descrie 

tabloul respectivului univers propriu: 
„Construită într-o unitate perfectă, cu 
un contur închis aproape circular de 
către mare, Dunăre şi râuri, traversată 
de o coamă de munţi care parcă ar 
vrea să fixeze această circularitate, 
ţara noastră vorbeşte imaginaţiei, 
aşa cum plăsmuirile norilor pe cer 
vorbesc poeţilor şi visătorilor”. Si se 
întreabă, deci: „Când m-am întâlnit cu 
această formă şi când mi-a vorbit atât 
de mult?”. Şi îşi controlează, atent, 
memoria: „Am crezut că întâlnirea a 
avut loc în copilărie, când priveam fără 
să mă satur cursul Dunării şi jocul ei 
(copilul se născuse undeva lângă ma- 
rele fluviu, n.n. G.D.1.). Stăteam ore în 
şir, rezemat de un cilindru de fontă, din 
acelea care, nenumărate, sunt înfipte 
în chei, şi de care se leagă parâmele 
şlepurilor şi vapoarelor, şi ascultam 
poveştile bătrânului Danubiu. Bulboa- 
nele şi anafoarele lui, sau, uneori, pe 
timp de vijelie, valurile lui puternice 
făceau un zgomot ca şi cum ar fi fost 
vocea mării, toate îmi cântau legende 
şi vedeam aievea luntrii cu geţi şi daci 
sau trireme romane sau chiar caice 
otomane, care înfruntau pericole şi 
adâncimea marelui fluviu. 

Aceasta, am crezut, era ţara 
mea”. 

Era primul răspuns, care nu l-a 
satisfăcut. Şi întrebarea l-a chinuit 
în continuare: „Mai târziu, când am 
privit de pe Bucegi în largul Spaţiu 
românesc, şi, într-o zi clară, am văzut 
Dunărea, şi în închipuirea mea neîn- 
frânată îmi imaginam că s-ar putea 
vedea şi Marea, atunci mi-am spus 
că Ţara românească este măsurată 
de privirea Omului, atât cât se poate 
întinde ea, de pe vârful cel mai înalt 
al munţilor şi până la Dunăre, Tisa şi 
Marea cea Mare. 

Aceasta, am crezut, era ţara 
mea”. 

Filosoful mai urcase o treaptă 
a limpezirii gândului, dar aceasta nu 
era ultima. Şi a pornit mai departe: 
„lar când am trecut pe lângă munţii 
Făgăraşului şi mi s-au arătat forme- 
le de basm pe care le plăsmuiau în 
întâlnirea cu cerul, atunci sufletul mi 
s-a umplut de poezie şi mi-am spus: 
aceasta este ţara mea. Dar nu era 
aşa. Sau aceasta nu era totul” — con- 
stata, încă nesatisfäcut, filosoful. 

Mai trebuia urcat ceva, pentru 
ca imaginea să-şi impună conturul, 


deplin. Sau poate trebuia coborât, 
prin cădere ameţitoare, sau prin 
rostogolire peste colţuri de piatră 
care rănesc, care pot să şi ucidă. 
Era chinul pe care, poate, în euforia 
urcuşului, nu-l bănuise, dar care i-a 
fost impus, implacabil, ca o poruncă 
a destinului. Şi abia la capătul lui 
avea să afle răspunsul căutat: „M-am 
întâlnit cu ţara mea târziu — avea să 
constate gânditorul, împăcat cu sine şi 
cu lumea, pentru că intelesese tot! —, în 
orele cele mai grele ale vieţii mele (în lo- 
curile comuniste de exterminare! — n.n. 
G.D.1.), atunci când problemele cele 
mai profunde ale existenţei umane şi 
cele ale dispariţiei ei s-au pus cu mai 
multă acuitate decât oricând. 

Atunci am realizat acest adevăr 
ineluctabil: tot ce mi s-a întâmplat şi 
tot ce mi se va întâmpla a avut loc 
şi va avea loc din cauză că aparţin 
acestui pământ şi acestui neam. 
Nu Tara era a mea ci eu eram al 
Ţării. Eu apartineam unui destin, 
unei istorii, care a determinat orbi- 
ta pe care a evoluat întreaga mea 
viaţă... Istoria neamului românesc 
determină destinul oricărui român, 
destin care, ca şi fluviul, îl poartă ca 
pe un val pe drumul prescris de geo- 
grafie şi de timp”. 

Gânditorul înţelesese. Urcu- 
şul fericit şi căderea până la limita 
lichidării fizice încheiau un destin. Al 
ţării şi al lui, îngemănate. Un „vârf” 
mai ales, o personalitate, dar şi un 
simplu român, din aceia care duc 
Tara pe umeri, îşi împleteau destinul 
cu destinul ei. Şi atunci — ei erau ai 
Ţării, nu Tara era a lor. 

Un alt contemporan, Nichifor Crai- 
nic, încă simţise pe propria-i viaţă, ce 
înseamnă să fil naţionalist în România, 
adică să-ţi iubeşti Tara până la sacrifi- 
ciul suprem. Şi a supravieţuit pentru a 
putea consemna: „A fi naţionalist în 
România... însemnează a te aşeza 
pe un pisc în bătaia tuturor furtuni- 
lor urii si a trăznetelor răzbunării”. 

Or, Nicolae lorga, aproape prin 
tot ce a făcut — gest şi operă — a deve- 
nit simbolul suprem al naţionalismului 
românesc. Işi cunoştea valoarea şi ştia 
ce reprezintă, pentru conationali dar 
şi pentru inamicii naţiunii sale. In anii 
încrâncenaţi de după începerea războ- 
iului „bradul bătrân” presimtea ceva... 

Şi acel „ceva” a venit, dar nu ca o 
fatalitate ci ca încheierea unei „moni- 

torizări” tot mai stăruitoare, în acel an 
negru al Ţării sale — 1940. Din punctul 
de vedere al inamicilor naţiunii, simbo- 
lul trebuia lichidat! Si a fost lichidat! O 
crimă imprescriptibilă! După informaţiile 
mele, nu conducerea legiunii a ordonat 
asasinatul din 1940, oricât de încordate 
ajunseseră raporturile dintre aceasta 
şi istoricul savant. Dar într-o mişcare 
în care multi ajung la fanatism, ucigasi 
s-au găsit întotdeauna. Asasinii direcţi 
au fost legionari. Ordinul a venit însă, 
fără îndoială, din sferele mai înalte, ale 
celor ce urmăresc lichidarea naţiunilor. 
După cum pe Mihai Viteazul, simbolul 
primei Uniri, nu românii l-au ucis. Nici 
pe Horia şi Cloşca, nu românii i-au tras 
pe roată, iar pe Crişan nu românii l-au 
asasinat În închisoare. Şi nici pe Tudor 
Vladimirescu nu românii l-au „ciocârtit” 
cu iataganele, cum a spus-o cu durere 
însuşi Nicolae lorga. Pentru căderea 
lui Cuza-Vodă, celălalt simbol al Unirii, 
,Sugestia” şi impulsul au venit tot din 
acele „sfere mai înalte”, grupul de com- 
plotişti români fiind doar instrumentele. 
„Monitorizarea”, lichidarea fizică şi apoi 
efortul de lichidare spirituală a lui Emi- 
nescu a fost „opera” aceloraşi forte. Şi 
se pare că aşa stau lucrurile şi în cazuri 
mai recente, precum, Nicolae Labiş, 
Marin Preda, Alexandru Oprea şi 
alţii... Moartea fulgerătoare şi stupidă 
a lui lonel Brătianu — şi el Simbol al 
Unirii, al Unirii celei Mari — se pare că 
tot dintr-acolo a venit. 

lar după ce s-a încheiat cel de- 
al doilea război mondial, planificat 
de nebunii Planetei ca treaptă spre 
dominaţia lumii, şi România, ca Ţară, 
cu oamenii ei cu tot, a fost vândută 
celor mai încrâncenaţi duşmani ai 
naţiunilor, aceştia au început ,opera” 
diabolică de secătuire materială, ca şi 
de holocaust uman şi cultural fată de 
tot ce însemna personalitate a locu- 
lui, om de rectitudine si de atitudine. 
Ei credeau că vor reuşi pe deplin, dar 
uitaseră că în Spaţiul carpatic pasărea 
ancestrală a speranţei se reîntrupează 
din energia primordială pe care numai 
pământenii ştiu s-o folosească. 

Repetăm. Nu a fost şi nu este 
fatalitate. Ab initio, Tara şi oamenii 
locului — nu singuri, dar, pare-se, mai 
muult ca alţii — au dus şi duc o bătălie 
„care pe care”. l-au durut căderile 
dar le-a rămas speranţa, dinamizată 
de acel simbol iniţial al renaşterii, 
propriu tuturor naţiunilor, dar parcă 


mai propriu Spaţiului carpatic. Ne-am 
plâns simbolurile şi ne-am plâns eroii 
martiri, dar am urmat mesajul primit 
de la ei, pentru continuarea luptei. 

Ce mesaj ne-a lăsat Eminescu, 
murind? Ce mesaj ne-a lăsat Nicolae 
lorga, murind? Ne sunt ele de folos, 
astăzi? Mai mult ca niciodată! 

Prin acel „alter-ego” al său din 
Geniu pustiu, Eminescu ne-a lăsat 
cuvânt testamentar: 

, SChimbati opinia publică, dati-i 
o altă directiune, räscoliti geniul natio- 
nal — spiritul propriu al poporului — din 
adâncurile în care doarme, faceţi o uri- 
aşă reacțiune morală, o revolutiune de 
idei, în care ideea românească să fie 
mai mare decât uman, genial, frumos, 
în fine, fiţi români şi iar români!” Este 
ceva mai actual decât acest mesaj? 

lar marele stiutor de istorie — şi 
Istoria rămâne călăuza vieţii! —, de 
istorie a naţiunilor în primul rând, la 
soarta cărora meditase îndelung şi 
înţelesese că acestea sunt principala 
ei permanenţă, Nicolae lorga, exact 
în anul în care bubuiau tunurile şi 
cădeau, rând pe rând, state naţionale 
mai mari şi mai mici, anul în care avea 
el însuşi să cadă, lansa, prin gazeta 
Neamul românesc, mesajul său şi 
cuvântul său testamentar, ca pe 
o axiomă, încurajând în primul rând 
speranţele viitoare ale naţiunilor şi 
ale liderilor lor autentici: „Mai e nati- 
unea. Ea nu se poate umili pentru 
totdeauna şi nu se poate nimici de 
nimeni nici de-a lungul sutelor de 
ani. E lucrul primordial şi plastic. 
De la dânsa vine totul. Ea întinde 
Statul (national — n.n., G.D.I) în cea- 
surile bune; ea, în ceasurile rele îl 
resoarbe, îl ascunde în misterul ei 
sacru, până la o altă tresărire în afa- 
ră, ca arborele care-şi întinde vlaga 
în toamnă pentru o nouă primăvară. 
Deci, orice ar fi, pentru cei mici şi 
ameninţaţi, — înapoi la naţiune!”. 

Este un mesaj mai actual decât 
acesta, azi, când „doctrinarii” unei 
aşa-zise „Noi Ordini Mondiale” pun 
sub semnul întrebării Statul naţional 
şi națiunea, iar multii politicieni ires- 
ponsabili deja îşi arogă dreptul de a 
nimici naţiunile şi statele lor naţionale? 

Să reflectăm, să ne asumăm 
răspunderea şi să urmăm mesajul, 
pentru viaţa noastră şi a urmaşilor 
noştri. 

MOTTO: 

“Sufletul odihnă nu poate afla, pînă nu găseş- 
te adevărul, care îl cearcă orcît de departe 
şi orcît de cu trudă i-ar fi a-l nimeri.” 


Dimitrie Cantemir. Hronicul..., p. 139 


INTRODUCERE 


Viaţa lui Dimitrie Cantemir a fost plină de căutări şi de muncă asiduă. 
Operele sale demonstrează cu prisosintä erudiţia-i excepţională. Savant de 
talie mondială — istoric, geograf si orientalist — D. Cantemir a fost, în acelaşi 
timp, un adevărat poliglot: în afară de limba maternă cunoştea limbile greacă, 
latină, slavă veche, turcă, arabă, persană, italiană, franceză şi rusă. Perso- 
nalitate înzestrată cu multiple calităţi intelectuale, a lăsat posterităţii lucrări 
nemuritoare în cele mai diverse domenii: literatură, filozofie, istorie, geografie, 
cartografie, muzică ş.a. Insă geniul său creator s-a manifestat pregnant în 
domeniul ştiinţelor istorice şi geografice. Au intrat pentru totdeauna în fondul 
de aur al valorilor spirituale ale poporului român operele sale Divanul sau 
gâlceava inteleptului cu lumea sau Giudetul sufletului cu trupul, Istoria 
ieroglifică, Descrierea Moldovei, Istoria creşterii şi descreşterii Imperiului 
Otoman, Hronicul vechimei a romano-moldo-vlahilor ş.a. Multe din aceste 
capodopere au fost scrise de Dimitrie Cantemir în Rusia, unde marele nostru 
cărturar se refugiase după campania de la Prut (1711). 

Activitatea savantului român în Rusia a suscitat, pe bună dreptate, un 
viu interes din partea oamenilor de ştiinţă, interes manifestat şi de ţarul Petru 
cel Mare. Cunoscînd îndeaproape acest mediu, lon Neculce va scrie mai tîrziu 
în Letopiseţul său: “Deci şi moscalii cei mari încă-l urîsă, pentru căci îl iubea 
împăratul şi-i dedesă nume mai sus decit a tuturor”t. 

Cercetătorii au atras atenţia, în repetate rînduri, asupra evoluţiei consi- 
derabile a concepţiei lui Cantemir în perioada aflării sale în Rusia. Ambianta 
culturală şi politică din această ţară a influenţat puternic viziunea lui Dimitrie 
Cantemir. Spiritul nou, modernizator al reformelor lui Petru |, cu repercusiuni 
importante pentru Imperiul Rus, a pătruns şi în majoritatea operelor scrise în 
această perioadă de Dimitrie Cantemir, între care un loc aparte îl ocupă De- 
scrierea Moldovei. 

Deopotrivä cu istoricul elaborării acestei opere, în prezenta lucrare vom 
încerca să arătăm, pe cît ne-au permis sursele accesibile pentru studiu, raportu- 
rile lui Dimitrie Cantemir, după 1711, cu oamenii de ştiinţă şi cultură din Rusia şi 
din Germania, inclusiv cele ce ţin de realizarea, difuzarea şi circulaţia Descrierii 
Moldovei; atenţia acordată lucrării de către cercurile politice şi savante din 


Apreciatul istoric Andrei Eşanu, membru corespondent al Academiei de Ştiinţe 
a Republicii Moldova, doctor habilitat, a finalizat o nouă scriere monografică: Dimitrie 
Cantemir. Descriptio Moldaviae în cultura europeană. Domnia sa a încredinţat revistei 
Limba Română spre publicare această lucrare. 


74 Limba Română 


Rusia şi din alte centre ştiinţifice europene, atît în timpul vieţii autorului, cît şi 
de-a lungul secolelor, după plecarea sa în neființă, dar nu şi în neantul uitării. 

Deşi bibliografia lucrărilor despre opera şi activitatea multilaterală a lui 
D. Cantemir este apreciabilă, după cum menţiona cercetătorul Vasile Coroban, 
“viaţa şi opera lui Dimitrie Cantemir, oricît ar fi de paradoxal, rămîne deocamdată 
un continent putin cunoscut'?. Constatarea este valabilă, în mare măsură, şi 
pentru Descrierea Moldovei, care nu a avut parte de cercetări aprofundate. 

Pînă în prezent au fost întreprinse doar încercări sporadice de a examina 
această operă sub diferite aspecte şi unghiuri de vedere cu ocazia întocmirii 
unor ediţii, precum şi cu alte prilejuri (jubilee cantemiriene, articole în mass- 
media ş.a.). Tocmai de aceea, în studiul de faţă, ne-am propus să ne referim 
mai ales la unele probleme ce ţin de elaborarea şi etapele redactării, valoarea 
ştiinţifică a operei, precum şi la destinul manuscriselor şi edițiilor tipărite ale 
acestei lucrări — una din primele scrieri cu conţinut descriptiv geografic, etno- 
logic, istoric, spiritual şi politic în cultura românească. 

Aspectele abordate în prezenta lucrare pentru prima dată sînt studiate 
într-o strînsă corelaţie. In special, vom evidenția principalele etape ale proce- 
sului de elaborare a Descrierii Moldovei, de asemenea împrejurările în care 
a fost concepută şi scrisă lucrarea, relaţiile ştiinţifice ale lui Dimitrie Cantemir 
cu Academia din Berlin şi rolul acestora în elaborarea şi definitivarea de către 
cărturarul român a celebrei sale Descrieri...; vom face o trecere în revistă a 
manuscriselor latine, ajunse pînă în zilele noastre, împreună cu istoricul lor, în- 
cercând, totodată, să schitäm profilul probabil al manuscrisului original autograf 
(încă nedescoperit) al operei. O importanţă deosebită se acordă suplimentului 
Descrierii... — Hărţii Moldovei, istoriei acesteia, precum şi primelor ediţii ale 
Descrierii Moldovei: versiunilor în limbile germană (1769-1770, 1771), în rusă 
(1789) şi română (1825), importanţei lor în răspîndirea operei cantemiriene în 
întreaga Europă etc. 

Descrierea Moldovei ocupă un loc deosebit în creaţia ştiinţifică a lui 
Dimitrie Cantemir, în istoria culturii şi spiritualităţii româneşti în general. Ne 
exprimăm speranţa că modestul nostru studiu va contribui, într-o anumită 
măsură, la elucidarea unor aspecte ce ţin de istoria elaborării, a circulaţiei în 
manuscrise şi tipărituri a Descrierii..., precum şi de integrarea ei treptată atit 
în ştiinţa şi cultura europeană, cit şi în cea românească. 

Lucrarea a fost realizată cu sprijinul Institutului de Istorie al Academiei de 
Ştiinţe a Moldovei şi al Institutului de Istorie „Nicolae lorga” al Academiei Române. 

Exprim sincere mulțumiri soţiei mele Valentina pentru ajutorul acordat la 
redactarea prezentului studiu. 


Capitolul | 
DESCRIEREA MOLDOVEI DE DIMITRIE CANTEMIR 


1. Descrierea Moldovei — operă reprezentativă a epocii 


În istoriografia românească, această lucrare cantemiriană s-a bucurat de 
multiple aprecieri elogioase. Nicolae lorga, de exemplu, a definit Descrierea 
Moldovei drept “o antropogeografie à la Ratzel”*, iar Dimitrie Ciurea — ca pe 
o replică eficientă la numeroasele “descrieri” ale unor străini. 

Dimitrie Cantemir a trăit şi a activat într-o perioadă de grele încercări 
pentru Tara Moldovei, care, aflîndu-se de mai multă vreme sub stăpînire 
otomană, în ultimele decenii ale sec. al XVII-lea şi primele decenii ale sec. 
al XVIII-lea trecea printr-un cumplit declin economic. Stăpînirea otomană a 
influenţat puternic întregul conţinut al creaţiei marelui cărturar şi îndeosebi 
pe cel al Descrierii Moldovei. Autorul îşi propunea să atragă atenţia opiniei 

publice europene asupra stării nedrepte de înrobire a Moldovei, exprimînd, cu 
o claritate şi convingere nemaiîntilnite la nimeni altul pînă la el, idealul indepen- 
dentei politice a ţării. D. Cantemir, ca luptător consecvent pentru libertatea şi 
neatîrnarea poporului său, în Descriere... a scos în evidenţă urmările nefaste 
ale dominaţiei turceşti în Moldova şi necesitatea imperioasă de a elibera ţara 
de sub stăpînirea otomană. 

Totodată, prin această operă, Dimitrie Cantemir urmărea scopul de a-şi 
prezenta patria şi poporul sub aspect descriptiv geografic, istoric, social-politic, 
etnologic, cultural şi bisericesc, lucrarea fiind calificată drept una ştiinţifică, cu 
caracter enciclopedic. Descrierea Moldovei constituie nu numai o primă ex- 
punere privind geografia şi situaţia social-politică a Moldovei, un monument al 
gîndirii ştiinţifice şi politice româneşti de la începutul sec. al XVIII-lea, dar şi o 
vibrantă pledoarie pentru neatîrnare. Descrierea... însemna un omagiu adus 
ţării natale, un imn de dragoste înălţat rîurilor, munţilor şi codrilor Moldovei, 
obiceiurilor străvechi, fecundității pămîntului şi mitologiei poporului român“. 

Precum se consideră, Descrierea... face corp comun cu Hronicul... şi cu 
alte scrieri dedicate istoriei culturii şi civilizaţiei româneşti. Spectrul de probleme, 
abordat de Dimitrie Cantemir în această scriere monografică, este deosebit 
de extins. Prin Descrierea Moldovei, Dimitrie Cantemir devine un adevărat 
deschizător de drumuri în cele mai variate domenii ale culturii şi spiritualităţii 
româneşti. El a lărgit substanţial orizonturile cunoaşterii cu privire la trecutul şi 
prezentul poporului român. 

Opera lui D. Cantemir, în special Descriptio Moldaviae, are calităţi incon- 
testabile din mai multe puncte de vedere. Ea relevă nivelul deosebit de elevat 
al autorului. Insă adesea se regăseşte aici amprenta trecutului, a ştiinţei şi 
scolasticii medievale. Cu toate acestea, importanţa vastei mosteniri culturale şi 
istoriografice a lui Dimitrie Cantemir în dezvoltarea gîndirii ştiinţifice şi spirituale 
româneşti rămîne de neegalat. Unul din marile merite ale lui Dimitrie Cantemir 
constă în aceea că prin Hronicul..., Istoria creşterii şi descreşterii Imperiu- 
lui Otoman, Descrierea Moldovei şi alte lucrări face un pas hotărâtor de la 
cronografie, cu specificul şi viziunea ei într-un fel limitată, la autentice cercetări 
istoriografice, de factură întru totul modernă, bazate pe izvoare documentare, 
pe acte şi hrisoave oficiale, pe cronici româneşti şi străine, pe operele multor 
autori antici şi medievali şi pe scrierile unor istorici europeni contemporani lui, 
în special din Polonia, Imperiul Otoman şi Rusia lui Petru cel Mare. 

Luată aparte, Descrierea Moldovei are un caracter descriptiv geografic, 
de tip modern; asemenea cercetări se efectuau şi se publicau pretutindeni 
în Europa de atunci. In tratarea unor astfel de subiecte cum ar fi trecutul şi 
prezentul poporului român şi ale altor popoare; bogăţiile ţării, valorificarea lor, 
rolul acestora în dezvoltarea economiei; structurile politice, sociale şi statale; 
rolul personalităţii în istorie, al monarhiei absolute şi luminate, în special, al 
celei ereditare, Descrierea... are similitudini cu lucrări de un conţinut geogra- 
fic-descriptiv din alte ţări europene. Ea este considerată pe bună dreptate un 
model de monografie a Ţării Moldovei, în care toate aspectele: istoric, geo- 
grafic, etnografic, social, politic, economic, lingvistic, cultural şi bisericesc sînt 
prezentate şi analizate5. 

Descrierea Moldovei a fost elaborată în Rusia. De aceea transformările 
radicale, înfăptuite aici în primul sfert al sec. al XVIII-lea, l-au influenţat mult 
pe cărturarul nostru, făcîndu-l să se situeze prin această operă pe poziţii deo- 
sebit de avansate pentru vremea sa. Astfel, în deplină concordanţă cu spiritul 
timpului, în Descrierea Moldovei autorul a manifestat un viu interes faţă de 
bogăţiile naturale ale ţării sale, descriind cu lux de amănunte apele, pădurile, 
munţii, cîmpiile, zăcămintele şi importanţa lor economică pentru Ţara Moldovei. 
In paralel, în Descriere..., Cantemir manifestă un deosebit interes faţă de viaţa 
poporului Moldovei, faţă de îndeletnicirile gospodăreşti ale populaţiei, situaţia 
economică a statului în general în condiţiile stăpînirii Porții Otomane, precum 
şi organizarea politică a ţării. 

În Descriere... Dimitrie Cantemir prezintă, în spiritul epocii sale, şi structu- 
ra socială a societăţii. “Primul loc, desigur, a fost dat boierilor, pe care domnitorul 
îi ridicase la slujbele cele mai înalte de stat, ori celor născuţi din sîngele lor... 
Pe a doua treaptă se află curtenii... ultimii sînt răzeşii, pe care mai degrabă 
i-am numit ţărani liberi decît boieri”. Din categoriile de jos ale societăţii, con- 
form lui D. Cantemir, fac parte orăşenii, iobagii şi robii ţigani. Deosebirea dintre 
primii şi ultimii el o vede în faptul că oräsenii sînt persoane libere şi se supun 
numai domnului, pe cînd iobagii lucrează pentru feudali. Dar dacă D. Cantemir 
condamna înrobirea răzeşilor de către boieri, aservirea ţăranilor el o considera 
absolut firească, deşi recunostea, că anume acestia erau principalii producători 
ai bunurilor materiale. In inegalitatea socială (împărţirea oamenilor în bogaţi 
şi săraci) D. Cantemir vedea izvorul plăcerilor pentru cei bogaţi şi al chinurilor 
celor săraci: “cel bogat rîde, iar cel sărac plînge”. Dar în societatea divizată 
în avuti şi neavuti o altă situaţie, după D. Cantemir, nici nu poate fi, deoarece 
“bunăstarea şi măreţia unora sînt imposibile fără nefericirea şi umilirea altora”. 
Ca reprezentant al clasei dominante, D. Cantemir nu a fost în stare să înţeleagă 
adevărata cauză a productivităţii reduse a muncii ţăranilor. In condiţiile aprige 
ale declinului economic şi ale creşterii fără precedent a dărilor şi birurilor de tot 
felul, ei erau aduşi la condiţia de a nu mai fi cointeresati să producă mai mult 
decit le era necesar pentru menţinerea existenţei lor mizere. 

Dintre toate formele de conducere D. Cantemir dădea prioritate celei 
monarhice ereditare. In opinia lui, monarhul luminat trebuie să aibă grijă de 
bunăstarea societăţii, de înflorirea economiei, ştiinţei şi culturii, însă nu observa 
laturile negative ale monarhiei absolute, care acorda drepturi nelimitate suve- 
ranului, cu atît mai mult, dacă la putere se afla un om care nu ştia să aprecieze 
ceea ce i se oferea prin dreptul de moştenire”. 

Aşadar, Descrierea Moldovei, prin conţinutul şi concepţia ei de ansamblu, 
este o creaţie reprezentativă a epocii, iar autorul ei este un cărturar, cu idei 
avansate, moderne care a intenţionat să convingă opinia publică europeană 
de necesitatea salvării cît mai grabnice a unui popor nobil, a Ţării Moldovei de 
sub stăpînirea otomană. 


2. Parametrii de bază ai Descrierii Moldovei 


Descrierea Moldovei e recunoscută drept una dintre cele mai desăvirşite 
scrieri cantemiriene. Ea se impune astăzi nu numai ca o lucrare complexă şi 
valoroasă a timpului în care a fost concepută şi elaborată ci, mai ales, ca un 
izvor istoric de epocă extrem de preţios, la care fac apel permanent specialişti 
din diverse domenii: istorici, etnografi, geografi ş.a. Este o primă prezentare 
de sinteză a Ţării Moldovei din punct de vedere geografic, istoric, etnografic, 
lingvistic, social, politic, economic, cultural şi religios. 

Cercetătorul rus D.M. Lebedev, într-o lucrare dedicată problemelor dez- 
voltării ştiinţei geografice în Rusia pe timpul reformelor lui Petru |, apreciază 
Descrierea Moldovei în felul următor: “Prin claritatea şi caracterul sistematic 
al expunerii, prin vastitatea aspectelor vieţii ţării, surprinse în ea, scrierea lui 
D. Cantemir poate fi considerată drept una din operele proeminente de tip de- 
scriptiv-geografic, realizate în Europa în prima jumătate a sec. al XVIII-lea”. 
Avînd un caracter enciclopedic, Descrierea Moldovei include într-o formă 
rezumativă multiple informaţii despre teritoriul şi populaţia Ţării Moldovei. 

Lucrarea este alcătuită din trei părţi ample: partea întîi — geografică, par- 
tea a doua -— politică şi partea a treia — Despre starea bisericească şi literară 
a Moldovei. 

Prima parte cuprinde şapte capitole. Fiecare dintre ele are obiectul 
său de studiu: despre numele vechi şi cele de azi ale Moldovei; despre aşe- 
zarea Moldovei; despre hotarele din vechime şi cele de azi şi despre clima 
ţării; despre apele Moldovei, începînd cu cele mai mari — Dunărea, Nistrul, 
Prutul, Siretul — şi terminînd cu mulţimea rîuleţelor si pîraielor aproape fără 


Patrimoniu 77 


număr; despre ţinuturile (împărţirea administrativă), tîrgurile (oraşele) şi ce- 
tăţile Moldovei; despre munţii şi mineralele (bogăţiile subterane) Moldovei, 
relevîndu-se mari cantităţi de aur în apele de munte, apoi minereul de fier şi 
“păcura, care izvorăşte pe valea Tazlăului”, bogăţia de sare şi silitră. Un capitol 
este consacrat cîmpiilor Moldovei, bogate în cereale, unde în anii favorabili 
pentru agricultură “griul dă de 24 de ori mai mult decît cantitatea semănată, 
orzul — de 60 de ori, iar meiul — de 300 de ori, ceea ce greu poate crede cine 
n-a văzut”, adaugă D. Cantemir, pentru a-l convinge pe cititor. Pomii roditori 
formează adevărate “păduri”, iar viile de la Dunăre pînă la Cotnari, al căror 
vin învechit ia foc ca rachiul şi întrece toate vinurile europene, inclusiv Tokay- 
ul, sînt o bogăţie de seamă a ţării. In acelaşi capitol sînt descrise şi pădurile 
țării. Moldova are, arată Cantemir, şi păduri întinse, “stejarul moldovenesc” 
fiind foarte apreciat la construirea corăbiilor. În capitolul referitor la “animalele 
sălbatice şi domestice” se menţionează existenţa a numeroase turme de oi şi 
cirezi de boi, care asigură ţării un mare volum al exportului; faimosii cai, care 
i-au făcut pe turci să spună, că “un tânăr persan şi un cal moldovenesc sînt cei 
mai lăudaţi”; albinele ce aduc un mare folos prin mierea şi ceara lor, autorul 
evidențiind şi apreciind înalt mai ales ceara neagră, de fapt, verde-închisă, 
cu aromă puternică. Cît priveşte animalele sălbatice, D. Cantemir acordă o 
atenţie deosebită zimbrului (ce ocupă un loc destoinic în stema ţării), apoi 
calului sălbatic de Bugeac, oii sălbatice ş.a. 

Partea a doua a lucrării, deşi este intitulată — “politică”, vizează un număr 
mult mai vast de aspecte decît organizarea politică propriu-zisă a ţării. Ea in- 
clude 19 capitole cu următoarele compartimente: despre organizarea statului 
moldovenesc; despre alegerea domnilor Moldovei; despre datinile de demult 
şi cele de azi la înscăunarea domnilor Moldovei; despre confirmarea domnilor, 
precum şi despre scoaterea din scaun; despre boierii Moldovei şi treptele (ier- 
arhia) lor; despre armata ţării; despre ceremoniile Curţii Domnești la ieşirea şi 
ospetele domnilor, despre vînătorile domneşti, despre înmormîntarea domnilor; 
despre legile Ţării Moldovei; despre scaunul de judecată al domnitorului şi al 
boierilor; despre veniturile de altădată şi cele de azi ale Moldovei; despre tri- 
butul şi darurile, pe care Moldova le plăteşte Porții Otomane; despre boierimea 
moldovenească (dinastiile lor) din acea vreme; despre ceilalţi locuitori ai Moldovei; 
despre obiceiurile moldovenilor. În capitole aparte sînt reliefate ceremoniile 
moldovenilor de logodnă si de nuntă, cele de înmormiîntare. 

D. Cantemir împărtăşeşte întru totul concepţia originii romane a poporului 
român, care în timpul năvălirilor barbare s-a retras în munţi, apoi “s-a reîntors” pe 
pămîntul Moldovei. Dintre domnitorii Moldovei, al căror şir îl începe cu Dragoş, 
“vînătorul de zimbri”, şi-l încheie cu Mihai Racoviţă, D. Cantemir îl distinge pe 
Ştefan cel Mare (după autor — Stefan al V-lea*, supranumit cel Mare) — “domnitor 
mai presus de toată lauda” şi “apărătorul cel mai viteaz al patriei sale împotriva 
încălcărilor tuturor vrăjmaşilor din toate părţile”. 

Partea a treia, cea mai scurtă (alcătuită din cinci capitole), tratează pro- 
bleme privind starea bisericească şi literară a Moldovei, vizind următoarele 
aspecte: despre religia moldovenilor; despre ierarhia bisericească locală şi 
mănăstirile Moldovei; despre limba şi literele (alfabetul şi literatura) moldo- 
venilor. Un capitol din această parte este consacrat credințelor şi eresurilor 
populare, farmecelor şi descîntecelor. Capitolul “lerarhia bisericească” se referă 
la Mitropolia Sucevei şi la cele trei episcopii moldovene — de Roman, Rădăuţi 
şi Huşi. Obiectul de studiu al următorului capitol îl formează mănăstirile din 
partea locului, pe care autorul le împarte în “închinate” şi “neînchinate” locurilor 
“sfinte”. Limba română, care constituie subiectul celui de-al IV-lea capitol, este 
“scoboritoare din limba latină”, dar e “mult mai coruptă”, fiind amestecată cu 
termeni străini. Ultimul capitol al părţii a treia este dedicat literelor moldove- 
nesti şi culturii scrise la moldoveni, în care, printre altele, se afirmă, de altfel 
eronat, că literele chirilice au fost introduse în Moldova abia după Conciliul de 
la Florenţa din 143910. 

Privită în ansamblu, Descrierea Moldovei impresionează prin structura 
(arhitectonica) sa concisă, prin amplitudinea şi diapazonul larg de probleme 
abordate, prin bogăţia de informaţii şi idei, prin laconismul şi claritatea gîndurilor. 

Indiscutabil, Descrierea... este o lucrare cu viziune modernă asupra stării 
de lucruri din Moldova în primele decenii ale sec. al XVIII-lea. Această viziune 
a fost influenţată, potrivit unor cercetători, de realităţile şi mediul cultural de 
atunci din Rusia“, drept urmare a faptului că Dimitrie Cantemir şi-a definitivat 
opera în această ţară. 

Ţinînd cont de epoca în care a fost întocmită lucrarea, surprinde varietatea 
şi profunzimea informaţiei pe care aceasta o cuprinde. Descrierea Moldovei 
îşi păstrează pînă astăzi valoarea şi actualitatea ştiinţifică. Fiind o operă re- 
prezentativă a epocii, un monument de cultură scrisă, ea este, în acelaşi timp, 
o sursă istorică şi de informare în general. 

Bineînţeles, în opera cantemiriană, prezentată sumar, sunt şi anumite 
lacune, inadvertente, fapt întru totul explicabil, dacă luăm în considerare atit 
nivelul de atunci de acumulare a cunoştinţelor în general, cît şi circumstanţele 
în care D. Cantemir şi-a definitivat lucrarea, aflându-se departe de patrie. 
Evident, la data scrierii multe din cele expuse de autor nicidecum nu puteau 
fi verificate la faţa locului sau în baza unor materiale documentare originale. 

Cantemir rămînea în multe privinţe omul epocii sale: conform mentalitätii 
de atunci credea în cele auzite despre fenomenele supranaturale, despre efectul 
descîntecelor, al vrăjilor ş.a. Insă, desigur, nu aceşti parametri sînt definitorii în 
aprecierea valorii operei cantemiriene. 

Ca supliment şi, în acelaşi timp, parte integrantă a Descrierii Moldovei 
este harta Ţării Moldovei, alcătuită de D. Cantemir concomitent cu textul lucrării. 
Ea reprezenta pentru acea perioadă o mare realizare cartografică, depăşind 
vădit nivelul ştiinţific al hărților anterioare ale Moldovei. Savantul a depus o 
muncă enormă la întocmirea hărţii, realizată la cel mai înalt nivel de atunci al 
cartografiei europene. Harta Moldovei cuprinde aproape 1000 de elemente, 
printre care 654 de localităţi, inclusiv oraşe şi cetăţi; 182 de ape — fluvii,rîuri, 
riulete şi lacuri; împărţirea administrativă în ţinuturi; munţii, pădurile, cîmpiile, 
hotarele ţării ş.a. 

Această hartă, care se bucură pînă în prezent de cele mai înalte aprecieri 
în lumea savantă, a avut o largă circulaţie şi utilizare în întreaga Europă. Ea 
a fost editată pentru prima dată la Amsterdam, în 1737. Ulterior, fiind copiată 
sau tirajată în mai multe variante, a fost calificată drept cea mai bună hartă 
geografică a Moldovei pînă în ultimele decenii ale sec. al XVIII-lea. Cu părere 
de rău, originalul ei nu a fost deocamdată descoperit. De aceea, cînd se vor- 
beşte despre harta lui Dimitrie Cantemir, cercetătorii operează doar cu diferite 
variante — copii posterioare vieţii autorului, mai mult ori mai putin fidele origi- 
nalului, dintre care amintim ediţia de la Amsterdam, copia cartografului francez 
d'Anville, varianta anexată la ediţia germană, lucrări cartografice la care vom 
reveni într-un capitol aparte. 

Descrierea Moldovei, creaţie de prim rang în cultura românească, a 
cunoscut pe parcursul secolelor XVIII-XX o largă circulaţie în Europa, atît sub 
formă de manuscris, cît şi în numeroase ediţii, care în totalitatea lor au contribuit 
la cunoaşterea aprofundată nu numai a celebrei scrieri cantemiriene, dar şi a ţării 
descrise. Aceste aspecte vor constitui obiectul de studiu al unor compartimente 
speciale ale lucrării noastre. Alături de Istoria Imperiului Otoman, Hronicul 
vechimei a romano-moldo-vlahilor, Descrierea Moldovei este lucrarea ce 
a contribuit mult la întărirea faimei în lume a savantului român. 


3. Opera şi denumirea ei 
Întrucît manuscrisul original autograf definitivat al Descrierii Moldovei de 


D. Cantemir nu a fost descoperit pînă în prezent, nu putem stabili cu exactitate 
cum l-a intitulat iniţial autorul. Denumirea Descrierea Moldovei (Descriptio 


Patrimoniu 79 


Moldaviae) este, după cum vom încerca să arătăm, doar unul din titlurile date 
de autor în perioada de concepere a operei, care cu timpul s-a impus tot mai 
mult, devenind, astfel, unanim recunoscut. Se ştie că în procesul de lucru la 
monografia sa despre Ţara Moldovei D. Cantemir a avut cîteva variante de titlu, 
unele dintre care s-au dovedit a fi provizorii. Astfel, referindu-se la Descriere..., 
în Hronic... autorul o numeşte Geografia noastră pentru Moldova (p. 106), Ge- 
ografia Moldovei (p. 131, 249), Hotärirea Moldovei. Cu tabla geografică (p. 179) 
ori Cartea Hotărîrii Ţării Moldovei (p. 471), iar cînd în acelaşi Hronic... vorbeşte 
de “boierimea Ţării de Sus”, arată că “pentru podanii (supusii, populaţia — n.n., 
A.E.) Moldovei avînd noi deosebit dzis în Descriptia Moldovei (n.n., A. E.) mai 
mult nu avem a zice” (p. 325)”. 

Intr-un captivant studiu introductiv la Vita Constantini Cantemyrii... An- 
drei Pippidi arată, pe bună dreptate, că Dimitrie Cantemir pe parcursul elaborării 
Descrierii... era în căutarea unei denumiri cît mai adecvate a operei sale. Astfel, 
dacă pe la 1714 Dimitrie Cantemir îşi intitulase lucrarea în curs de elaborare 
Historia Moldaviae, apoi în 1716 o intitula deja Descriptio veteris et novae 
Moldaviae.!* Insă şi această denumire s-a dovedit a fi temporară, deoarece 
căutările lui Dimitrie Cantemir au continuat şi după data respectivă, ceea ce 
ne-o demonstrează titlurile din manuscrisele latine ajunse pînă în zilele noastre. 

S-a constatat că nici unul din manuscrisele latine ale Descrierii Moldovei, 
cunoscute pînă în prezent, nu poartă aceste titluri. In cele ce urmează vom 
încerca să stabilim cum şi-a intitulat D. Cantemir manuscrisul original autograf 
definitivat şi de unde provine denumirea cea mai răspîndită şi, de fapt, cea 
consacrată — Descrierea Moldovei. Cel mai vechi manuscris latin cunoscut 
al Descrierii... este cel păstrat astăzi în Arhiva Institutului de Orientalistică al 
Academiei de Ştiinţe a Federaţiei Ruse, secţia din Petersburg (Fond. 25, D. 7), 
intitulat Demetrii Cantemiri, principis Moldaviae. Descriptio Moldaviae. Ini- 
tial acest manuscris avea titlul Historia Moldovei, apoi cuvîntul Historia a fost 
înlocuit cu Descriptio. Deoarece manuscrisul este datat încă din timpul vieţii lui 
D. Cantemir, nu este exclus, ca redactarea titlului să fi aparţinut chiar autorului 
(amintim de un “autographum auctoris in margine” de pe acest manuscris). 

Al doilea manuscris, deţinut de aceeaşi arhivă, datează din 1727 fiind, prin 
urmare, o copie, şi poartă un titlu desfăşurat: Demetrii Cantemiri, principis 
Moldaviae. Descripta antiqui et hodierni status Moldaviae, descripta ex 
apographo, quod ejus filius mecum communicavit (Dimitrie Cantemir, 
principele Moldovei. Descrierea stării antice şi actuale a Moldovei). 

Un alt manuscris, ce se păstrează în Biblioteca regională din Odesa 
(Ucraina), este intitulat Moldaviae Descriptio in tres partes distincto, adică 
Descrierea Moldovei în trei părți distincte. 

Editiile germane (din 1769-1770 şi 1771) au fost intitulate deviindu-se de 
la denumirile întîlnite în manuscrisele latine ale Descrierii Moldovei. Denu- 
mirea pe fila de titlu: Demetrii Kantemirs. Historische-geographische und 
politische Beschreibung der Moldau... (Dimitrie Cantemir. Descrierea 
istorică-geografică şi politică a Moldovei) şi denumirea prescurtată de pe 
copertă Beschreibung der Moldau (Descrierea Moldovei). 

Prima ediţie rusă (Moscova, 1789)! şi prima ediţie românească (Mănăs- 
tirea Neamţ, 1825)", fiind traduceri ale celei germane din 1771, au reprodus 
şi titlul acestei versiuni. Ediţiile ulterioare din România, iar mai tîrziu şi cele din 
Republica Moldova apar cu titlul propus de Constantin Negruzzi — Descrierea 
Moldovei, acesta înlocuindu-l pe cel de la 1825, Scrisoarea Moldovei'f. 

Astfel, în majoritatea edițiilor, indiferent de limba în care au văzut lumina 
tiparului, lucrarea a rămas ca Descrierea Moldovei. 

Sistematizînd cele expuse mai sus, ajungem la concluzia că Descriptio 
Moldaviae (Descrierea Moldovei) nu este altceva decit una din variantele de 
titlu propuse chiar de Dimitrie Cantemir în procesul compunerii şi definitivării 
scrierii sale. Aşadar, titlul lucrării pare să fi fost dat de autor, la redactarea 
efectuată în manuscrisul original autograf, şi să se fi încetățenit mai tîrziu pe 
deplin în ştiinţă şi în numeroase manuscrise şi ediţii. 

4. Considerente privind data elaborării Descrierii Moldovei 


Istoria cunoaşte mai multe opere notorii, care au fost scrise într-o perioadă 
extrem de scurtă. Descrierea Moldovei poate servi drept exemplu în acest 
sens. Majoritatea absolută a cercetătorilor susţine, cu argumente concludente, 
precum că Descrierea Moldovei a fost elaborată între anii 1714 şi 1716", 
înaintea Hronicului...'5, pe cînd unii cercetători consideră că lucrarea a fost 
terminată pînă la stabilirea lui D. Cantemir în Rusia'*. Există şi o altă opinie, 
conform căreia, deşi D. Cantemir în linii mari încheiase lucrul la Descriere... 
prin 1716, totuşi, a continuat să revină la ea cu precizări pînă prin 17182. In 
ceea ce ne priveşte, considerăm că descrierile minutioase ce apar pretutindeni 
în opera dată, caracterul ei vast nu ne permit să susţinem că a fost concepută 
fără o pregătire temeinică şi îndelungată. Anume acest fapt i-a determinat, 
probabil, pe unii cercetători să admită că lucrarea a fost gîndită şi proiectată în 
întregime în timpul aflării lui D. Cantemir în scaunul domnesc (1710-1711) sau 
chiar mai înainte. Se pare că asemenea lucrări cu caracter fragmentar, cum ar 
fi De antiquis et hodiernis Moldaviae nominibus (Despre numele antice 
şi de astăzi ale Moldovei) şi Historia moldo-vlahica?!, care pot fi datate 
cu dificultate, ar putea reprezenta, în viziunea noastră, variante şi fragmente 
preparatorii care au condus în cele din urmă atit la ideea elaborării, cît şi la 
realizarea propriu-zisă a scrierilor fundamentale de mari proporţii: Descrierea 
Moldovei şi Hronicul vechimei a romano-moldo-vlahilor??. intocmirea aces- 
tor scrieri poate fi calificată drept rezultat al unor investigaţii de durată ale lui 
D. Cantemir în trecutul şi prezentul patriei sale, Ţara Moldovei, şi ale poporului 
român în general. 

Reflectînd asupra lucrării cantemiriene De antiquis et hodiernis Mol- 
daviae nominibus”, reputatul cantemirolog român Virgil Cândea notează 
între altele: „sfîrşitul brusc al textului arată că ne aflăm în faţa unei încercări 
abandonate, care nu şi-a aflat în forma iniţială locul în alcătuirile ulterioare ale 
lucrării principelui. Intentiona autorul să folosească părţi din această lucrare 
pentru o formă dezvoltată din Descrierea Moldovei?” Acelaşi cercetător răs- 
punde, în opinia noastră întru totul judicios la întrebare, arătînd că „aşa s-ar 
părea după indicatia autografă de la fila 153, sus (este vorba de manuscrisul 
latin al lucrării De antiquis et hodiernis Moldaviae nominibus — n.n., A.E.), 
pe marginea paragrafului privind originea latină a limbii române... Acest capitol 
este al patrulea din partea a treia a Descrierii. Spre o relaţie între cele două 
scrieri (De antiquis et hodiernis Moldaviae nominibus şi Descrierea... —n.n,, 
A.E.) ne orientează însuşi textul primului capitol din partea întîi a Descrierii"? 
Despre legătura organică între aceleaşi opere cantemiriene ne vorbesc şi 
editorii scrierii De antiquis... Ei comentează acelaşi text de la fila 153 cu nota 
marginală a lui Dimitrie Cantemir, „ceea ce demonstrează strînsa relaţie dintre 
textul de faţă şi geneza Descrierii Moldovei'%. 

Să apelăm, spre exemplu, şi la harta Moldovei, alcătuită şi anexată la 
manuscris de D. Cantemir. Desigur, autorul a putut recurge la lucrări carto- 
grafice mai vechi, care existau pe atunci în Europa. S-a constatat însă că el 
nu a copiat documentele respective, ci a avut o atitudine deosebit de critică 
faţă de aceste izvoare, arătînd că toate hărţile din trecut ale Moldovei au fost 
întocmite “absurd şi eronat”#. Astfel, se admite că autorul ar fi efectuat unele 
lucrări şi măsurări pe teren, de unde am putea conchide, că în timpul aflării 
sale în Moldova (atît în perioada celor două domnii ale fratelui său Antioh, cît 
şi a scurtei sale domnii) Dimitrie Cantemir a elaborat unele schiţe pregătitoare 
pentru viitoarea hartă a Moldovei. 

Se presupune, de asemenea, că tot în timpul aflării sale, în cîteva rînduri, 
în Moldova, D. Cantemir s-ar fi folosit de documente de arhivă din cancelaria 
domnească şi în baza unor extrase din ele a putut indica în lucrarea sa, în fapte 
şi cifre concrete, tributul plătit Imperiului Otoman de Ţara Moldovei în diferite 
epoci. lar în capitolul din Descrierea Moldovei, consacrat ceremonialului de 

învestitură la Poartă a domnitorilor Moldovei, autorul face o expunere atit de 
precisă, încît citează cuvînt cu cuvînt un număr mare de formule complicate, 
ce se rosteau cu asemenea ocazii, iar inscripţia de pe o lespede de piatră, 
descoperită nu departe de Galaţi în timpul vieţii lui D. Cantemir, este reprodusă 
textual în Descriere... 

Vasile Harea aduce precizări importante asupra faptului că Dimitrie Can- 
temir, în perioada aflării sale ca ostatic sau reprezentant al fratelui său Antioh 
pe lîngă Poarta Otomană (în anii 1688-1710), a avut parte de şederi destul 
de îndelungate în Moldova. Intr-un studiu cercetătorul demonstrează precum 
că D. Cantemir a stat la Constantinopol de fapt nu 22 de ani, ci doar 18 (trei 
ani între 1688 şi 1691; şase ani între 1693 şi 1699 şi nouă ani între 1701 şi 
1710)". Celălalt interval de timp, în total patru ani, cărturarul nostru s-a aflat în 
patrie, timp în care s-a dedat ocupaţiilor ştiinţifice menţionate mai sus. Astfel, 
în perioada unei reveniri la laşi, tînărul Dimitrie participă alături de tatăl său la 
expediţia seraschierului Daltaban spre Soroca, moment reflectat şi în Viaţa 
lui Constantin Cantemir. Probabil, asemenea acţiuni i-au oferit viitorului au- 
tor prilejul să cunoască în detaliu pe teren realităţile patriei sale. V. Harea mai 
observă că în biografiile lui D. Cantemir sînt menţionate şi alte călătorii de durată 
ale cărturarului în Tara Moldovei??. În timpul unei şederi la laşi, de exemplu, este 
văzut în 1699 de către solul polonez Rafael Leszczynski, acesta caracterizîn- 
du-l drept o persoană deosebit de cultă, care vorbeşte curent limba latină%. 

Prin urmare, D. Cantemir, adunînd astfel de materiale încă pînă la stabi- 
lirea sa în Rusia, urmărea un scop bine determinat în vederea elaborării unei 
sau cîtorva lucrări ştiinţifice despre Ţara Moldovei, despre istoria, cultura şi 
civilizaţia poporului român în general. Faptul îl denotă, credem noi, atît bogă- 
ţia şi varietatea materialului, cît şi precizia informaţiei, cunoaşterea profundă, 
detaliată a datelor istorice, etnologice, culturale şi bisericeşti ale Moldovei. 

Deosebit de interesantă, în acest context, ni se pare şi ipoteza cerce- 
tătoarei Maria Holban, care presupune că D. Cantemir, cunoscînd operele 
lui Miron Costin De neamul moldovenilor şi Poema polonă, încă prin 1700 
ar fi încercat să scrie o lucrare asemănătoare cu cele ale vestitului cronicar 
moldovean. „S-ar putea ca şi acea lucrare pe care o va propune el Academiei 
din Berlin în 1714, «scrisă în limba ţării şi care urmează să fie tradusă», să 
nu fie o simplă traducere a scrierii lui Miron Costin De neamul moldovenilor, 
cum a fost ispitit să creadă P. P. Panaitescu, ci o încercare efectivă de reluare 
a temei acestuia.. .”3t, 

Aşadar, se poate afirma cu certitudine că D. Cantemir îşi pusese în gînd 
să scrie o serie de lucrări despre trecutul şi prezentul poporului şi ale patriei 
sale cu mult înainte de 1714. In acest scop, pe parcursul anilor a acumulat un 
bogat material documentar, pe care în bună parte l-a luat cu el în Rusia şi l-a 
utilizat cu multă pricepere ulterior. In caz contrar, ar fi prea puţin întemeiat să 
admitem că marele cărturar s-a bazat în principal pe memorie (chiar dacă avea 
o memorie excepţională) şi pe mărturiile unor boieri ce-l însoţiseră în Rusia. 

Este greu de presupus că din acele timpuri, adică pînă la stabilirea sa în 
Rusia, D. Cantemir îşi dădea bine seama cu ce se va solda munca sa grea şi 
migăloasă de nesfirsite căutări privind trecutul şi prezentul patriei. Un lucru, 
însă, e cert: că aceste investigaţii l-au pasionat permanent şi le făcea cu mare 
dăruire de sine, acumulînd cu multă răbdare tot ce se putea afla referitor la 
istoria şi starea de lucruri de la intersecţia secolelor XVII-XVIII în Ţara Mol- 
dovei. Probabil, tot atunci îi încolţise în minte gîndul de a-şi dedica întreaga 
viaţă şi activitate celui mai măreț scop — luptei pentru eliberarea Moldovei de 
sub nesuferita stăpînire otomană, gînd pe care îl tăinuise cu grijă mulţi ani, dar 
pentru a cărui realizare D. Cantemir acumula cunoştinţe şi puteri. 

Elaborarea şi redactarea definitivă a Descrierii Moldovei, după cum 
mărturiseşte personal D. Cantemir, precum şi a altor materiale documentare, 
au avut loc, totuşi, în Rusia. Dintr-o scrisoare de la începutul anului 1714, 
adresată corespondentului său berlinez, probabil reprezentant al Academiei 

din Berlin, ne dăm seama că savantul român nu poate propune acestuia decît 
o lucrare ce aminteşte vag de viitoarea Istorie a Imperiului Otoman şi alta ce 
avusese drept model De neamul moldovenilor de Miron Costin, deoarece 
D. Cantemir, după cum s-a constatat mai tîrziu, luase cu sine în Rusia o copie 
a lucrării din urmă. 

La 31 mai 1714, pe cînd aveau loc dezbaterile în vederea primirii lui D. Can- 
temir în calitate de membru titular al Academiei din Berlin, în procesul-verbal al 
şedinţei Secţiei literar-orientalistice a instituţiei în cauză se spune doar că prin- 
tul Dimitrie are “o istorie completă a împăraţilor turci cu portretele lor, pe care, 
tradusă în latineşte, vrea să o editeze cu observaţii scurte”. La aceeaşi şedinţă 
se acceptă oferta de primire a lui D. Cantemir ca membru titular al Academiei 
din Berlin şi “i se cere să comunice o informaţie demnă de încredere cu privire 
la adevărata situaţie şi la graniţele principatelor române Valahia şi Moldova, în 
privinţa cărora geografii sînt atît de deosebiți (în păreri — n.n., A.E.Y 3. 

Prin urmare, aceste informaţii par să arate că D. Cantemir a început 
întocmirea Descrierii Moldovei în baza materialelor acumulate mai înainte, 
aproximativ în a doua jumătate a anului 1714. P. P. Panaitescu arăta, pe bună 
dreptate, că, deşi a fost începută după Istoria Imperiului Otoman, Descrierea 
Moldovei a fost terminată înaintea acesteia. In Istoria Imperiului Otoman 
D. Cantemir aminteşte de cartea sa de geografie a Moldovei, spunînd, că în 
scurt timp aceasta va vedea lumina tiparului, ceea ce însemna că elaborarea 
ei, cel puţin în linii mari, era deja încheiată. Şi deoarece Istoria Imperiului 
Otoman, precum arată P. P. Panaitescu, a fost definitivată după luna august 
şi înainte de 14 noiembrie 1716%, apoi Descrierea Moldovei a fost finalizată 
ceva mai înainte, dar tot în acelaşi an, 1716. Urmînd şirul precizărilor, acelaşi 
cercetător afirmă că lista domnitorilor Moldovei, pe care o prezintă D. Cantemir 
în Descrierea Moldovei ajunge în ordine cronologică pînă la domnia a treia 
a lui Mihai Racoviţă (25 decembrie 1715 — 5 ianuarie 1716). Despre această 
domnie, care continua pe atunci, autorul nu spune nimic, dovadă că era încă 
la începutul ei. Aşadar, Descrierea Moldovei a fost definitivată mai curînd 
în prima jumătate a anului 1716. In deplină concordanţă cu această opinie 
este şi textul latin al Istoriei Imperiului Otoman, lucrare definitivată către 
sfîrşitul lui 1716, în care autorul menţionează Descriptio Moldaviae ca pe o 
scriere încheiată ceva mai înainte$. Incercînd să determine consecutivitatea 
elaborării lucrărilor dedicate Ţării Moldovei, Dan Sluşanschi conchide că 
Dimitrie Cantemir mai întîi a întocmit Harta Moldovei, apoi forma românească 
a textului De origine nostrae gentis, după care au urmat De antiquis et hodi- 
ernis Moldaviae nominibus — capitolul | al Descrierii... cu scurte note, apoi 
varianta aceluiaşi capitol cu adnotări marginale mai ample, după care vine o 
primă variantă a Historia Moldo-Vlahica, cu adnotări marginale adăugate 
imediat. Abia după aceasta, susţine Dan Sluşanschi, vine în ordine cronologică 
Descriptio Moldaviae, care presupune mai multe faze de lucru, deocamdată 
nedefinite. Atestăm ulterior a doua variantă a lucrării Historia Moldo-Vlahica 
cu adnotări finale, cu numeroase citate din izvoare, noi referiri interioare ş.a. In 
cele din urmă, a fost elaborat Hronicul vechimei a romano-moldo-vlahilor, 
tradus şi dezvoltat după Historia Moldo-Vlahica, a doua variantă, sau fiind o 
ipotetică reluare pe curat a acesteia“. 

Avînd în vedere că Descrierea Moldovei era întocmită concomitent cu 
Istoria Imperiului Otoman (în manuscris — 1018 pagini), cu Hronicul... (alte 
peste 1000 de pagini), putem admite că Descrierea Moldovei este una dintre 
acele opere geniale, realizate într-un timp extrem de scurt: a doua jumătate 
a anului 1714 — prima jumătate a anului 1716. Şi dacă scrierea propriu-zisă 
a lucrării a durat un timp relativ scurt, perioada de acumulări, care a precedat 
geneza ei, a fost mult mai mare. Se prea poate că ea a început pe timpul cînd 
Dimitrie Cantemir făcea studii sub îndrumarea lui leremia Cacavelas şi a durat 
pînă în 1711, cînd marele nostru gînditor a fost nevoit să-şi părăsească patria. 


(Va urma) 

(Stela Toma. Studiu Introductiv, în Dimitrie Cantemir. Hronicul vechimei a romano- 
moldo-vlahilor, vol. |, Bucureşti 1999, p.VI-IX). Academicianul Virgil Cândea, atingînd 
problema limitelor cronologice ale elaborării Descrierii... precum şi a altor opere cante- 
miriene dedicate istoriei şi civilizaţiei româneşti (De antiquis..., Historia moldo-vlahica), 
consideră că acestea din urmă trebuie plasate cronologic între Descriere... şi Hronic... 
(Virgil Cândea. Un proiect cantemiresc abandonat, în Manuscriptum, 1976, An. VII, nr. 
2 (23), p. 9). Indiferent însă de ordinea în care au fost realizate aceste patru lucrări, 
putem observa cu uşurinţă că ele au fost scrise între 1714 şi 1718. Prin urmare, aceste 
opere de proporţii considerabile au fost elaborate într-un termen extrem de limitat. Să nu 
uităm totodată că de aceeaşi perioadă ţine şi elaborarea Istoriei Imperiului Otoman. Or, 
toate acestea ne fac să considerăm că perioada respectivă a fost cea mai fructuoasă 
din întreaga activitate cărturărească a lui Dimitrie Cantemir. 

23 Tradusă şi publicată în variantă de revistă, text paralel în limba latină şi în română 
de Dan Sluşanschi şi Radu Lăzărescu (Manuscriptum, 1976, An. VII, nr. 2 (23), p. 10-26; 
nr. 3 (24), nr. 4 (25), p. 15-27; 1977, An. VIII, nr. 1 (26), p. 95-106; nr. 2(27), p. 17-36) 
şi în Dimitrie Cantemir. Opere complete, IX, Tomul |. Ediţie îngrijită de Virgil Cândea, 
Bucureşti, 1983, p. 27-123. 

2 Virgil Cândea. Un proiect cantemiresc abandonat, în Manuscriptum, 1976, An. 
VII, nr. 2(23), p. 8-10. 

23 Dimitrie Cantemir. De antiquis et hodiernis Moldaviae nominibus. Ediţie de Dan 
Sluşanschi şi Radu Lăzărescu, în Manuscriptum, 1976, An. VII, nr. 3 (24), p. 25, nota 77. 

25 D. Cantemir. Istoria Imperiului Otoman. Creşterea şi scăderea lui. Trad. în 
română de Dr. los. Hodosiu, Bucureşti. Partea 1, 1876, p. 177. Recent a văzut lumina 
tiparului ediţia facsimil a originalului în limba latină a acestei opere: Demetrii Cantemirii. 
Incrementorum et decrementorum aulae othmannicae libri tres, Bucureşti, 1999, 1064 p. 

2 Vasile Harea. Primele trei biografii ale lui D. Cantemir, în Vasile Harea. Dimitrie 
Cantemir şi fiul său Antioh, laşi, Editura Universităţii “Al. I. Cuza”, 1999, p. 27. 

2 Ibidem, p. 28. 

2 Ibidem. 

3% P.P, Panaitescu. Călători poloni în Ţările Române, Bucureşti, 1930, p. 115. 

3t Maria Holban. Introducere, în Dimitrie Cantemir. Descriptio Moldaviae, Bucu- 
reşti, 1973, p. 25. 

32 P, P. Panaitescu. Dimitrie Cantemir. Viaţa şi opera. Bucureşti, 1958, p. 149; O. 
Densusianu. Notite asupra lui Dimitrie Cantemir, în Revista de critică literară, ||, 1894, 
p. 66-67; D. Bădărău. Dimitrie Cantemir — academician, în Revista de filozofie, 1966, 
nr. 9, p. 1001-1009. 

% E. Pop. Dimitrie Cantemir şi Academia din Berlin, în Studii. Revistă de istorie, 
1969, nr. 5, p. 825-847; T. Truţer. Aspecte inedite privind relaţiile lui Dimitrie Cantemir 
cu Academia din Berlin, în Forum. Revista învăţămîntului superior, Bucureşti, 1971, 
nr. 10, p. 77-81. 

3% P, P. Panaitescu. Dimitrie Cantemir. Viaţa şi opera, Bucureşti, 1958, p. 149. 

35 Ibidem. 

% M.M. Alexandrescu-Dersca Bulgaru. Dimitrie Cantemir, istoric al Imperiului 
Otoman, în Studii. Revistă de istorie, Bucureşti, 1973, nr. 5, p. 983. 

37 Dan Sluşanschi. Introducere, în Dimitrie Cantemir. Opere complete, vol. IX, 
tom. |, Bucureşti, 1983, p. 19. 


Analize şi interpretări 


85 


Lucia ŢURCANU 


“MOARTEA 
AUTORULUI!” IN 
POSTMODERNITATE 
PRO ŞI CONTRA 

ÎN OPERA LUI BORGES 


“Dacă spaţiul este infinit, 
ne aflăm în oricare punct 
al spaţiului. Dacă timpul 
este infinit, ne aflăm în 
oricare punct al timpului”. 
(Jorge Luis Borges) 


Prozatorul argentinian Jorge 
Luis Borges elaborează o operă ce 
oferă multiple posibilităţi de inter- 
pretare şi reflectă multidimensional 
existenţa omului contemporan, fiinţă 
problematică, eu dedublat, căutător al 
sinelui sau al Divinităţii, cu numeroase 
aspirații şi fobii. Lumea transformată 
într-o imensă bibliotecă, labirintul 
ontologic, imposibilitatea trăirii ime- 
diate şi culturalizarea sentimentelor 
umane, viaţa şi moartea, perenul şi 
efemerul, visul şi veghea sînt cîteva 
dintre problemele ce îl preocupă pe 
Borges. Concomitent, scriitorul se 
arată interesat de propria scriitură, 
de relaţia personaj-autor, de comu- 
nicarea cititorului cu cartea. 

Intrunind elemente clasiciste, ro- 
mantice, baroce, textele lui Borges sînt 
reprezentative şi pentru fenomenul 
trecerii de la structuralism la poststruc- 
turalism, al intrării în postmodernism 
sau al “decentrării structurii”. 

In plină epocă a “pluralitätii”(1), 
epocă ce se lasă cucerită de mode- 
lele diseminării, Jorge Luis Borges 
transpune poetic constatarea lui 
Jean-Louis Baudry referitoare la 
legătura între “dispariţia” Autorului 
şi nihilismul metafizic de sorginte 
nietzscheeană: “...după sau înainte 
de moarte, [Shakespeare] s-a po- 
menit odată în faţa lui D-zeu şi i-a 
spus: Eu, care în van am fost atitia 


oameni, doresc să fiu doar unul şi eu 
însumi. Glasul lui D-zeu răspunse din 
mijlocul unui vîrtej: Nici eu nu sînt; 
şi eu am visat lumea aşa cum tu ti- 
ai visat opera, iubite Shakespeare, 
iar între înfăţişările visului meu te 
afli tu, care eşti, ca si mine, multi şi 
nimeni” (Everything and nothing). 
Este comunicată, în aceste rînduri, 
“dimensiunea fractală” (2) a eroului 
borgesian. Puţine sînt cazurile cînd 
personajul nu trăieşte drama propriei 
identități, sau nu luptă cu alter-ego- 
ul, pentru a-şi regăsi sinele. Eroul lui 
Borges este construit fractural, ase- 
meni unei păpuşi ruseşti; el desco- 
peră în interiorul său o pluralitate de 
voci, care, succedindu-se permanent, 
catalizează confuzia între persoană şi 
mască, sfidînd bornele dintre eul real 
şi eul inventat, imaginat sau defulat. 
In volumele Aleph, Făuritorul, 
Relatarea lui Brodie, Cartea de ni- 
sip, Memoria lui Shakespeare, se 
produce un adevărat “joc al alteritätii” 
(3). Afirmaţii de tipul “Eu sînt Vincent 
Moon”, “Eu sînt Funes”, “Eu eram el” 
sînt dovada diseminării eului-narator. 
Borges renunţă la “el”, ca “principal 
mijloc de a controla lumea aşa cum 
vrea”(4), şi acceptă “eul” polifonic. 
Atestăm diferite mijloace de 
scindare/dedublare a eului. Datorită 
oglinzii, bunăoară, se produce deter- 
minarea reciprocă de roluri; “masca” 
îşi cîştigă autonomia faţă de chip sau, 
mai mult, chipul ajunge să derive din 
mască. Visul, mai exact cosmarul, 
oferă şansa cunoaşterii monstruo- 
sului, a inexplicabilului din fiecare 
“eu”. Astfel se realizează tendinţa de 
recunoaştere a “sine”-lui în ceilalţi. 
Această relaţie pluridimensională — 
Eu-Acela, Eu-Tu — este abordată de 
Martin Buber: “Nu există nici un eu în 
sine, afirmă filozoful, ci numai eu din 
cuvîntul fundamental Eu-Tu, şi Eu din 
cuvîntul fundamental Eu-Acela” (5). 
In structura diegezei borgesi- 
ene, relaţia se stabileşte între eul 
narator şi “mästile” pe care şi le pune 
acesta de fiecare dată cînd vrea să 
relateze una din tainele propriului 
“nepătruns”. In accepţia pe care i-o dă 
Borges, rimbaudiana “Je est un autre” 

ar deveni “Je est aussi les autres”, 
eul asumîndu-şi experienţa celorlalţi 
şi etalîndu-şi conştiinţa palimpsesti- 
că. Una din finalităţile acestui joc al 
identităţii ar fi cunoaşterea integrală 
a sinelui, prin anularea convenției 
crono- şi topo-grafice. 

Un alt obiectiv al alternantei iden- 
titare rezidă în tendinţa prozatorului de 
a diminua rolul demiurgic al autorului în 
originarea textului literar. Eul auctorial 
se vrea dispărut. El renunţă la omni- 
prezenţă şi omniscientä; se oferă locul 
personajului-narator ca principiu initia- 
tor, ca “pol al naraţiunii şi al acţiunii” (6). 
Cunoaşterea evenimentelor încetează 
să fie rezervată numai autorului şi de- 
vine accesibilă personajului. Asistăm 
la decentrarea structurii, ca rezultat 
al unei mişcări care, după Jacques 
Derrida, este “rupere de sine însuşi a 
identicului, ieşire a lui în afară, punere 
a lui Acelaşi drept Altul, ca diferenţă” 
(7). Vocea auctorială devine, în acest 
caz, vocea naratorului, producîndu-se, 
conform concepţiei lui Roland Bart- 
hes, “moartea Autorului”. In discursul 
narativ sînt implicaţi “autori de gradul 
II”, iar marele Autor devine “tu” căruia i 
se adresează naratorul, şi se transfor- 
mă în interlocutor, martor-ascultător, 
prezenţa sa făcînd parte din ritualul 
narării. Personajele, la rîndul lor, sînt 
subiecte ale enuntärii. Referindu-se 
la această diminuare a subiectivităţii 
auctoriale, Roland Barthes observa că 
“scriitorii nu trebuie să fie consideraţi 
decit ca nişte participanţi la o activitate 
care îi depăşeşte ca indivizi, la fel cum, 
în societăţile numite primitive, vrăjitorul 
participă la o funcţie magică, singură 
funcţia poate să constituie obiect al 
unei Stiinte”(8). 

In proza lui Borges, autorul se 
retrage demonstrativ în culise, lăsîn- 
du-şi personajele să-şi povestească 
istoriile. In majoritatea lucrărilor, per- 
sonajele nu acţionează, ci narează 
fapte şi evocă figuri umane. 

Un exemplu elocvent l-ar con- 
stitui Omul din colţul străzii roşietice, 
o povestire din volumul Istoria uni- 
versală a infamiei, în care impre- 
sionează acest schimb al rolurilor: 
autor, narator, personaj. Eul din 


debutul lucrării se vrea ascultător, 
deci obiect în actul narării: “Mie, mai 
întîi de toate, să mi se vorbească 
despre Francisco Rear. Pe parcurs, 
însă, el îşi asumă şi rolul de narator, 
reconstituind evenimentele, ca în final 
să se adreseze către un ascultător 
neimplicat pînă acum în enuntare: 
“Si-atunci, Borges, am scos din nou 
cuțitul scurt şi tăios pe care-l purtam 
aici, în tivul vestei, sub subsuoara 
dreaptă, l-am cercetat şi era ca nou, 
fără nici o pată de sînge”. Personajul- 
narator se vrea, astfel, modelator al 
autorului; narînd, implicîndu-l deci ca 
martor, el şi-l creează ca autor. 

Personajul trăieşte criza pro- 
priei identități. Initial, el povesteşte 
istoria cuiva, ca, în final, acest cineva 
să se dovedească a fi însuşi poves- 
titorul: “...eu sînt ceilalţi, fiecare om 
este toţi oamenii, Shakespeare este, 
într-un anumit mod, mizerabilul John 
Vincent Moon [...] Eu sînt Vincent 
Moon’. Adresarea către un ascul- 
tător real e prezentă şi în Forma 
spadei: “Borges: dumitale, care eşti 
un necunoscut, ţi-am făcut această 
mărturisire”. 

Intr-un interviu, J. L. Borges 
constata: “Nu, n-am creat nici un per- 
sonaj. Era întotdeauna acelaşi bătrîn 
Borges uşor deghizat”. Se produce 
deci o diseminare programată a auto- 
rului. Acesta, creîndu-şi personajele, 
pătrunde în text pentru a fi modelat, 
re-creat de ele. El renunţă la capaci- 
tăţile sale demiurgice, permitindu-le 
personajelor să-i inoculeze imagini 
şi istorii. 

Personajul Borges, pasiv de 
cele mai multe ori, are însă conştiinţa 
scriptorului, a creatorului de texte. El 
nu renunţă, de fapt, la funcţiile sale 
auctoriale. In parabola “Borges şi 
eu”, se insistă asupra dedublării, 
a scindării într-un eu care trăieşte, 
contemplă şi într-un eu care plăs- 
muieşte literatură, spre a justifica 
prezenţa celuilalt. Dispariţia autorului 
/ personajului Borges din text devine 
imposibilă, or inventînd lumi, acesta 
se re-creează pe sine. 

“Moartea Autorului”, care în- 
seamnă, de fapt, diseminare, la 


Analize şi interpretări 


87 


Borges, nu vine să accentueze criza 
modernistă, ci s-o pună, la modul 
postmodernist, sub semnul îndoielii. 
Prozatorul constată că Autorul nu 
trebuie să dispară, ci să-şi re-mode- 
leze conştiinţa. 

Moartea autorului-păpuşar 
(creator de destine) s-a produs cu 
adevărat; se impune epoca autorului- 
scriptor (creator de texte). De aceea 
autorul Borges nu iese în afara lumii 
pe care o prezintă, ci alcătuieşte, 
împreună cu ea, un univers al posi- 
bilului şi imposibilului, al verosimilului 
şi neverosimilului. Borges renunţă la 
hotarul dintre lumea reală şi carte. 
Universul însuşi fiind o bibliotecă, li- 
vrescul cu realul se confundă. Datori- 
tă acestui fapt, e posibilă prezenţa lui 
Borges în text, în toate trei ipostazele: 
omul, autorul, personajul. 

Poststructuralistul Jacques Der- 
rida vorbea despre un raport, mereu 
schimbător, între o prezenţă şi o 
absenţă a Autorului în cadrul Fiecărui 
text. Anume acest raport caracterizea- 
ză proza lui Borges. Nu se produce 
o “moarte” exclusivistă a autorului, 
dar nici nu se reabilitează conceptul 
subiectivitätii. Literarul şi biograficul 


se întîlnesc pentru a face posibilă 
“reîntoarcerea Autorului” (Roland 
Barthes). Textul, pentru Borges devine 
biografie, tot aşa cum biografia devine 
text. Autorul, parte din fiecare dintre 
personaje, nu le manipulează, ci le 
permite să se “automanifeste”, el fiind 
doar martor, intermediar pasiv între 
personajul-narator şi lector. 

Vitalie RĂILEANU 


RECEPTIVITATE 
ŞI CUNOAŞTERE 


Editarea volumului II al manua- 
lului-crestomatie Literatura română 
veche, elaborat de conferentiarul 
universitar Gheorghe Dodiţă, a com- 
pletat fericit un gol existent de mai 
mult timp în Republica Moldova la 
capitolul literatura medievală. 

În derutanta policromie a tipă- 
riturilor menite atît universităţilor, cît 
şi şcolilor de astăzi, doar ochiul atent 
al cititorului familiarizat cu problema 
disciplinei discerne, din cînd în cînd, 
şi apariţii notabile. Un exemplu eloc- 
vent ne poate servi şi volumul apărut 
la Centrul Editorial al Universităţii de 
Stat din Moldova şi căruia îi consa- 
crăm însemnările de faţă. 

Pe parcursul secolelor s-a con- 
statat că o carte se recomandă singu- 
ră prin conţinutul său şi prin utilitate. 
Expunerea istoriei literaturii române 

vechi s-a făcut în numeroase rînduri 
pe secole, personalităţi sau curente. 
Pornind de la afirmaţia că secolul este 
o unitate calendarico-istorică destul 
de comodă, am putea adăuga că 
el (secolul) nu exprimă întotdeauna 
măsura reală de împărţire a evoluţiei 
faptelor. De multe ori evenimentele, 
cu efectul lor, depăşesc datele rigide, 
fixe ale cronologiei. Am mai insista 
şi asupra faptului că istoria literară 
nu poate fi considerată o galerie de 
portrete şi nici o simplă expunere de 
fapte, evenimente, idei etc. 

Manualul-crestomatie la care ne 
referim se adresează deopotrivă pro- 
fesorilor din instituţiile de învăţământ 
superior şi preuniversitar, oferindu-le 
fragmente de texte vechi, foarte bine 
selectate, şi studenţilor, liceenilor, 
care au la dispoziţie informaţia esen- 
ţială, redată într-o formă concretă, 
de care au nevoie la realizarea unor 
lucrări de sondaj, teze, examene 
de curs etc. De la lectura primelor 
pagini găseşti în volumul recenzat 
de noi un bogat material ilustrativ: 
tabele sinoptice, frontispicii ale cărţilor 
vechi, portrete, mostre de caligrafie 
slavonă şi greacă, scheme, foi de titlu 
ş.a. asemenea. 

Conceput în conformitate cu ac- 
tualele cerințe didactice universitare 
şi liceale, conţinutul, riguros struc- 
turat, vizează specificul literaturii 
medievale de la începutul secolului 
al XVII-lea pînă la punerea în circu- 
latie si la noi a cărţilor populare din 
veacul respectiv. Autorul, conf. univ. 
Gh.Dodiţă, filtrează o bogată informa- 
tie: bibliografia selectivă însumează 
24 de titluri, iar izvoarele de referinţă, 
sintezele fiind 40 la număr. 

Chiar dacă nici în hainele stră- 
ine ale limbilor slavonă sau elenă, 
n-au lipsit cîteva monumente de 
aleasă spiritualitate, cum este cazul 
faimoaselor Învăţături ale lui Neagoe 
Basarab către fiul său Theodosie 
(1518-1521), operă moralizatoare, 
oarecum în genul Principelui lui 
Machiavelli (vezi Gh.Dodiţă, Litera- 

tura română veche, vol. |, Chişinău, 
2000, p. 149), adevărata literatură 
veche se datorează scriitorilor biseri- 
cesti şi cronicarilor care s-au exprimat 
în limba autentică a neamului româ- 
nesc. În paginile manualului autorul 
insistă asupra modelelor de texte 
desăvirşite, ce au introdus în vechile 
tipare o multitudine de calităţi estetice 
şi modalităţi de artă literară, care vor 
pregăti terenul pentru apariţia celor 
dintîi manifestări ale creaţiei originale 
în accepţia modernă a cuvîntului. Din- 
tre numeroasele traduceri religioase 
ieşite de sub pana lui Simion Ştefan 
în Transilvania, Udrişte Năsturel în 
Muntenia şi Varlaam în Moldova, 
al cărei mitropolit era, edificatoare 
rămîne Cazania sau Carte româ- 
nească de învăţătură (1643, p. 
3-34), la care trebuie adăugată, după 
încă 30 de ani, Psaltirea în versuri a 
celuilalt mitropolit al Moldovei, Dosof- 
tei, înzestrat poet şi prozator, precum 
şi Biblia de la Bucureşti (1688), în 
traducerea fraţilor cărturari Grecea- 
nu, toate constituind un temeinic su- 
port al viitoarei limbi române literare. 

În ediţia respectivă, Epoca mari- 
lor cronicari (secolul XVII) alcătuieşte 
momentul de vîrf al manualului-cresto- 
matie (p. 70-254), graţie selectării frag- 
mentelor istorice şi noutăţii abordării 
unor căi fecunde în cercetarea textului 
vechi românesc. E remarcabil faptul 
că volumul nu este doar o însumare a 
unor texte din lucrările similare: viaţa 
şi activitatea înaintaşilor, respectiv, 
operele selectate ca reprezentative 
beneficiază de comentarii pertinente. 

Urmărind istoria ţării, nu a dom- 
niilor, cu atît mai puţin a unei familii, 
letopisetele moldovene din secolul 
al XVII-lea sînt grupate pe principiul 
continuității care funcţionează însă 
exclusiv la nivelul cronologiei, ha- 
şurînd cu şirul anilor considerabile 
discontinuități stilistice. O altă zonă 
de interes relevă fiecare din cronici, 
chiar dacă ar fi să nu angajăm în 
argumentatie decît cele dintii reacţii 
de lectură. În felul dat, pe mari spaţii, 


întîiul letopiset scris în limba română 
de Grigore Ureche ilustrează stadiul 
de excelenţă al naraţiunii lineare, 
fragmentele selectate sînt întemeiate 
pe înscrierea de acte (p. 82-83; 86- 
100; 110-123), pe cînd în cronica lui 
Miron Costin (p. 150-176) se simte 
peste tot un gust al problematizării, 
al identificării cauzelor, al explicării 
înfrînate doar de tot atît de puternica 
aspirație constructivă, în care este 
implicată o mare încărcătură afectivă. 
Evenimentul de ordin istoric, expus 
răspicat, în cea mai bună tradiţie la- 
tină de către Gr.Ureche, reconstituit 
cu rîvnă şi intenţie compozitionalä 
de M.Costin, impresionează în mod 
deosebit. Necesitatea suplinirii unor 
informaţii care poate lipsesc stu- 
dentului sau chiar şi lectorului de 
astăzi nu mai trebuie argumentată. 
În cartea conferentiarului Gh.Dodiţă, 
această necesitate este întărită de 
convingerile sale. Obiectivul real al 
unui manual este acum, la noi în mod 
special, aşa cum spune autorul, de 
a “încerca o reevaluare şi reconsi- 
derare a întregului nostru patrimoniu 
spiritual” (Literatura română veche, 
vol. |, Chişinău, 2000, p. 3). 

Extrasele din unele scrieri ale lui 
Nicolae Milescu ne apropie de cultura 
orientală, iar prin altele — “în special 
prin discuţia dacă este cultura elină 
superioară celei latine” şi prin Jurna- 
lul de călătorie în China — Spätarul 
N. Milescu se apropie de cultura 
europeană (p. 243-254). 

Gh.Dodiţă aduce drept exemplu 
şi cîteva pasaje din Letopiseţul Can- 
tacuzinesc, considerat, după cum 
observăm, ca model de pionierat al 
pamfletului literar românesc (p. 283). 

În manualul-crestomatie au fost 
valorificate şi texte din cărţile popula- 
re de largă circulaţie în epoca dată. 

Literatura veche (şi cu deo- 
sebire cea a cronicarilor) are, după 
cum remarcă autorul în comentariile 
la fragmentele alese, avantajul de a 
stîrni şi interesul lingvistic, stilistic, atît 
prin ceea ce o apropie de modalitatea 
narativă modernă, cît şi prin ceea ce 

o opune acesteia. Disecarea episoa- 
delor şi a comentariilor nu are rost 
în cazul acesta, căci s-ar destrăma 
vraja consecutivitätii fragmentelor 
trecute în cuprins, inegalabilă calitate 
a acestui manual-crestomatie. 

Volumele Literatura română 
veche ale profesorului universitar 
Gheorghe Doditä se situează printre 
cărţile de valoare din fişierul bibliogra- 
fic al unui cititor aflat într-un inovator 
şi performant univers al lecturilor. 

Diana NEDELCEA 


BISERICA ORTODOXĂ 
ROMÂNĂ 
SUB COMUNISM 


Sub egida prestigioasă a Aca- 
demiei Române şi a Institutului Naţi- 
onal pentru Studiul Totalitarismului a 
apărut, în 2001, o valoroasă lucrare 
semnată de Cristina Păiuşan şi Radu 
Ciuceanu: Biserica Ortodoxă Ro- 
mână sub regimul comunist, vol. |, 
care cuprinde perioada 1945-1958. 
Este un volum de documente din 
Arhivele Securităţii care ilustrea- 
ză convingător raporturile Bisericii 
Ortodoxe şi ale celorlalte culte, ale 
ierarhilor bisericeşti cu statul român 
aflat şi el sub ocupaţie bolşevică. 
Faptul că unul dintre autori, Radu 
Ciuceanu, a participat la rezistenţa 
armată anticomunistă din munţi, pen- 
tru care a făcut ani grei de puşcărie, 
ne îndreptăţeşte să credem, din capul 
locului, în spiritul de obiectivitate al 
lucrării înseşi; Biserica „a fost una 
dintre componentele esenţiale ale 
rezistenţei neamului nostru”, cum 
precizează Radu Ciuceanu în Cuvânt 
înainte, acesteia nemairămânându-i 
„decât ca o dată cu recunoaşterea 
în slavă şi cinste a acelora care i-au 
salvat fiinţa, fie din Dealul Mitropoliei, 
din minele de plumb de la Cavnic şi 
Baia Sprie sau pe Canalul Morţii în 
Dobrogea, să-şi deschidă arhivele 
pentru a completa imaginea Bisericii 
luptătoare văzută de partea aceasta”. 

Documentele cuprinse în volum 
(de la note informative la fişe de ca- 
dre sau rapoarte-sinteză) ilustrează 
sârguinta şi perseverenta organelor 
Securităţii, aflate, în această perioadă, 
sub directa îndrumare şi supraveghere 
ale consilierilor sovietici, de a urmări 
pe ierarhii Bisericii Ortodoxe Române 
(B.O.R.), ca instituţie mistico-religioa- 
să, care proteja şi încuraja elementele 
subversive, antisociale şi anticomuniste 
din rândul clerului ortodox, de a informa 


organele puterii politice despre relaţiile 
ierarhilor B.O.R. cu celelalte culte, 
cu celelalte Biserici-surori (Biserica- 
romano-catolică şi greco-catolică). 
Cum spune Cristina Păiuşan în stu- 
diul introductiv: „Informaţiile cuprinse 
în acest volum se axează pe două 
coordonate: stricta supraveghere a 
elementelor subversive şi verificarea 
sau întocmirea dosarelor unor ierarhi, 
preoţi sau călugări. Tonul documen- 
telor reprezintă de asemenea un pas 
spre înţelegerea atmosferei epocii şi 
a spiritului de care erau cuprinşi cei 
pentru care supravegherea ţinea de 
normalitate, iar „armata neagră” a 
călugărilor, cum o numea sinistrul Mi- 
nistru de Interne Alexandru Drăghici, 
reprezenta un duşman redutabil ce 
trebuia anihilat” (p. 17). 

Intelegerea plenară a persecu- 
tilor împotriva Bisericii trebuie privită 
în contextul politic postbelic, când 
U.R.S.S. şi-a propus un control, o 
supraveghere şi o îndrumare ideo- 
logic-ateistă a vieţii statelor pe care 
şi le-a dorit în raza de influenţă. Se 
ştie despre încercările lui Stalin, ca 
Moscova să devină “a treia Romă”, 
autocefalia Bisericilor ortodoxe să 
se limiteze, spaţiul religios să se 
omogenizeze. În acest scop are loc 
vizita Patriarhului Moscovei în Româ- 
nia, între 29 mai şi 12 iunie 1947, la 
invitaţia organelor politice. Patriarhul 
Nicodim Munteanu primeşte cu ră- 
ceală vizita, iar Securitatea constată 
că în „cercurile umaniste se discută 
că Patriarhul Alexei ar fi un simplu 
enkavedist deghizat” (p. 70). 

La Catedrala Patriarhală, „Ale- 
xei anunţă un congres panortodox la 
Moscova, pentru toamna ce vine, să 
se discute probleme de interes comun” 
(p. 73-74), pentru a crea un „front mon- 
dial” contra „catolicismului imperialist”. 

Prin alegerea, cu sprijin politic, 
a Patriarhului Justinian Marina (1901- 
1977) s-a crezut că alinierea Bisericii 
Ortodoxe Române la directivele politice 
se va împlini. Dar cruntă dezamăgire. 
El se opune arestării preoţilor, desfiin- 
țării de biserici, mănăstiri şi schituri, se 
înconjoară de personalităţi eclesiastice 
de prim rang (Tit Simedrea, Benedict 
Ghiuş, Bartolomeu Anania, Teoctist 
Arăpaşu etc.), dar care nu erau pe 

placul regimului, are relaţii fireşti şi 
frätesti cu Bisericile-surori (greco-ca- 
tolică şi romano-catolică), cu monse- 
niorul Grigore Ghika, sprijină „Oastea 
Domnului”, refuză să confirme pe acei 
preoţi socotiți „prea roşii”, demonstrea- 
ză „şefilor Cultelor că el personal este 
acela care conduce efectiv viaţa religi- 
oasă în R.P.R? (p. 128), că Patriarhul 
şi consilierii săi „sunt mai presus de 
organizaţiile politice care ar fi trebuit 
să asculte dispoziţiile lor’ (p. 173), sau 
cum îl descrie inspectorul patriarhal 
Gh. Ghiţă, nepotul ministrului Stanciu 
Stoian: „Patriarhul este un mare pe- 
zevenchi. In mod precis joacă în două 
tablouri. Face pe omul regimului, dar 
nu pierde contactul nici cu oamenii de 
ieri şi de mâine” (p. 184). 

Un raport al conducerii Securi- 
tăţii, din iunie 1950, îl descrie cum nu 
se poate mai bine: 

„Deşi lumea democratică pu- 
sese mari nădejdi în buna credinţă a 
Patriarhului Justinian, prin comporta- 
rea de după alegerea sa ca Patriarh, 
a izbutit să dezamăgească pe toţi cei 
care l-au sprijinit. Ca Arhiereu Vicar 
şi apoi ca Mitropolit, a fost pe linie 
democratică, schimbarea de front 
a făcut-o abia după alegerea sa ca 
Patriarh. Atitudinea sa prezentă este 
absolut incorectă, atât din punct de 
vedere politic, cât şi din punct de ve- 
dere material, jucând pe două tablouri. 
Politic, Patriarhul Justinian prigoneşte 
pe toti preoţii care au făcut şi fac po- 
litică alături de partidele democratice. 
Indepărtează pe preoții atasati politicii 
democratice, pentru ca regimul să 
creadă că numai el este singurul om 
din Biserică cu sentimente adânc 
democrate. A uneltit şi mai unelteşte 
prin toate mijloacele ca Arhimandritul 
Valerian Zaharia şi Arhiereul Emilian 
Antal să nu poată intra în Episcopat, 
pentru ca singur să fie ierarh democrat 
şi regimul să nu poată lucra cu alte 
persoane. Uzând de poziţia importan- 
tă pe care o are, a manevrat de aşa 
manieră încât nu s-au desfiinţat toate 
organizaţiile preotesti şi sindicatul, 
pentru ca preoţii să nu poată face po- 
litică şi deci să nu aibă cui se plânge 
de măsurile lui abuzive şi despotice. 
Intenţionează să facă din preotime o 
masă de oameni ascultători numai de 


el, pentru ca de la adăpostul masei 
preotesti să poată trata cu Partidul de 
la egal la egal, lucru absolut periculos 
pentru desfăşurarea vieţii religioase 
din Republică şi străin spiritului Orto- 
doxiei, care s-a împotrivit întotdeauna 
tendințelor cezaro-papiste ale Mitropo- 
litilor şi Patriarhilor”. 

Mai târziu, în 6 octombrie 1958, 
sub semnătura temutului Ministru de 
Interne Al. Drăghici, se întocmeşte un 
„Referat al D.G. S.S. despre activitatea 
contrarevoluţionară din cadrul mă- 
năstirilor în cursul anului 1958”. Bine 
informaţi, despre Patriarhul Justinian 
se spune: „In urma transformărilor 
revoluţionare din țara noastră, anu- 
mite elemente aparţinând claselor 
exploatatoare sau foste în serviciul 
acestora, nemaivăzând alte posibilităţi 
de viaţă, conformă cu concepţia lor, în 
noua societate, precum şi elemente 
dezorientate şi bigote din rândurile 
țărănimii s-au îndreptat spre mănăstiri. 
Folosind acest fenomen, conducerea 
actuală a B.O.R,, în loc să-i facă faţă 
cu prudenţă, l-a acceptat, făcând din 
problema organizării vieţii monahale 
una din preocupările cele mai de 
seamă. Această acţiune este «iniţiată 
şi condusă direct de Patriarh» (revista 
B.O.R., 1953, p. 458), care de altfel 
ține să sublinieze deseori că «Biserica 
noastră are cele mai mari mănăstiri 
din lumea bisericii creştine» (revista 
B.O.R., 1953, p. 967). In concepția 
Patriarhului mănăstirile trebuie să fie 
«ca un far care luminează în mijlocul 
mării drumul corăbiilor» (Justinian, 
Pilde şi Indemnuri, p. 97). El pune 
accentul pe «organizarea unei vieți 
duhovniceşti temeinice» în mănăstiri 
şi pe «rolul de misionari» al călugărilor 
şi cälugäritelor (Justinian, Pilde şi 
Indemnuri, p. 97). 

Seminariile monahale au ca 
scop pregătirea unei „elite călugă- 
reşti” şi organizarea lor (înscrisă şi în 
statutul bisericii), face parte dintr-un 
plan care tinde să redea mănăstirilor 
„rolul şi rostul lor de odinioară” (revis- 
ta B.O.R., 1951, p. 394-395). 

Patriarhul a acordat şi acordă 
o atenţie deosebită cultivării intense 
a unui spirit mistic între călugării şi 
călugărițele din ţara noastră, prin 
seminariile monahale şi Institutele 

teologice. Dacă până la instalarea ac- 
tualului Patriarh seminariile monahale 
erau frecventate de cca 90 călugări şi 
călugăriţe, iar Institutele teologice de 
numai 3-4 călugări, după aceea, situ- 
atia s-a schimbat radical, ea prezen- 
tându-se în momentul de faţă astfel: 

— La seminarul monahal Agapia 
frecventează 53 călugăriţe; 

— La seminarul monahal Horezu 
frecventează 70 călugăriţe; 

— La şcoala de cântăreţi biseri- 
cesti Neamţ frecventează 20 călugări. 

Aceasta înseamnă că numă- 
rul călugărilor şi cälugäritelor, care 
frecventează şcolile monahale sau 
similare lor, este de 143, deci, o dată 
şi jumătate faţă de numărul existent 
în perioada 1941-1948. 

In afară de aceştia, Institutul 
Teologic din Bucureşti este frecventat 
de 21 călugărițe şi 30 călugări, iar 5 
călugări frecventează cursurile ma- 
gisteriului (pentru a-şi lua doctoratul 
în Teologie). 

Paralel cu aceasta, pentru 
masele de călugări s-au înfiinţat în 
mănăstiri şcoli elementare de 7 ani, 
şcoli în care predomină educaţia 
mistică. Ceea ce este interesant, 
este faptul că, cultivarea intensă a 
acestei „armate negre” a călugărilor 
şi cälugäritelor — nu este făcută şi nici 
utilizată pentru combaterea sectelor 
(cum ar fi fost firesc)” (p. 322-323). 

lerarhi de real prestigiu sunt 
urmăriţi îndeaproape de organele de 
Securitate şi sub etichetarea de „legi- 
onar”, deosebit de gravă sub raportul 
Codului penal al vremii, era inclusă 
activitatea acestora, ostilă regimului 
de ocupaţie comunistă. Membrii cele- 
brului „Rug Aprins” de la Mănăstirea 
Antim din Bucureşti (Sandu Tudor, 
Alexandru Mironescu, teologul An- 
tonie Plămădeală, viitor mitropolit al 
Ardealului, Dumitru Stăniloae, Radu 
Gyr, mitropoliţii Nicolae Bălan, Firmi- 
lian Marin, Justin Moisescu, arhiepi- 
scopul Antim Nica, Nicolae Popovici, 
arhimanariţii Cleopa şi Sofian Boghiu 
etc. sunt prezenţi în numeroase note 
sau rapoarte ale Securităţii. 

Bartolomeu Anania, implicat în 
manifestările studenţeşti proromâneşti 
din Clujul universitar al anului 1946, 
arestat şi condamnat de mai multe 


ori, adus de Justinian la Patriarhie 
spre a-l apăra de prigoana organelor 
politice, „nu-şi ascunde nici în pre- 
zent atitudinea duşmănoasă faţă de 
regim” (Nota din 4 octombrie 1949, 
p. 155), „a sprijinit moraliceste şi ma- 
terialiceşte o serie de legionari, printre 
care şi legionarul Radu Gyr, după ce 
acesta a ieşit din închisoare” (Rapor- 
tul D.G.S.S. din 6 octombrie 1958, 
semnat de Al. Drăghici, p. 323). Nota 
din 10 decembrie 1958, care a dus la 
arestarea sa, este un dur rechizitoriu 
al Securităţii la adresa lui Bartolomeu 
Anania: „a dus o intensă activitate de 
agitaţie contrarevoluţionară şi de defăi- 
mare a regimului democrat popular din 
R.P.R?” (p. 343), acuzat de ascultare 
„a posturilor de radio imperialiste şi 
răspândirea de zvonuri tendentioase”, 
că a organizat simpozioane în cadrul 
cărora „se prezentau scrieri cu conţinut 
mistico-naţionalist' (p. 343). lată deci 
ce înțelegeau atunci organele de secu- 
ritate prin activitate legionară: activitate 
„cu conţinut mistico-nationalist”. 

Organele Inspectoratului de 
Siguranţă semnalează la 11 de- 
cembrie 1948, că „Firmilian Marin 
al Craiovei a trimis în toată Oltenia 
preoţi şi misionari pentru a difuza şi 
vinde calendarul religios pe 1949 şi 
cu scopul de a «ţine trează flacăra 
credinței româneşti». Firmilian Marin 
încurajează tendinţele mistice şi ob- 
scurantiste ale călugărilor din raza 
eparhiei sale” (p. 101). 

Dintr-o altă Notă, din 30 august 
1949, aflăm că Firmilian „duce o in- 
tensă propagandă contra actualului 
regim, exprimându-se pretutindeni 
că astăzi avem în ţară un regim de 
teroare comunistă, care se va prăbuşi 
cât mai curând, la intervenţia forțelor 
opuse” (p. 145). 

Raportul ministrului Al. Drăghici, 
din 6 octombrie 1958, consemnează 
faptul că Firmilian a dat sume im- 
portante pentru Ajutorul Legionar şi 
că „a avut cunoştinţă de faptul că în 
mănăstirile de pe raza Mitropoliei sale 
sunt găzduiţi ilegal fugari şi sprijiniți 
materialiceste” (p. 328). 

Deşi tânăr student, nu scapă 
din vizorul Securităţii nici Nestor Vor- 
nicescu (1927-2000), mitropolitul de 
mai târziu al Olteniei. Urmărit fiind că- 

lugărul Gr. Cobzaru de la mănăstirea 
Podul Coşnei pentru „manifestările 
duşmănoase ale acestuia”, informa- 
torul a reuşit să descopere, în 1953, 
că acest călugăr „primeşte vizite din 
partea lui Nestor Vornicescu, student 
al Institutului Teologic din Bucureşti, 
element suspect pentru Securitate”, 
aşa cum se menţionează în „Refe- 
ratul privind mănăstirile şi schiturile 
ortodoxe de pe teritoriul R.P.R. şi 
starea muncii informativ-operative în 
aceste obiective”, întocmit de Minis- 
terul Afacerilor Interne (p. 300). 

Actualul Patriarh al B.O.R., 
P.F. Teoctist, a devenit „obiectiv” pen- 
tru Securitate încă din ianuarie 1947, 
pentru relaţiile sale cu greco-catolicii 
şi cu monseniorul romano-catolic Vla- 
dimir Ghika, pentru „legături suspecte” 
cu oamenii ostili regimului politic insta- 
urat în ţară cu tancurile sovietice. Se 
recomandă ca în Sinod să fie introduşi 
ierarhi „strict verificaţi politiceşte”, dar 
„în nici un caz să nu fie lăsaţi Teoctist 
Aräpasu şi Antim Nica a gira aceste 
eparhii, întrucât au făcut numai greşeli 
pe linie politică, cât timp au avut răs- 
punderea conducerii acestor eparhii” 
(p. 231). Cu toate acestea, Patriarhul 
Justinian îl promovează, devenind 
unul dintre ierarhii bisericeşti care, 
alături de Patriarh, s-a opus imixtiunii 
politicului în viaţa religioasă. 

Ca membru în Cabinetul Patri- 
arhal, alături de episcopul vicar Antim 
Nica, bibliotecarul Bartolomeu Anania, 
teologul Andrei Scrima, Teoctist este 
acuzat, la cel mai înalt nivel politie- 
nesc, de însuşi Ministrul de Interne ge- 
neral-colonel Al. Drăghici, în Referatul 
din 6 octombrie privind „activitatea 
contrarevoluţionară din cadrul mănăs- 
tirilor în cursul anului 1958”. 

„In general, nu se vede din 
partea conducerii Bisericii Ortodoxe 
dorința sinceră de a remedia ac- 
tuala stare de lucruri. Dacă uneori 
a semnalat organelor competente 
activitatea duşmănoasă desfăşurată 
în unele mănăstiri (cum a fost aceea 
de la mănăstirile Tudor Vladimirescu 
şi Sihăstria), conducerea Bisericii nu 
a făcut acest lucru decât în momentul 
în care acestea loveau în autoritatea 
bisericească, cu toate că activitatea 
duşmănoasă din mănăstirile sus-men- 


tionate era bine cunoscută conducerii 
bisericeşti cu mult timp înainte. 
Justificându-le ca pe o necesi- 
tate socială şi îmbrăcându-le abil în 
haină democratică, măsurile luate de 
conducerea Bisericii au fost îndrepta- 
te spre extinderea şi înviorarea vieții 
mănăstirilor de care în bună parte are 
cunoştinţă. Atitudinea Patriarhului în 
această problemă este în bună măsură 
rezultatul influenţei exercitate asupra sa 
de elementele de care s-a înconjurat. 
Sub acest aspect însă, trebuie 
menţionat faptul că, de la venirea sa la 
conducerea Bisericii Ortodoxe, Patriar- 
hula acţionat în mod sistematic pe linia 
înlăturării elementelor cunoscute ca 
progresiste şi promovării elementelor 
celor mai reacționare din rândul cleru- 
lui, în special a legionarilor. S-a ajuns 
ca la Cabinetul Patriarhal, în rândul 
consilierilor Patriarhului, ca şi în alte 
posturi de răspundere, numărul ele- 
mentelor reacționare să fie covârșitor. 
Astfel, la Cabinetul Patriarhal au 
fost aduşi numai legionari: Episcopii Vi- 
cari Antim Nica şi Teoctist Arăpaşu, bi- 
bliotecarul Palatului Patriarhal Anania 
Bartolomeu (arestat), ajutorul acestuia 
Scrima Andrei trimis de Patriarh în India 
pentru studii si care, din datele pe care 
le detinem, rezultă că nu se va mai în- 
toarce în ţară, Cazacu Nitisor, secretarul 
Cabinetului patriarhal” (p. 330). 
Documentele din acest volum 
certifică, fără tăgadă, că Biserica Or- 
todoxă Română, prin conducerea ei, 
şi-a dovedit rolul de biserică naţională 
fiind un factor major de rezistenţă a 
poporului român, confirmând pe deplin 
sintagma „unde-i turma, acolo-i şi păs- 
torul”. Cartea demonstrează, totodată, 
că aşa-zisul „colaboraţionism” al ierar- 
hilor bisericii ortodoxe este o etichetă 
reactualizată în anii postdecembrişti de 
nostalgicii antinationalisti şi internatio- 
nalişti pe principiul: „Hoţii strigă: hoţii!”. 
Lucrarea constituie, cum mentio- 
nează Mihai Ungheanu în „Introduce- 
re”, „o mină de aur pentru istoriografia 
română, pentru istoriografia Bisericii. 
E sigur că despre Biserica Ortodoxă 
Română altfel se va vorbi după pu- 
blicarea lor’, adică şi a următoarelor 
volume, strict necesare pentru o do- 
cumentată istorie a Bisericii Ortodoxe 
Române sub comunism. 

Dumitru CRUDU 


DE LA APOLLINAIRE LA PROLETCULTISM 


Eleonora Hotineanu este o cunoscută traducătoare, din română în fran- 
ceză, a literaturii de ultimă oră care se face în Republica Moldova. O recentă 
realizare a sa în acest domeniu o constituie nişte transpuneri în franceză din 
poezia lui Nicolae Popa. Eleonora Hotineanu a selectat un ciclu de versuri din 
cartea Lunaticul Nopţii Scitice. Traduse, textele lui Nicolae Popa au apărut 
în prestigioasa revistă Europa, redactată de un grup de scriitori din Paris, mulţi 
dintre ei, nume sonore ale culturii franceze contemporane. 

Nu de mult, Eleonora Hotineanu a debutat într-o nouă calitate: de istoric 
literar. Distinsa doamnă a publicat volumul Lirica interbelică din Basarabia 
şi poezia franceză modernă, o culegere de eseuri, însoţită şi de o antologie 
poetică, ce a văzut lumina tiparului la Editura Athos din Bucureşti. Lucrînd la 
această carte, autoarea a întîlnit nenumărate obstacole, despre care aflăm din 
prefața cărţii. Despre ce e vorba? Multe publicaţii din perioada interbelică au dis- 
părut sau au devenit raritäti bibliografice. Pentru a le găsi, Eleonora Hotineanu a 
depus eforturi uriaşe. Dar „chinurile” ei nu s-au redus la aceasta. Cea mai gravă” 
şi „curioasă” problemă cu care s-a confruntat dna Eleonora Hotineanu a fost 
aceea că mulţi poeţi basarabeni, în urma schimbării regimului politic, în 1940, şi 
apoi după cel de-al doilea război mondial, şi-au „redactat” unele dintre creaţiile 
lor din perioada interbelică. Este cazul poeţilor Nicolai Costenco şi Bogdan Istru, 
care şi-au adaptat poeziile scrise în anii '30-'40 la realităţile sovietice, eliminînd 
din ele elementul avangardist. Autoarea a depăşit însă aceste inconveniente 
reuşind să restabilească sursa iniţială. Pentru aceasta, a consultat 12 cotidiene 
şi 9 hebdomadare ce au existat între anii 1918 şi 1940 în Basarabia, dar mai 
ales publicaţiile periodice care au avut viaţa cea mai lungă: Viaţa Basarabiei, 
Cuget moldovenesc, Pagini basarabene, Bugeacul şi Itinerar. 

La lectura cărții, virtualii cititori vor avea mari surprize: Lirica interbelică 
din Basarabia şi poezia franceză modernă scoate în evidenţă faptul că nu- 
merosi scriitori de-ai noştri au trăit în două lumi diferite, îmbrăţişînd cu acelaşi 
entuziasm idealuri total opuse. O parte din creatorii prezenţi la apel în anii '30, 
admiratori ai valorilor literare europene, atunci cînd s-a schimbat regimul po- 
litic în Basarabia, au renunţat la acestea, devenind aproape că peste noapte 
promotori ai „realismului socialist”. 

Cititorul va descoperi cu stupoare că mulţi scriitori basarabeni, cunoscuţi 
ca fiind nişte proletcultişti declaraţi şi inveterati, în perioada interbelică au fost 
nişte poeţi moderni, şi, preocupaţi de înnoirea literaturii noastre, cultivau spiritul 
avangardei. Bogdan Istru este un exemplu sugestiv, în acest sens. Cine şi-ar fi 
putut imagina că acest promotor al proletcultismului din R.S.S.M,, în anii '30- 
'40 era un poet elevat şi un fin teoretician al artei moderne? Articolul său De 
la Apollinaire la Camil Petrescu ne demonstrează clar: el nu numai că era la 
curent cu ultimele realizări literare din acele vremuri, dar se developa şi ca un 
susţinător al acestora, manifestîndu-se şi ca un “cultivator” de poezie modernă. 
In acea perioadă, Bogdan Istru fusese unul dintre cei mai ferventi promotori ai 
valorilor culturale autentice. Intrebarea este: cum s-a întîmplat că asemenea 
scriitori cu o largă deschidere europeană au ajuns să slujească „idealurile” unui 
regim totalitar? Oare cum s-a putut produce această metamorfoză? 

Compromisurile ideologice pe care le-au făcut unii — poate multi — literați 
sub regimul sovietic le-au afectat şi literatura pe care au scris-o. Ei nu numai că 
şi-au redactat textele scrise în anii '30-40, dar au mai produs şi mostre odioase 

de „realism socialist”. Dacă în anii '30-'40 acelaşi Bogdan Istru era o speranţă 
a literaturii române, apoi doar peste un deceniu şi-a ratat harul scriitoricesc. 
Concluzia ce se impune este că nu poţi să fii un scriitor bun şi, în acelaşi timp, 
să cochetezi cu regimurile autoritare, cu cel sovietic în cazul nostru. 

Au existat însă şi condeieri care nu au făcut compromisuri politice şi/sau 
(i)morale în perioada postbelică. Unul dintre ei a fost George Meniuc. Eleonora 
Hotineanu susţine că acest maestru al cuvîntului a sesizat contradictia şi discre- 
panta dintre idealul artistului modern şi canoanele ideologiei comuniste. Poetul 
a militat, într-o perioadă istorică vitregă, pentru o artă autentică, compatibilă 
cu valorile culturii europene. Dar scriitori ca George Meniuc pot fi numărați 
pe degete, ne sugerează autoarea volumului de eseuri la care ne-am referit. 


ÎN CĂUTAREA UNUI LIMBAJ POTRIVIT 
PENTRU A VORBI DESPRE SACRALITATE 


Căutarea semnelor sacralitätii este tema centrală a poeziei lui Emilian 
Galaicu-Păun în volumele Cel bătut îl duce pe cel nebătut si Levitaţii dea- 
supra hăului, volume care l-au impus ca pe unul dintre cei mai importanţi poeţi 
postmoderni din spaţiul românesc. lată concluzia la care ajunge Ana Bantoş în 
cartea Dinamica sacrului în poezia basarabeană contemporană, apărută 
la Editura Fundaţiei Culturale Române. Criticul literar, conf. univ. dr. Ana Ban- 
toş, consideră că „această căutare atinge în poezia lui Emilian Galaicu-Păun 
tensiunea unui raport religios”. Poetul din Chişinău, la fel ca şi colegii săi din 
România, caută semnele sacralitätii în cotidian, în banalitatea de zi cu zi şi în 
profan. Spre deosebire însă de mulţi, Jertfa ispăşitoare a lui lisus este proiectată 
într-un context anumit, fiind asimilată sacrificiului poporului român din decembrie 
1989. Emilian Galaicu-Păun o identifică în felul următor: „larna era de Crăciun 
o promisiune a desprimăvărării / prin luturi, prin apele adînci ca bulbucii de 
aer colindelor morţilor de sub pămînt răzbăteau/ sub Timişoara sub Jiu sub 
Braşov/ Bucuraţi-vă Naşterea Domnului se contopeşte cu Invierea.” Plecînd 
de la o slujbă de pomenire a victimelor revoluţiei, Emilian Galaicu-Păun ajunge 
să vorbească despre răstignirea şi Invierea Mîntuitorului. Ana Bantoş observă 
că această suprapunere a istoricului şi religiosului, a violenţei şi non-violentei 
este partea rezistentă a poeziei lui Emilian Galaicu-Păun. Autoarea Dinamicii... 
citeşte poezia lui Emilian Galaicu-Păun prin prisma teoriei lui Mircea Eliade, 
conform căreia sacrul se ascunde în profan. Poezia sa validează un asemenea 
tip de lectură pentru că poetul nostru descoperă semnele sacralitätii peste tot, 
chiar şi într-o farmacie: „Dumnezeu este un somnifer dizolvat în ceruri”. Dar şi 
într-un ceas fixat pe perete, acele căruia sînt „Crist şi luda”. 

Această căutare a atributelor divinității în cotidian are în ea ceva tragic. Dar, 
aşa cum ar spune Rene Girard, citat de Ana Bantoş, această tragedie este una 
a imposibilității tragicului. Criticul face şi un inventar al imaginarului lui Emilian 
Galaicu-Păun: Trupul lui lisus Hristos de pe cruce este comparat cu mierea de 
albine sau cu roua ce cade în zorii zilei, iar cerul ajunge să fie o horă, o cină de 
taină sau un inel de aur sîngerînd pe deget. Acest imaginar, afirmă Ana Bantoş 
citîndu-l pe criticul Alexandru Cistelecan, trădează o imensă sete de revelaţie. 

Postmodernismul lui Emilian Galaicu-Păun, deşi religios ca factură, are 
ceva special: căutarea semnelor sacralităţii nu se mai vrea finalizată. Altfel spus, 
poetul nu vrea neapărat să-l găsească pe Dumnezeu, ci să găsească un limbaj 
potrivit în care să poată vorbi despre sacralitate. lată o altă concluzie, la care 
ajunge Ana Bantoş în această carte de dreaptă, nepărtinitoare analiză critică, 
zidită pe trei piloni ca o Sfîntă Treime: Sacrul, Dinamica, Poezia basarabeană. 

„AJUNGI SĂ URĂŞTI ACESTE LUCRURI” 


Dicţionarul de simboluri literare al lui Michael Ferber, tradus de Florin 
Sicoe şi publicat relativ recent de Editura Cartier din Chişinău, cuprinde istoria 
constituirii şi impunerii a 175 de simboluri, începînd cu primele apariţii în Ve- 
chiul Testament şi terminînd cu ultimele lor manifestări în literatura modernă. 
M. Ferber arată mai întîi de toate felul cum a ajuns un oarecare semn lingvistic 
să fie un simbol literar. El descrie evoluţia simbolurilor în timp, punctînd trans- 
formările pe care acestea le-au suferit. Ferindu-se să dea definiţii şi evitînd să 
tragă concluzii, M. Ferber narează istoria unui sau altui simbol ca şi cum ar 
vorbi despre istoria unui... stat, de exemplu. Nu-i scapă nimic: nici perioada 
de germinare, de înflorire, dar nici cea de declin. Metoda sa de lucru este a 
unui observator neutru care nu se implică deloc în descrierea evenimentelor 
lingvistico-literare. Le lasă pe acestea să se releve singure, el înşiruind mai 
degrabă exemple şi fapte decit adagii şi sentinţe. 

Cum oare, se întreabă M. Ferber, un banal cuvînt ca anotimpurile, bună- 
oară, a devenit un simbol literar? Punerea acestei probleme i-ar putea surprinde 
pe foarte mulţi, deoarece simbolistica anotimpurilor este în fond una banală, 
iar semnificaţia ei e cunoscută de toată lumea. Nu este om care să nu ştie că 
anotimpurile semnifică vîrstele vieţii omeneşti. Astăzi, acest simbol este un bun 
comun. M. Ferber însă încearcă să vadă nu felul cum s-a banalizat simbolul no- 
minalizat, ci cum a apărut şi s-a consolidat ca simbol. Privit în acest mod istoric, 
simbolul anotimpurilor este deosebit de spectaculos. La început, ne spune autorul 
Dicţionarului, lumea distingea numai două anotimpuri: iarna şi vara. Poetul grec 
Alcman este primul care a vorbit de cele patru anotimpuri, iar poetul latin Ovidiu a 
fost cel dintîi care le-a asimilat etapelor vieţii omeneşti. La acea oră, descoperirea 
era epocală. Comparatia era proaspătă şi autentică şi avea o mare greutate în 
poemul Metamorfozele. Dacă ignorăm acest lucru şi-l privim pe Ovidiu cu ochii 
unui cititor de astăzi, plictisit de asemenea asociere frecventă, nu vom înţelege 
niciodată resorturile profunde ale poeziei sale. M. Ferber încearcă însă să absolve 
poezia lui Ovidiu de acuza de banalitate, lecturînd-o cu ochii unui trăitor din acele 
vremuri, pentru care asocierea anotimpurilor cu vîrstele vieţii omeneşti era nouă 
şi şocantă. Observatia este deosebit de importantă atunci cînd ne apropiem de 
literatura antică sau de cea din epoca medievală. 

Un alt fapt, la care ne atrage atenţia M. Ferber vizează semnificaţiile 
contradictorii ale simbolurilor. Albina în Vechiul Testament reprezintă oştirea 
duşmană, iar în literatura Greciei Antice albina semnifică graţia divină. Dacă 
nu cunoaştem aceste aspecte, am putea interpreta greşit o operă sau alta din 
acea perioadă. Cît priveşte istoria simbolului, în interiorul său s-a dus perma- 
nent o luptă, s-au ciocnit mereu sensurile opuse ce le conţinea, fără ca ele să 
se contopească vreodată. Există însă cazuri cînd semnificaţii contradictorii se 
contopesc, totuşi, formînd un corp comun, pe care M. Ferber îl numeşte corpul 
metafizic al simbolului. Aşa s-a întîmplat, de pildă, cu noţiunea a/bastru, ce 
semnifică atît izbăvire, cît şi tristeţe, chiar doliu. 

Precum am menţionat deja, M. Ferber este interesat nu numai de originea şi 
de „ascensiunea” simbolurilor, ci şi de declinul acestora. Cercetătorul observă că, 
uneori, din cauza folosirii excesive a simbolurilor, multe dintre ele s-au banali- 
zat, ajungînd să nu ne mai spună nimic. Simbolul rouă este una dintre aceste 
“jertfe”, el fiind utilizat astăzi în literatura modernă, dar cu o conotaţie ironică. 
In acest sens, M. Ferber îl citează pe W. Stivens: „Cîţi bărbaţi au imitat roua 
pentru nasturi / cîte femei s-au acoperit de rouă cu ochi / de rouă cu pietre / 
de rouă cu / lanţuri de rouă capete ale celor mai înflorite flori / înrourate de cea 
mai înrourată / rouă/. Ajungi să urăşti aceste lucruri.” 

Descifrati, dragi prieteni, simbolurile. Citiţi literatura simbolurilor. Sau, cel putin, 
acest captivant Dicţionar de simboluri literare, în care colectivul Cartier a investit 
nu numai bani, dar şi speranţa că lucrarea lor îşi va găsi neapărat destinatarul. 

Lilia TRINCĂ 


ETIMOLOGIA 
POPULARA - MIJLOC 
DE MOTIVARE 

A ARHAISMELOR 

DIN STRUCTURA UNOR 
FRAZEOLOGISME 


Vorbitorii manifestă în perma- 
nenţă tendinţa de a îngloba fiecare 
cuvînt, mai ales din cele inaccesibile 
sau puţin inteligibile, într-o familie 
lexicală cunoscută şi de a-l lega de 
alte cuvinte din limbă. Posedînd, 
într-adevăr, un „instinct etimologic” 
[1, 31-32], vorbitorii, în tendinţa lor 
către ordine, claritate şi motivare a 
semnelor linguale, „încearcă să-şi 
lămurească anumite cuvinte, noi sau 
învechite, rare sau izolate în limbă, 
cu un sens neclar sau cu o formă 
insolită, în general insuficient cunos- 
cute sau, pur şi simplu, susceptibile 
de o interpretare prin falsă asociaţie 
etimologică” [2, 206]. Acest fenomen 
e cunoscut în literatura de specialitate 
sub numele de etimologie popularäi. 

Prin etimologie populară întele- 
gem, aşadar, „fenomenul prin care su- 
biectul vorbitor, bazîndu-se pe o serie 
de asemănări sau asocieri superficiale, 
alătură în mod spontan o formă lexicală 
(cuvînt) de o altă faţă de care nu este 
direct legată genetic” [3, 191]. 

Menţionăm că etimologia popu- 
lară este atestată în toate limbile, lăs- 
îndu-şi amprenta şi privind elementele 
componente ale frazeologismelor. Or, 
frazeologismele constituie un inepui- 
zabil tezaur al gîndirii, al observaţiei 
şi al experienţei poporului, acumulat 
veacuri de-a rîndul. Aceste nestemate 
ale inteligenţei si simţirii unui întreg 
neam s-au „cristalizat pe parcursul 
secolelor şi, ca rezultat al „pietrificării” 
lor, pot conserva în structură şi unităţi 
lexicale învechite, forme şi sensuri 
arhaizante. Astfel de cuvinte, necu- 


noscute şi deci lipsite de semnificaţii 
pentru majoritatea vorbitorilor, sînt, de 
regulă, evitate în vorbirea obişnuită. 
Cînd evitarea însă este imposibilă, 
mai ales în cazul în care termenii daţi 
sînt elemente constitutive ale unor 
sintagme fixe, de mult „solidificate”, 
atunci aceşti termeni sînt adaptati 
formal sau, mai bine zis, substituiti 
prin alţii cu o poziţie certă în limbă. Mai 
mult decit atit, unităţile lexicale ieşite de 
mult din uz, nefiind cunoscute de cea 
mai mare parte a vorbitorilor sau, cel 
puţin, neclare pentru ea, „tulbură” ima- 
ginea ce stă la baza expresiei. Faptul 
dat implică necesitatea de intervenţie 
a etimologiei populare, a cărei menire 
constă tocmai în a restabili imaginea 
şi motivarea pierdută. In aşa fel, fiind 
vechi documente istorice, unele fra- 
zeologisme conţin astfel de imagini 
refăcute printr-un proces de etimologie 
populară. 

In studiul de faţă ne propunem 
să examinăm fenomenele de etimolo- 
gie populară declanşate ca rezultat al 
dorinţei de motivare, dezambiguizare 
a arhaismelor lexicale din structura 
frazeologismelor. Examinarea am 
efectuat-o conform modelului propus 
de Th. Hristea, ce are în vedere rela- 
tiile de ordin formal şi semantic care 
există între elementul indus şi cel 
inductor (a se vedea [2, 212-240]. 

|. La început ne va preocupa cel 
mai răspîndit tip de etimologie popu- 
lară produs cu un element component 
al frazeologismului, cînd „între cei doi 
termeni ai fenomenului există numai 
raporturi de natură formală, care 
merg de la vaga similitudine fonetică 
pînă la omonimie” [ibidem, 212]. 

Pentru producerea fenomenului 
de etimologie populară, similitudinile 
de ordin fonetic sînt de o importanţă 
primordială, iar confuziile paronimice 
sînt principalii factori ce facilitează 
declanşarea ei. Cu timpul, elementul 
inductor se substituie celui indus şi din 
paronime, cum erau iniţial, unităţile 
lexicale în cauză devin omonime, iar 
uzul general şi norma literară le acor- 
dă girul. Intrucft substituirea a avut 
loc prin acţionarea formei materiale 
a cuvîntului, vorbitorii, în tendinţa de 

a scăpa de caracterul nemotivat al 
semnului lingvistic, întreprind tentativa 
de a pune de acord, cel puţin parţial, 
forma cu conţinutul, în felul acesta 
realizîndu-se o relativă motivare a 
semnului. De fapt, în majoritatea 
cazurilor, se întîmplă ca numai după 
producerea etimologiei populare şi 
consacrarea fenomenului de către uz 
(eventual şi înglobarea unui cuvînt 
într-o familie complet străină), vorbito- 
rii, neapărat, tind să reliefeze anumite 
afinități semantice între cei doi termeni 
ai etimologiei populares. „Dacă totuşi 
avem impresia că putem descoperi afi- 
nitäti semantice chiar şi în asemenea 
cazuri, consideră Th. Hristea, aceasta 
se întîmplă numai pentru că ţinem cu 
orice preţ să-i descoperim fenome- 
nului un substrat logic, care, de cele 
mai multe ori, nu există” [ibidem, 215]. 
Expresiile examinate, în cele ce ur- 
mează, dovedesc cu prisosinţă acest 
fapt“. Frazeologismul (a nu avea) nici 
în clin, nici în mînecă (cu cineva), 
cu accepţia de „a nu avea nimic în 
comun, nici un amestec, nici o legă- 
tură cu cineva”, este atribuit, de către 
majoritatea cercetătorilor, limbajului 
croitorilor. Si, la prima vedere, faptul 
este motivat: clinul este „o bucată de 
pînză sau stofă, în formă triunghiulară, 
ce se pune la diverse părţi ale cămăşii 
sau ale hainei”, iar mînecă — „partea 
îmbrăcămintei ce acoperă braţul”. 
Aşadar, prezenţa clinului şi a mînecii în 
această formulă se justifică. Rämîne 
nejustificată însă legătura logică între 
noţiunile pe care cele două lexeme 
le comunică şi sensul expresiei, deşi 
au existat lingvişti care i-au găsit ex- 
plicarea în moda vestimentară a sec. 
al XI-lea". 

Explicarea justă, în opinia noas- 
tră, o face V. Eftimiu care consideră 
că forma originară a expresiei a fost 
(a nu avea) nici în clin, nici în mînec, 
unde clin avea înţelesul învechit de 
„pantă pe care coboară carul” (sens 
neînregistrat de dicţionar, iar mînec 
însemna „urcuşul, acolo unde ţăranul 
îşi mînă boii sau caii” (a se vedea [6, 
153]). O dată cu dispariţia din uzul 
curent a termenului mînec şi interpre- 
tarea termenului clin drept „bucată de 


pînză folosită la confecţii”, vorbitorii, 
etimologia populară, modifică forma 
mînec prin cea de mînecă (în aşa fel, 
motivînd-o semantic). 

Astfel, frazeologismul, atribuit 
limbajului croitorilor, deşi nu are — ca 
să zicem aşa — nici în clin, nici în 
miînecă (totuşi minecä) cu sfera îm- 
brăcămintei, este atestat în operele 
clasicilor literaturii noastre: Fläcäii nu 
vroiau să aibă cu dinsul nici în clin, 
nici în mînecă (M. Sadoveanu); Tata 
mi-a dat în grijă, cînd am pornit de 
acasă, ca să mă feresc de omul roş, 
iară mai ales de cel spin, cît oi putea; 
să n-am de-a face cu dinsii nici în 
clin, nici în mînecă... (|. Creangă). 

De regulă, frazeologismul a 
umbla creangă, adică „a umbla fără 
rost, ca o haimana”, îl descoperim în 
dicţionare în articolul lexicografic al 
cuvîntului creangă. Rămînem con- 
trariati însă din moment ce relevăm 
că expresia este ataşată sensului de 
bază al cuvîntului creangă — „ramură 
a unui copac, cracă”. Intrebarea care 
ne apare, în fond firesc, e ce au în co- 
mun? Explicaţia o putem găsi dacă ne 
referim şi la varianta expresiei date a 
umbla cranga. In viziunea lui Al. Graur 
şi a lui V. Bogrea, a umbla cranga si- 
nonimizează cu a umbla craina (altfel 
zis, a bate laturile, a umbla marginea, 
a bate berbunca, a umbla sambura) 
[7, 91-93; 8, 214]. Paralela făcută 
între aceste două expresii a permis 
cercetătorilor să releve că lexemul 
creangă (var. crangă) este de fapt 
unul remodelat din ruteanul granga 
cu semnificaţia de „graniţă” (la fel 
ca şi craina < rut. craină “margine, 
tară de margine”) [9, 61]. Datorită 
apropierii formale şi din necesitatea 
de a-l motiva, vorbitorii limbii române 
contemporane l-au înlocuit cu lexe- 
mul creanga [Numai un om năuc ca 
tine-i în stare să-şi prăpădească nop- 
tile, amu, aşa mosneag cum te vezi, 
umblînd creangă cu flăcăii (Galan)]. 

Frazeologismele a-şi găsi ba- 
căul „a-şi găsi «naşul» cu cineva” şi 
a nimerit orbul brăila cu accepțiunea 
„este posibil orice lucru, incredibil 
iniţial”, conţin în structura lor termeni 
ce reprezintă denumiri ale oraşelor 

româneşti. Întrebarea firească este 
de ce această prioritate toponimică: 
Bacăul şi Brăila? In cazul primului ter- 
men (Bacău) s-a găsit o interpretare. 
Bunăoară, se consideră că în acest 
mod se evocă prestigiul vameşilor, 
exagerat de exigenti, de la Bacău, 
care provocau neplăceri (prin inter- 
mediul perceperii taxelor vamale) 
călătorilor şi negustorilor. Dar de ce 
Brăila? Ambii termeni reprezintă, de 
fapt, nişte remodelări prin etimologie 
populară ale împrumuturilor din alte 
limbi, împrumuturi care s-au arhaizat. 
Aşa, de pildă, în primul frazeologism, 
conform afirmației lui Cihac, e vorba 
de o contaminare a cuvîntului Bacău 
şi a împrumutului din maghiară bakó, 
cu semnificaţia de „călău” [12, 66F. 
De aici şi sensul frazeologismului 
de „a-şi găsi călăul” [Nu-mi umbla 
cu mîta-n sac şi-mi răspunde curat, 
cum te-ntreb, c-apoi îţi găseşti Ba- 
cäu cu mine (V. Alecsandri)]. 

In cel de-al doilea frazeolo- 
gism, conform opiniei unor cercetă- 
tori, are loc o substituire de nume: 
„substantivul învechit german Brille, 
cu accepțiunea de ,ochelari”, este 
substituit de numele oraşului Brăila” 
[9, 167]. [Orbul cu întrebarea a nime- 
rit Brăila (A. Pann)]. 

II. Cel de-al doilea tip de eti- 
mologie populară, care a afectat 
un component din structura frazeo- 
logismelor, este atunci cînd cei doi 
termeni ai etimologiei populare sînt 
asemănători atît în planul formal, 
cît şi în cel semantic. In majoritatea 
cazurilor, etimologia populară are loc 
ca un fenomen inconştient, deoarece 
asociaţiile stabilite de către vorbitori 
se produc exclusiv pe baze materiale 
sau fonetice ale cuvintelor, în afara 
oricăror relaţii semantice. Produce- 
rea e facilitată însă de faptul că între 
elementul inductor şi cel indus există 
nu numai confuzie paronimică, adică 
similitudini formale (singurele obliga- 
torii), ci şi relaţii de ordin semantic. 
Precizăm totuşi că nu e vorba de nişte 
relaţii de sinonimie, fie chiar şi aproxi- 
mativă, ci numai de apartenenţa la o 
sferă semantică comună sau, pur şi 
simplu, de posibilitatea stabilirii unei 


legături logice între cei doi termeni ai 
fenomenului. Exemplele ce urmează 
sînt edificatoare în acest sens. 

In favoarea explicării termenului 
mart din frazeologismul a face (a fi, 
a rămîne) mart „a bate pe cineva la 
jocul de table, de cărţi etc.; a învinge, 
a pune în situaţia de a nu mai putea 
obiecta nimic” ca un împrumut din 
limba turcă (< mars, cuvînt ce face 
parte din termenii „tehnici” ai jocului 
de table), Th. Hristea aduce ca argu- 
ment terminologia argotică de origine 
turcească la jocurile de noroc [2, 260]. 
Turcescul mars a fost modificat fonetic 
sub influenţa numelui românesc pen- 
tru cea de-a doua zi a săptămînii (marţi 
< lat. Martis dies), de asemenea, prin 
etimologie populară (a se vedea şi [9, 
129]). Or, vorbitorii au simţit stringenta 
necesitate de a motiva un termen ne- 
utilizat, pe care nu-l mai înțelegeau 
(mars), folosindu-se de confuzia paro- 
nimică. Etimologia populară a acţionat 
asupra formei materiale a cuvîntului, 
modificîndu-i structura fonetică, însă 
nu a mers pînă la totala identificare 
formală a elementului „indus”: mar (si 
nu marţi). Deşi trebuie să menţionăm, 
în această ordine de idei, că mulţi îl 
pronunţă totuşi marţi (cu 1), ceea ce 
denotă că pentru o bună parte a vor- 
bitorilor etimologia populară a finalizat 
cu omonimizarea celor două cuvinte 
(elementul „inductor” substituindu-se 
celui ,indus”). Ne-o confirmă şi exem- 
ple din operele scriitorilor: Organe, 
fluiere, chitări... cîntau într-o unire de 
rămineau marţi cei mai buni muzicanți 
din lume (P. Ispirescu); Nu e decit un 
an... de cînd a auzit-o el făcînd marţi 
pe m-me Krauss de la opera din Paris 
(B. Şt. Delavrancea) etc. 

Trebuie să subliniem totuşi că re- 
spectiva confuzie paronimică (mars — 
marți) n-a fost unicul factor care a 
determinat declanşarea etimologiei 
populare. Pe lîngă o cvasiidentitate 
fonetică, între aceşti doi termeni exis- 
tă şi relaţii de ordin semantic. Bună- 
oară, le-a apropiat ideea de „ghinion”. 
Or, marţi, pentru cei superstitiosi, 
e o zi cu ghinion, iar un insucces, 
precum ar fi pierderea la jocul de 
table — mars — poate fi motivat, de 

pildă, fiind pus pe seama faptului că 
s-a jucat într-o zi dificilă, care aduce 
nenoroc. Pe lîngă ideea comună de 
„ghinion”, o altă nuanţă de sens care 
le apropie este că mars constituie un 
cîştig dublu, iar marţi e cea de-a doua 
zi a săptămînii (a se vedea [2, 261]). 

Deci, după cum e lesne de 
observat, asemănările formale între 
termenii etimologiei populare au fost 
dublate de similitudini semantice. 

Pentru oricine a merge (a um- 
bla, a se duce, a veni, a pleca etc.) 
pe jos sînt formulări obişnuite, de- 
semnînd „a se deplasa”. La o inves- 
tigatie mai minuțioasă şi atentă însă, 
pe jos nu prea este justificat, deoa- 
rece pe jos (adică nu pe sus) merg şi 
autovehicolul, trenul, bicicleta, căruţa, 
autobuzul etc. (cu excepţia avionului 
care zboară pe sus). In limbile roma- 
nice, pentru aceeaşi noţiune de „a se 
deplasa” se utilizează o completare 
ce ar însemna „cu piciorul”, „pe pi- 
cioare” (à pied) etc. Aparent, expresia 
românească este insolită. In realitate 
însă — a dovedit-o Al. Graur — româ- 
nescul pe jos a însemnat, de ase- 
menea, „cu piciorul”, deoarece forma 
originară (ngr. MECWS) avea această 
acceptiune (a se vedea [13, 89]). Intre 
NEWS şi pe jos a intervenit etimo- 
logia populară. Neogreaca, în afară 
de adverbul amintit, are un MEWS 
(adj.) cu semnificaţia „care merge 
cu piciorul”, „pieton” şi NEZOIIOPW 
(verb) „a merge cu piciorul” — toate în 
legătură cu Mi „picior”. In secolele 
XVIII-XIX, fiind întrebuințată atît în 
relaţiile oficiale, cît şi în cele monde- 
ne, limba greacă nouă, fireşte că la 
întrebarea pusă în grecește: „cum te 
duci (mergem) la...?” se răspundea 
uneori cu ajutorul adverbului amintit 
NECWS. Influentati de accentul 
adverbului MEÇWS pe a doua silabă 
şi ştiind, totodată, că grecii pronuntau 
pe j din cuvintele româneşti ca z, ro- 
mânii au transpus adverbul neogrec 
în pe jos” [13, 89]. In aşa fel, etimo- 
logia s-a produs, în cazul de faţă, cu 
atit mai uşor, cu cît între elementul 
indus şi cel inductor au activat, pe 
lîngă asemănările formale, şi cele de 
ordin semantic. 


În acest sens, amintim şi ex- 
presiile a da după piersic, a mîn(e)a 
porcii la jir, cînd va trece cămila prin 
urechile acului, cu un sul subţire, a 
trage cuiva un toc de bătaie, bani pe 
şină etc." 

III. În cele descrise am arătat 
că etimologia populară se poate 
produce cînd între cei doi termeni ai 
fenomenului există numai raporturi de 
natură formală sau cînd asemănărilor 
formale li se adaugă şi cele de ordin 
semantic. Deşi mult mai rare, sînt to- 
tuşi suficiente cazurile cînd etimologia 
populară se produce nu ca rezultat al 
unor afinități semantice, ci acestea din 
urmă apar ca efecte ale fenomenului 
în cauză, adică etimologia populară 
atinge sensul cuvîntului. Vom ilustra 
situaţia dată prin cîteva exemple. 

Expresia a da paiéle, de pildă, 
reprezintă, în formula lui St. Dumis- 
trăcel, o „deraiere” semantică prin 
încrucişarea accidentală a două 
cuvinte diferite cvasiidentice forma!” 
[14, 227], mai precis omografe: 
päiele — paiéle, forme de plural ale 
substantivelor pai şi paiâ. Aşadar, 
forma originară a frazeologismului 
este a da paiéle (calc după tc. paye 
vermek „a acorda stimă”) cu sensul 
de „a flata, a măguli”, unde paiä, un 
arhaism de origine turcească (paye), 
semnifică „demnitate, funcţie înaltă în 
Imperiul Otoman”. Sensul etimologic 
al frazeologismului a fost „a da un titlu 
onorific, a numi într-o slujbă”, care s-a 
extins treptat la „a măguli...” (Incep 
voroava cu paşa, Farmachi îl lăuda, 
mägulituri şi paiéle încît se putea îi 
da (citat după [9, 178])). Deoarece 
unitatea lexicală paiă, arhaizîndu-se, 
a devenit confuză pentru majoritatea 
vorbitorilor, ei au tins s-o adapteze 
formal, substituind-o cu o unitate le- 
xicală general cunoscută — pâiețle). 
Mai mult decit atît, etimologia popu- 
lară, în cazul de faţă, a modificat nu 
numai aspectul formal al cuvîntului, ci 
a contribuit şi la evoluţia conţinutului 
lui semantic. Sub influența semnifi- 
catiei frazeologismelor în care apare 
lexemul pâie (a pune paie pe foc; a 
stinge focul cu paie), se modifică şi 
accepțiunea expresiei a da paiéle 

(utilizată şi sub forma a da pâiele), 
care ajunge să semnifice „a aţiţa, a 
întărita; a ţine hangul”, ceea ce ne-o 
dovedeşte şi exemplul din opera ma- 
relui povestitor humuleştean (Încă te 
uiţi la ei, bărbate, zicea mama, şi le 
dai paiele! Aşă-i?). 

Substantivul arhaic, conservat 
regional, miraz reprezintă, de ase- 
menea, un exemplu de etimologie 
populară, ce a influenţat atît fone- 
tismul cuvîntului, cît şi semnificaţia 
lui originară („moştenire”). Fiind 
un împrumut de origine turcească 
(miras), el a pătruns în toate limbile 
balcanice (cf. bg., scr. miraz şi ngr. 
mirâsi). Ceea ce-l diferenţiază de 
termenii înrudiţi din alte limbi este 
că numai în română, prin etimologie 
populară, şi anume sub influenţa 
verbului a mira (de care e apropiat 
formal), el şi-a îmbogăţit paleta se- 
mantică cu sensul „pomină, minune, 
minunätie; ciudätenie; lucru sau 
faptă care produce mirare” (fără a-şi 
modifica forma). Anume cu acest 
sens, lexemul a rămas cristalizat în 
structura frazeologismelor: de miraz 
„minunat, straşnic”; mai mare miraz 
„spre marea mirare a tuturor” (Cu pa- 
losu-n mînă / Cu Vidra-nainte / De lua 
aminte / Ogarii-n privaz. / Mai mare 
miraz (N. Păsculescu); a fi vrednic de 
miraz „a fi vrednic de batjocură” [,Nu 
ştiu de minune sau de miraz iaste 
vreadnic” (Tichindeal)], a fi (a se 
face) de miraz „a fi (a se face) de ris”. 

În cazul lexemului cărdăşie, sub 
influenţa substantivului cfrd (< scr. 
krd), etimologia populară i-a schimbat 
atît latura materială (modificarea de 
formă fiind una uşoară, neesenţială: 
cărdăşie > cirdäsie), cît şi cea ideală, 
modificîndu-i semnificaţia originară în 
sensul unei restrîngeri, specializări 
şi „degradări” [2, 227; 15, 41]. Or, 
în timp ce ciîrdăşie avea sensul de 
„tovărăşie, asociaţie” (< tc. kardas „to- 
varăş, frate”), fără nuanţă peiorativă, 
atunci în structura frazeologismului a 
intra în cîrdăşie „a se asocia în sco- 
puri necinstite, meschine” el dezvoltă 
accepțiunea de „clică, gaşcă, înto- 


vărăşire cu scopuri condamnabile”. 
Ne asociem părerii lui Th. Hristea, 
conform căreia sensul dat al cuvîn- 
tului cîrdăşie a apărut sub influenţa 
frazeologismelor a intra în cîrd, a 
se pune în cîrd, a se băga în cîrd cu 
cineva, a căror valoare depreciativă e 
sesizată de către toţi vorbitorii. 

IV. Sfera etimologiei populare 
este mult mai largă decît am reuşit să 
ilustrăm prin analiza prezentată. Ea 
cuprinde toate asociaţiile etimologice 
inexacte pe care simţul vorbitorilor le 
stabileşte în mod inconştient. Există 
cazuri cînd etimologia populară nu 
schimbă nici forma şi nici conţinutul 
unităţii lexicale, dar care se manifestă 
totuşi prin fixarea unor false relaţii 
de înrudire între două cuvinte care 
nu au nimic în comun sub aspect 
etimologic. Astfel de „asociaţii, ine- 
xacte, din punct de vedere etimologic, 
şi fără consecinţe asupra sensului 
sau formei materiale a cuvintelor”, 
Th. Hristea le numeşte etimologii 
populare latente [2, 230]. Unul din 
aspectele cele mai importante ale ei 
o reprezintă etimologia populară prin 
atracţie omonimică, ce se stabileşte 
între două cuvinte omonime. 

Deşi, în mod obişnuit, distanţa 
între sensurile omonimelor este foarte 
mare, încît s-ar părea că apropierea 
lor este imposibilă pe baza unei sim- 
ple identități formale, totuşi bogata 
imaginaţie a vorbitorilor, dublată de 
„instinctul etimologic” (Ch. Bally), 
reuşeşte uneori să evidentieze pre- 
supuse relaţii de înrudire chiar între 
două omonime cu origini total diferite. 
Atestăm asemenea exemple şi în 
structura frazeologismelor. 

Semnificaţia frazeologismelor a 
se tine mînz (ca mînzul) de cineva şi 
a umbla de-a minzul cu accepțiunea 
„a se ţine pretutindeni după cineva, a 
nu se dezlipi, a se ţine scai de cineva” 
este bine motivată, evocînd imaginea 
„puiului iepei” care este, de obicei, 
legat de iapă, de hamul acesteia, 
pentru a nu rămîne în urmă sau a nu 
se rătăci. În felul acesta este numit, 
în mod obişnuit, copilul care stă me- 

reu lîngă mamă ori un bărbat tînăr, 
necăsătorit, care se ţine de fete şi 
de femei. Metafora ce stă la baza ex- 
presiei este transparentă şi de aceea 
nu trezeşte nici suspiciuni, nici dubii. 
Intelesul originar însă al expresiei 
este altul decît cel actual. Or, cuvîntul 
mînz conservat în componenţa fraze- 
ologismului, este unul vechi (evoluat 
dintr-o rădăcină a substratului geto- 
dac al românei (cf. alb. mës) [16, 
339] şi a denumit „ghemul făcut din 
firele de urzeală” ce nu au fost trecute 
prin ite şi spată, ce creşte (adică se 
rotunjeşte) o dată cu valul de pînză 
şi care este, în mod obligatoriu, legat 
de urzeală pînă se termină țesutul. 
De aceea sensul primitiv al expresiei 
a fost „a se ţine de cineva cum se 
ţine mînzul de stative, de urzeală”. 
Fiind cunoscută însă mişcarea minţii 
şi a cunoaşterii umane de la concret 
la abstract, sensul acestui termen a 
evoluat spre ideea „legat de ceva” 
(ghemul fiind legat de urzeală). Le- 
xemul cu acest sens a ieşit din uz, 
dar s-a păstrat frazeologismul. Din 
moment ce vorbitorilor limbii române 
contemporane nu le era cunoscut 
înţelesul, intrat în desuetudine, al 
lui mînz, ei au început să-l motiveze 
(prin acelaşi proces de etimologie 
populară latentă), avîndu-l în vedere 
pe omonimul lui: mînz, ca „pui al ie- 
pei”. Această „deplasare” masivă şi 
totală a sensului cuvîntului la care ne 
referim, după cum afirmă lon Popes- 
cu-Sireteanu, se explică prin „ecoul 
pe care l-a adoptat creşterea cailor 
în viaţa societăţii româneşti din toate 
timpurile”, precum şi „prin legăturile 
fireşti dintre terminologia industriei 
casnice şi cea a creşterii animalelor” 
[16, 340]. Avem deci aici o etimologie 
populară în stare latentă, întrucit cele 
două cuvinte omonime nu mai sînt 
deosebite nici chiar de către speci- 
alişti, care le tratează, într-un singur 
articol lexicografic (vezi DEX). 

Dacă acceptăm opinia lui V. 
Bogrea că lexemul rasol (din frazeo- 
logismul a da rasol „a face un lucru în 
grabă, la repezeală; de mîntuială”) e 


un alt cuvînt decit rasol din terminolo- 
gia culinară („fel de mîncare preparat 
din rasol de vită sau peşte...”), atunci 
avem şi în acest caz o etimologie 
populară prin atracţie omonimică 
[2, 237]. După V. Bogrea, rasol e un 
cuvînt din graiul bărbierilor ardeleni 
(creaţie lexicală de la ras, participiul 
verbului a rade, la care s-a adăugat 
sufixul -o/) care numeşte „un anume 
preparat chimic, cu ajutorul căruia 
barba se poate „da jos”, fără brici, în 
cîteva minute” [17, 484]. Expresia a da 
rasol deci nu face parte din terminolo- 
gia bucătăriei, ci din limbajul bărbieri- 
lor, care a dat naştere şi expresiilor a 
trage un perdaf, a da o săpuneală ş.a. 
Omonimele rasol (1) şi rasol (2) 
au fost însă atît de mult apropiate prin 
fenomenul de etimologie populară, 
încît astăzi sînt prea puţini cei care fac 
vreo diferenţă între cele două lexeme. 
Mai mult decît atît, în majori- 
tatea dictionarelor, frazeologismul 
a da rasol este inclus în articolul 
lexicografic al lui rasol — termen de 
bucătărie. Chiar si vorbitorii încearcă 
să motiveze legătura dintre rasol ,car- 
ne fiartă” şi frazeologism prin faptul că 
„rasolul e o mîncare uşor de pregătit, 
ceva care se face repede, de unde şi 
expresia a da rasol [2,238]. 
Substantivul vale din frazeo- 
logismul a lua la vale „a face de ris 
pe cineva, a-şi bate joc” este pus în 
legătură, de majoritatea vorbitorilor 
(inclusiv de specialişti), cu vale „depre- 
siune, adîncitură de teren...”. De fapt, 
vale (< lat. vallis) din structura acestui 
frazeologism, după cum afirmă St. 
Dumistrăcel, este un alt lexem, arhai- 
zat, cu accepțiunea de „rîu, în care, la 
vechiul început natural al anului, ce se 
situa primăvara, erau «traşi» cei aleşi 
după anumite criterii şi, apoi, cei întil- 
niti în cale, ca formă de manifestare a 
unui ritual antecrestin de fertilitate” [9, 
254]. Însăşi expresia a lua la vale se 
referă la repercusiunile neplăcute ale 
acţiunii celor care, după ce „trăgeau 
în vale”, ieşeau din apă devenind 
obiect de amuzament pentru cei din 
jur pe seama căruia se face haz (a se 

vedea descrierea în detalii a obiceiu- 
lui „Vălăritului” în [14, 142-170]). Prin 
etimologie populară latentă, vorbitorii 
au încercat să motiveze prezenţa lui 
vale în frazeologism, substituindu-l cu 
omonimul său. 

Tot la etimologie populară la- 
tentă apelează şi cercetătoarea Mi- 
oara Căluşiţă-Alecu pentru a motiva 
substantivul vale în frazeologismul 
a-şi lua valea „a pleca, a fugi (pe 
undeva)”. Dînsa consideră că vale 
reprezintă aici salutul roman (vale!) 
de pe timpul cînd romanii plecau (a 
se vedea [18,71]). 

De asemenea, şi expresia om cu 
stare „om înstărit, avut” este rezultatul 
unei etimologii populare latente. Nimă- 
nui dintre vorbitorii de limbă română 
cuvîntul stare din această expresie 
nu-i trezeşte suspiciuni, întrucît îl leagă 
de stare cu sensul de „avere, situaţie 
materială (bună). La origine însă 
expresia a avut alt sens. Or, în trecut, 
menţionează S. Puşcariu, „se zicea 
(om) cu stare, în opoziţie, probabil, 
cu cel care se mută din loc în loc” [19, 
156]. Cu alte cuvinte, stare, cu sensul 
cu care apare în expresie, sinonimizea- 
ză cu staţionare. De aici „reiese că, în 
concepţia celor care au creat cuvîntul, 
stabilitatea, statornicia, erau condiţia 
bunei-stări”. [20, 41-42]. G. Giuglea 
demonstrează, aducînd argumente, 
că românescul stina provine dintr-un 
cuvînt autohton stana (cf. lînă<lana). 
In indo-europeană, menţionează dîn- 
sul, stana avea sensul de „ceea ce stă 
locului”, „ceea ce este statornic”, apoi 
„adăpost (care nu se mută)” [21, 319- 
320]. Concluzionăm deci că posesorul 
de stîne era, întîi de toate, „un proprie- 
tar de oi statornic” şi, apoi, lucru foarte 
important, „un om cu stare”. 

Contrariati ne lasă şi o serie de 
expresii ce conţin în structura lor uni- 
tatea lexicală muc: muc şi sfirc „de cea 
mai bună calitate, fin, ales”; de muc 
„excelent, distins, ales”; frumos de 
muc „foarte frumos”. Comună pentru 
toate expresiile este ideea de super- 
lativ. Dar ce are „secreția produsă de 
glandele nazale” cu această idee? 


Adevărul este că în limba română, 
după cum afirmă St. Dumistrăcel, 
„există două cuvinte muc: continua- 
torul lat. muccus, avînd semnificaţia 
de „secreție nazală”, şi un alt muc, 
element din fondul autohton, care, 
din punct de vedere semantic, nu are 
nici o legătură cu primul, însemnînd 
„proeminentă, vîrf, ca şi mugure” [9, 
146]. Fiind omonime totale şi în sco- 
pul de a evita confuziile omonimice, 
latinescul muc l-a ,eclipsat” pe muc 
autohton, concurat, pentru exprimarea 
superlativului, şi de lexemele frunte şi 
vîrf. Este un lucru obişnuit pentru orice 
limbă ca atunci cînd omonimele încep 
să reprezinte un fenomen perturbant 
al procesului de comunicare, limba 
întreprinde măsuri de „profilaxie” prin 
înlocuirea unuia dintre ele cu un alt 
cuvînti?. Fortat a se deplasa spre 
periferia vocabularului, ultimul muc a 
ieşit complet din uzul curent. Mărturie 
despre existenţa de cîndva a lui în 
limbă ne-au rămas doar expresiile 
stabile, care l-au conservat în structura 
lor. Vorbitorii de astăzi, necunoscînd 
cuvîntul învechit muc, printr-un proces 
de etimologie latentă, îl interpretează 
ca „secreție nazală”. 

În concluzie, menţionăm că eti- 
mologia populară şi-a lăsat amprenta 
şi asupra anumitor componente ale 
unei întregi serii de frazeologisme. 

Şi dacă majoritatea formelor- 
produse ale acestui fenomen sînt 
efemere şi corectate treptat de nor- 
ma literară (de pildă, cele din come- 
diile lui |. L. Caragiale: renumeratie, 
(lege de) murături ş.a.), cele crista- 
lizate în structura frazeologismelor, 
în majoritatea lor, rămîn rezistente şi 
se generalizează, scăpînd controlului 
cultural. 

NOTE 


1 Deşi e numit etimologie populară, 
fenomenul se poate manifesta în limba 
oricărui subiect vorbitor, indiferent de 
gradul lui de cultură şi de instruire. 

2 In mod convenţional, termenul 
atins de etimologia populară e numit ele- 
ment indus, iar cel care o provoacă — ele- 
ment inductor (a se vedea [ibidem, 206]). 

3 Asemenea interpretare imagina- 
ră, după generalizarea unei etimologii 
populare, e numită motivare semantică 
aposteriori (a se vedea [ibidem, 216]). 

4 Nu vom insista asupra expresii- 
lor, istoria apariţiei cărora a fost pe larg 
discutată în literatura de specialitate: apă 
chioară, a da şfară (sfoară) în ţară ş.a. 

5 Unii lingvişti au găsit explicarea 
acceptiei metaforice a frazeologismului a 
nu avea nici în clin nici în mînecă în moda 
mînecilor largi şi detaşabile ale cămăşilor 
şi hainelor de pe vremuri, care serveau 
la învelirea cadourilor făcute prietenilor şi 
se dădeau ele însele cadou (în special, 
femeile trimiteau astfel de mîneci, luxos 
confecţionate, amantilor lor). Deci sensul 
peiorativ al expresiei se datorează ideii de 
„ascundere”, căci relaţiile de asemenea 
natură, dintre bărbaţi şi femei, nu erau 
dintre cele permise [4, 305]. 

6 luliu A. Zanne afirmă că lexemul 
clin a avut „în toate părţile României” 
înţelesul de „o bucată de pămînt, avînd 
forma unui triunghi cu o bază foarte mică 
în raport cu înălţimea...” [5, 229]. 

7 Motivarea, probabil, rezidă în 
faptul că la frontiere mişunau aventurierii, 
oamenii fără căpătii. 

8 Un argument în favoarea acestei 
teze ne poate servi şi frazeologismul a 
arăta cuiva bacăul, adică „a-l ameninţa 
cu bătaia”. 

° Menţionăm că în unele regiuni 
termenul e rostit şi mart. 

1 Această substituire a fost facilita- 
tă şi de întrebuinţarea curentă a prepoziti- 
ei pe în expresii ca a se duce (a merge, a 
umbla) pe coclauri, (pew deal...). 

“Din lipsă de spaţiu, nu examinăm 
detaliat fiecare expresie. Celor interesaţi 
de problemă le propunem a vedea [9; 
10; 11]. 

12 După cum se ştie, limba română 
cunoaşte o serie de asemenea fenomene. 
Aşa s-a întîmplat cu substantivul fur, care 
a fost înlocuit prin hoţ, datorită coinci- 
dentei cu forma persoanei | a verbului a 
fura sau pisoi „pui de pisică” a scos din 
circulaţie pe pisoi „unealtă de pisat în 
piuliţă, pisălog” etc. 

Vlad POHILĂ 


OCHI DE ŞOIM 


Ce se poate bănui acum des- 
pre un doctor în economie, conferen- 
tiar universitar, prorector-cofondator 
al unei prestigioase instituţii de în- 
vätämint superior, pe de-asupra — şi 
fost deputat în două legislaturi ale 
Parlamentului? 

Că are o mulţime de studenţi 
“platişti”, darnici la “şpagă” si la peş- 
cheşuri din cele de care omul de rînd 
nici în vis nu a văzut. Că are una sau 
mai multe firme prospere, cîteva case 
şi cîteva vile, vreun BMW, vreun Volvo 
sau vreun Lincoln, pe puţin — un cont 
în vreo bancă solidă, dacă nu în S.U.A. 
sau Elveţia, măcar la Bucureşti... 

Ei bine, dl conf. univ. dr. în 
economie Vasile Şoimaru, vicerec- 
tor-cofondator al A.S.E.M., deputat 
în primul şi în ultimul Parlament al R. 
Moldova nu are nimic din aceste “da- 
ruri cereşti”. Are, în schimb, “la activ” 


două cărţi: volumul de publicistică 
economică, intitulat de-a dreptul pro- 
fetic! — Căderea premierilor —, căci 
a văzut lumina tiparului în primăvara 
lui 1999; apoi o monografie a satului 
natal, Cornova, în care, împreună cu 
alţi autori, pe aproape 1000 de pagini, 
“a mers pe urmele lui Dimitrie Gusti”, 
redutabilul sociolog român cercetînd 
în 1931, cu o faimoasă echipă de 
peste 50 de tineri, tocmai Cornova 
ca pe unul dintre satele exemplare 
ale României Mari. Aceste împliniri — 
neobişnuite, ce mai vorbă, pentru 
un economist antrenat şi în marea 
politică —, i-au fost răsplătite prin 
numeroase cuvinte de recunoştinţă 
şi chiar elogii, dar, aşa cum se cuvine 
la moldoveni, şi prin stupide ironii, 
manifestări de malitiozitate şi zaviste. 

Vasile Şoimaru a putut rămîne 
rece şi la elogii, şi la “critici”, văzîn- 
du-şi omul de treabă. După căderea 
ultimului Parlament de factură nati- 
onal-democratică, şi-a pus la punct 
cursul universitar, lăsat baltă din 
cauza deputätiei, “Economia şi ma- 
nagementul resurselor umane” (pe 
vechi — “Economia muncii”, disciplină 
deloc socialistă chiar şi în condiţiile 

socialismului!), curs pe care- 
| predă de un an la A.S.E.M. 
Cînd are posibilitate, între- 
prinde “expediţii” — prin di- 
ferite sate şi oraşe, dar mai 
ales prin primării, biblioteci, 
arhive, muzee... unde îşi 
caută strămoşii, în vede- 
rea întocmirii, scrierii unei 
monografii genealogice a 
neamului său, care — aţi 
observat frumuseţea coin- 
cidentei? — e chiar Neamul 
Şoimăreştilor! 

Fire perseverentă, ba 
chiar îndărătnică aş zice, 
profesorul Vasile Şoimaru 
nu se lasă nici de alte pasi- 
uni mai vechi. În studenţie, 
apoi şi ca tînăr cadru univer- 
sitar a fost un dansator bine 
cotat în faimoasa cîndva 
formaţie de dans popular 
“Hora” a lui lon Bazatin. Si 
dacă arta coregrafică îi cam 
scapă deja din... picioare!, 
această artă avîndu-şi limite 


Videoteca personală (fragment) 


de vîrstă mai dure, apoi alte 
pasiuni, alte tentaţii sau “frumoase 
nebunii” nu-i scapă din mfini şi... din 
minte. Dimpotrivă, se pare că aceste 
fascinatii convietuiesc paşnic, tot mai 
rodnic şi benefic în cotidianul său. 
Arta fotografică, magia clipei 
surprinse pe pelicula de film îl obse- 
dează de vreo zece ani, poate mai 
vîrtos de cînd şi-a cumpărat la New 
York, pe banii prevăzuţi pentru o 
delegaţie de la A.S.E.M., un aparat 
foto performant. Face fotografii ori- 
unde impresia personală i-o dictează; 
uneori prinde în cadre foto şi puncte 
geografice sau locuri de interes, ca 
să-i zicem aşa, turistic — cultural, is- 
toric, etnografic. (În treacăt fie spus, 
această pasiune a lui Vasile Şoimaru 
“a dat de furcă” — şi mai dă! — firmei 
Kodak, unde nu numai directorul, dl 
Sergiu Cucoş, dar şi mulţi angajaţi îl 
apreciază ca pe un bun aducător de 
surprize fotografice şi de... profit!). 
“Spun şi mărturisesc”: am fost 
de mai multe ori alături de Vasile 


Şoimaru, în drumeţii prin Basarabia 
şi în dreapta Prutului şi m-a mirat 
întotdeauna că vede mai mult sau cu 
totul altceva decit mine, că observă 
multe fenomene cu alţi ochi, cu “ochi 
de şoim”, cum am zis o dată, mai în 
glumă, mai în serios. Pînă la urmă, 
probabil, e şi firesc să fie aşa; în 
aceasta şi rezidă diferenţa dintre un 
ochi comun şi unul de artist (nu mi-e 
teamă să aplic acest calificativ şi cu 
referire la V. Şoimaru): ultimul vede 
mai altfel şi un banal, în aparenţă, 
cîmp cu maci, printre care s-a rătăcit 
o albästritä; un cal pus pe goană, 
exact ca şi timpul pe care-l trăim; o 
pasăre în zbor zbuciumat, aidoma 
vieţii noastre; un copac stingher, cum 
sîntem, pînă la urmă, şi noi, fiecare 
luat aparte; o rafală de vînt gata- 
gata să răstoarne tot ce se clădeşte 
cu dăruire, minutiozitate, măiestrie, 
speranţă... 

V. Şoimaru nu recurge — poate 
pentru că nu le posedă, poate pentru 

că nu vrea — la tehnici şi trucuri mo- 
derne, postmoderne, arhimoderne, 
sofisticate; el se mulţumeşte cu o 
manieră “clasică” de surprindere a 
lucrurilor, a siluetelor, a priveliştilor, 
a întîmplărilor din jur. Tocmai de 
aceea, raportat la maeştri de talia 
lui Mihai Potârniche, Vasile Şoimaru 
e „un clasic întîrziat între modernişti”; 
pus alături de fotografi mai oficiali — e 
un simbolist într-o epocă de foarte 
dur realism. Simbolice, metaforice 
sînt chiar şi titlurile multor creaţii fo- 
tografice de-ale lui, fapt de care se 
poate convinge pînă şi un om lipsit 
de fiorul poeziei, dar pus în faţa unor 
asemenea legende fotografice: “Roz 
de Voroneţ”, “Galben de Cornova”, 
“Valsul toamnei”, “Primul sărut al 
toamnei”, “La cumpăna soarelui”, 
“Amenințarea roşului”, “Făt-Frumos 
din... porumb”, “Au înnebunit toti 
macii”, “Pe lîngă plopul fără soţ”, “As- 
fintit de mileniu II”, “Umbra luminii”, 
“Tensiuni industriale”, “Cine paşte-n 
Valea Seacă?.." etc. 


Monumentul Şoimului, 
pe Dealul Şoimului din comuna 
Soimari, judeţul Prahova 


O primă recoltă a preocupărilor 
de maestru fotograf ale lui V. Şoimaru 
a constituit-o expoziţia cu genericul 
“De la Columna lui Traian la Valul 
lui Traian”, organizată între 10 şi 16 
decembrie 2002 la Muzeul Naţional 
de Istorie. 

“Oficial”, expoziţia a fost consa- 
crată fiicei Mihaela Şoimaru-Butuc: 
una din pozele ce putea fi văzută la 
expoziţie se intitula chiar aşa, “Fata 
tatei”. (În altă fotografie, “Cădere li- 
beră”, e surprins fiul, Tudor Şoimaru; 
iar expoziţia însăşi se deschidea cu 
lucrarea “Maria printre nori”, unde 
apropiații familiei au identificat-o uşor 
pe soţia economistului-politician- 
publicist-fotograf etc., dna Maria 
Erhan-Şoimaru. E în stilul lui Vasile 
Şoimaru de a face asemenea dedi- 
catii: prima sa carte a consacrat-o 
copiilor, iar pe cea de-a doua, mo- 
nografia Cornova — consătenilor şi 
tuturor înaintaşilor care au contribuit 
la cercetarea satului natal). 

“Neoficial”, expoziţia a fost de- 
dicată Sărbătorii din Unu Decembrie 
şi invitatiei de aderare la NATO a Ro- 
mâniei. Tocmai din acest “neoficial” 
se desprind şi subiectele esenţiale 
ale celor 100 de lucrări fotografice 
expuse. Pe de o parte, monumente 
şi privelişti tipice Latiniei şi latinitätii 
noastre, pe care autorul le comple- 
tează norocos cu imagini din alte 
puncte cardinale, ce-i drept, fără vreo 
legătură cu contextul, atît de copios 
mediatizat acum, al globalizării. Pe 
de altă parte, impresionează în foto- 
grafii frumuseţea, uneori dramatică, 
a plaiurilor natale — de la cetăţile de 
pe Nistru şi pînă la ruinele Sarmi- 
zegetusei cu surprinzătoare abateri 
din drum: prin Cornova natală, pe la 
mănăstirile lui Ştefan cel Mare, pe la 
Coloana fără Sfirşit, Poarta Sărutului 
şi Masa Tăcerii; maestrul fotograf 
ba “lunecînd” pe oglinda Oltului, ba 
conducîndu-ne pe o potecă spre o 
Poiană a lui Eminescu, ba ferindu- 
ne de căderea continuă a crestelor 
Ceahlăului... Peste tot — pe pajişti 


Dialogul artelor 

şi pe lanuri, la răsărit şi la apus de 
soare, la intrări în primării sau uni- 
versitäti, de-asupra Parlamentului 
şi, cu deosebire, în Piaţa Marii Adu- 
nări Naţionale din Chişinău, în toate 
anotimpurile, flutură Tricolorul, cu 
multiplele sale semnificaţii: steag al 
demnităţii noastre nationale, stîlp al 
sperantelor noastre, în fine — flamura 
ce reprezintă cele trei culori de bază 
ale spectrului cromatic — roşu, galben 
şi albastru. Îți vin în faţa ochilor, apoi, 
diverse scene ale epocii pe care o 
traversăm, autorul avînd şi un ciclu 
intitulat chiar aşa: “Copiii tranziţie”, 
chipurile micutilor în aceste fotografii 
cel mai adînc si mai emotionant ade- 
văr grăind. Din alte cicluri fotografice 
am invoca “Simetrii” şi “Cornova 
natală”. Are V. Şoimaru o adevărată 
obsesie a simetriei, şi nu numai în 
spaţiu (la acest capitol poate cea mai 
edificatoare fiind imaginea “Gemenii 
newyorkezi: fascinația cerului”, sur- 
prinsă cu muult înainte de 11 septem- 
brie 2001), dar şi în... timp. Numai un 
obsedat — în sensul cel mai frumos al 
cuvîntului — a trebuit să aştepte şi 
să eternizeze pe pelicula fotogra- 
fică asemenea simetrie temporală: 
20.02.2002-20.00.02. Descifrăm, 
pentru cei nedumeriti, această stranie 
aglomerare de cifre, care se întilneşte 
o dată în cîteva milenii: 20 februarie 
anul 2002, ora opt (seara) şi două 
secunde... 

l-am întrebat pe mai multi vizi- 
tatori ai expoziţiei lui V. Şoimaru cu 
ce impresii părăsesc fastuoasa sală a 
Muzeului Naţional de Istorie. Majori- 
tatea dintre ei s-a referit la substratul 
simbolic al lucrărilor fotografice; alţii 
au remarcat “naționalismul” lor; un 
maestru al penelului mi-a mărturisit 
că nu poate să nu impresioneze 
cromatica fotografiilor — adevărate 
rafale şi chiar explozii de culori, “ploi 
şi ninsori” coloristice — pure, bine fil- 
trate... Cineva mi-a spus că a văzut 
la expoziţie frumosul acestei lumi şi 
pericolele ce-l ameninţă; altcineva a 
zis că admirînd suita (suta!) de foto- 
grafii “şoimăreşti” parcă a efectuat 


Eu 


Un l-car basarabean 


un voiaj prin lume, dar cu o agreabilă 
şi încetinită şedere pe plaiuri româ- 
neşti... Nu au putut să lipsească şi 
comentarii de altă natură: „lată că 
Şoimaru “din nou se etalează” — ba 
scoate o carte, ba organizează un 
colocviu omagial Dimitrie Gusti, iar 
acum vrea să ne epateze şi printr-o 
expoziţie de fotografii!...”. Nu cred că 
e un lucru rău să-ţi etalezi preocupă- 
rile, mai ales atunci cînd ai ce arăta 
şi altora; mai rău e cînd ascunzi de 
ochii lumii obiectul preocupărilor: 
business subteran, politică necinstită, 
mini murdare, minte tulbure... Altfel 
zis — vai de capul celor care fac in- 
vestiţii, cu bătaie oricît de lungă, dar 
ale căror conţinut şi efect trebuie să 
le dosească de alţii. Şi ferice de cei 
care investesc — şi bani, şi efort, şi 
suflet, şi imaginaţie... — pentru a în- 
veşnici clipa, omul şi fapta de alături, 
în alte dimensiuni decît cele ale unor 
automobile, palate, petreceri etc. — 
toate de lux, dar infinit mai trecătoare 
decit cea mai simplă fotografie cu un 
pom, cu o fîntînă, cu un copil, cuo 
mănăstire... De eternitatea Columnei 
lui Traian sau a Valului lui Traian nici 
nu mai vorbim. 

CĂLĂUZIŢI MEREU DE STEAUA EMINESCU 


Printre manifestările culturale organizate periodic la Casa Limbii Româ- 
ne, s-a înscris pe cît de organic, pe atît de emotionant şi omagierea poetului 
numărul unu al Neamului, Mihai Eminescu, cu prilejul împlinirii a 153 de ani 
de la naşterea sa. 

Semnificaţia acestei acţiuni culturale a fost amplificată şi de faptul că par- 
ticipantii la ea au fost audientii Academiei Tînărului Filolog — elevi ai claselor 
absolvente ale unor licee din capitală, întrunirea dată fiind în cadrul proiec- 
tului omonim lansat cu scopul de a contribui la consolidarea cunoştinţelor 
filologice pentru viitorii studenţi ai facultăţilor de profil. 

Deschizînd festivitatea, dna conf. univ. dr. lrina Condrea, coordonatoa- 
re a proiectului Academia Tînărului Filolog, a apreciat ca benefică ocazia 
de a organiza această întîlnire consacrată vieţii şi activităţii creatoare a lui 
Mihai Eminescu, omul care întruchipează o adevărată epocă în dezvoltarea 
limbii şi a literaturii române. 

Dna |. Condrea a anunţat şi prima surpriză a manifestării: audierea 
unor înregistrări din Fonoteca de Aur, datorită cărora asistenţa l-a putut 
asculta pe alt maestru al slovei scrise, Mihail Sadoveanu, recitînd “Co- 
drule, codrutule” şi “Sara pe deal”. 

În cadrul programului omagial opera lui Mihai Eminescu a fost prezentată 
în mai multe ipostaze: ca “Model de homo lectoris” (comunicare ţinută de dna 
lector universitar Tamara Cristei), ca “Model de expresivitate” (subiect la care 
s-a referit dl conf. univ. dr. Petru Butuc), ca dimensiune a istoriei nationale 
şi universale (comunicarea “Trecutul ca oglindă a viitorului”, ţinută de dl dr. 
în istorie Silviu Tabac). O expoziţie de carte reprezentînd creaţia eminesci- 
ană şi studii critico-biobibliografice despre Poet şi alta alcătuită din colecţia 
revistei Limba Română au fost prezentate audientilor de către ziaristul Vlad 
Pohilă, care a evidenţiat pasiunea lui Eminescu pentru lecturi, mai vorbind 
despre munca de gazetar, prestată de autorul Luceafărului ani la rîndul, la 
diferite publicaţii din laşi şi Bucureşti. 

DI lon Ţăranu, ataşat cultural la Ambasada României la Chişinău, 
altfel şi literat, originar din laşi, s-a referit, în mod firesc, la relaţia Poe- 
tului cu acest vechi centru de cultură şi civilizaţie românească. Amintind 
de un episod mai putin cunoscut — că Eminescu intenţiona să-şi ia la 
Universitatea din Viena doctoratul în filozofia istoriei, dl lon Täranu a 
tratat amplu şi captivant felul original, modern de receptare de către 
Eminescu a evoluţiilor omenirii şi spiritualităţii umane. D-lui a mai făcut 
o surpriză la această întrunire de suflet: a recitat una din creaţiile sale 
recente, poemul Există. 

Cu o abordare lirico-filozofică s-a apropiat de Eminescu poetul lon Ha- 
dârcă, îndemnîndu-i pe tineri să cerceteze acest izvor nesecat de frumuseţe: 
literară, lingvistică, culturologică, etică, ştiinţifică etc. care se numeşte Opera 
eminesciană, plină de nenumărate şi impresionante fațete. „Cunoaşterea 
creaţiei lui Eminescu, dar şi a vieţii, activităţii sale, a frămîntărilor de ordin 
etic, estetic, civic, naţional umple un mare vid existenţial care se face simţit 
în societatea noastră. Cînd ne vom sătura să-l citim pe Eminescu, vom 
înceta să mai fim noi înşine”, a conchis |. Hadârcă. 

DI Alexandru Bantos, directorul Casei Limbii Române şi redactor- 
şef al revistei Limba Română, a exprimat sincere mulţumiri celor care au 
contribuit la derularea unei neobişnuite întîlniri sub semnul iubirii de Emi- 
nescu, de graiul matern, de neamul strămoşesc. Dînsul a relevat sarcinile 
ce şi le propune Academia Tînărului Filolog — de a deveni o instituţie a 
celor sincer atasati de valorile spirituale ale Neamului, liceenii predispusi 
să promoveze aceste valenţe, căci tînăra generaţie are menirea de a le 
asigura continuitate şi durabilitate în timp şi spaţiu. “Prin ochii Dvs. eu văd 
ziua de miine a filologiei române, disciplină care are nevoie de dăruire, 
devotament şi asiduitate în a fi cercetată şi aplicată spre binele comun”, 
a subliniat Al. Bantoş, adăugînd că atît Casa Limbii Române, cît şi revista 
Limba Română sînt deschise pentru cei dornici de a face legămînt cu verbul 
matern şi cu splendorile literaturii naţionale, prin care e cel mai sigur să ieşi 
cu demnitate în lumea contemporană. 


Pe mt az 


La Masa Tăcerii 


Colegiul de redacţie al revistei Limba Română şi Consiliul Director 
al Casei Limbii Române exprimă sincere condoleanţe distinsului nostru 
lingvist, academician Nicolae Corlăteanu şi este alături de Domnia sa în 


aceste clipe grele pricinuite de moartea soţiei sale 
ANA 
Dumnezeu s-o primească în Împărăţia Sa şi s-o odihnească în pace. 

